
Jimmy Carteriui, 
kurio požiūris į žmogaus teises 
susilaukia vis naujų atgarsių 


Lietuvių skaitytojams 


Malonu, kad mano knyga taps prieinama lietuvių skaitytojams. 
Lietuva - šalis, kuria žaviuosi ir kuriai jaučiu asmeninį prieraišu- 
mą. Aš žavėjausi lietuvių ryžtu siekiant nepriklausomybės, prieši- 
nantis tironijai ir galiausiai nugalint. Tą aš gerai įsisgmoninau dar 
jaunystėje, kai lietuvių laisvės kovotojai tęsė savo beviltišką kovą 
Lietuvos miškuose iki pat šeštojo dešimtmečio. Sovietinė tironija 
buvo svetimas jungas Lietuvai, ir lietuvių tauta nebuvo pasirengusi 
lengvai pasiduoti. Būtent už tai aš ir žavėjausi lietuvių tauta. 

Taip pat jaučiu švelnumą lietuviams, nes žinau, kad nepaisant 
daugelio nesutarimų liečiančių Lietuvos-Lenkijos istoriją yra eg- 
zistavęs ypatingas ryšys tarp Lietuvos ir Lenkijos. Vilniaus Miestas 
— lenkams Wilno - įkūnija šiuos ypatingus santykius, ir esu tvirtai 
įsitikinęs, kad jie laikui bėgant taps vis tampresni. Tiesą sakant, 
kaip jau dabar mąstau, lenkų -lietuvių santykiai yra santykiai tikrų 
bičiulių, šalių, kurios gerbia viena kitos suverenumą bei teritorinį 
vientisumą ir yra pasiryžusios daryti viską, kas reikalinga, siekda- 
mos pagerinti jų mažumų padėtį. Šiuo požiūriu ir Lietuva, ir Len- 
kija gali būti pavyzdžiais naujos pagarbos įstatymui ir žmogaus 
teisėms, kuri vis labiau plinta Vakarų ir Centrinėje Europoje. 

Būtent todėl esu laimingas, kad lietuvių skaitytojai turės gali- 
mybę susipažinti su mano nuomone. 


: S --€ 

Pratarmė 


Ši knyga - ne pranašystė, o neatidėliotinas perspėjimas. Jo- 
je kalbama apie dabartinę pasaulinės politikos būklę, apie tai, 
kas gali įvykti XXI amžiaus pradžioje, taip pat apie tai, kam 
negalima leisti įvykti. Mano nerimas dėl to, kad globalinės per- 
mainos tapo nebevaldomos, grindžiamas mūsų laikų politinės 
prasmės ir misijos interpretacija, kuri neišvengiamai yra sub- 
jektyvi. Todėl tai iš dalies yra diagnozė, iš dalies - prognozė, iš 
dalies - komentaras. 

"Toks asmeninės nuomonės dėstymas vietomis pretenduoja 
tapti filosofinis, tačiau dabartinę pasaulinę politiką visuotinio 
politinio pabudimo amžiuje galėsime perprasti tik atsižvelgda- 
mi ne vien į padidėjusių žmogaus galimybių, bet ir į Žmogaus 
dvasios turinio pokyčių pasekmes. 

Mano argumentų pagrindas - pripažinimas, kad pastebimai 
greitėja mūsų istorijos tėkmė, o jos trajektorija yra neaiški. Is- 
torija nesibaigia, tačiau ji tampa intensyvesnė. Praeityje istori- 
nės epochos turėjo palyginti aiškius bruožus, todėl tuomet gy- 


Pratarmė XI 
venę žmonės galėjo turėti aiškų istorinės pažangos pojūtį, tuo 
tarpu šiandien istorija — tai daugybė tarpusavyje prieštaraujan- 
čių nenuoseklumų, kurie drumsčia ateities suvokimą ir trikdo 
istorijos pajautą. 

Kitaip tariant, mes gyvename pasaulyje, smarkiai besiski- 
riančiame nuo to, kurį ką tik pradėjome suprasti, o kai suvoksi- 
me naujas realijas, jis greičiausiai vėl bus taip radikaliai pasikei- 
tęs, kad šiandien to neįmanoma ir įsivaizduoti. Nenuoseklumas 
yra svarbiausias šių laikų istorijos bruožas, dėl to reikia nuo- 
dugniau aptarti mūsų eros prasmę. 

Geriau susigaudyti platesnėse dabarties - o ką jau kalbėti 
apie ateitį - kryžkelėse mums trukdo visuotinis tradicinių verty- 
bių žlugimas, visų pirma išsivysčiusio pasaulio šalyse. Totalitari- 
nės doktrinos diskredituotos - ir tai sveikintina. Tačiau religijos 
vaidmuo nustatant moralinius standartus taip pat sumažėjo, 0 
vartotojiškas etosas tampa etinių standartų pakaitalu. Žmonijos 
gebėjimas kontroliuoti save ir savo aplinką didėja geometrine 
progresija, 0 mūsų materialiniai lūkesčiai — dar greičiau. Tuo 
tarpu mūsų visuomeniniai moralinio išrankumo ir savikontro- 
lės kriterijai tampa vis painesni. Etinė painiava apsunkina isto- 
rijos suvokimą. 

Ši knyga yra grindžiama prielaida, kad būtent idėjos labiau- 
siai skatina politinius veiksmus ir drauge formuoja pasaulį. Tos 
idėjos gali būti paprastos arba sudėtingos, geros arba blogos, 
gerai suvoktos arba instinktyviai nujaučiamos. Kartais jas pa- 
skelbia charizmatiškos asmenybės, o kartais jos plinta savaime. 
Mes gyvename globalinio politinio pabudimo amžiuje, todėl po- 
litinės idėjos ypač svarbios ir kaip intelektualinės darnos arba 
painiavos, ir kaip politinio sutarimo arba konfliktų šaltinis. 


XII Pratarmė 
Daugiausia dėmesio skiriu trims plačioms temoms: 


1. Kokia yra XX amžiaus totalitarizmo — ir ypač komuniz- 
mo - kaip ideologinio tarptautinių reikalų veiksnio didžiojo žlu- 
gimo istorinė reikšmė? 

2. Kokia labiausiai tikėtina doktrininė ir geopolitinė pasau- 
lio padėtis jam įžengus į XXI amžių? 

3. Kokios įtakos visa tai turės Amerikos vaidmeniui pasau- 
lyje 1r pačiai Amerikos visuomenei? 


Tai - platūs klausimai. Be to, jie sudėtingi, aktualūs ir svar- 
būs. Aš bandau aptarti juos ne išsamaus, gausiai dokumentuoto 
1r akademiško veikalo, o savo paties apmąstymų forma. Noriu, 
kad skaitytojai gerai suprastų mano argumentus ir patys nuspręs- 
tų, ar tie argumentai yra įtikinami, ar abejotini. Tačiau norėčiau 
paaiškinti, kad tai nėra politikos patarimų knyga, nurodanti grei- 
to sudėtingų problemų sprendimo būdus. Mano gvildenamos 
problemos yra sunkiai išsprendžiamos, turi gilias istorines šak- 
nis, ir jas nagrinėjant reikia nuodugniai pervertinti svarbiausias 
politines ir socialines vertybes. 

Tai iš dalies išplaukia iš kai kurių ankstesnių mano knygų. 
„Amžių sandūroje“ (Between Two Ages, 1970) teigiau, kad Ame- 
rika viso pasaulio priešakyje žengia į naują erą ir kad tuo paaiš- 
kinami Amerikos sunkumai, jos viltys, tuo tarpu Sovietų Sąjun- 
ga greičiausiai taip ir neišbris iš ankstyvųjų pramonės raidos eta- 
pų. Šioje knygoje aš grįžtu prie kai kurių iš tų temų. Knygoje 
„Žaidimo planas“ (Game Plan, 1988) padariau išvadą, kad Jung- 
tinės Valstijos gali taikiai laimėti Šaltąjį karą pirmiausia dėl vi- 
dinio sovietinės sistemos silpnumo. Knygoje „Didžioji nesėk- 
mė: komunizmo gimimas ir mirtis dvidešimtajame amžiuje“ (The 

Grand Failure: The Birth and Death of Communism in the Twen- 
tieth Century, 1989), kaip galima spręsti iš jos pavadinimo, tei- 
giama, kad komunizmas išsikvėpė ir pagaliau prasideda poko- 
munistinis istorijos laikotarpis. 

Naujausioje knygoje argumentai dėstomi keturiomis pako- 
pomis. 

1. XX amžiaus politika, kuriai būdingas totalitarinių sąjū- 
džių kilimas, gali būti vadinama organizuotos beprotybės poli- 
tika. Dėl tos beprotybės ne tik buvo pralieta neregėtai daug krau- 
jo, bet ir ambicingiausiai žmonijos istorijoje buvo mėginta totaliai 
kontroliuoti tiek vidines, tiek išorines paties žmogaus egzistavi- 
mo sąlygas. Nepavykęs bandymas pagal neapsakomai įžūlius 
dogmatiškus planus sukurti prievartos utopiją, t.y. rojų Žemėje, 
iškreipė racionalius ir idealistinius impulsus, kuriuos beveik prieš 
du šimtus metų sužadino Prancūzijos revoliucija. 

2. Totalitarinių eksperimentų nesėkmė sutapo su išties glo- 
baliniu žmonijos politiniu pabudimu. Šis sutapimas gali reikšti, 
kad liberaliosios demokratijos modelis, dabar siejamas su Pran- 
cūzijos ir Amerikos revoliucijomis, potencialiai gali būti pritai- 
kytas visam pasauliui, sukuriant pagrindą galimam politiniam 
pasaulinio masto sutarimui. Tačiau dezintegruojančios jėgos gali 
pasirodyti esančios stipresnės už integruojančiąsias. Pasaulinę 
Vakarų politinės misijos svarbą gali sumenkinti didėjantis išsivys- 
čiusio pasaulio polinkis papildyti liberaliosios demokratijos vidinį 
turinį tokiu gyvenimo būdu, kurį aš vadinu leistinumo kornukopi- 
ja (permissive cornucopia). Pirmenybės teikimas asmeniniam pa- 
sitenkinimui bei didėjančios žmogaus galimybės transformuotis, tai- 
kant genetinius ir kitokius mokslinius tapatybės keitimo būdus — 


be moralinių apribojimų - sudaro sąlygas, kai menka savikontrolė 

nebestabdo troškimo vartoti ir noro eksperimentuoti su savimi. Prie- 
šingai turtingiems Vakarams, likusio pasaulio žmonių gyvenime 
tebevyrauja ftundamentalūs išlikimo, o ne perteklinio vartojimo 
rūpesčiai. Šios skirtingos tendencijos kenkia visuotiniam sutari- 
mui ir didina gilėjančių globalinių takoskyrų pavojų. 

3. Šiandien Jungtinės Valstijos yra vienintelė valstybė, tu- 
rinti tikrai globalinę galią. Tačiau tradicinė tarptautinė politika 
dabar virsta globaline - tokia politika, kuri dėl modernių komu- 
nikacijų ir besiplėtojančių ekonominių ryšių tampa plačiu pro- 
cesu, išdildančiu skirtumą tarp vidaus ir tarptautinių reikalų. 
Čia glūdi tikrosios pasaulio bendruomenės atsiradimo galimy- 
bė. Tačiau kyla klausimas, ar globalinė galia, nesiremianti globa- 
liai reikšminga vertybių visuma, sugebės ilgai išlaikyti tą pranašu- 
mą. Be abejo, Amerikos galia yra reali, ir iš tikrųjų vargu ar 
potencialūs konkurentai netolimoje ateityje galės mesti jai iš- 
šūkį. Nei Japonija, nei Europa dėl šioje dalyje minimų priežas- 
čių neturėtų išstumti Amerikos. Šiuo atžvilgiu Jungtinių Valsti- 
Jų pozicija pasaulyje yra istoriškai unikali. Tačiau hedonistinės 
kornukopijos blogybės potencialiai gali nulemti dabartinės Ame- 
rikos kultūros raidą. Jei nebus sąmoningų pastangų atgaivinti mo- 
ralinių kriterijų svarbą, savikontrolę iškeliant aukščiau už savitiks- 
lį materialinių ir juslinių įgeidžių tenkinimą, Amerikos pranašumo 
laikotarpis gali greitai baigtis net ir nesant akivaizdžios jai alterna- 
Lyvos. 

4. Nors politikoje ryškėja vientisas didėjančios tarpusavio 
priklausomybės procesas, Amerikos veiksmingo pasaulinio au- 
toriteto įtvirtinimo sunkumai, kuriems daro įtaką vidinis silpnu- 
mas, nulemtas daugiau kultūrinių nei ekonominių priežasčių, 
gali padidinti globalinį nestabilumą. Geopolitiškai tai gali pasi- 

reikšti regioninių konfliktų Eurazijoje paūmėjimu žlugus So- 
vietų Sąjungai. Išplitus masinio naikinimo ginklams, ši perspek- 
tyva tampa dar grėsmingesnė. Pokomunistinio pasaulio krizė 
tuo tarpu gali padidėti, menkindama demokratijos patrauklu- 
mą ir skatindama grįžti prie tūkstantmetės demagogijos. Taip 
pat gali paaštrėti konfliktas tarp Šiaurės ir Pietų. Tuomet atsi- 
rastų neturtingų valstybių koalicija prieš turtingąsias, ir jai gal- 
būt vadovautų Kinija. 

Tad mūsų istorijos tėkmės paspartėjimo, padidėjusių mūsų 
galimybių formuoti pasaulį, mūsų sparčiai augančių materiali- 
nių troškimų ir mūsų moralinio neapibrėžtumo sąveika skatina 
beprecedentę nebevaldomų permainų dinamiką. Mes visi sku- 
bame į ateitį, tačiau ji vis labiau priklauso nuo permainų grei- 
čio, O ne nuo mūsų norų. Pasaulis panašus į automatiškai 
valdomą lėktuvą, kurio greitis nuolat didėja, tačiau kelionės tiks- 
las neaiškus. 

Be abejo, esama tam tikrų viltingų ženklų, kad dabar, kai 
Šaltasis karas yra pasibaigęs, žmonija turi daugiau galimybių 
tapti viena pasaulio bendruomene. Tačiau svarbiausia tebėra 
tai, kad žmonijos pastangoms užsitikrinti prasmingą egzistenci- 
ją vis labiau gresia prieštaravimas tarp subjektyvių lūkesčių ir 
objektyvių socioekonominių sąlygų. Potencialioje šių dviejų 
plačių tendencijų kolizijoje glūdi pavojus, kad politika pasauly- 
je— tiek tarptautiniuose santykiuose, tiek valstybių viduje - gali 
paprasčiausiai pasidaryti nebevaldoma ir sukelti visuotinę poli- 
tinę netvarką bei filosofinį sąmyšį. 

Štai kodėl reikia platesnio, globalaus suvokimo, koks yra 
žmonių politinio sambūvio, t.y. jų tarpusavio priklausomybės, 
tikslas. Norint kuo labiau priartėti prie tokio supratimo, reikia 

stengtis deramai nustatyti vidines ir išorines Žmogaus aspiracijų 
ribas, kurios galiausiai yra moralinio pobūdžio. Dėl to reikės 
sąmoningai stengtis apibrėžti pusiausvyrą tarp visuomeninių po- 
reikių ir asmeninių įgeidžių tenkinimo, tarp globalinio skurdo 
ir nacionalinės gerovės, tarp neatsakingo fizinės aplinkos ir net 
paties žmogaus transformavimo ir pastangų išsaugoti gamtos 
bei Žmogaus tapatybės autentiškumą. 

je, yra mestas Amerikai. Veiksmingas atsakymas į jį turėtų pra- 
sidėti nuo pripažinimo, kad tik sukūrus visuomenę, besivado- 
vaujančią tam tikrais savęs ribojimo kriterijais, įmanoma val- 
dyti pasaulio likimą. Tik pripažinę tai galime būti tikri, kad įžengę 
į XXI amžių, būsime istorijos šeimininkai, o ne jos aukos. 


Zbigniew Brzezinski, 
Northeast Harbor, Maine, 
1992 m. rugpjūtis 

Organizuotos 
beprotybės politika 


XX amžius gimė su viltimi. Jis išbrėško palyginti palan- 
kiomis aplinkybėmis. Didžiosios pasaulio valstybės džiaugė- 
si ilgai užsitęsusiu taikos laikotarpiu. Tik trys didesni tarptau- 
tinės prievartos proveržiai buvo sudrumstę 1815 metų Vienos 
kongreso nustatytos sistemos palaikomą ramybę. 1853-1856 
metų Krymo karas, trumpam supriešinęs Prancūziją ir Didži- 
ąją Britaniją su Rusija, ryškesnių geopolitinių padarinių ne- 
paliko, tačiau 1870-1871 metų Prancūzijos-Prūsijos bei 1905 
metų Rusijos-Japonijos karai ženklino naujų potencialių pa- 
grindinių veikėjų — būtent Vokietijos ir Japonijos —- iškilimą 
pasaulio arenoje. 

1900 metų sausio 1-ąją didžiosiose sostinėse vyravo opti- 
mistinės nuotaikos. Atrodė, kad globalinė galios struktūra yra 
stabili, 0 gyvuojančios imperijos žengia pažangos ir saugumo 
keliu. Kai kurios jų, kaip antai Austrija-Vengrija, net būdavo 
nurodomos kaip nuosaikumo ir etninio sugyvenimo pavyz- 
džiai. Didžiosios sostinės — ar tai būtų Londonas, ar Pary- 
žius, ar Berlynas, ar Viena, ar Sankt Peterburgas —- džiaugėsi 
pirmaisiais pramonės revoliucijos vaisiais, kartu jos buvo ir 
klestintys kultūros židiniai. Demokratija ir netgi socialdemok- 

ratija taip pat pradėjo atsargiai kėsintis į tradicines autorita- 
rines struktūras, — tiesa, be matomų griaunamųjų rezultatų. 
Socialinė nelygybė, nors ir labai paplitusi, neperžengė nor- 
mos ribų ir - bent jau tokiose šalyse kaip Vokietija — vyriausy- 
bės vis labiau stengėsi ją sumažinti. 

Svarbiausia tai, kad vyraujančios politinės pažvalgos buvo 
— bent jau iš pirmo žvilgsnio — gana nuosaikios. Stiprėjantis 
nacionalizmas dar nebuvo tapęs vyraujančia ideologija. Val- 
dančiojo elito grupės gerai sutarė tarpusavyje, monarchai 
buvo artimai susigiminiavę. Augantis pasitikėjimas mokslo re- 
voliucija skatino optimistiškai žvelgti į žmonijos ateitį. Dau- 
gybėje straipsnių išaušęs XX amžius buvo sveikinamas kaip 
tikra Išminties amžiaus pradžia. 

Mokslo mintis iš tiesų padėjo keisti pasaulį į gera. XX 
amžiaus mokslo atradimai dar neregėtu mastu paveikė sritis, 
artimiausias fiziniams žmogiškosios būties aspektams: medi- 
ciną, mitybą, modernias komunikacijas. Epidemijų, neišgy- 
domų ligų, vaikų mirtingumo pavojus smarkiai sumažėjo. Gy- 
venimo trukmė daugelyje pasaulio regionų pailgėjo 30-50 pro- 
centų. Chirurgijos ir terapijos naujovės, kaip ir kosminės erd- 
vės užvaldymas, gerokai praplėtė žmogaus gyvenimo ribas. 
Deja, šios pažangos nelydėjo dorovės kilimas - politika šiuo po- 
žiūriu įkūnija didžiausią XX amžiaus pralaimėjimą. 

Apvylęs lūkesčius, XX amžius tapo kruviniausiu ir atgra- 
siausiu Žmonijos amžiumi, apgaulingos politikos ir siaubingų 
žudynių amžiumi. Žiaurumas buvo institucionalizuotas, o mir- 
tis tapo organizuota masine produkcija. Sukrečia kontrastas 
tarp mokslo galimybių tarnauti gėriui ir tikrovėje atsivėrusio 
politikos blogio. Niekada istorijoje žudymas dar nebuvo taip 
visuotinai paplitęs, niekada nebuvo jo aukomis tapę tiek daug 

žmonių, niekada Žmonės nebuvo taip atkakliai naikinami dėl 
tokių įžūliai iracionalių tikslų. 

Savaime suprantama, kad būta ir kitų istorijos laikotar- 
pių, kai siautėjo prievarta. Viduramžiais gyventojų buvo kur 
kas mažiau ir Aukso Ordai įsiveržus į Vidurio Europą bei 
Artimuosius Rytus mirštamumas buvo palyginti didesnis. Ta- 
čiau šis ir kiti panašūs prievartos protrūkiai iš esmės buvo 
atskiri pliūpsniai — smarkūs, nuožmūs, kruvini, bet retai kada 
ilgai trukdavę. Žudynės, ypač nedalyvavusiųjų karo veiksmuo- 
se, buvo tiesiogiai susijusios su užpuolimais ir užkariavimais, 
retai kada tai būdavo ilgai trunkanti, iš anksto apgalvota poli- 
tika. Pastarasis bruožas — tai jau pasibaisėtinas XX amžiaus 
įnašas į politinę istoriją. 


Megamirčių 
amžius 


Nėra reikalo smulkiai nagrinėti kruvinų šio amžiaus kro- 
nikų duomenų, nes žmogaus protas nesugeba aprėpti ir dera- 
mai įvertinti tokios žmogžudysčių gausybės. Tačiau glaustai 
apibendrinti ypač didelius nuostolius padariusių politiškai mo- 
tyvuotų žmogžudysčių statistiką būtina, kad turėtume atrami- 
nį tašką vertindami šio amžiaus politinį palikimą ir jo politinę 
reikšmę. (Nežmoniškų nuostolių mastą verta apibūdinti „me- 
gamirčių“ terminu, kur mega reiškia 10*.) 

Beprecedentis kraujo liejimas XX amžiuje tiesiogiai sie- 
jasi su svarbiausiomis egzistencinėmis kovomis, kurios apibū- 
dina visą šį šimtmetį. Bendras šių kovų rezultatas - du di- 
džiausi mūsų laikų moralės pažeidimai, kurie vilčių amžių pa- 
vertė organizuotos beprotybės amžiumi. Pirmasis sukėlė il- 
gus, viską niokojusius karus, kuriuose civilių gyventojų nuos- 
toliai buvo tokie pat didžiuliai ar net viršijo žuvusių karių skai- 
čių, t.y. du pasaulinius karus ir mažiausiai trisdešimt kitų tarp- 
valstybinių ir pilietinių karų (kiekviename jų žuvo ne mažiau 
nei dešimtys tūkstančių žmonių). Antrasis kilo dėl totalitari- 
nių pastangų sukurti tai, kas galėtų būti pavadinta prievartos 
utopijomis (coercive utopias): tobulas visuomenes, pagrįstas 

vadinamųjų „visuomenės atmatų“, kurias doktrinos laikė ra- 
siniais ar socialiniais būsimojo išganymo kliuviniais, fiziniu 
eliminavimu. 

Tiksliai nustatyti, kiek iš viso būta aukų, neįmanoma. Kai 
kurios kariavusios šalys, ypač nugalėtojos, rengė tikslią savo 
nuostolių statistiką, 0 nugalėtosios dažnai prarasdavo archy- 
vus, tad galimi vien apytikriai skaičiavimai. Tikslių duomenų 
problema dar opesnė skaičiuojant tas civilių gyventojų aukas, 
kurios yra šalutinis karo veiksmų padarinys. Netgi tokiose iš- 
sivysčiusiose šalyse kaip Vokietija ir Japonija oro antskrydžių 
aukų skaičių galima nustatyti tik labai apytikriai. Ši nežinomų 
civilių gyventojų aukų problema ypač opi tokiose šalyse kaip 
Sovietų Sąjunga ir Kinija, kur karo mūšius lydėjo okupacija, 
didžiuliai socialiniai sukrėtimai ir valstybinių institucijų iri- 
mas. 

Sunkiausia apskaičiuoti, kiek gyvybių totalitariniai režimai 
pasiglemžė siekdami savo neapykantos doktrinų tikslų. Nei 
Hitleris, nei Stalinas, nei Mao viešai nesigyrė savo masinio 
naikinimo programomis. Tačiau iš anksto suplanuotos žydų, 
čigonų, lenkų žudynės nepriskirtinos prie šalutinių karo veiks- 
mų padarinių. Nors šie žmonės ir galėjo žūti dėl to, kad vyko 
karas, jie buvo žudomi apgalvotai, nepriklausomai nuo kari- 
nių operacijų. Tas pats pasakytina apie Lenino, Stalino ir Mao 
organizuotą ištisų socialinių grupių naikinimą savo šalyse. 

Taigi toliau pateikiami skaičiai yra apytikriai; kur kas svar- 
biau už skaičių tikslumą yra pats mastas. Toks milžiniškas, 
beveik nesuvokiamas mastas yra grasi išraiška šio šimtmečio 
politinių aistrų ir technologinių priemonių, kurias tos aistros 
sugebėjo pajungti. (Apskaičiavimams imti vidutiniai dydžiai, 


tad toliau pateikiami duomenys gali būti šiek tiek sumažinti.) 

XX amžiaus karuose žuvo maždaug 33 000 000 jaunų, dau- 
giausia 18-30 metų vyrų, padėjusių savo galvas ant naciona- 
lizmo ir (arba) ideologijos aukuro. Du pasauliniai karai at- 
ėmė mažiausiai 8 500 000 ir 19 000 000 karių gyvybių, biolo- 
giškai susilpnindami kelių pagrindinių Europos tautų talentą, 
energiją ir genofondą. Kituose šio šimtmečio karuose Žuvo 
dar apie 6 000 000 karių. Tos civilių gyventojų aukos, kurios 
buvo šalutinis karo veiksmų padarinys (o ne suplanuotas ge- 
nocidas), - tai apie 13 000 000 moterų, vaikų ir senyvo am- 
žiaus žmonių Pirmajame pasauliniame kare ir apie 20 000 000 
— Antrajame. Prie jų reikia pridėti maždaug 15 000 000 civilių 
kinų, žuvusių prieš Antrąjį pasaulinį karą prasidėjusiame Ja- 
ponijos-Kinijos kare. 

Be to, ne mažiau kaip 6 000 000 civilių gyventojų žuvo kitų 
konfliktų metu. Nuostolingiausi buvo: Meksikos vidaus karai 
šimtmečio pradžioje, 1928-1935 metų Paragvajaus ir Bolivi- 
jos karas, 1936-1939 metų Ispanijos pilietinis karas, 1936 me- 
tų Italijos įsiveržimas į Etiopiją, 1947 metų Indijos ir Pakista- 
no atsidalijimas ir du vėliau kilę karai, 1950-1953 metų Korė- 
jos karas, 1967 metų Nigerijos pilietinis karas, 1961-1974 me- 
tų Vietnamo karas bei 1980-1987 metų Irako ir Irano karas. 

Ilgainiui žudyti imta aklai — civilių gyventojų būdavo su- 
naikinama nė kiek ne mažiau nei karių. Moralės požiūriu pa- 
plitęs visų kariaujančiųjų polinkis traktuoti priešo šalies civi- 
lius gyventojus kaip teisėtą taikinį yra dar didesnis blogis. Ne 
tik naciai ir Japonijos militaristai, kurie inicijavo totalinį ka- 
rą, bet ir demokratinės visuomenės dalyvaudamos kare neat- 
sispirdavo pagundai vadovautis posakiu: „tikslas pateisina prie- 
mones“. Šimtai tūkstančių nekaltų civilių gyventojų, Žuvusių 
Dresdene nuo padegamųjų bombų ir Hirosimoje nuo atomi- 

nės bombos, yra nebylus mirties technologijos laimėjimais pa- 
grįsto moralinio supuvimo įrodymas. 

Iš viso karų liepsna nusinešė ne mažiau kaip 87 000 000 
gyvybių, o sužeistųjų ir suluošintųjų tuose karuose buvo dar 
daugiau. 

Šiuos sukrečiančius skaičius atitinka, o moralės požiūriu 
net užgožia dar baisesnis rezultatas, kuris pagrįstai verčia XX 
amžių vadinti megamirčių amžiumi, - tai visų beginklių, ku- 
riems gyvybė buvo atimta dėl doktrininės neapykantos ir aist- 
ros, skaičius. Keturi asmenys, kurių kiekvienas glaustai išdės- 
tė doktrinas, aiškinusias ne tik pavienių priešininkų, bet ir 
ištisų žmonių kategorijų sunaikinimą rasiniu arba klasiniu pa- 
grindu kaip socialiniu požiūriu naudingą dalyką, buvo tiesio- 
giniai daugumos čia minimų politiškai motyvuotų žmogžu- 
dysčių skatintojai. 

Doktrinos vardan Hitleris pasmerkė sąmoningai sunaikinti 
per 5 000 000 žydų (kadangi minimas ir apvalus 6 000 000 
skaičius, vertėtų atkreipti dėmesį į tikslias monumentalios 
Raulio Hilbergo studijos „Europos žydų sunaikinimas“ (The 
Destruction of the European Jews, 1985) duomenų lenteles — 
detalią nacistinio žydų genocido suvestinę: baisūs nuostoliai 
siekia ne mažiau kaip 5 100 000); apie 800 000 čigonų (tiek 
žydus, tiek čigonus jis ketino ateityje visiškai sunaikinti); dau- 
giau nei 2 000 000 lenkų (itin buvo stengtasi išžudyti visą len- 
kų inteligentiją); apie 6 000 000 sovietinių karo belaisvių ir 
civilių Žmonių (daugiausia rusų ir ukrainiečių), kurie buvo 
žudomi arba sąmoningai numarinami badu (be tų jau įtrauk- 
tų į karo aukų sąrašą milijonų, kurie žuvo mūšiuose arba dėl 
to, kad vyko mūšiai); taip pat bent 2-3 milijonai žmonių, 
šaltakraujiškai nužudytų kituose Europos kraštuose (vien Ju- 

goslavijai tenka apie pusę šių aukų). Per žydų holokaustą bu- 
vo tyčia, apgalvotai nužudyta apie 2 000 000 vaikų. Tai pats 
šlykščiausias vaikžudystės atvejis Žmonijos istorijoje. Iš viso 
Hitleris pasmerkė myriop apie 17 000 000 žmonių. 

Tačiau Stalinas ir Mao jį pranoko. Iš Lenino paveldėjęs 
efektyvią masinio politinių ir klasinių priešininkų naikinimo 
mašiną, Stalinas ją dar labiau patobulino. Masinės egzekuci- 
jos pilietinio karo metu ir po jo, masinės mirtys Lenino nuro- 
dymu sukurtame Gulage (kurį įspūdingai aprašė Solženicy- 
nas „Gulago archipelage“), badas, išplitęs dėl atšiauraus abe- 
jingumo (Leninas šiurkščiai atsikratė kaip nereikšmingų „pus- 
laukinių, bukapročių, nerangių Rusijos prasčiokų“), — visa tai 
nusinešė 6-8 milijonus gyvybių. 

Šį skaičių Stalinas vėliau patrigubino: atsargiais apskai- 
čiavimais, jam tenka ne mažiau kaip 20 000 000, o gal net per 
25 000 000 nužudytųjų. Iš jų vien 1937-1938 metais 1 000 000 
buvo sušaudyti, o dar 2 000 000 mirė koncentracijos stovyklo- 
se. Dar 1 000 000 egzekucijų buvo įvykdyta ankstesniais me- 
tais, vos tik įsigalėjus Stalino valdžiai — trečiojo dešimtmečio 
pabaigoje. Keli milijonai žuvo dėl kolektyvizacijos ir dirbtinai 
sukelto bado pirmaisiais ketvirtojo dešimtmečio metais. Ro- 
bertas Conguestas savo novatoriškame ir monumentaliame 
veikale „Didysis teroras“ (The Great Terror) įvertindamas au- 
kų skaičių rašo, kad apie 7 000 000 žmonių tapo Stalino vyk- 
dyto valstiečių bendruomenių griovimo aukomis, o dar apie 
12 000 000 mirė lageriuose. Prie šių aukų dar reikėtų pridėti 
1 000 000 pasmerktųjų myriop Antrojo pasaulinio karo me- 
tais Ir po jo; taip pat negailestingų masinių deportacijų aukas 
Antrojo pasaulinio karo išvakarėse, karo ir pokario metais; 


1939-1941 metais ir vėliau, jau po karo, įvykdytas masines 

lenkų ir Baltijos šalių gyventojų žudynes bei deportacijas. 

Be to, stalininei Rusijai priklauso Žiauraus elgesio su karo 
belaisviais rekordas. 1992 metais Vokietijoje paskelbti duo- 
menys byloja, kad apie 357 000 vokiečių karių mirė sovietų 
nelaisvėje per karą ir po jo. Šimtai tūkstančių japonų, rumu- 
nų, vengrų, suomių ir italų karo belaisvių dingo be žinios So- 
vietų Sąjungos lageriuose. Pagaliau iš 180 000 lenkų karių, 
paimtų sovietų nelaisvėn 1939 metais, iš ten grįžo tik apie 
40 000. Taigi beveik 1 000 000 karo belaisvių gali būti laikomi 
žuvusiais Stalino lageriuose. 

Iki šiol buvusi Sovietų Sąjunga yra nusėta didžiuliais slap- 
tais kapinynais, paprastai esančiais didmiesčių pakraščiuose — 
NKVD vasarnamiams skirtuose parkuose, o kartais apleisto- 
se šachtose, kur sistemingai (paprastai naktį) būdavo slepia- 
mi kūnai. Devintojo dešimtmečio pabaigoje šalia Minsko 
(miesto, kuriame Stalino laikais gyveno mažiau nei 1 milijo- 
nas Žmonių) atskleistoje kapavietėje buvo aptikti maždaug 
200 000 nužudytųjų palaikai. Vėliau tokių vietų rasta šalia 
kiekvieno svarbesnio šalies miesto. 

Žudynės buvo vykdomos mechaniškai ir, galima sakyti, nu- 
asmenintai. Anot bolševikų vadų, tas procesas reiškė klasinį 
apsivalymą, kai visuomenė išgryninama „likviduojant“ ištisas 
priešų kategorijas. Po Sovietų Sąjungos žlugimo išslaptinus 
archyvus, atsiskleidė patologiškai nežmoniškas jos vadų po- 
žiūris į masines žudynes, nekalbant apie drastiškus visų civili- 
zuoto teisminio proceso normų pažeidimus. Žudymas tapo 
paprasčiausia biurokratine veikla tiek lyderiams, kurie įsaki- 
nėjo, tiek budeliams, kurie vykdė įsakymus. Šiuo atžvilgiu na- 
cių vykdytas masinis žydų naikinimas ir komunistinis klasinių 
priešų likvidavimas turi daug bendro, nes abiem atvejais tai 

buvo visiškai nužmogintas, bejausmis procesas, nepalikęs vie- 
tos gailesčiui. 

Vieną tokį šiurpų atvejį drąsiai atskleidė pasauliui Borisas 
Jelcinas, paskelbdamas Lenkijos karininkų, valdininkų ir in- 
telektualų, kurie buvo paimti nelaisvėn 1939 metais naciams 
ir sovietams drauge okupavus Lenkiją, skerdynių ilgai slėptus 
dokumentus. 1940 m. kovo 5 d. NKVD vadovas L.Berija pa- 
teikė „draugui Stalinui“ adresuotą pažymą, kurioje buvo iš- 
nagrinėti statistikos duomenys apie 14 736 karininkus, įkalin- 
tus trijuose lageriuose, ir 10 685 lenkų politinius kalinius, lai- 
komus įvairiuose Sovietų Sąjungos kalėjimuose. Visi jie api- 
būdinti kaip užkietėję Sovietų Sąjungos priešai ir rekomen- 
duota juos sunaikinti. Tą pačią dieną susirinko Politinis biu- 
ras, ir jo 1940 m. kovo 5 d. protokole Nr. 13 tiesiai pasakyta: 


SSRS NKVD klausimu 1940.III.5 d. nutarimas 


I. Pasiūlyti SSRS NKVD: 

1) karo belaisvių stovyklose laikomų 14 700 buvusių lenkų karininkų, 
valdininkų, dvarininkų, policininkų, žvalgybininkų, žandarų, persikėlėlių ir 
kalėjimų prižiūrėtojų bylas, 

2) taip pat suimtų ir įkalintų vakarinėse Ukrainos ir Baltarusijos srityse 
11 000 asmenų - įvairių kontrrevoliucinių špionažo ir diversinių organizaci- 
jų narių, buvusių dvarininkų, fabrikantų, buvusių lenkų karininkų, valdinin- 
kų ir perbėgelių bylas - nagrinėti ypatinga tvarka, taikant jiems aukščiausią 
bausmę: sušaudymą. 

II. Bylas nagrinėti neiškviečiant suimtųjų ir nepateikiant kaltinimo, nu- 
tarimai dėl tardymo baigimo bei kaltinamosios išvados pateikimo - laikantis 
šios tvarkos: 

a) asmenų, esančių karo belaisvių stovyklose, bylas - remiantis SSRS 
NKVD Karo belaisvių reikalų valdybos pateiktomis pažymomis, 

b) suimtų asmenų bylas - remiantis pažymomis iš bylų, kurias pateikia 
Ukrainos SSR NKVD ir Baltarusijos SSR NKVD. 

III. Bylas nagrinėti ir nuosprendžius priimti pavesti trejetui, sudarytam iš 
draugų Merkulovo, Kobulovo ir Baštakovo (SSRS NKVD 1-ojo specialaus 
skyriaus viršininkas). 


CK sekretorius J.Stalinas (Parašas) 


To pakako. Popieriaus skiautelėje trumpai brūkštelėta „tai- 
kant jiems aukščiausią bausmę: sušaudymą“, ir daugiau nei 
25 000 gyvybių (šiuo atveju - visuomenės elito) kaip nebūta. 
Ši procedūra daug didesniu mastu kelerius metus buvo karto- 
jama šimtams tūkstančių Sovietų Sąjungos piliečių, nekalbant 
apie milijonus kitų, kurie mirė Gulage nuo išsekimo, bado, 
buvo nuvaryti į kapus dėl netinkamo elgesio su jais ir Žiaurių 
sąlygų. Nors tikslaus Stalino aukų skaičiaus niekada nesuži- 
nosime, nelabai prasilenksime su tiesa, jei manysime jų buvus 
mažiausiai 20-25 milijonus. Gyventojų surašymų statistika ro- 
do, kad biologiniai populiacijos nuostoliai valdant Stalinui bu- 
vo netgi didesni. Minėtas nužudytųjų skaičius apibūdina tie- 
sioginio Stalino genocido mastą. Demografiniai praradimai — 
dėl sumažėjusio gimstamumo, didelio kūdikių mirtingumo, 
potencialių tėvų įkalinimo ir t.t. — viršijo net tuos didžiulius 
nuostolius, kurie tiesiogiai priskirtini asmeniškai Stalinui. 

Po 1945 metų Stalino metodai buvo taikomi visoje Rytų 
Europoje. Kiekvienoje satelitinėje valstybėje buvo įkurtos kon- 
centracijos stovyklos, iš tikrųjų, mirties stovyklos, kuriose nau- 
josios valdžios priešus versdavo dirbti iki mirties. Taip Žuvo 
dešimtys tūkstančių žmonių. Kiek iš viso Žmonių buvo nužu- 
dyta pavergtuose kraštuose, neįmanoma apskaičiuoti net apy- 
tikriai, tačiau, be abejonių, ne mažiau kaip keli šimtai tūks- 
tančių. Ten, kur komunizmo pančiams buvo smarkiausiai prie- 
šinamasi, - Lenkijoje, Vakarų Ukrainoje, Lietuvoje, Jugosla- 
vijos kraštuose, - žudynės vyko masiškai, dažnai kartu su ma- 

sinėmis vietos gyventojų, įtariamų bendradarbiavimu su re- 
zistentais, deportacijomis. Vos sovietinei armijai išvijus vO- 
kiečius iš Lenkijos, Sovietų Sąjungos NKVD ir jos komunisti- 
nės marionetės negailestingai susidorojo su antinacistiniu len- 
kų pogrindžiu, nes jis, kaip geriausiai organizuotas Antrojo 
pasaulinio karo pasipriešinimo judėjimas Europoje, buvo di- 
džiulė kliūtis komunistiniam valdymui. 

Morališkai nepateisinama, kad visuotinai pasmerkus Sta- 
lino nusikaltimus buvusiame sovietiniame bloke nė vienas sta- 
lininės slaptosios policijos pareigūnas, koncentracijos stovyk- 
los viršininkas, kankintojas ar budelis už įvykdytus nusikalti- 
mus lig šiol nėra patrauktas baudžiamojon atsakomybėn. Bu- 
vę nacistiniai karo nusikaltėliai už nusikaltimus žmonijai bau- 
džiami ir šiandien. Pokomunistinės Rusijos ir Rytų Europos 
spaudoje apstu rašinių apie žiaurų elgesį su žmonėmis, slap- 
tas žudynes, baisius kankinimus tardant, nuolat atrandamas 
kapavietes, kuriose slaptai buvo palaidota dešimtys tūkstan- 
čių aukų. Praeitis atskleista, ir spaudoje pasirodo net buvusių 
budelių prisiminimų, pavyzdžiui, vieno buvusio NKVD bude- 
lio pasakojimas, kaip jis patobulino sušaudymo procedūrą įkiš- 
damas ginklo vamzdį į pasmerktojo burną, kad nesitaškytų 
kraujas. Pažymėtina, kad kai kurie iš 15 000 Lenkijos karinin- 
kų budelių Katynėje ir kitose vietovėse lig šiol gyvena buvu- 
sios Sovietų Sąjungos teritorijoje ir gauna valstybines pensi- 
jas. Dėl keisto moralinio letargo lig šiol dar niekas niekur 
nebuvo teisiamas už šiuos išskirtinius nusikaltimus. 

Apskaičiuoti Kinijos komunistinio eksperimento smurtin- 
giausių etapų aukas —- dar sunkesnis uždavinys. Sovietų Sąjun- 
goje Stalino nusikaltimai demaskuoti (labai pavėluotai demas- 
kuojami ir vis dar iš dalies nutylimi Lenino nusikaltimai), ta- 

čiau Kinijos valdžiai Mao laikotarpis tebėra beveik šventas ir 
neliečiamas, 0 žudynės pateisinamos, nors jų mastas ir slepia- 
mas. Vienintelė išimtis — septintojo dešimtmečio pabaigos- 
aštuntojo pradžios kultūrinė revoliucija, nuo kurios dabarti- 
niai Kinijos vadovai yra tiesiogiai nukentėję. Spėjama, kad 
šiuo šalies vidaus prievartos laikotarpiu aukomis tapo 1-2 mi- 
lijonai Žmonių. 

Ankstesniais laikotarpiais, daugiausia šeštajame dešimt- 
metyje, buvo nužudyta apytikriai keletas milijonų „liaudies 
priešų“ — daugiausia žemės savininkų ir turtingesnių viduri- 
nio luomo atstovų, taip pat Gomindano valdininkų ir tarnau- 
tojų. Be jų, dažnai minimas 27 000 000 valstiečių, žuvusių dėl 
prievartinės kolektyvizacijos, skaičius. Turint omenyje Kini- 
jos gyventojų skaičių ir dabartinio režimo abejingumą žmo- 
gaus gyvybei, 29 000 000 greičiausiai yra apatinė riba verti- 
nant komunizmo eros žmogiškąją kainą, ypač jei atsižvelgsi- 
me į tai, kad šis netekčių skaičius neatspindi grynojo demo- 
grafinio nuostolio (net loss), kurį Kinija patyrė dėl tokių ma- 
sinių žudynių. 

Šis šiurpus aukų sąrašas bus neišsamus, jei į jį neįtrauksi- 
me tų, kurie sumokėjo savo gyvybėmis už mėginimus sukurti 
komunistines utopijas Rytų Europoje, Šiaurės Korėjoje, Viet- 
name, Kambodžoje ir Kuboje. Pagrįstai galima teigti, jog tai 
atsiėjo mažiausiai 3 000 000 gyvybių, iš kurių maždaug treč- 
dalis tenka Kambodžai valdant Pol Potui. Taigi visa suma tik- 
rai gali būti didesnė. Trumpai tariant, nevykusios XX am- 
žiaus komunizmo statybos prarijo apie 60 000 000 gyvy- 
biųu. Komunizmas —- tai pati brangiausia Žmonijos istorijos 
nesėkmė. 

Šie apibendrinimai rodo žmogiškąją XX amžiaus masiš- 

kiausių moralinių paklydimų kainą. Tačiau jie neapima visų 
pasibaisėtinų atvejų. Armėnų skerdynės Turkijoje per Pirmąjį 
pasaulinį karą arba induistų ir musulmonų tarpusavio pjauty- 
nės atsiskiriant Indijai yra taip pat gėdingos istorijos dėmės, 
kai nevaldomos religinės ir etninės aistros nusinešė ne ma- 
žiau kaip 3—4 milijonus žmonių gyvybių. 

Ryškėja sukrečiantis šio šimtmečio faktas: ne tikruose mū- 
šiuose, bet šaltakraujiškai dėl įvairių ideologinių ir religinių 
sumetimų buvo nužudyta apie 80 000 000 žmonių. 

Taigi XX amžiuje ne mažiau kaip 167 000 000 - ir labai 
tikėtina, kad daugiau nei 175 000 000, - žmonių buvo apgal- 
votai sunaikinta politiškai motyvuotose skerdynėse. Tai maž- 
daug prilygsta bendram Prancūzijos, Italijos i Didžiosios Bri- 
tanijos gyventojų skaičiui arba sudaro dvi trečiąsias viso da- 
bartinio JAV gyventojų skaičiaus. Tai yra daugiau nei žuvo 
per visus iki mūsų šimtmečio Žmonijos istorijoje įvykusius ka- 
rus, pilietinius ir religinius konfliktus. Šie sausi, tačiau baisūs 
skaičiai primena, kas gali nutikti, kai įgimtas žmonijos agresy- 
vumas pradeda tarnauti dogmatiškam tikėjimui savo teisumu 
ir kai šis agresyvumas sustiprinamas galingomis naikinimo 
technologijomis. 

Šie skaičiai neperteikia (tuo labiau, kad žmogaus protas 
jų negali net aprėpti) visuminės žalos ir moralinio nuopuolio, 
glūdinčio dviejuose XX amžiaus kataklizmuose: sunkiuose ka- 
ruose ir totalitarinėse revoliucijose. Europa, Vakarų civiliza- 
cijos lopšys, daugiau nei dešimt metų per du pasaulinius ka- 
rus buvo įvelta į nesiliaujantį naikinimą ir masines žudynes. 
Kinija ir Japonija patyrė panašią dalią. Buvo prarasti kai ku- 
rie didieji pasaulio miestai bei vertingiausi kultūros objektai. 
Dingo ženkli žmonijos intelektualinio talento dalis. Sunaikin- 

tos ištisos bendruomenės, ypač meno ir kultūros atžvilgiu kū- 
rybingi Europos žydai. 

"Iotalitarizmo įsiveržimas paskatino žmonių nuopuolį. Kul- 
tūros požiūriu tiek nacizmas, tiek komunizmas yra ne kas kita 
kaip šiuolaikiniai barbarybės variantai. Abiem atvejais totali- 
tarinės revoliucijos atnešė — ir tai buvo padaryta apgalvotai — 
neatitaisomą ir neišmatuojamą žalą kultūriniam žmonijos 
palikimui. Šiuo atžvilgiu nacionalsocialistai savo elgesiu 
Vokietijoje 1r okupuotoje Europoje mažai tesiskyrė nuo at- 
kaklių Rusijos ar Kinijos komunistų pastangų sunaikinti anks- 
tesnių kartų sukauptą kultūrinį lobyną. Neįmanoma išvardyti 
visų susprogdintų bažnyčių ir šventyklų, nuverstų paminklų, 
išplėštų arba sudegintų bibliotekų, pavogtų meno kūrinių, iš- 
grobstyto arba sunaikinto iš atavistinės neapykantos tradici- 
nėms vertybėms kito kultūrinio palikimo. 

Tačiau visa tai nublanksta prieš 170 000 000 žmonių gyvy- 
bių, kurias pasiglemžė karai ir totalitarinis genocidas. Tai yra 
bene vienintelė šiame amžiuje žmonijos patirtos politinės be- 
protybės dimensija, kurią įmanoma išmatuoti. 


Metamito svarba 


XX amžiaus tragedijos bemaž niekas nesitikėjo. Nė vie- 
noje iš plačiai skelbtų 1900 m. sausio 1-osios pranašysčių ne- 
buvo jokios užuominos apie būsimas ideologines žudynes ir 
politinius karus. Tačiau ženklų, įspėjančių dėl galimų įvykių, 
būta dar iki 1900-ųjų. Jau XIX amžiaus pabaigoje ir ties XX 
amžiaus slenksčiu sąmoningą politinį gyvenimą, ypač Euro- 
poje, nuosekliai viliojo ir žadino didžiosios transcendentinės 
fikcijos, — tai, ką vadinu metamitu, — gebančios gauti didelę 
vis labiau raštingų ir todėl politiškai lengviau mobilizuojamų 
masių paramą. 

Didžiąją transcendentinę fikciją reikia suprasti kaip ira- 
cionalų, bet veiksmingą religinio išganymo siekio, nacionalis- 
tinės tapatybės kaip pranašumo prašalaičių atžvilgiu išraiškos 
ir supaprastintų iki populistinių šūkių utopinių socialinių dok- 
trinų mišinį. Metamitas, leisdamas ištrūkti iš nepatenkinamos 
tikrovės ir žadėdamas menamą, bet greitai įgyvendinamą pa- 
saulį, kurstė ir valdė masių aistras, raštingumo plitimas padė- 
jo plisti politiniams metamitų šūkiams, 0 pajungta metamitų 
tikslams industrinė technologija plačiai — kaip niekada žmo- 
nijos istorijoje — atkėlė mirčiai vartus. 

Metamito kaip politikos veiksnio iškilimas yra suvokiamas 
kito XX amžiaus fenomeno, politinio masių sąmonėjimo, 
t. y. didėjančio imlumo politiniams šūkiams ir pasiryžimo ener- 
gingai veikti dėl politinių tikslų, atsiradimo kontekste. Toks 
sąmoningumas yra gana naujas istorijos reiškinys, nes ilgesnį 
istorijos laikotarpį masės, ypač valstietija, buvo politiškai pa- 
syvios — dažniausiai abejingos arba susaistytos tradicinės be- 
sąlygiškos ištikimybės. Tik palyginti neįprastomis aplinkybė- 
mis — pavyzdžiui, kovojant su svetima religija ar šnekančiais 
svetima kalba užpuolikais, arba spontaniškai prasiveržus vals- 
tiečių nepasitenkinimui, - mases buvo galima politiškai suak- 
tyvinti. O šiaip jau dar visai neseniai dauguma žmonių buvo 
abejingi politikai. 

Politinio masių sąmoningumo užuomazgų aptinkama 
XVIII amžiuje. Jis nepaliaujamai augo visą kitą šimtmetį, o 
XX amžiuje jo raidą vainikavo audringi įvykiai. Galima teigti, 
kad politinio sąmoningumo augimą daugiausia lėmė trys tar- 
pusavyje susiję veiksniai: 1) raštingumo paplitimas, 2) pramo- 
nės revoliucija ir 3) urbanizacija. Visi šie trys veiksniai išryš- 
kėjo XIX amžiuje, o XX jų sklaida pagreitėjo. 

Raštingumas panaikino politinį pasyvumą, politiškai neiš- 
prususias mases supažindino, pirmiausia per politines brošiū- 
ras, Su paprasčiausiomis politikos sąvokomis, šūkiais, idėjo- 
mis. Masių protuose ligi tol vyraujanti tabula rasa staiga atsi- 
vėrė idėjoms, kurios užgavo jautrią stygą: egzistuojanti nely- 
gybė nėra Dievo duota, kad su ja reikėtų nuolankiai sutikti, — 
ji yra akivaizdi neteisybė; individas, dažniausiai valstietis, nė- 
ra tik sraigtelis nekintamoje hierarchinėje tvarkoje — jis yra 
liaudies, arba tautos, narys, O ji, kaip kolektyvinis asmuo, turi 
savo teises ir troškimus. Negana to, išnaudojamas darbinin- 

kas jau nebebuvo į miestą atklydęs buvęs valstietis — jis tapo 
revoliucinės klasės, kuriai istorija patikėjo išgelbėti žmonių 
giminę, narys. 

Plintant raštingumui, susidarė sąlygos plačiai skleisti po- 
litines idėjas. Tačiau ideologija ir propaganda turėjo padėti 
jas supaprastinti. Štai kodėl politinė spauda buvo tokia svarbi 
XIX amžiuje, ypač po Prancūzijos revoliucijos, taip pat vė- 
liau — Paryžiaus Komunos ir bolševikų veiklos metais. Visi 
naujųjų laikų diktatoriai rėmėsi paprastais šūkiais, kurie buvo 
paviršutiniškai įtaigios, tačiau iš esmės naivios formulės, api- 
bendrinančios ką tik politiškai pabudusių masių nepasitenki- 
nimą ir lūkesčius. Leninas labai daug dėmesio skyrė papras- 
toms sąvokoms ir visų pirma griežtiems šūkiams, kurie turėjo 
kelti neapykantą, Žadinti nepasitenkinimą ir nuslopintas emo- 
cijas. Politinis manicheizmas labai pravertė aiškinant patik- 
lioms masėms painią politinę tikrovę. 

Verta pažymėti, kad politinis masių aktyvumas iš pradžių 
išaugo Vakarų Europoje. Šiame regione raštingumas anks- 
čiausiai tapo visuotiniu reiškiniu. Pačioje XIX amžiaus pra- 
džioje Vakarų Europoje buvo raštingi dauguma vyrų ir apie 
trečdalis moterų (tas pats buvo ir Amerikoje). Likęs pasaulis 
daugiausia buvo neraštingas. Dar XX amžiaus pradžioje pe- 
riferiniuose Europos regionuose (t. y. Rytų ir Pietų Europo- 
je) raštingų vyrų buvo apie trečdalį ar pusę, o moterų - gero- 
kai mažiau. Kituose pasaulio kraštuose šie rodikliai buvo dar 
žemesni, nors ir sparčiai didėjo. 

Raštingumas kaip pagrindinė politinio žadinimo priemo- 
nė pats buvo pramonės revoliucijos, kuri taip pat prisidėjo 
prie šio žadinimo, drastiškai sujaukdama socialinę aplinką, 
šalutinis produktas. Industrializacijos procesas sukėlė ekono- 

minį bent minimalaus raštingumo poreikį. Ir privatūs darb- 
daviai, ir pati valstybė netrukus suprato, kaip svarbu našiam 
darbui pramonėje turėti raštingą darbininkų klasę. Neraštin- 
gus darbininkus buvo galima apmokyti tik paprasčiausių veiks- 
mų, tad jie buvo neproduktyvūs. Mechanizmams palengva, 
bet be paliovos vis sudėtingėjant, didėjo darbo jėgos, kurią 
būtų galima profesionaliau apmokyti, poreikis. 

Panašų poreikį pramonės revoliucija darė kariuomenei. 
XIX amžiuje pradėjus masinę ginklų gamybą atsirado karių, 
gebančių tiksliai laikytis techninių instrukcijų, nuosekliai jas 
vykdyti ir paklusti sudėtingiems įsakymams, dažnai perduo- 
damiems raštu. Iš pradžių bent karininkai privalėjo mokėti 
rašyti; XIX amžiaus pradžioje to pareikalauta iš seržantų; XX 
amžiaus pradžioje minimalaus raštingumo buvo reikalauja- 
ma iš visų kareivių. Taip kariuomenė tapo masių raštingumo 
mokykla. 

Pramonės revoliucija prisidėjo prie visuomenės aktyvėji- 
mo ne tik platindama raštingumą; politinį masių aktyvumą 
skatino ir didėjanti urbanizacija. Pavyzdžiui, nuo XVIII am- 
žiaus vidurio iki XX amžiaus vidurio miesto gyventojų pasau- 
lyje padaugėjo nuo 376 iki beveik 3076 - tas augimas pirmiau- 
sia prasidėjo Vakarų Europoje. Šie poslinkiai sukėlė tikrą de- 
šimčių milijonų Žmonių gyvensenos revoliuciją, sunaikinusią 
įprastas vertybes ir elgesio modelius. Susitelkus atitrūkusiems 
nuo savo tradicinės kaimiškos gyvensenos valstiečiams, susi- 
kūrė visiškai nauja ir nerami socialinė klasė. Naujieji miestie- 
čių sluoksniai dažnai buvo politiškai pasimetę ir todėl imlūs 
paprastiems politiniams šūkiams, jie troško paaiškinimo, ko- 
dėl jų padėtis tokia sunki, o gana dažnai tiesiog baisi. Kadan- 
gi religija jų nebepatenkino, tuštumą užpildė politika. 

Taigi XIX amžius, galima sakyti, buvo pirmoji masių poli- 
tinio sąmonėjimo stadija. Gavęs pradžią Vakarų Europoje ir 
vėliau palaipsniui persimetęs už jos ribų, XX amžiuje šis poli- 
tinis pabudimas jau buvo apėmęs Rytų Europos ir Tolimųjų 
Rytų šalis. (Amerika — ypatingas atvejis, nes nuo pat pradžių 
ir ypač prasidėjus didelio masto imigracijai ji savaime buvo 
pakankamai politiškai sąmoningų Žmonių visuomenė. Ją su- 
darė individai, kurių taip aiškiai netenkino jų status guo, j0g 
jie ryžosi visiškai naujam gyvenimui tolimame žemyne.) Raš- 
tingumas, industrializacija ir urbanizacija skatino politinį są- 
monėjimą, kuris turėjo įgauti vertą pasitikėjimo ir politiškai 
katalizuojantį turinį. 

Kraštutiniais šio turinio variantais galop tapo XX amžiaus 
metamitai. Tačiau jie patys buvo tik doktrinų ir pažiūrų, ku- 
rias Prancūzijos revoliucija su didžiule emocine jėga pasklei- 
dė Europoje, sujaukti ir, žinoma, iškreipti vaisiai. Prancūzijos 
revoliucija buvo pagrindinė istorinė populistinio politinio ak- 
tyvumo katalizatorė. Tą aktyvumą kurstė įsigalėjęs tautinis 
jausmas, politiškai angažuotas, tačiau romantiškas idealizmas 
ir iracionalus tikėjimas beribėmis „racionalios“ socialinės in- 
žinerijos galimybėmis. Nacionalizmas, idealizmas ir raciona- 
lizmas raštingumo, industrializacijos ir urbanizacijos sąlygo- 
mis užmaišė misą, kuri vėliau transformuodamasi virto pasi- 
baisėtinais XX amžiaus metamitais. 

Be abejo, nacionalizmo negalima laikyti grynu Prancūzi- 
jos revoliucijos produktu, tačiau ji buvo kibirkštis, įžiebusi 
tautinę masių savimonę, XVIII amžiaus pabaigoje latentine 
forma jau egzistavusią keliose Europos šalyse, visų pirma Pran- 
cūzijoje, Vokietijoje ir Lenkijoje, kur tautinė sąmonė aki- 
vaizdžiai politiškai pasireiškė jau to šimtmečio antrojoje pu- 

sėje. Tautos, kaip kalbiniu artumu pagrįsto organiško jungi- 
nio, sąvoka Prancūzijoje buvo žinoma dar anksčiau ir XVII 
amžiuje ne tik vartota oficialiai, bet ir iš dalies buvo visuome- 
nės pripažinta. Jau 1694 metais „Prancūzijos akademijos Žo- 
dynas“ taip apibrėžė tautos sąvoką: „Vienos šalies, vienos vals- 
tybės gyventojai, turintys tuos pačius įstatymus ir kalbantys ta 
pačia kalba“ (tous les habitants d'un mėme Ėtai, d'un mėme 
pays gui vivent sous les mėmes lois et usent du mėme langage). 
Nors visuomenės struktūra tebebuvo tradicinė hierarchinė, 
kur teisėtumas rėmėsi monarchija, politinė tapatybė Prancūu- 
Zijoje dar gerokai prieš Prancūzijos revoliuciją rėmėsi visuoti- 
ne tautine savimone, pagrįsta kalbiniu išskirtinumu. 

XVIII amžiaus antrojoje pusėje politiškai susiskaldžiusio- 
je Vokietijoje plataus atgarsio susilaukė Johanno Gottfriedo 
Herderio darbai, kuriuose jis išaukštino transcendentinę vo- 
kiečių tautos — das Volk — vienybę ir teigė, kad Žmogus save 
realizuoti gali tik kaip sąmoningas tos organiškos bendruo- 
menės narys. Toji bendruomenė, pasak Herderio, yra lingvis- 
tiškai apibrėžta ir specifiškai individuali, todėl jos politinės 
formos galiausiai turi atspindėti tą unikalią savastį per suvie- 
nytą tautinę valstybę. 

XVIII amžiaus pabaigoje Lenkijoje pavėluotą judėjimą 
už korumpuotų, silpnų kvazifeodalinės elekcinės karalystės 
struktūrų tautinį atsinaujinimą įkūnijo Tadeuszas Košciusz- 
ko - daugeliu atžvilgių pirmoji naujųjų laikų lenkų tautinė 
asmenybė. Jaunas profesionalus karininkas, kovojęs su Rusi- 
jos imperija, įsiveržusia į Lenkiją, susižavėjo Amerikos kova 
dėl nepriklausomybės ir net perplaukė vandenyną, kad galėtų 
dalyvauti joje. Paskui, grįžęs į Lenkiją, jis organizavo pasi- 
priešinimą Rusijos, Prūsijos ir Austrijos vykdomam Lenkijos 


24 Organizuotos beprotybės politika 


padalijimui. Tai darydamas jis apeliavo į „liaudį“, ragino imtis 
drąsių socialinių reformų, kurios duotų pradžią nacionaliniam 
pasipriešinimui. Nors kova ir buvo pralaimėta, Košciuszkos 
judėjimas skatino net politiškai pasyvių Lenkijos valstiečių tau- 
tinę savimonę. 

Prancūzijos revoliucijos pagimdytų Napoleono žygių ne- 
sėkmė ir 1815 m. Vienos Kongresas, bandęs atkurti priešre- 
voliucinę tvarką, nepajėgė užgesinti gaisrų, kuriuos sukėlė aud- 
rinantys ankstesnių dvidešimt penkerių metų įvykiai. Tautinė 
savimonė jau buvo įsižiebusi visoje Europoje, ir XIX amžius 
įtvirtino nacionalinių aspiracijų suvokimą naujame politinia- 
me žodyne, kuris rėmėsi Prancūzijos revoliucijos patirtimi. 
Konservatyvūs monarchai ir juos rėmusi aristokratija — „in- 
ternacionalistai“ arba „supernacionalistai“, dar tiksliau - „ne- 
nacionalistai“ — visiškai neįvertino ne tik naujųjų miestiečių, 
bet ir kaimo gyventojų latentinio potraukio politiniams šū- 
kiams, žadinantiems instinktyvų lingvistiškai ir etniškai orga- 
niškos tautinės tapatybės suvokimą. 

Vėlesniais dešimtmečiais Giuseppe Mazzini Italijoje, La- 
josas Kossuthas Vengrijoje ir daugelis kitų veikėjų įvairiuose 
kraštuose parengė savo liaudžiai sąvokas ir loginius sampro- 
tavimus, kurie turėjo pagrįsti individo pavaldumą ir visišką 
susitapatinimą su nauja aukštesniąja visuma —- tauta. Sieki- 
mas sukurti tautinę valstybę, kuri, pasak Mazzinio, „visa savo 
didybe ir galia pajungia individą skatindama norą aukotis“, 
tapo tuo tikslu, kuris užvaldė Giovine Italia. Šis „Jaunosios 
Italijos“ judėjimas tapo naujųjų laikų Italijos nacionalizmo 
šaukliu ir vėliavnešiu. 

Kituose kraštuose padėtis buvo labai panaši. Pavyzdžiui, 
Vengrijoje Herderio kalbinės atskirybės, kaip svarbiausio po- 

litinės tapatybės elemento, pabrėžimas, Mazzinio tautinio at- 
gimimo judėjimas bei dramatiška lenkų kova dėl savo nepri- 
klausomybės davė pradžią Lajoso Kossutho „Jaunosios Veng- 
rijos sąjungai“. Ji siekė sukurti konstitucinę tautinę vengrų 
valstybę, kuri, išvengdama jakobiniškų kraštutinumų, atsikra- 
tytų svetimos valdžios. Ji pabrėžė, kad ypatingais vengrų kal- 
bos saitais sujungti žmonės sudaro vieną transcendentinį as- 
menį — tautą. 

Kai per Pirmąjį pasaulinį karą suiro senoji konservatyvi ir 
ikinacionalistinė tvarka, Europa buvo pasirengusi politiniams 
pertvarkymams pagal tuometinę pogrindinę politinę orienta- 
ciją, nukreiptą į tautinę valstybę kaip pagrindinį masių tapa- 
tybės ir politinio organizavimosi vienetą. Šis principas vėliau 
buvo pritaikytas dekolonizacijai po Antrojo pasaulinio karo. 

Prancūzijos revoliucija reikšminga ir tuo, kad suteikė eu- 
ropietiškajai tautinei savimonei nemažai idealizmo, tikėjimo 
beribe proto galia ir pasaulietinės tendencijas, nukreiptas prieš 
vyraujančią religiją. Šie veiksniai savo ruožtu lėmė ne tik XIX 
amžiaus politinio masių pakilimo turinį, bet galbūt ir XX am- 
Žiaus totalitarinį metamitą. 

Šis idealizmas geriausiai atsispindi Jeano-Jacgues'o Rous- 
seau kūriniuose, kuriuose teigiama, kad bendruomenė grin- 
džiama harmonija, bendros valios ir tautinio tapatumo suvo- 
kimu. „Žmogaus ir piliečio teisių deklaracija“ ne tik revoliu- 
cingai atmetė tradicinę privilegijų hierarchija pagrįstos visuo- 
menės sampratą. Ji apibrėžė naują visuomenės koncepciją, 
kurios šerdis buvo pilietiškumas. Ši visuomenė turėjo būti „ra- 
cionaliai“ padalyta lygiais dariniais (arba departamentais), su 
teisinga mokesčių sistema, nacionalines vertybes diegiančia 
švietimo sistema ir netgi ultraracionalia laiko samprata, iš- 

reikšta naujame dešimtaine sistema grįstame kalendoriuje. 

Bažnyčios įtaka turėjo būti sumažinta, kad ji neremtų tra- 
dicinės tvarkos. Jos įstatymus turėjo pakeisti lojalumas tauti- 
nei valstybei kaip aukščiausias moralinis imperatyvas. Nega- 
na to, tvirtas įsitikinimas, kad „racionalumas“ geriau nei reli- 
ginė moralė reguliuos politinį elgesį, skatino polinkį į sociali- 
nę inžineriją vardan idealistinių tikslų. Kad ir kaip būtų keis- 
ta, siekiantis tobulos visuomenės romantinis idealizmas susi- 
jungė su dogmatišku tikėjimu, kad žmogus gali sukurti tinka- 
mus racionalius projektus tokiai visuomenei. 

Iš pradžių, XIX amžiaus pirmojoje pusėje, naujosios poli- 
tikos poveikis buvo gana teigiamas. Benedetto Croce savo di- 
deliame veikale „Devynioliktojo šimtmečio Europos istorija“ 
įžvelgė pažangiame liberalizmo žygyje pagrindinę veržlią Eu- 
ropos politinio gyvenimo jėgą. Liberalios revoliucijos savo pri- 
gimtimi buvo nuosaikios, joms vadovavo romantiški buržua- 
ziniai intelektualai, — nebuvo nei kraujo troškimo, nei fana- 
tizmo. 1848 m. „Tautų pavasaris“ — geriausias tokios revoliu- 
cijos pavyzdys. Bet Croce taip pat pastebėjo, jog dėl pramo- 
nės revoliucijos sukeltų socialinių skaudulių vis labiau įsitvir- 
tina nuomonė, kad atsikratyti socialinės neteisybės yra svar- 
biau, negu siekti politinės laisvės, kad nacionalizmas — ypač 
po Vokietijos susivienijimo — susijungė su imperializmu, kad 
karingumo liaupsinimas tapo pagrindine nacionalistinių kal- 
bų tema ir kad revoliucinis etosas darėsi vis aršesnis. 

1871 metų Paryžiaus komuna (konfliktas tarp „buržuazi- 
jos“ ir „proletariato“) parodė, kad masių politinė sąmonė leng- 
vai įgauna kruviniausias formas. Socialinė įtampa urbanizuo- 
toje pramoninėje aplinkoje kartu buvo klasinės sąmonės au- 


gimo ir klasinio antagonizmo didėjimo įrodymas. Tuo pačiu 

metu Prancūzijos-Prūsijos karas iškėlė karingąjį vokiečių na- 
cionalizmą. Be to, ir kitur nacionalizmas kurstė vis smarkes- 
nius tarpvalstybinius konfliktus. XIX amžiaus pabaigoje na- 
cionalizmo, idealizmo, racionalizmo ir sekuliarizmo mišinys 
buvo gera dirva šovinizmui, utopizmui, dogmatizmui ir mani- 
cheizmui. Kiekvienas iš pastarųjų yra atitinkamas pirmųjų iš- 
sigimęs vaisius, O šovinizmas, utopizmas, dogmatizmas ir ma- 
nicheizmas drauge yra pagrindiniai XX amžiaus metamitų 
komponentai. 

Panašų kaip Prancūzijos revoliucijos katalizatoriaus vaid- 
menį XX amžiaus antrajame dešimtmetyje suvaidino Pirma- 
sis pasaulinis karas. Jis suardė tradicinę, egzistavusią nuo 1815 
metų, tvarką, bent iš išorės sėkmingai stabdžiusią ir ignoravu- 
sią jėgas, kurias išlaisvino Prancūzijos revoliucija. Šis karas 
sunaikino konservatyviąsias vertybes ir galutinai nuvainikavo 
tradicinius autoritetus, — visų pirma valdančiąsias monarchi- 
jas. Jis išaukštino nacionalizmą, pagilindamas ir šiaip jau gi- 
lias socialines piktžaizdes. Nenuostabu, kad jis paruošė dirvą 
doktrinoms, kurios siūlė transcendentines utopijas kaip išga- 
nymą nuo žemiškųjų vargų. 

Nors Pirmasis pasaulinis karas ir buvo metamitų kataliza- 
torius, parengiamasis darbas buvo atliktas dar XIX amžiaus 
antrojoje pusėje. Jau minėta, kad kaip tik tuo metu naciona- 
lizmas įgijo vis ryškesnes šovinizmo ir (arba) imperializmo 
formas, kad idealizmas pavirto utopinėmis vizijomis, kad be- 
ribis tikėjimas racionalumu peraugo į dogmatišką iracionalu- 
mą, laikantį žmogų sugebančiu projektuoti ir kurti tobulas 
visuomenes, kad religijos puolimas baigėsi dar ir tuo, jog bu- 
vo atsisakyta moralės normų, ribojančių politinę veiklą. Todėl 
XIX a. aristokratinę asmeninės moralinės politikų atsakomy- 

bės sampratą palaipsniui išstūmė moralinis reliatyvizmas po- 
litinėje demagogijoje, turėjęs sukelti mases. Liberalizmas ir 
1dealistinis utopizmas pavirto agresyvumu ir tironija. 

Marksizmas ir šovinizmas suteikė turinį įsivyravusiam nau- 
jajam demagogiškam politiniam stiliui. Bet kol abu ėmė lemti 
XX amžiaus politiką, būtent marksizmas veikė kaip diržinė 
pavara tarp Prancūzijos revoliucijos idealistinių emocijų bei 
tikėjimo racionalumu ir vėlesnio XX amžiaus totalitarizmo 
fenomeno. Suteikdamas revoliucijai moralinio išganymo mi- 
siją ir kartu laikydamas ją istorine neišvengiamybe, marksiz- 
mas tvirtino, kad politinė kontrolė bus pasaulietinės utopijos 
išeities taškas. Ši svarbiausia XIX amžiaus idėja XX amžiuje 
sudaigino leninizmą, fašizmą ir hitlerizmą. 

Pranašiška Karlo Marxo „Komunistų partijos manifesto“ 
pradžia - „Šmėkla klaidžioja po Europą - komunizmo šmėk- 
la“ — pasaulio mastu tinka visam šimtmečiui. Po 1871 m. Pary- 
žiaus komunos buvo 1905 m. Sankt Peterburgo barikados, pa- 
rengusios ir 1917 m. bolševikų perversmą. Tačiau netrukus 
socializmas buvo užkrėstas šovinizmu — prie to prisidėjo Itali- 
jos socialistų agitatorius Benito Mussolini, iškilęs trečiajame 
dešimtmetyje kaip fašizmo pranašas. Fašizmo doktrina kata- 
pultavo nacionalizmą į keliaklupsčiavimą prieš valstybę sutin- 
kamai su socialistų priesakais, atiduodant valstybės monopo- 
liui svarbiausias ir tiesiogines ekonomikos reguliavimo funk- 
cijas. Tačiau, nors fašizmas tarpukario Europoje turėjo daug 
sekėjų, galingiausi ir destruktyviausi XX amžiaus metamitai 
pasirodė esą hitlerizmas ir leninizmas, ir būtent jie darė di- 
džiausią įtaką XX a. politiniam gyvenimui bei tapo daugu- 
mos istorinio precedento neturinčių XX a. megamirčių prie- 
žastimi. 

Adolfas Hitleris ir Vladimiras Leninas sujungė į nuosek- 
lią ir patrauklią visumą įvairias politinių idėjų ir netgi politi- 
nių emocijų gijas, atsiradusias ankstesniame amžiuje ir nepa- 
stebėtas dėl Europos suirutės po Pirmojo pasaulinio karo. 
Nors jie akcentavo skirtingus dalykus, - Hitleris grindė istori- 
jos viziją rasine neapykanta, o Leninas - klasių kova, - vis 
dėlto jų doktrinų institucinės išvados ir veiksmų padariniai 
labai panašūs. Ir Hitleris, ir Leninas įkūnijo ir skelbė teroru 
pagrįstą bei dogma įteisintą totalitarizmą. Abu siekė sukurti 
prievartos utopijas vardan idealų, kurie ankstesniame šimt- 
metyje turėjo visiškai kitokią prasmę. Abu buvo puikūs pro- 
pagandininkai ir polemistai. Abu žinojo, kaip depersonali- 
zuoti priešą ir paversti žudymą nuasmenintu masinės gamy- 
bos procesu. 

Allanas Bullockas veikale „Hitleris ir Stalinas“ (Hitler and 
Stalin, 1991) taikliai palygino šiuos du patologinius masių 
žudikus ir totalitarinius lyderius, tačiau vertėtų pažymėti, kad 
mokėjimu manipuliuoti masėmis panašesni yra Hitleris ir 
Leninas, o Stalinas labiau primena Himmlerį (Hitlerio Ges- 
tapo viršininką). Pirmieji du rėmėsi demagogija, kad sutelktų 
savo šalininkus, o pastarieji buvo organizavimo monstrai; pir- 
mieji net viešose kalbose neslėpė kraujo troškimo, nesibodė- 
dami atvirai propaguoti terorą ir žudynes, tuo tarpu pastarie- 
ji slapukavo ir kartais net sužadindavo sentimentus; pirmųjų 
politinis stilius buvo charizmatinis, o antrųjų — biurokratinis. 

Hitlerio ir Lenino šūkiai pateko į derlingą dirvą. Pirmasis 
pasaulinis karas, didėjanti ankstesnių dešimtmečių įtampa dau- 
geliui žmonių suteikė utopinių vilčių. Tačiau vertinant pirmą- 
sias Hitlerio ir Lenino pergales svarbiau yra pati politinės 
sąmonės, kuria jie pasinaudojo ir kurią patys skatino, prigim- 

tis. Atsižvelgiant į trečiojo dešimtmečio pradžios aplinkybes 
ir įkaitintą ankstesniųjų dešimtmečių atmosferą, kurioje jų 
šalininkai politiškai pabudo ir suformavo savo pradines poli- 
tines pažiūras, aiškėja, kodėl Hitleris ir Leninas, skatindami 
instinktyvią masių neapykantą, sugebėjo patraukti minias fa- 
natiškai jais tikinčių šalininkų. Neperdėsime teigdami, kad jų 
šalininkų pažiūroms buvo artimi primityvūs, tariamai racio- 
nalūs, tačiau labai emocingi šūkiai: eskapistiniai, vengiantys 
tikrovės, manicheistiniai savo aiškinimais ir didžiai sofistiški 
bei veidmainiški savo nuostatomis. 

Europiečio mąstysena - ypač Vokietijoje po pralaimėjimo 
kare ir Rusijoje po pralaimėjimo kare bei revoliucijos — buvo 
ypač imli tvarkos ir pažangos bei neišvengiamo visuomeniškai 
teisingo triumfo vizijoms. Be to, sutrikę ir išvargę Vokietijos 
bei Rusijos gyventojai buvo imlesni ir manicheistiniams eg- 
zistuojančios netvarkos ir sunkumų aiškinimams - žydai arba 
kapitalistai jiems buvo slapti blogio tarnai, kuriuos reikėjo 
naikinti. Sukaupus jėgas, fanatizmo virsmas genocidu tapo 
tik laiko ir aplinkybių klausimu. 


Prievartos 
utopija 


Tikroji totalitarinės patirties XX amžiuje reikšmė - tai ne 
tik suplanuotos masinės žudynės dėl fanatiškai propaguotų 
didingų transcendentinių fikcijų, bet ir bergždžios pastangos 
primesti žmonijai groteskiškas utopijas. Nors šios pastangos 
galiausiai sužlugo, tačiau jos atspindėjo politiškai radikaliau- 
sią ir filosofiškai įžūliausią Žmonijos istorijoje mėginimą val- 
dyti visą Žmonių aplinką, dogmatiškai nustatyti žmonijos so- 
cialinę sąrangą ir net Žmogaus asmens savybes. Trumpai ta- 
riant, prievartos utopijos kūrėjai ėmėsi vaidmens, kurį žmo- 
nija tradiciškai buvo skyrusi Dievui. 

Tiesą sakant, pačioje visuomenės evoliucijoje būta dau- 
giau ar mažiau ambicingų pastangų valdyti žmonių likimus. 
Daugelį amžių atkakliai ieškodamas tokių galimybių, žmogus 
tai fatališkai paklusdavo gamtai, tai spontaniškai keisdavo sa- 
vivoką, įsivaizduodamas, kad vis sėkmingiau valdo gamtą ir 
save. 

Tačiau apskritai didesnę rašytinės ir visą nerašytinę Žmo- 
nijos istorijos dalį žmogus buvo palyginti nuolankus jį supan- 
čiam pasauliui, laikydamas save gamtos dalimi. Sunki išliki- 


mo imperatyvo našta buvo kantriai velkama kaip „natūrali“. 

Pagrindiniai socialinės būties komponentai - giminės pratęsi- 
mas, šeima, sugyvenimas tarpusavyje laikantis kalbinio ben- 
drumo ir siekiant ekonominio tikslingumo, - buvo organiškos 
ir gaivališkos realybės sudedamosios dalys. 

Tačiau sukauptos žinios ilgainiui padidino žmonijos gali- 
mybes iš dalies valdyti gamtą — pirmiausia pertvarkant Žžem- 
dirbystę, - kas davė pradžią vis sudėtingesnėms visuomenės 
organizacijos formoms. Pamažu Žmonija pradėjo suprasti me- 
tų laikų kaitą, skaičiuoti žvaigždes, matuoti bei fiksuoti laiką 
ir organizuotis. Didėjant pasaulio supratimui, atsirado ne tik 
ribotos jo valdymo galimybės, bet ir išaugo žingeidumas, no- 
ras suprasti Žmogų supančio ir jo gyvenimą vis dar valdančio 
pasaulio paslaptis. 

Didžiosios religijos, išsivysčiusios iš primityvesnių kultų ir 
įvairių tikėjimo ritualų, skirtų garbinti galingas jėgas, kurias 
žmonės tikėjo esant anapus regimojo pasaulio (pavyzdžiui, 
Saulės dievas), tapo visa aprėpiančiomis ir sudėtingomis tikė- 
jimo doktrinomis. Visa aprėpdamos, jos galėjo paaiškinti žmo- 
gaus egzistencijos klausimus: pradžių pradžią, svarbiausią tiks- 
lą, galutinį būvį. Pasiremdamos neaprėpiamos amžinybės są- 
voka, didžiosios religijos pateikė ir „racionalų“, ir emociškai 
patrauklų amžinosios gyvenimo paslapties paaiškinimą. 

Jos taip pat atstovavo susitaikymo su natūralia daiktų tvarka 
doktrinoms. Šis susitaikymas kartais būdavo apibrėžiamas kaip 
pirmapradė nuodėmė, kaip fatalinis paklusimas nustatytam 
gyvenimo būdui arba kaip pasinėrimas į vidinę palaimą, ta- 
čiau visais atvejais žmonija būdavo kreipiama susitaikyti su 
esančia tvarka. Tikrasis atlygis turėjo ateiti pasibaigus fizinei 
egzistencijai arba per meditacinį, orientuotą į žmogaus vidų 
dvasingumą. 

Didžiųjų religijų iškilimas sutapo su žmonijos evoliucijos 
stadija, kurioje transcendentiniai gyvenimo prasmės klausi- 
mai iškilo kartu su organizuotesnėmis pastangomis atsikratyti 
pasyvios priklausomybės nuo gamtos malonės. Šios pastan- 
gos sukūrė sudėtingesnes politines sistemas ir suderino mėgi- 
nimus pažaboti gamtą per žemdirbystę, irigaciją ar kalnaka- 
sybą. Doktrinos, siekiančios pažinti gyvenimą ir jį priimti pir- 
miausia kaip dvasinį patyrimą, davė naują derinį, suteikusį 
nerimstančiai Žmonijai svarbiausių taisyklių ir priesakų siste- 
mą keliems tūkstančiams metų. 

Tiesa, ta sistema naujaisiais amžiais gerokai nusilpo. Pra- 
monės revoliucija neregėtai padidino žmonijos galimybes mes- 
ti iššūkį dominuojančiai gamtai. Pasaulietinės doktrinos vis 
labiau pabrėžė žŽemiškosios būties svarbą, iškeldamos fizinę 
žmogaus gyvenimo pusę ir sumenkindamos dvasinę. Galiau- 
siai net į rojų žemėje pradėta žiūrėti kaip į pasiekiamą dalyką 
— žinoma, jei bus paklūstama naujajai tiesai. 

Ši tendencija itin išryškėjo atsiradus šiuolaikiniams totali- 
tariniams metamitams. Ir hitlerizmas, ir leninizmas-staliniz- 
mas uzurpavo didžiųjų religijų vaidmenį. Jie tai padarė at- 
mesdami jų dogmas ir pirmiausia — dvasinio prado pirmumą 
prieš materialųjį. Negana to, reali politinė hitlerizmo ir leni- 
nizmo-stalinizmo veikla teigė, kad totalitarinis diktatorius yra 
ne kas kitas kaip pasaulietinis dievas: neklystantis, visažinis, 
mylintis ir mylimas, nepaprastai galingas ir todėl nenugali- 
mas, istorinio dėsningumo susietas su begalybe. Prievarta pri- 
mesta utopija — pagrįsta diktatoriaus skelbiamomis doktrino- 
mis — turėjo būti žmonijos išsilaisvinimo iš gamtos ir jos pa- 
slapčių gniaužtų kulminacija, visiško išganytųjų pasitenkini- 


mo ir negailestingumo pasmerktiesiems būsena. 

Taigi XX amžiaus totalitarizmas teigė nepasiekiamus da- 
lykus esant įmanomus: kad visą Žmonijos patirtį ir visus žŽmo- 
nijos troškimus galima sujungti į vieną doktriną, pagrįstą su- 
dievinto vado apreiškimu. Metamito įgyvendinimas prievar- 
ta sukūrus pasaulietinę utopiją turėjo tapti istorijos pilnatimi. 

Žvelgiant į praeitį, viena didžiausių XX amžiaus mįslių 
būtų: kaip ir kodėl palyginti tiek daug protingų ir idealistiškai 
nusiteikusių būtybių (ne tik Vokietijoje ar Rusijoje, bet ir vi- 
same pasaulyje, 0 ypač tarp vadinamųjų intelektualų) galėjo 
rimtai žiūrėti į utopijas, kurias jiems pateikė Hitleris ir Leni- 
nas su Stalinu. Tie planai buvo tiesiog beprotiški — tiek ra- 
sistinis Mein Kampf kliedesys, tiek absurdiški postringavimai 
apie „valstybės sunykimą“, tačiau milijonai šalininkų priėmė 
juos beveik kaip Dievo žodžius. Tai verčia susimąstyti, kokiu 
mastu iracionalioji ir destruktyvioji žmogaus prigimties pusė 
yra pagavi mobilizuojančiai demagogijai. Dešimtys milijo- 
nų Žmonių, nužudytų todėl, kad dėl rasinių ar socialinių mo- 
tyvų buvo laikomi nevertais gyventi žemiškoje utopijoje, ir 
dar daugiau milijonų, priverstų gyventi tose sistemose, įrodo, 
kad metamitai, skelbę istorijos pabaigą ir totališkai kontro- 
liuojamų primestų žmonėms utopijų tobulumą, buvo hipnoti- 
zuojamai patrauklūs. 

Galiausiai prievartos utopijos buvo tapusios savanoriškos, 
tuo įrodydamos visišką doktrininės dresūros pergalę. Toji dre- 
sūra savo ruožtu buvo sustiprinta, sąmoningai pasinaudojant 
žmonių silpnybėmis, ypač jų gebėjimu pateisinti nemoralų sa- 
vanaudiškumą kaip būtiną ir net leistiną. Bulgarų ir prancūzų 
mokslininkas Tzvetanas Todorovas studijoje Face d VExtrėme 
(1991) apie totalitarinio teroro poveikį žmogaus asmenybei 
atkreipė dėmesį į tai, kokiu mastu modernios totalitarinės sis- 

temos pasinaudojo esminiu žmogaus polinkiu į konformiz- 
mą. Sukūrę hipnotizuojantį ir paralyžiuojantį tvirto socialinio 
vieningumo vaizdinį, ir naciai, ir komunistai demoralizavo sa- 
vo visuomenes skatindami tarpusavio sekimą ir masinius įskun- 
dimus. Tuo siekta suabejoti net vidine rezistencija, paverčiant 
ją tokiu nuokrypiu, kurį izoliuotas atskalūnas netgi būtų lin- 
kęs ištaisyti. 

Visose buvusiose komunistinėse valstybėse kadaise buvu- 
siems slaptiems archyvams dabar tapus prieinamiems paaiš- 
kėjo, kad masinių areštų ir žudynių gausą lėmė tikrų tikriau- 
sias įskundimų siautulys. Tuose archyvuose yra milijonai įro- 
dymų, kaip kaimynai įskundinėjo kaimynus, o giminaičiai — 
giminaičius. Tai buvo sąmoningai skatinama kaip ideologinės 
dresūros dalis. Kad ir kaip vertintume, sunkiausia XX am- 
žiaus totalitarizmo kaltė yra ta, kad naciai ir komunistai — 
skirtingai nuo įstatymo viršenybe grindžiamų demokratijų, ku- 
rios stengiasi sumažinti dorovės stygių, bei religijų, kurios siekia 
iškelti asmens dorovę — sąmoningai kurstė žmogaus moralės 
nuokrypius. 

Išslaptinus Sovietų Sąjungos bei kai kurių buvusių komu- 
nistinių Rytų Europos valstybių archyvus ir atsiradus galimy- 
bei laisvai naudotis anksčiau neprieinama socioekonomine sta- 
tistika paaiškėjo, kad tikrovėje komunistinis totalitarizmas buvo 
net labiau nusikalstamas, Žiauresnis ir socialiniu atžvilgiu de- 
struktyvesnis negu manė griežčiausi jo kritikai. Tai buvo ne 
tik masinio, neregėto Žmonijos istorijoje Žmonių naikinimo, 
bet ir sąmoningo visuomenės demoralizavimo bei beatodai- 
riško gamtinės aplinkos niokojimo sistema. Žodžiu, totalita- 
rizmo aukomis tapo ir visuomenės dvasia, ir kūnas. 

Demoralizacija buvo skatinama masiškai prievarta verbuo- 

jant informatorius. Palaipsniui vis platesni visuomenės sluoks- 
niai buvo įtraukti, suvilioti ar jėga priversti prisitaikyti prie 
moraliai griaunančių ir socialiai gąsdinančių elgesio taisyklių. 
Netgi artimiausi draugystės ryšiai - išties, net sutuoktinių meilė 
— nebuvo apsaugoti nuo įtarimų, kad ir slapčiausios mintys 
gali būti išduotos. Taip didelė visuomenės dalis tapo sistemos 
bendrininke - ką žlugus komunizmui pasibaisėjusi atskleidė 
pokomunistinė Rytų Europa ir Rusija. 

Etinė visuomenės demoralizacija — silpnėjant socialiniam 
sutelktumui — kuriam laikui politiškai sustiprino sistemą. Tai 
galėjo būti ciniškas komunistų vadovų, kurie daugiau negu 
bet kas troško išlikti valdžioje, apskaičiavimas. Tačiau sunku 
rasti bent kiek racionalesnį paaiškinimą, kodėl komunistų val- 
domos visuomenės taip beatodairiškai naikino gamtinę aplin- 
ką. Ekologiniai komunistų valdymo padariniai buvo tokie pra- 
gaištingi socialiniu atžvilgiu ir tokie pražūtingi Žmonių svei- 
katai, - dešimtys tūkstančių ligų suluošintų ir apsigimusių žmo- 
nių, ištisi užteršti, apnuodyti regionai, —- kad savaime peršasi 
mintis, jog komunistų elitas nesąmoningai suvokė savo istori- 
nį laikinumą ir todėl buvo abejingas ateities kartų likimui. 

Šio didžiulio nusikaltimo paradoksas: siekiant totalinės 
kontrolės faktiškai buvo sukurta susinaikinimo mašina, kuri 
tokiais būdais ir tokiu mastu griovė visuomenės vertybes ir 
niokojo gamtinę aplinką, kad anksčiau ar vėliau visa sistema 
tiesiog privalėjo žlugti. Šios savižudiškos veiklos šaknys glūdi 
netikusioje moralinėje nuostatoje, kad utopiniai tikslai patei- 
sina bet kokių priemonių taikymą, - todėl net komunistų va- 
dovai nebeturėjo jokio vidinio moralinio kodekso, apibrėžian- 
čio politinio viešpatavimo kriterijus ir ribas. Totalinės kontro- 
lės siekis pagimdė buką valdžią, troškusią valdyti amžinai. 

Ši valdžia turėjo būti pasaulinė. Ir komunistų, ir nacių 
doktrinos pretendavo į pasaulinį mastą — tiesa, visiškai skir- 
tingu būdu. Naciai įsivaizdavo, kad Vokietijos valstybė ap- 
vainikuoja naująją globalinę hierarchiją, pagrįstą pseudo- 
moksliškais genetikos dėsniais, neva galinčiais nustatyti aukš- 
tesniąją rasę ir jos pranašumą prieš žemesniąsias rases. Ko- 
munistai įsivaizdavo save kaip pasaulinės revoliucijos, pasku- 
tinio Žmonijos istorijoje išsilaisvinimo akto, atveriančio kelią 
į socializmą ir paskui į komunizmą, avangardą. 

Abiem atvejais — įsiviešpatavus visame pasaulyje tiek na- 
Cių „naujajai tvarkai“, tiek „proletariato diktatūrai“ — istorija 
tartum turėjo pasibaigti. Šiaip ar taip, utopijos išrinktiesiems 
įgyvendinimas (nesvarbu, Vokietijoje ar Rusijoje) būtų buvęs 
tik pirmasis etapas, išeities taškas transcendentiniam visos 
žmonijos gyvenimo būdo pertvarkymui. Nacių utopija taip pat 
turėjo ir vidaus, ir tarptautinius tikslus. Vokiečiams, vieniems 
iš labiausiai išsilavinusių ir civilizuotų Vakarų Europos gyven- 
tojų, buvo pasakyta, kad jiems lemta vadovauti rasiškai gryni- 
nant pirmiausia Europą, o paskui ir likusį pasaulį; idealaus 
„arijo tipo“ vokiečio bruožai anuomet puikavosi visose šalies 
afišose. Kad mažai pačių vokiečių — tarp jų ir pats fiureris — 
galėjo atitikti šį idealą, nelabai kam rūpėjo. 

Vokietijos visuomenė turėjo remtis dviem svarbiausiais ele- 
mentais: kolektyvine „tauta“ (Volk) ir šios „tautos“ valios įsi- 
kūnijimu - fiureriu. Hitleris nuolat pabrėždavo savo priklau- 
somybę vokiečių „tautai“: „Aš priklausau vien tik vokiečių tau- 
tai ir kovoju dėl vokiečių tautos.“ Remdamiesi vokiečių ro- 
mantinėmis tradicijomis, nacių ideologai pabrėžė, kad vals- 
tybę turi pakeisti mitinė ir rasiškai gryna „tauta“, suvienyta 
krauju ir dvasia ir vadovaujama savo gyvojo simbolio, kuris 

padėtų Vokietijai atsigauti nuo pralaimėjimo Pirmajame pa- 
sauliniame kare visuotinių pasekmių ir išgelbėtų nuo buržua- 
zinio kapitalizmo pagedimo. 

Ankstyvojoje vidaus veiklos stadijoje nacistai iš pradžių 
turėjo daug bendro su komunistais, smerkusiais buržuazinę 
kapitalistinę valstybę. Vokietijos nacionalsocialistų darbinin- 
kų partijos 1920 metų pirmoji „25 punktų“ programa pasižy- 
mėjo antikapitalizmu ir antisemitizmu, tačiau svarbiausias ju- 
dėjimo tikslas buvo, kad pralaimėjusi Vokietija kuo greičiau 
vėl užimtų deramą vietą pasaulyje. Maža to, Hitleris atvirai 
atmetė lygybės idėją, aiškindamas, kad ji yra judėjų-krikščio- 
nių suokalbis: „Tikėjimas žmonių lygybe yra hipnotizuojan- 
tys užkeikimai, kuriuos skleidžia siekiantis užkariauti pasaulį 
judaizmas ir jam talkinančios krikščionių bažnyčios.“ Lygybę 
turėjo pakeisti rasinė hierarchija vadovaujant „arijų rasei“. 
Taigi Vokietijai buvo lemta valdyti suvienytą, tačiau hierar- 
chiškai sutvarkytą Europą, vokiečių „tautai“ — aukščiausiajai 
rasei — apsivalius nuo svetimų ir sugedusių elementų. Ypač 
buvo pabrėžiami du tikslai: Vokietijos „gyvybinės erdvės“ sie- 
kimas, plečiant teritoriją, ir žydų pašalinimas. 

Išsiplėtusią Vokietiją turėjo remti klusnios satelitinės Šiau- 
rės vakarų Europos valstybės ir vergų kolonijos Rytų Europo- 
je. Taip pat ketinta įkurti įtvirtintų vokiečių gyvenviečių (pa- 
gal Romos legionų modelį) ypač viliojančiuose tolimuose re- 
gionuose — tokiuose kaip Krymas, - kurias su Vokietija jungtų 
autostrados (Autobahns). Pasaulinės galios struktūra turėjo 
remtis imperiniu principu bei rasiniu faktoriumi pagrįsta hie- 
rarchija — ypatinga neapykanta žydams ir panieka slavams. 

Simboliškai tapęs pasaulio sostine Berlynas turėjo būti mo- 
numentaliai rekonstruotas, akivaizdžiai parodant individo pa- 

valdumą viską nustelbiančiai totalitarinio vado galiai. Planuo- 
se, sudarytuose pagal Hitlerio nurodymus, buvo numatyta fiu- 
rerio kanceliarija, turėjusi pakeisti grandiozinį ketvirtojo de- 
šimtmečio pabaigos nacių statinį 70 kartų didesniu monstru, 
kuriame Hitlerio apartamentai turėjo būti 150 kartų didesni 
negu Bismarcko; senąjį Reichstagą turėjo nustelbti pastatas 
su 350 metrų aukščio kupolu ir 100 000 vietų ištikimiesiems 
pasekėjams; dar buvo suplanuoti suvažiavimų rūmai 60 000 
žmonių; stadionas 500 000 žiūrovų; paradų aikštė 1 000 000 
žygiuotojų ir triskart platesnė nei Eliziejaus laukai iškilmių 
gatvė miesto centre. Kaip 1939 metais pasakė Hitleris: „Mes 
privalome statyti taip didingai, kaip tik leidžia šiuolaikinės 
technikos galimybės; mes privalome statyti amžinybei“. 

Ateities vizija istoriškai buvo įteisinta paties fiurerio jo 
visiškai iracionaliame veikale Mein Kampf ir pseudomoksli- 
niuose Alfredo Rosenbergo kliedesiuose, išspausdintuose kny- 
goje „Rasė ir rasės istorija arba Dvidešimtojo amžiaus mi- 
tas“. Abu darbai visai pagrįstai kelia klausimą, ar jų autoriai 
buvo sveiko proto. O komiškas pasisveikinimo būdas, kai vie- 
ni iš labiausiai išsilavinusių Europoje Žmonių buvo priversti 
sveikintis ištiesus aukštyn ranką ir šūkaujant vado pavardę, 
leidžia įtarti, kad satyra buvo tapusi tikrove. XX amžiaus pa- 
baigoje tiems, kurie patys negyveno ketvirtajame ir penktaja- 
me dešimtmetyje, beveik neįmanoma įsivaizduoti, kad šiuo- 
laikiška ir civilizuota visuomenė galėjo pritarti tokioms nacių 
nesąmonėms. 

Skirtingai nuo hitlerizmo, komunistinės utopijos projek- 
tas buvo iš pažiūros gana racionalus. Be to, jis buvo sukurtas 
iš neabejotinai idealistinių paskatų. Tačiau jo įgyvendinimas, 
pasiekęs iracionalų mastą, sukėlė masines žudynes ir atnešė 

baisų moralinį nuosmukį. Komunizmą galima laikyti aukščiau- 
sia pasaulietinės arogancijos stadija. Jis pasiskelbė ne tik Ži- 
nąs, kaip „moksliškai“ įvertinti žmonijos patirtį („istorinis 
mokslas“), bet ir sukūręs visuotinės laimės valstybės viziją vi- 
sai Žmonijai (suprantama, išskyrus išnaudotojų klases). 

Instituciniu pavidalu komunizmas, kaip ir nacizmas, buvo 
suteikęs aukščiausiam politiniam vadovui gyvo dievo statusą. 
Šis garbinimas, pasiekęs absurdą Lenino, Stalino, Mao, Kim 
II Sungo, Ceaugescu ir daugeliu kitų atvejų, „mokslinio mate- 
rializmo“ praktikus vertė garbinti ir balzamuotus bei viešai 
išstatytus pradininkų palaikus. Tokiu būdu masių religingu- 
mas buvo nukreipiamas į doktrinos pripažįstamas pasaulieti- 
nes formas. 

Komunistinė utopija turėjo būti įgyvendinta derinant prie- 
vartą ir perauklėjimą. Nors komunistų vizija ir atrodė racio- 
nalesnė negu beveik komiška nacių vaidyba, tačiau joje atsi- 
spindėjo dar didesnis žmogaus prigimties nesupratimas ir dar 
ambicingesnis noras ją pakeisti. Naciai rėmėsi egzistuojan- 
čiais Žemais instinktais ir jais visiškai pasinaudojo, o komu- 
nistai apeliavo į idealistinius jausmus ir ciniškai juos iškraipė 
iki kraštutinės ribos. 

Komunistinė utopija nebuvo išdėstyta jokiame Marxo ar 
Engelso plane, išskyrus bendras frazes apie beklasę ir nesava- 
naudišką visuomenę. Sukurti ją ir jos sampratą buvo palikta 
Leninui bei Stalinui. Lenino veikla, kurią nutraukė ankstyva 
jo mirtis 1924 metais, buvo daugiau skirta sukurti ištikimų 
pasekėjų partijai, kuri turėjo veikti kaip proletariato, dar ne- 
spėjusio išsiugdyti klasinio sąmoningumo, įsikūnijimas. Isto- 
rinis Stalino uždavinys buvo sukurti naują sistemą ir paban- 
dyti apibūdinti jos socialinį turinį. 

Stalinas modeliavo savo utopijos suvokimą ir teoriškai, ir 
praktiškai. Tiesą sakant, iš pradžių buvo praktika. Penkmečių 
planai, o ypač kolektyvizacija ir industrializacija (vėliau pa- 
spartinusi išties bendruomeninių miestų augimą), iš tikrųjų 
buvo visuomenės, kuri galiausiai turėjo tapti beklasė ir dėl to 
tikrai „laiminga“, kūrimo etapai. Šio utopinio tikslo vardan 
Sovietų visuomenė, gerokai didesnė negu nacių valdomos Vo- 
kietijos, buvo naikinama, griaunama (išžudant milijonus žmo- 
nių), po to pertvarkoma pagal Stalino doktrinos priesakus. Ši 
revoliucija iš viršaus turėjo sukurti visuotinės kontrolės siste- 
mą su individais, įpratintais nusilenkti politinei asmeninio gy- 
venimo kontrolei, su visuomene, paklūstančia politiškai kon- 
troliuojamai socialinei inžinerijai, ir net su istorijos dėsniais, 
paklūstančiais partijos priežiūrai. 

Laikui bėgant lenininį partijos kultą pamažu pakeitė vado 
kultas, paryškinęs institucinius stalinizmo ir hitlerizmo pana- 
šumus bei paspartinęs tikros totalitarinės sistemos kūrimą. 
Verta pažymėti, kad Stalinas ir Hitleris aiškiai buvo panašūs 
Dievo pateptųjų puikybe. Staliną kaip neklystantį autoritetą 
cituodavo kiekviena proga — ir apie meną, ir apie mokslą - o 
jo parankiniai jautėsi turį visišką teisę net poetams ir kompo- 
zitoriams nurodinėti, kaip reikia kurti tikrąjį meną. Hitleris, 
pasišovęs stiprinti Vokietijos galybę, vis dėlto nedvejodamas 
dėl grynai rasinių motyvų atėmė iš Vokietijos keletą pačių 
geriausių jos protų (pavyzdžiui, ištremdamas Albertą Eins- 
teiną). 

Prieš pat mirtį Stalinas, garbintas kaip „Žymiausias visų 
laikų mokslininkas“, paskelbė programą, kurią būtų galima 
laikyti ateities apmatais. Ilgame 1952 metų pranešime „Eko- 
nominės socializmo problemos SSRS“ Stalinas užsipuolė me- 

chanistinį determinizmą tų, kurie teigė, kad socializmas yra 
tam tikros technologinės raidos stadijos atspindys, ir voliun- 
tarizmą tų, kurie neigė „objektyvius istorijos dėsnius“. Ga- 
liausiai, remdamasis „dialektika“, Stalinas pagrindė savo pre- 
tenzijas į vienintelį teisingą objektyvių ir subjektyvių istorijos 
ratą varančių jėgų pusiausvyros įvertinimą ir pabandė ben- 
drais bruožais pavaizduoti „subalansuotos nacionalinės eko- 
nomikos plėtros dėsnį“, vedantį į komunizmą. 

Stalino projektas, nors ir ganėtinai abstraktus, pranašavo 
kitą intensyvių socialinių poslinkių etapą šeštojo dešimtmečio 
pabaigoje, kuris žadėjo sukrėtimus, panašius į buvusius ket- 
virtajame dešimtmetyje. Tačiau šiam etapui sukliudė Stalino 
mirtis, ir praėjo dar dešimt metų, kol pasirodė kitas planas. Jį 
pateikė 1961 metais priimta SSKP (Sovietų Sąjungos komu- 
nistų partijos) programa, nubrėžusi artėjantį Sovietų Sąjun- 
gos triumfą jai lenktyniaujant su Jungtinėmis Valstijomis. Ši 
utopija buvo nukreipta į Sovietų Sąjungos pergalę lenktyniau- 
jant su toliausiai pažengusia kapitalistine valstybe ir Stalino 
įpėdinis Nikita Chruščiovas džiūgavo pranašaudamas istorinį 
triumfą. 

Aiškindama, jog „komunizmas yra šviesi visos Žmonijos 
ateitis“, programa skelbė, kad esant tuometiniams Amerikos 
raidos tempams, Sovietų Sąjungos pramonės gamyba 1970 
metais, „pačiais atsargiausiais vertinimais“, pralenks Ameri- 
kos gamybą 570, o 1980 metais išaugs iki 17076 Amerikos ga- 
mybos dydžio. Programoje drąsiai pareikšta, kad 1980 metais 
vadinamoji socialistinė stovykla gamins 607 pasaulio produk- 
cijos, O „imperialistinė stovykla“ — mažiau nei 305. Vadinasi, 
net ir pagal gyvenimo lygį Sovietų Sąjunga bus aplenkusi Jung- 
tines Valstijas, „bus trumpesnė darbo diena, materialinių ir 

kultūrinių turtų perteklius ir net aukštesnis visų dirbančiųjų 
gyvenimo lygis“. Partijos naujosios programos oficialaus aiš- 
kintojo akademiko S. Strumilino žodžiais tariant, „imperia- 
lizmas neabejotinai įžengs į nuosmukio ir žlugimo laikotar- 
pi“. Šie teiginiai buvo pateikti kaip moksliniai atradimai ir 
neabejotinai tikros istorijos gairės. 

Tad komunizmas turėjo laimėti dar nesibaigus XX am- 
žiui. Pasauliui įžengus į komunizmo erą, žmonija pagaliau būtų 
ėmusi visiškai kontroliuoti lig tol painius ir protu sunkiai su- 
vokiamus ryšius tarp žmonių troškimų, visuomenės galimy- 
bių, gamtinės aplinkos ir visatos paslapčių. Pagrindinės gyve- 
nimo dilemos būtų išspręstos, pateikus atsakymus pagal dog- 
matišką, iš pradžių prievartinę, tačiau galiausiai tapusią sava- 
noriška utopiją. 

Taigi XX amžiaus totalitarizmas buvo neturintis pavyz- 
masis beprecedenčio totalinio socialinio valdymo siekio am- 
žius: buvo norima sukurti utopijas, kuriose istorija sustingtų, 
dogmatines tiesas institucionalizuotų griežta hierarchinė sis- 
tema, išrinktieji žinotų, jog ateities kartos gyvens tokiomis 
pat socialinėmis sąlygomis. Tai buvo amžius, kai iracionalių 
metamitų įkvėptas žmogus siekė uzurpuoti dieviškąjį pradą ir 
pateko į savo paties sukurtą Apokalipsę. 


ANTROJI DALIS 


Politiškai 
pabudus 


Ar Žmonija mokosi iš istorijos? Ar tikrai XXI amžiaus 
išvakarėse Žmonijos politinio mąstymo būdas, atsižvelgdamas 
į XX amžiaus politikos beprotybes, tampa brandesnis? Ar 
nūdien galima tikėtis globalinio sutarimo liberaliosios demo- 
kratijos pagrindu? Pagaliau - kas ne mažiau svarbu - ar libe- 
ralioji demokratija pateikia prasmingus atsakymus į pirmą- 
kart iškylančias socialinės egzistencijos dilemas? 

Žinoma, galima teigti, kad nacizmo ir komunizmo pralai- 
mėjimas leidžia tikėtis visuotinio daugiau nei prieš du šimtus 
metų per Prancūzijos ir Amerikos revoliucijas išlaisvintų po- 
litinių idėjų pripažinimo. Šių idėjų viltį žadinanti nuostata į 
žmogaus prigimtį ir politinį visuomenės organizavimą tebėra 
svarbi nepaisant XX amžiaus totalitarizmo nuokrypių. Tą aki- 
vaizdžiai liudija šių dienų demokratinės Amerikos, Europos 
ir Japonijos patyrimas. Jis ne tik turėtų padėti mums suprasti 
totalitarizmo žlugimo pamokas, bet ir padaryti liberaliąją de- 
mokratiją dar patrauklesnę. 

Tačiau taip pat galimas daiktas, kad istorijos sąlygotas mo- 


pasauliniu mastu. Yra rimto pagrindo manyti, kad XX am- 

žius buvo paskutinis, kai pasaulio reikalus daugiausia nulem- 
davo Europos problemos ir paveikdavo Europos įvykiai. Šiuo 
atžvilgiu net nuožmiausi totalitarizmo nusikaltimai gali būti 
laikomi tik šalutiniu specifinės Europos istorijos produktu, 
kaip ir tai istorijai būdingi šovinizmas, doktriniškas fanatiz- 
mas ir potraukis į utopinius bei manicheistinius politinius 
sprendimus. Šių susikaupusių tendencijų pralaimėjimas dar 
nereiškia, kad automatiškai patvirtinamas universalus libera- 
liai demokratiškos alternatyvos galiojimas. 

Prancūzų istorikas Jeanas-Marie Domenachas teisingai 
pažymėjo, kad džiūgaudami dėl marksizmo nesėkmės vaka- 
riečiai nevisiškai suvokia faktą, jog jie galbūt sveikina paskuti- 
nį Vakarų mėginimą racionalizuoti ir universalizuoti istoriją. 
Taigi suprantamas įtarimas, kad jei išnyktų komunizmas, Šiau- 
rės Afrikoje, Pietų Azijoje arba Lotynų Amerikoje padariniai 
būtų visiškai kitokie. O jei išnyktų Vakarų universalizmas, grės- 
tų kiti pavojai: labiau tikėtina, kad būdingo Vakarams politi- 
nio liberalizmo ir augančio socialinio hedonizmo derinio pa- 
sekmė kitur pasaulyje bus tik žemas pavydas, o ne demokra- 
tiniai įsipareigojimai. 

Klausimas, ką daryti su totalitarizmo eros intelektualiniu 
palikimu, turi lemiamos reikšmės pasaulio politinės sistemos 
stabilumui. Pirmąsyk istorijoje šią sistemą sudaro politiškai 
pabudę žmonės. Tai - nauja ir be galo svarbi realybė. Ji reiš- 
kia esminį istorinį atotrūkį nuo eros, kai politinis pabudimas 
apsiribojo daugiausia Europa — nesenu politiniu globalinės 
galios centru - ir tolimąja Šiaurės Amerika. 

Politinis žmonijos pabudimas Azijoje, Lotynų Amerikoje 
ir Afrikoje yra anksčiau aptartų Europos procesų tolimesnės 
plėtros rezultatas. Kaip ir Europoje, čia lemiamos reikšmės 

turėjo raštingumo plitimas bei spartėjanti gyventojų urbani- 
zacija. O šių veiksnių poveikį dar sustiprino naujosios pasau- 
linės komunikacijos, kurios suintensyvino politinį sąmonėji- 
mą per naują glaudaus ryšio pojūtį, ypač per artimą egzistuo- 
jančios nelygybės pažinimą. 

Net prieš 150 metų komunikacijos vis dar buvo ikipramo- 
ninio lygio, o laikas ir nuotolis trukdė susidaryti platesnei tau- 
tiškumo ar bendro politinio pašaukimo sampratai. Šiuo at- 
žvilgiu net Vakarų Europa buvo panašioje epochoje kaip ag- 
rarinė Azija. 1840 metais tik Anglija turėjo geležinkelių tink- 
1ą, jungusį svarbiausius jos miestus (tačiau nesiekusį nei Vel- 
so, nei Škotijos). Žemyne tik keletas sostinių (Paryžius, Briu- 
selis, Berlynas, Viena, Budapeštas) turėjo trumpas geležinke- 
lio linijas, nutiestas į tai, kas šiandien būtų vadinama prie- 
miesčiais. Tačiau permainos atėjo labai greitai. 1850 metais 
geležinkelis buvo nutiestas į Škotiją, o žemyne jų tinklas su- 
jungė Paryžių, Briuselį, Amsterdamą, Berlyną, Varšuvą, Bu- 
dapeštą ir Vieną. Apie 1880 metus Vakarų Europoje jau buvo 
tankus geležinkelių voratinklis, nusidriekęs iki pat Sankt Pe- 
terburgo. Tad politinės idėjos galėjo judėti taip pat greitai, 
kaip ir valstybių karinės pajėgos. 

XX amžiaus pabaigos atitikmuo būtų dviejų pastarųjų de- 
šimtmečių įvykiai: pasaulinis telefonų tinklas, globalinė tele- 
vizija ir prasidėjęs revoliucinis faksavimo procesas. Išnyko pas- 
kutinės garso ir vaizdo komunikacijų kliūtys. Radijo ir televi- 
zijos prieinamumas Žmonėms pasaulyje didėja eksponentiš- 
kai. BBC duomenimis, 1965 metais pasaulyje buvo 530 mln. 
nešiojamų radijo imtuvų; 1990 metais jų buvo padaugėję iki 
2,1 mlrd. Per tą patį laikotarpį bendras televizorių skaičius 
išaugo nuo 180 mln. iki daugiau nei 1 mlrd. O politiškai dar 

reikšmingesnis yra tas faktas, kad nuo 1965 iki 1990 metų Šiau- 
rės Amerikos ir Europos dalis sumažėjo nuo 80 iki 5576 esant 
kur kas didesniam bendram televizorių skaičiui. Idėjos dabar 
sklinda žaibiškai ir bemat daro įtaką visame pasaulyje. 

Jų politinė reikšmė didėja nuolat ir vis sparčiau plintant 
raštingumui, kas yra būtina politinio masių aktyvumo sąlyga. 
Pirmaisiais XX amžiaus dešimtmečiais raštingumas, išskyrus 
Vakarų Europą ir Šiaurės Ameriką, buvo dar palyginti men- 
kas. UNESCO ir kiti tyrimai rodo, kad Pietų ir Rytų Europo- 
je tik apie 3076 žmonių buvo raštingi, Egipte ir Indijoje — 
mažiau nei 1070, Lotynų Amerikoje — apie 5076. Šio amžiaus 
viduryje raštingieji peršoko 7076 ribą Pietryčių Europoje, jų 
padvigubėjo Egipte ir Indijoje, Lotynų Amerikoje jie sudarė 
maždaug 7076. Procesas dar paspartėjo šio šimtmečio antro- 
joje pusėje — tada daugumai žmonijos tapo prieinama ir su- 
prantama politinė publicistika. 

Pasaulinių, bet europocentriškų imperijų žlugimą, be abe- 
jo, paspartino Antrasis pasaulinis karas, tačiau tai, matyt, ne- 
būtų taip greit atsitikę, jei ne politinį aktyvumą skatinanti plin- 
tančio raštingumo įtaka. Rašytam Žodžiui tapus prieinames- 
niam, didesnę paramą įgijo konspiraciniai, o vėliau ir agitaci- 
niai antikolonijiniai politiniai veiksmai. Rašytas žodis padėjo 
iškilti charizmatiniams populistiniams lyderiams, kurie išreiš- 
kė ir valdė politines bundančių masių aistras. Jis palengvino 
plačiausių masių politinę mobilizaciją dar prieš Antrąjį pa- 
saulinį karą. Pavyzdžiui, Kinijoje, kur iki tol politiniai veiks- 
mai apsiribojo daugiausia studentų manifestacijomis, jau 1925 
metais Gomindanui pavyko sutelkti apie 600 000 politinių ak- 
tyvistų, o 1929-1930 metais Kinijos komunistai penkiose pro- 
vincijose užsiėmė tiesioginiu 30 mln. žmonių politiniu auklė- 

jimu. Panašiai iki tol buvusias pasyvias mases žadino ir Indi- 
jos Kongreso partija. 

Visuotinis raštingumo paplitimas sutapo su spartėjančia 
besivystančių šalių urbanizacija. 1950 metais tik apie 1776 jų 
gyventojų gyveno miestuose, 1990-aisiais jų jau buvo dukart 
daugiau - 3470, o 2015-aisiais, kaip numatoma, jų bus apie 
6076. Tada ženkli dauguma trečiojo pasaulio neturtingų žmo- 
nių bus susitelkę miestų lūšnynuose ir atitrūkę nuo savo tra- 
dicinės kaimo aplinkos; jie bus raštingi ir imlūs politinei mo- 
bilizacijai. 

Numatomą spaudimą padidins tai, kad šios masės bus dar 
gausesnės. Tikrieji aktyvių žmonių skaičiai - dėl didelio gy- 
ventojų prieaugio trečiojo pasaulio šalyse — beveik stulbinan- 
tys. Antai 1950 metais mažiau išsivysčiusių šalių miestuose 
gyveno apie 285 mln. žmonių, o 1990 metais jų padaugėjo iki 
1385 mln. Tikimasi, kad praėjus dar dviem dešimtmečiams, 
2010-aisiais, jų bus jau dukart daugiau - 2,7 mlrd.! (Palygini- 
mui: išsivysčiusiose pasaulio dalyse miesto gyventojų padau- 
gės nuo 876 mln. 1990-aisiais iki 1 mlrd. 2010 metais.) 

Taip atsiranda tiršta ir glaudi globalinė politinė bendruo- 
menė, kurios politinės sąmonės lygis kyla, išliekant ir tam tik- 
rais atžvilgiais net didėjant socioekonominei nelygybei. Todėl 
šios milžiniškos, ką tik politiškai pažadintos masės dabar per- 
gyvena pagreitintą istorinį vyksmą, besiaiškinant subtilų poli- 
tinių pažiūrų ir socialinės padėties santykį. Ankstesnių žem- 
dirbių visuomenių patriarchalinė, paveldima valdžia ir tradi- 
cija drauge apibrėždavo neraštingų ir pasyvių masių gyvense- 
nos pagrindus, o didžiųjų religijų atskleistos tiesos teikdavo 
atsakymus į amžinuosius klausimus, kuriuos tam tikru lygiu 
kelia kiekviena mąstanti būtybė. Vis labiau urbanizuotose in- 

dustrinėse visuomenėse raštingesnių masių politinių paaiški- 
nimų ir politinio savo padėties pagerinimo troškimas atpalai- 
davo doktrinines aistras ir sukėlė pasaulietinių utopijų paieš- 
kas. Naujosios poindustrinės technotroninės visuomenės ak- 
centuoja ne tik pragmatizmą, informaciją, demokratiją, bet ir 
filosofinį skepticizmą, politiškai institucionalizuotą santykinės 
socialinės gerovės pagrindu, psichologiškai atsiribojant nuo 
skurdesnių pasaulio dalių. 

XXI amžiaus išvakarėse pavojus kyla ne tik dėl to, kad 
šios kelios politinės sąmonės stadijos koegzistuoja ir nuolat 
susiduria globaliniu lygiu; kur kas blogiau, kad už turtingų, 
beveik vien Vakarų šalių demokratijų rato atsidūrusios poli- 
tiškai bundančios masės daugiausia yra pirmojoje šio sąmo- 
nėjimo fazėje. Paprastai pirmajai stadijai yra būdinga siaurai 
apibrėžta politinė tapatybė, daugiausia grindžiama etniniu iš- 
skirtinumu. Todėl viešoji sąmonė vis dar linksta į primityvias 
idėjas, manicheistinius šūkius, — tiek religinius, tiek politinius, 
— peršančius eskapistinius ir fariziejiškus sprendimus. Pats vi- 
suomenės būklės sudėtingumo suvokimas šiam mąstymo bū- 
dui yra svetimas, kaip ir politiniai kompromisai. Seną leninie- 
čių šūkį „Kas ne su mumis, tas prieš mus“ čia atitinka kitas: 
„Kas ne mes, tas prieš mus“. 

Ši primityvi pirmoji politinio pabudimo stadija pasireiškė 
Trečiajam pasauliui išsivaduojant po Antrojo pasaulinio ka- 
ro. Tokiems lyderiams kaip Sukarno, Nkrumah, Mobutu ar 
netgi Mao (nepaisant jo doktrininių pretenzijų) pavyko pade- 
monstruoti asmeninės aistros ir brutalios jėgos politiką, įve- 
dus tokius pat vergiškus asmens kultus kaip vulgarūs ir žemi- 
nantys Hitlerio ir Stalino kultai. Jiems valdant politiniame 
procese įsigalėjo korupcija ir prievarta, ekonominė politika 

pasidarė visiškai iracionali, o politinę atmosferą apnuodijo 
doktrininiai ir etniniai prietarai. 

Tačiau tokia instinktyvi ksenofobija nėra išskirtinis Tre- 
čiojo pasaulio reiškinys. Ji būdinga ir ekonomiškai labiau pa- 
žeidžiamoms išsivysčiusio pasaulio klasėms. Plūstelėjus dide- 
liems dėl darbo vietų besivaržantiems migrantų - Rytų Euro- 
pos ir Šiaurės Afrikos gyventojų - srautams, atrodytų, kelian- 
tiems grėsmę įprastam mažiau turtingų Vakarų Europos mies- 
tiečių gyvenimo būdui, etninė ksenofobija plinta Prancūzijo- 
je, Vokietijoje, Belgijoje bei kitose turtingose ir demokratinėse 
Vakarų Europos šalyse. 1992 metų pradžioje kai kuriose ap- 
klausose Prancūzijos Nacionaliniam frontui imigracijos klau- 
simu pavyko gauti 3876 prancūzų paramą. Vokiečių skusta- 
galviai prievartos prieš užsieniečius aktais taip pat pritarė fi- 
losofijai, kad „kas ne mes, tas prieš mus“. 

Išskirtinis dabartinio globalinio politinio pabudimo ypa- 
tumas yra tas, kad jis vyksta daugiausia didelių įsipareigojimų 
neturinčiame filosofiniame kontekste. Išskyrus Islamo šalis, 
kur fundamentalizmo politinės tendencijos yra gana pastebi- 
mos, pasaulio politinėje arenoje dominuoja retorika ir verty- 
bės, orientuotos į vartojimą ir iškeliančios egoistinį asmeninį 
pasitenkinimą kaip svarbiausią politinio veiksmo tikslą. Išsi- 
vysčiusių Vakarų šalių gyvenimo būdo, kaip jį parodo pasauli- 
nė televizija, įtaka ypač svarbi, nes skatina pasaulį pirmiausia 
gausinti materialines gėrybes ir skubiai tenkinti moralės neri- 
bojamus asmenų norus. 

Ankstesniais politinės istorijos tarpsniais pradinėms ma- 
sių politinio pabudimo fazėms daugiau įtakos turėdavo religi- 
ja, ir tik vėliau — ideologija. Viena vertus, dėl to staiga pabu- 
dusieji įsigydavo griežtą moralės „kompasą“, nurodantį, kas 

yra gerai ir kas blogai, ir nustatantį ne vien materialinius pri- 
oritetus. Tačiau, kita vertus, šie tikri (bet taip pat naivūs) ti- 
kintieji buvo linkę savo įžadų tvirtumą išreikšti Žiauriu nepa- 
kantumu, persekiojimais ir net genocidu. Šiuo požiūriu reli- 
ginio fanatizmo išsikvėpimas ir vėlesnis ideologinio utopizmo 
žlugimas rodo pasaulio brandą, kuri teikia vilčių, kad globali- 
nis politinis pabudimas bus ramesnis. 

Tačiau drauge dabartinis materialinės gausos kaip tikslo 
iškėlimas gali sukelti moralinį pasimetimą, kurį gali lengvai 
užlieti nauja iracionalumo ir eskapizmo banga, sukelta skriau- 
dos jausmo matant daug prabangesnį išsivysčiusių Vakarų ša- 
lių gyvenimą — ši banga gali kilti ir pačiose išsivysčiusiose 
šalyse dėl neturtingųjų priešiškumo turtingiesiems. Blėstan- 
tis gilesnis dvasinis turtingųjų turinys reiškia, kad pagrindinė 
jų misija neturtingesnių ir politiškai pabudusių masių atžvil- 
giu yra skatinti jų materialinės gerovės siekį, kuri, beje, dau- 
gumai pasaulio atstumtųjų yra (jei vertinsime praktiniu po- 
žiūriu) paprasčiausiai neįmanoma net esant išmintingiausiai 
socioekonominei politikai. Tad materialinės gerovės siekio ska- 
tinimo misija nejučia tampa frustracijos ir pavydo, kuriais leng- 
vai gali manipuliuoti demagogai ekstremistai, katalizatorė. 

Viso to padarinys yra visuotinė dvasios krizė. Tvirtus tikė- 
jimo principus keičia madingi šūkiai, 0 visa apimančios dok- 
trinos užleidžia vietą miglotiems troškimams. Žlugus komu- 
nizmui iškyla klausimas, ar jo pralaimėjimas yra tolygus de- 
mokratijos pergalei, ar ji iš tiesų visapusiškai nuosekli ir visa 
apimanti. 

Kaip įsitikinti, kad iš besibaigiančio šimtmečio politinio 
patyrimo tinkamai pasimokyta? Ar nauji politikos dalyviai pa- 
darys iš jo pamokų tokias pat išvadas, kokias - daugiausia 

Amerikoje ir Europoje - daro šimtmetį trukusio totalitarinių 
ir demokratinių idėjų konflikto nugalėtojai? Daug priklauso 
nuo to, kaip šią kovą įvertins tie, kurie nedalyvavo joje, tačiau 
dar daugiau priklauso nuo to, kaip nugalėjusiai pusei pasi- 
seks sukurti sau istoriškai sėkmingą globalinę politinę per- 
spektyvą. 

Šie klausimai perša mintį, kad pergalė prieš totalitarizmo 
šiuolaikine demokratinių idealų, kuriuos geriausiai ir aiškiau- 
siai išreiškė Prancūzijos ir Amerikos revoliucija, sinteze. Vietoj 
to ji gali sukelti naujas ir gana pavojingas pažiūrų priešingybes, 
kylančias iš skirtingos kultūrinės ir ekonominės aplinkos ir ryš- 
kėjančias dėl skirtingo technologinio ir ekonominio išsivystymo 
lygio, kuris dar akivaizdžiau padidina perspektyvos ir troškimų 
atotrūkį. 


Smulkių įsitikinimų 
pergalė 


Mąstant apie ateitį, tinkamas, nors ir ginčytinas išeities 
taškas galėtų būti prielaida, jog primestosios utopijos nenu- 
rungė jokia kita pakankamai vientisa ir didinga vizija. Utopi- 
ja, ko gero, pralaimėjo daugiau dėl savo pačios fundamenta- 
lių paklydimų. Ir tiems, kuriems ji buvo primesta, ir tiems, 
kurie bijojo jos paplitimo, buvo būdingi pagrindiniai, nors ir 
neįsisąmoninti žmogiški instinktai, tiesiogiai prieštaravę jos 
utopinėms prielaidoms ir transcendentinei arogancijai. 

Jau minėjau, kad komunistinė utopija intelektualiniu po- 
žiūriu buvo kur kas rimtesnis iššūkis negu nacizmas. Nors abie- 
jų utopijų politinės pasekmės ir buvo panašios, nacistinė uto- 
pija buvo pagrįsta iracionalumu, emocijomis ir rasine bei et- 
nine neapykanta. Dėl „arijietiškos“ prigimties jos patrauklu- 
mas buvo ribotas. Galima jos sėkmė priklausė daugiau nuo 
karinių sugebėjimų, tad pralaimėjimas kare automatiškai reiškė 
šio fenomeno pabaigą. 

Komunizmo patrauklumas buvo grindžiamas įvairesnėmis 
ir labiau gundančiomis prielaidomis. Jis gausiai pasinaudojo 
Prancūzijos (politinės) ir pramonės (ekonominės) revoliucijų 

paskatintos XIX amžiaus pradžios utopinės minties paliki- 
mu. Jis rado atgarsį tarp tų, kuriuos išgąsdino ankstyvojo 
pramonės amžiaus kapitalizmo netolygumai ir neteisybės. Jis 
atgaivino senąjį krikščionių nusistatymą prieš privačią nuosa- 
vybę, labai ryškiai atskleistą dar XVI amžiuje Thomaso Mo- 
re'o „Utopijoje“ (Utopia), kur privati nuosavybė ir svarbiau- 
sias pinigų vaidmuo vertinami kaip kliūtis teisingumui ir vi- 
suomenės gerovei. 

Galų gale komunizmas žlugo, nes nepasiteisino jo prakti- 
ka materialiniame lygmenyje, o politinė praktika sumenkino 
— tiksliau, diskreditavo — jo moralines pretenzijas. Jis taip ir 
nerado gyvybingos socioekonominės alternatyvos laisvosios 
rinkos sistemai, kuri tuo tarpu pritaikė kai kurias socialistų 
idėjas savo socialinei (net ir ne ekonominei) politikai. Kal- 
bant iš esmės, kapitalizmas nugalėjo komunizmą atimdamas 
Iš jo monopolinę pretenziją į dorovingumą ir pranokdamas jį 
materialiniu atžvilgiu. Taip jis paneigė didžiulę komunizmo 
pretenziją tapti aukščiausia Žmonijos raidos pakopa. 

Komunizmas — moralinio nuopuolio rezultatas — atmes- 
damas amžinąsias dvasines vertybes ir paversdamas moralę 
politikos įrankiu, savo paties sėkmę padarė priklausoma nuo 
materialinių pasiekimų. Ir čia jo laukė nesėkmė, nes apie žmo- 
gaus kūrybingumo prigimtį ir ypač apie tikrąją Žmogaus pri- 
gimtį buvo sprendžiama klaidingai. Komunizmas negalėjo 1š- 
naudoti žmogaus galimybių, nes žalojo jo dvasią. Liko nesu- 
prastas esminis ryšys tarp kūrybiškumo ir turto įgijimo. Buvo 
nukirsta bambagyslė, jungusi darbo našumą ir asmeninį su- 
interesuotumą. Privačios nuosavybės persekiojimas pagimdė 
ekonominį letargą ir dėsningą sistemos sustabarėjimą. 

Negana to, totalitarinė sistema, sukurta vardan komuniz- 

mo Sovietų Sąjungoje, ne tik slopino iniciatyvą ir naujoves, 
bet ir nesugebėjo įsisavinti poindustrinei visuomenei būdin- 
go poreikio decentralizuoti masines komunikacijas ir pasiekti 
laisvai skleidžiamos informacijos sąveikos su autonomiškais 
sprendimų priėmimo centrais. Tuo pačiu metu dvasinės gyve- 
nimo dimensijos neigimas atkreipė didžiausią dėmesį į mate- 
rialinius sistemos pasiekimus - tiesiai į silpnąją sistemos vei- 
kimo vietą. Moralinis komunizmo entuziazmas, iš pradžių pri- 
viliojęs daugelį šalininkų, galiausiai išblėso nepalikęs tolygaus 
materialinio atlygio. 

Taip dogmatinis komunizmo įsitikinimas savo teisumu pa- 
vertė idealizmą barbarišku nežmoniškumu ir institucionali- 
zuota veidmainyste. Racionalumo pretenzijas jis pakėlė į ira- 
cionalaus dogmatizmo lygmenį, net paskelbdamas, kad uto- 
pija įgyvendinta, nors buvo daugybė priešingų įrodymų. Iš- 
kreiptas idealizmas ir racionalumu besidangstantis dogmatiz- 
mas sukėlė destruktyvų atotrūkį nuo tikrovės. Nesugebėjimas 
veikti atsižvelgiant į modernaus technologinio amžiaus reali- 
jas galų gale reiškė istorinę komunizmo mirtį. 

Taigi iš keturių pagrindinių Prancūzijos revoliucijos kom- 
ponentų —- racionalizmo, idealizmo, nacionalizmo ir pasaulie- 
tiškumo — nacizmas pasiskolino, pritaikė ir pagaliau visiškai 
iškraipė nacionalizmą ir pasaulietiškumą, o komunizmas - ban- 
dęs apimti viską, išskyrus nacionalizmą, — iš tikrųjų tapo prieš 
du šimtus metų paskelbtų pažangių idėjų antiteze. Jam nepa- 
vyko sukurti „naujojo žmogaus“ ir jį ugdančios socialinės uto- 
pijos. Atvirkščiai, jis įkalino „senąjį žmogų“ nepavykusio so- 
cialinio eksperimento narve. 

Tad XX amžiaus metamitai buvo milžiniški pagal užmo- 
jus, tačiau prastai įgyvendinti. Priešingai, amžinieji žmogaus 

instinktai, dvasinės saviraiškos troškimas, pagrindinės kasdie- 
nio gyvenimo tiesos ir praktinis informacijos revoliucijos po- 
reikis, — visa tai palaikė slaptą, vidinį alternatyvos suvokimą 
tarp žmonių, kuriems buvo primesta utopija. Tiesą sakant, šis 
suvokimas pagrindė pernelyg idealizuoto gyvenimo ne totali- 
tarinėje sistemoje įvaizdžius. 

Gali būti, kad būtent dažnėjantys, nors kartais ir nereikš- 
mingi kasdienio gyvenimo nepatogumai galų gale pagraužė 
komunistinės utopijos gyvybingumą. Dėl nuolatinių susidūri- 
mų su brutaliais funkcionieriais, nesibaigiančių eilių prie pras- 
tai pagamintų deficitinių plataus vartojimo prekių, dėl vis la- 
biau erzinančio atotrūkio tarp oficialių šūkių ir oficialios veid- 
mainystės, dėl beprasmių pažeminimų ir gyvenimo dehuma- 
nizavimo visuomenėje, priklausomoje nuo biurokratinės hie- 
rarchijos, dėl kontrasto tarp stulbinančio net elementariausių 
daiktų (pavyzdžiui, tualetinio popieriaus) stygiaus ir beveik 
nepridengto totalitarinių vadų gyvenimo kaltės jausmas, nu- 
sižeminimas, apatija ir baimė palaipsniui ėmė virsti nepaklus- 
numu, pasibjaurėjimu ir vis didėjančiu aktyvumu. 

Iš to taip pat (deja!) darytina išvada, kad primestoji uto- 
pija būtų gyvavusi kur kas ilgiau, - gal net ir ateinančiame 
šimtmetyje, jeigu jai būtų pavykę bent minimaliai patenkinti 
žmonijos materialinius poreikius. Žmogaus prigimtis yra to- 
kia, kokia yra, ir totalitarinių režimų sąlygomis daugelis buvo 
susitaikę su savo tyliu ir nuolankiu egzistavimu. Be abejo, sis- 
temos trūkumai ir nesėkmės būtų toliau gimdę opoziciją, va- 
dovaujamą didvyriškų ir pasiaukojančių disidentų, tačiau ši 
opozicija netgi didėjant moraliniam žmonių pasipiktinimui var- 
gu ar būtų galėjusi sulaužyti totalitarinės prievartos mašiną, 
jei ši būtų buvusi sustiprinta bent šiokia tokia materialine sėk- 

me. Nors tai gali skambėti ciniškai, tačiau galbūt Barringto- 
nas Moore'as jaunesnysis ir buvo teisus, kai 1989 metais skai- 
tydamas paskaitą Kolumbijos universitete pareiškė: 


„Paprastai žmonėms nereikia demokratijos dėl jos pačios ar dėl išpažįs- 
tamo politinio idealo. Didelei daliai tų, kurie aktyviai reikalauja demokra- 
tijos — tikrąja liaudies valdymo prasme - dažniausiai jos reikia kaip priemo- 
nės savo vaidmeniui politinėje valdžioje padidinti ir sumenkinti galiai bei 
autoritetui tų, kurie tuo metu valdo. Demokratija yra neturtingųjų ir daugu- 
mos ginklas prieš mažumą ir turtinguosius nuo pat jos atsiradimo senovės 
Atėnuose. Liberalusis komponentas ten, kur jis lig šiol atsirasdavo, buvo 
mėginimas apsisaugoti nuo savivalės - nesvarbu ar neturtingųjų daugumos, 


ar valdančiųjų mažumos.“ 


Tad ne didinga ir vieninga mobilizuojanti mases demo- 
kratijos vizija susilpnino, išsekino ir galutinai pakirto komu- 
nizmo jėgas. Veikiau užslopinti religiniai siekiai, esminiai žmo- 
gaus laisvės instinktai, liberalios idėjos ir daugybė kasdienių 
bei praktiškų susirėmimų su oficialia, prieštaraujančia svei- 
kam protui realybe sudarė sąlygas staigiam ir netikėtai ra- 
miam komunizmo - kaip sistemos ir doktrinos - žlugimui. 

"Taigi komunizmo žlugimas iš dalies — iš labai mažos dalies 
— buvo demokratijos idėjos, laisvosios rinkos sistemos, reli- 
gijos ir nacionalizmo pergalė. Kiekvienas iš šių elementų 
atliko tam tikrą — neabejotinai labai svarbų — vaidmenį, ta- 
čiau nė vienas iš jų nebuvo lemiamas, vienijantis ir mobili- 
zuojantis veiksnys. Veikiau instinktyvios reakcijos, pašnibždo- 
mis persakomos paslaptys, slepiami religiniai jausmai, užgau- 
ti tautiniai sentimentai susiliejo į vieningą primestosios uto- 
pijos atmetimą. 

"Tai nė kiek nesumenkina herojinio kai kurių asmenybių 
vaidmens, nepaneigia istorinės religijų ar politinių filosofijų 

reikšmės. Permainoms buvo svarbūs visi veiksniai — ir Lechas 
Walesa, ir Vaclavas Havelas, ir Katalikų bažnyčia, ir demo- 
kratijos idėja. Nereikia pamiršti ir nepaprastai svarbaus — 
išties išskirtinio — Jungtinių Valstijų vaidmens sustabdant So- 
vietų Sąjungos karinę ekspansiją ir iškeliant Žmogaus teisių 
normas. Tačiau sustabdžius komunistinę ekspansiją pagrindi- 
nė kova persikėlė į kasdienybę, nes komunizmas neatitiko in- 
divido instinktyvaus svarbiausių Žmogaus teisių suvokimo ir 
„normalaus“, betarpiškesnio ir materialiai priimtinesnio gy- 
venimo troškimo. Galų gale net mirtina blogiausios iš ideolo- 
gijų ir blogiausios iš technologijų kombinacija — totalitarinė 
XX amžiaus formulė - nepajėgė įveikti šių nesusikristalizavu- 
sių, tačiau galingų asmeninių įsitikinimų. 

Tačiau laikas būtų perspėti: jei nėra integruojančių struk- 
tūrų, smulkūs įsitikinimai lengvai išsigimsta, virsdami smul- 
kiomis ydomis. Demokratinis žmogaus instinktas nėra toly- 
gus demokratinei politinei kultūrai. Jis taip pat gali duoti pra- 
džią kivirčų politikai. Instinktyvus moralinis represijų, ir ypač 
smulkmeniško biurokratizmo, atmetimas nėra tolygus kom- 
promiso kaip pagrindinio politikos principo naudojimui, su- 
dėtingų konstitucinių derinimų pripažinimui ir pagarbai ne- 
priklausomai teisinei sistemai. Iki šiol daugelis buvusių ko- 
munistinių šalių ir praktiškai nė viena iš priklausiusių Sovietų 
Sąjungai beveik nepripažįsta - ir nepaiso - demokratinio pro- 
ceso pažeidžiamumo ir sudėtingumo. 

Panašus yra ir požiūris į laisvąją rinką. Asmeniniu lygiu 
etatizmo atmetimas pirmiausia atspindėjo didžiulį nusivylimą 
biurokratine primesto deficito sistema. Socialinės komuniz- 
mo lengvatos, tokios kaip pigus būstas ar kitos socialinės tei- 
sės, buvo vis labiau užmirštamos, nes jas nusvėrė fizinis dis- 

komfortas. Tačiau iš to dar negalima daryti išvados, kad bu- 
vusių komunistinių šalių visuomenės, nors žodžiais ir pritaria 
laisvosios rinkos retorikai, įsisavino kapitalistinę darbo kultū- 
rą. Žodžio „rinka“ skambesys (buvusioje Sovietų Sąjungoje 
nuolat kartojamas žodis „rynok“) savaime nepadeda įsisąmo- 
ninti verslo taisyklių, perprasti bankų sistemos sudėtingumų 
ir pažinti subtilų skirtumą tarp privačios iniciatyvos ir asme- 
ninio godumo. 

Šiame kontekste verta pakalbėti ir apie religiją. Atsisaky- 
mas pripažinti sąžinės laisvę daug kam kėlė pasipiktinimą. 
Tačiau individualus pasipiktinimas netapatus socialiniam reli- 
gijos kaip individo elgesį apibrėžiančios privalomos moralės 
taisyklių sistemos pripažinimui. Abejotina, kad kuri nors iš 
buvusių komunistinių šalių galėtų tapti tikrai religinga visuo- 
mene. Iš tikrųjų net tose visuomenėse, kur Bažnyčios vaid- 
muo telkiant veiksmingą opoziciją komunistinei priespaudai 
buvo itin svarbus, išsivadavus iš komunizmo tradicinė religija 
tapo mažiau patraukli. Kadaise buvusi laisvos minties prie- 
globsčiu, Bažnyčia kai kur, atrodo, siekia tokios įtakos, kuri 
gali pažeisti sąžinės ir saviraiškos laisvę. 

"Tad komunistinės prievartinės utopijos pralaimėjimas ir 
teikia vilties, ir kelia pavojų. Viltis glūdi tuose akstinuose, ku- 
rie ją atmetė ir sužlugdė. Jei vilties balsas bus išklausytas, 
tuomet tai galėtų būti prieš du šimtus metų Amerikoje ir Pran- 
cūzijoje paskelbtų demokratijos idėjų pasaulinės sintezės pra- 
džia. Tačiau dominuojančios politinės pažiūros ekskomunisti- 
nėse valstybėse tėra užuomazgos stadijoje, o integracijos tarp 
galinčių sukelti konfliktus religinių, nacionalistinių ir pasau- 
lietinių materialistinių paskatų stoka gali sudaryti sąlygas smul- 
kiems įsitikinimams (taip efektyviai oponavusiems komunisti- 

niam metamitui) pirmiausia pavirsti nerealiais materialinio 
pasitenkinimo lūkesčiais, po to - dėl išaugusio nepasitenkini- 
mo ir pykčio — naujomis neapykantos doktrinomis. 


Ivirkinanti gausa 


Dabar daug kas priklauso nuo išsivysčiusių Vakarų reakci- 


vw 


ralistinės laisvosios rinkos visuomenės vertybės išlaikys gyvy- 
biškai svarbią pusiausvyrą tarp individualaus materialinio pra- 
turtėjimo siekio ir būtinybės suteikti gyvenimui transcendenti- 
nę dimensiją? Šią dilemą gerai suformulavo Nobelio premijos 
laureatas Czestawas Miltoszas, kuris 1991-ųjų viduryje rašė: 


„Marksizmas man visada atrodė kaip didžiulės žmogaus religinės vaiz- 
duotės erozijos Europos žemyne pasekmė. Tai suprato Dostojevskis, „Kip- 
šuose“ pranašiškai apibūdinęs revoliucionierių veiksmus, kuriais jie siekė 
įprasminti istoriją pasaulyje be Dievo. Šiuo požiūriu totalitariniai sąjūdžiai 
turėjo metafizinį pagrindą, pažymėtą minuso ženklu, ir juos galima priskirti 
prie „europietiškojo nihilizmo“ apraiškų. Mano supratimu, religinės vaiz- 
duotės erozija yra XX amžiaus mąstymo esmė; tai ji suteikė mūsų amžiui 
apokalipsiškumo. Tačiau totalitarinių sąjūdžių išnykimas dar nereiškia, kad 
šiuo atžvilgiu įvyko esminių permainų. Užtenka pasižiūrėti į pasiturinčią ir 
sočią žmonijos dalį Vakarų šalyse, kad įsitikintum, jog religiniais pagrindais 
sutvarkyta harmoninga sistema yra taip pat ir dėl mokslo bei technikos po- 
veikio, o žmonės, ypač jaunoji karta, jei ir turi tikėjimo poreikį, tai jų bena- 
mis ir bekryptis tikėjimas nebūtinai pasuks į krikščionybę.“ 

Miloszo perspėjimas nurodo istorinį pavojų, kad diskredi- 
tuotus primestosios utopijos metamitus gali pakeisti tvirki- 
nančios gausos, arba leistinumo kornukopijos sukelta dvasinė 
tuštuma. Pats žodis kornukopija* siejasi su mitologiniu ragu, 
kuris maitino dievą Dzeusą. Jis turėjo stebuklingą galią duoti 
savo šeimininkui viską, ko tik šio širdis geidė. Todėl terminas 
„leistinumo kornukopija“ taikytinas visuomenei, kurioje vis- 
kas leidžiama ir viską įmanoma turėti. 

Esama tam tikro pagrindo rimtai ir pagrįstai susirūpinti, 
kad kornukopinis palaidumas vis labiau įsigali išsivysčiusiose, 
turtingose ir politiniu požiūriu demokratiškose visuomenėse 
ir lemia tiek individualios būties turinį, tiek jos tikslus. Leisti- 
numo kornukopijos sąvoka daugiausia taikytina visuomenei, 
kurioje, nuolat menkėjant moralinių kriterijų svarbai, didėja 
dėmesys individo materialinių ir jausminių įgeidžių tenkini- 
mui. Skirtingai nuo primestosios utopijos, leistinumo kornu- 
kopija neplanuoja amžinos valstybės, teikiančios bendruome- 
ninę laimę išganytiesiems, o suteikia galimybę tučtuojau pa- 
tenkinti individualius troškimus individualiam ir kolektyviniam 
hedonizmui tampant vyraujančiu elgesio motyvu. Moralinių 
kriterijų, apibrėžiančių individo elgseną, erozija ir materiali- 
nių gėrybių akcentavimas baigiasi palaidais veiksmais ir ma- 
terialiniu godumu. „Godumas yra gėris“, — šis devintojo de- 
šimtmečio Amerikos japių kovos šūkis tinka kaip leistinumo 
kornukopijos moto. 

Leistinumo kornukopijai būdingas pagedimas atsiranda 
ne vien dėl pertekliaus. Jis gali atsirasti ir dėl tokio pertek- 
liaus nebuvimo ar negalėjimo jo suteikti vis didesniam skai- 


čiui žmonių, kurie (televizijos ar tiesiog artimo buvimo dėka) 


* Cornu Copiae (lot.) - gausybės ragas. 


66 Politiškai pabudus 


žino, kad perteklius egzistuoja, bet jaučiasi nuskriausti, ne- 
gaudami jo teikiamų privilegijų. Vakarų ekonomikos vargai, 
daugėjant bedarbių ir net nuolatinių atstumtųjų (pavyzdžiui, 
didelės Amerikos juodaodžių dalies), sukelia karingą gausy- 
bės rago vaisių troškimą ir vis labiau įsigalintį polinkį atmesti 
moralinius varžtus imantis bet kokių - net smurtinių — „greitų 
pinigų darymo“ veiksmų. 

Išsivystę Vakarai šiandien yra socialinių troškimų modelis 
žlugusio komunizmo aukoms ir Trečiojo pasaulio atstumtie- 
siems. Žinoma, filosofinis ir kultūrinis Vakarų turinys nuolat 
kinta, tad apibrėžti jį vien kaip leistinumo kornukopiją būtų, 
matyt, per drąsu. Rastume daug išimčių. Bet kol kas atidėki- 
me konkretų pokalbį apie Amerikos visuomenės būklę, ypač 
apie jos be galo svarbų globalinį vaidmenį. Dabar pakanka 
pažymėti, kad jei vyraujanti Vakarų kultūra ir populiariausios 
filosofinės Vakarų pažiūros iš tiesų atspindi vertybes, pateisinan- 
čias kornukopijos vardą, ar vertybes, atsirandančias iš skriaudos 
neturint galimybių naudotis kornukopijos privalumais, reikėtų 
susirūpinti, ar ilgai dar bus gyvybinga vadinamoji Vakarų civili- 
zacija, ir ypač ar ji sugebės pateikti politiškai pabudusiam po- 
utopinio laikotarpio pasauliui prasmingą misiją. 

Pagal pradinį sumanymą Utopija — Thomaso More'o ap- 
rašyta sala — turėjo būti savanoriška Žmonių bendruomenė, 
pasiekusi politinę ir socialinę tobulybės būseną, atspindinčią 
dorybingumą bei altruizmą, tariamai būdingus Žmogaus pri- 
gimčiai. Pati tobulybės salos idėja reiškė uždarą būtį, neuž- 
terštą pačioje Žmonijoje egzistuojančiais netobulumais. Mū- 
sų laikų totalitaristai iškreipė šią idėją dviem svarbiais aspek- 
tais: utopiją reikėjo sukurti jėga ir primestoji utopija turėjo 
tapti pasaulinio perversmo branduoliu. 

Leistinumo kornukopija yra beveik visiška jos priešingy- 
bė. Įsivaizduojama visuomenė, turinti beveik magišką galią 
patenkinti individualius troškimus, apsieina be prievartos. Ji 
gali būti hedonistinė, — tiksliau sakant, ji turi būti tokia, - nes 
kornukopinėje visuomenėje įmanoma patenkinti visus norus 
ir padaryti tai labai individualizuotai. Kadangi visi troškimai 
patenkinami, jie yra vienodai geri. Iš to darytina išvada, kad 
nei prievarta, nei pasiaukojimas nėra būtini. Tačiau visuome- 
nė, kurioje asmeninių įgeidžių tenkinimas tampa norma, kar- 
tu yra visuomenė, praradusi moralinio sprendimo kriterijus. 
Kiekvienas jaučia turįs teisę gauti tai, ko nori, - nesvarbu, ar 
jis to nusipelnė. Tad moraliniai sprendimai nebereikalingi. Ne- 
būtina skirti, kas yra „gerai“, o kas — „blogai“. Svarbiausias, 
turintis pragmatinę reikšmę socialinei tvarkai skirtumas atsi- 
randa tarp to, kas „teisėta“, ir to, kas „neteisėta“; todėl teisi- 
nės procedūros, ypač teismų sistema, pakeičia moralę ir Baž- 
nyčią kaip svarbiausią tos moralės skleidėją. Taip religija jas- 
meninto individualaus elgesio vadovo vietą užleidžia teisinei 
sistemai, kuri nubrėžia išorines neleistinumo - bet ne amora- 
lumo - ribas. 

Galėtume tai pavadinti „procedūrų morale“, grindžiama 
grynai išorinėmis elgesio ir socialinės sąveikos taisyklėmis. Ji 
labai skiriasi nuo įasmenintos moralės, skiriančios tą, kas „ge- 
rai“, nuo to, kas „blogai“. Maža to, procedūrų moralė - jeigu 
ji lieka viena - gali sukurti sąlygas, kai ne taip jau mažai indi- 
vidų susigundo pragmatiškai išbandyti leistinumo ribas — „mė- 
ginti išsisukti“ — nes nebeveikia vidiniai moralės varžtai. Vis- 
kas virsta svarstymais apie procedūrinės suvaržymų sistemos 
efektyvumą ir neefektyvumą ir iš to išplaukiančių veiksmų pa- 
sirinkimą. Kai kurios šių dienų Amerikos tendencijos, atro- 

do, patvirtina tokią raidos kryptį. Keletas pagarsėjusių Volst- 
rito finansinių skandalų, organizuotos narkotikų subkultūros 
atsiradimas arba plačiai paplitę gatvių nusikaltimai yra pui- 
kūs šios socialinės raidos pavyzdžiai. Susilaikymas užleidžia 
kelią smurtui, o savidrausmę keičia korupcija. 

Esant idealioms aplinkybėms įstatymą gerbiančioje demo- 
kratijoje procedūrų moralė ir vidinė moralė viena kitą stiprina. 
Trapią jų pusiausvyrą palaiko visuomenės pritarimas teisinių 
procedūrų suverenumui ir valstybės supratimas, kad gyvybiš- 
kai būtina turėti socialines institucijas, kurios stiprintų vidi- 
nę, asmeninę moralę. Praeityje šis vaidmuo daugiausia pri- 
klausė organizuotai religijai. Tačiau modernioje visuomenėje 
ir politika, ir ekonomika kuria kultūrą, nepalankią anksčiau 
religijos saugomai tradicinei moralei. Stiprėjanti leistinumo 
kultūra, remdamasi Bažnyčios ir valstybės atskyrimo princi- 
pu, išstumia religinį veiksnį, tačiau, neturėdama jam jokių pa- 
saulietinių „kategorinių imperatyvų“ pakaitalo, paverčia vidi- 
nį moralinį kodeksą vakuumu. 

Moralinis vakuumas apibūdina esminę dvasinio tuštumo 
sąvokos reikšmę,- tuštumo, kuris ypač būdingas vadinamajai 
Vakarų civilizacijai. Paradoksalu, kad posakis „Dievas yra mi- 
ręs“ labiausiai įsigalėjo ne marksistinės ideologijos valstybė- 
se, kurios politiškai propagavo ateizmą, bet Vakarų liberalio- 
sios demokratijos visuomenėse, savo kultūroje diegusiose mo- 
ralinę apatiją. Akivaizdu, kad religija nebėra svarbiausia vi- 
suomeninė jėga. Bet taip įvyko ne dėl to, kad oficialiai propa- 
guotas ateizmas bus sutriuškinęs religiją, o dėl ardomojo po- 
veikio, kurį sukelia kultūrinis indiferentizmas viskam, išsky- 
rus gyvenimo dimensijas, teikiančias tiesioginį materialinį pa- 
sitenkinimą. 

Čia derėtų aptarti svarbų klausimą: kaip apibrėžti laisvę ir 
gerą gyvenimą. Pirmoji sąvoka siejasi su pilietiškumu, o ant- 
roji — su žmogaus esme. Visuomenėje, kurios kultūra išdidina 
individualų pasitenkinimą ir sumenkina moralinius suvaržy- 
mus, linkstama suabsoliutinti piliečių laisvę. Kitaip tariant, pi- 
liečių laisvė atskiriama nuo piliečių atsakomybės supratimo. Nuo 
Prancūzijos ir Amerikos revoliucijų laikų laisvės sąvoka 
tradiciškai būdavo apibrėžiama pilietiškumo kontekste, t. y. 
individo teisės apibrėžiamos sociopolitinėje aplinkoje, ap- 
1mančioje ir kai kurias jo pareigas tai aplinkai. Tačiau kad šių 
pareigų būtų savanoriškai imtasi, reikia nuoširdžių paskatų, 
kurios, apeliuodamos į vidinį pasaulį, žadintų norą tarnau- 
ti, aukotis ir ugdyti savidrausmę. Demokratinėje visuome- 
nėje piliečio laisves paprastai apibrėžia patriotinis pilietišku- 
mas. 

Šiai sąvokai šiandien gresia pavojus. Vis dažniau laisvė 
apibrėžiama kaip teisių, taip pat leidimų bet kokios formos 
saviraiškai ir saviveikai sankaupa. Individo prisiimto arba vie- 
šai skatinamo tarnavimo visuomenei sąvoka darosi nebema- 
dinga. Tad asmens laisvė iš tikrųjų nebeturi apribojimų, išsky- 
rus įstatymo numatytus atvejus, kai iškyla grėsmė kito indivi- 
do fizinei ar materialinei gerovei. 

Laipsniškas laisvės sąvokos pasikeitimas, atsisakant atsa- 
komybe pagrįstos piliečių laisvės ir įsigalint leidimais tvarko- 
moms asmens laisvėms, susijęs su visuomenės informavimo 
priemonių permainomis. Apskritai VIP perteikiamos ir nuo- 
lat tiražuojamos vertybės pagrįstai gali būti pavadintos mora- 
liniu pagedimu ir kultūros nuopuoliu. Šiuo požiūriu ypač nu- 
sižengia televizija. Šiandien daugeliui pasaulio gyventojų — ir 
ypač jaunimui - televizija yra svarbiausia socializacijos ir švie- 

timo priemonė. Šiuo atžvilgiu ji greitai užims tradicinę šei- 
mos, Bažnyčios ir mokyklos vietą. 

Televizija įžiebia jauniesiems žiūrovams pirmąjį išorinio 
pasaulio vaizdą. Ji pirmoji apibrėžia — ir daro tai labai įtai- 
giai, derindama vaizdo ir garso poveikį, - kas yra geras gyve- 
nimas. Ji pateikia standartus, nustatančius, kas yra laimėji- 
mas, gyvenimo pilnatvė, geras skonis ir tinkamas elgesys. Ji 
formuoja norus, apibrėžia siekius bei lūkesčius ir nubrėžia 
ribą tarp pageidautinų ir netinkamų poelgių. Nieko panašaus 
į tą kultūrinę ir filosofinę įtaką, kurią televizija daro vis didė- 
jančiai prie ekranų prigludusių žiūrovų auditorijai, nebuvo 
nei priverstinio religijos išpažinimo laikais, nei didžiausios to- 
talitarinės indoktrinacijos metais. 

Stulbinantis dalykas, kad, Nielsen Media Services duome- 
nimis, Amerikos namų šeimininkė dvidešimt aštuonias su pu- 
se valandos per savaitę — arba apie ketvirtadalį dienos — pra- 
leidžia žiūrėdama televiziją, o Amerikos paaugliai tą daro apie 
dvidešimt valandų per savaitę. Dar labiau pribloškia Educa- 
tional Testing Service surinkti duomenys, kurie atskleidžia, kad 
jaunesnių nei 13 metų vaikų, Žiūrinčių televizijos programas 
keturias valandas per dieną ar ilgiau - t.y. daugiau kaip tris- 
dešimt penkias valandas per savaitę! — Amerikoje yra dvide- 
šimt procentų, o Vakarų ir kai kuriose besivystančiose šalyse 
— šiek tiek mažiau nei dešimt. Net mažesnių procentų pakak- 
tų įrodyti, kokią reikšmę televizija turi aplinkos suvokimui ir 
vertybių formavimui. 

Dėl Amerikos ir Vakarų Europos televizijos programų tu- 
rinio daug diskutuojama. Ne visas jis yra netinkamas; dalis j0 
* Thomas Greshamas (1519-1579) - anglų prekybininkas, finansininkas ir Anglijos 


karališkosios biržos įkūrėjas - teigė, kad „blogi pinigai turi tendencija išstumti iš apyvar- 
tos gerus pinigus“. - Vert. past. 

kartais net būna gera. Tačiau Greshamo* dėsnis galioja ne tik 
geriems ir blogiems pinigams - jis galioja ir programoms, ku- 
rios priklauso vien nuo reklamos ar žiūrovų pageidavimų. Liūd- 
na, kad televizijos prodiuseriai, kurie yra kultūros pornogra- 
fai, iš tikrųjų turi konkurencinį pranašumą prieš tuos, kurie 
tokie nėra. Rezultatas yra toks, kad Vakarų televizija vis la- 
biau krypsta į tai, kas juslinga, seksualu ir sensacinga. Tuo 
galima įsitikinti įvertinus vos vienos dienos serialų, kurių pri- 
kimštos dienos programos ir didelė vakaro laidų dalis, turinį, 
jau nekalbant apie reklamas. 

Be to, grįžtant prie vertybių, televizijos programos aiškiai 
liaupsina egoistinį asmeninių įgeidžių tenkinimą, pateisina 
žiaurumą ir smurtą, sektinais pavyzdžiais ir naudodamos ban- 
dos jausmą skatina seksualinį palaidumą (Amerikos paaug- 
liams ir vaikams skirta prezervatyvų reklama apibūdina po- 
tencialius vartotojus kaip seksualiai „aktyvius“, smerkia kitus 
kaip „neaktyvius“), nuolaidžiauja Žžemiausiems publikos ins- 
tinktams. Viso to padarinys — nebekontroliuojamas visuome- 
nės elgesys. 

Šis kaltinimas ypač tinka pasauliniam Amerikos televizi- 
jos ir Amerikos kino pramonės produkcijos eksportui. „Dala- 
są“ ir „Dinastiją“ matė daugiau nei 100 šalių gyventojai, ir 
įvaizdis, kurį šie filmai sudarė apie Amerikos vertybes, vargu 
ar stiprina Amerikos pozicijas pasaulyje. Priešingai: nors iš- 
kreipto Amerikos gerovės paveikslo galima pavydėti, baisus 
jo vulgarumas ir dvasinė tuštybė verčia abejoti, ar Amerika 
gali pasiūlyti šių laikų pasauliui brandesnių idėjų. Be to, pas- 
tarujų metų Amerikos filmai kupini brutalios prievartos ir fi- 
zinio bei seksualinio žiaurumo, ir kuo jie šlykštesni, tuo pil- 
nesnė teatro kasa. Neperdėsime pasakę, kad Holivudo ir te- 

levizijos programų kūrėjai tapo kultūros griovėjais, kurie, ci- 
niškai naudodamiesi pirmosios pataisos* priedanga, propa- 
guoja visuomenės savigriovos etiką. 

Visa, kas pasakyta, tinka ir gero gyvenimo esmei apibū- 
dinti. Jo sampratą vis labiau formuoja pagrindinė masinės 
kultūros tiekėja — televizija, apibrėždama jį daugiausia kaip 
daiktų kaupimą bei skubų asmeninių įgeidžių tenkinimą. Nau- 
jajame modelyje utopinį fanatiką keičia nepasotinamas var- 
totojas. Šiame žmonijos nelygybės ir nepriteklių suvokimo am- 
žiuje darosi neramu dėl politinių bei moralinių nuostatų, ap- 
skaičiavus, kokia Vakarų šalių vartojimo dalis yra nebūtina, 
t.y. skatinama dirbtinai stimuliuojamo naujausių pramogų, mo- 
delių, priemonių ir žaislų poreikio. Maža to, vartojimas, pri- 
klausantis ne nuo būtinybės, o nuo dirbtinai sukelto noro, 
tampa būdingesnis viduriniajai klasei, ne vien didžiausiems 
turčiams. Tačiau iš tikrųjų turčiai —- paprastai naujieji pra- 
lobėliai — diktuoja madas, o jų vulgarus ir demonstratyvus 
vartojimo stilius padeda sukurti tokią atmosferą, kur daiktų 
vartojimas — ne iš reikalo, o tik siekiant patenkinti savo norus 
bei užgaidas — tampa svarbiausiu gero gyvenimo požymiu. 

Moraliai iškreiptą gero gyvenimo vaizdą skleidžia ne vien 
televizija. Jį nustato ir tie, kuriuos priimta vadinti „aukštąja 
visuomene“ — spindintis Niujorko ir Los Andželo socialinis 
elitas, kurį valdo turtingų korporacijų direktoriai, investicijų 
agentai, prekiautojai nekilnojamuoju turtu ir visuomenės in- 
formavimo priemonių magnatai. Apie jų ekstravagantiškumą, 
nors ir pašiepiamą kai kurių visuomenės kritikų (pavyzdžiui, 
"Tomo Wolfe'o), žurnalų ir aukštuomenės gyvenimui skirtuo- 


* 1791 metų pirmoji JAV Konstitucijos pataisa įteisino religijos. žodžio, spaudos ir 
susirinkimų laisves. - Vert. past. 

se laikraščių puslapiuose rašoma kaip apie patrauklų dalyką, 
O jų godumas dažnai garbinamas kaip profesionalumo išraiš- 
ka. Liaupsės, skirtos velioniui Robertui Maxwellui jo įžengi- 
mo į Niujorko aukštuomenės sceną proga, nėra vienintelis šio 
kornukopinio vertybių nuvertėjimo atspindys. 

Įprastiniai Vakarų šalių vartojimo modeliai išties patvirti- 
na XIX amžiaus politinio ekonomisto Jeano-Baptiste'o Say'aus 
suformuluotą dėsnį, kad pasiūla pati susikuria paklausą. Be 
to, ši paklausa gali pasidaryti nebevaldoma, ypač jei ją nuolat 
ir sąmoningai stimuliuoja kultūrinė aplinka. Savaime supran- 
tama, paklausa taip pat skatina ekonomikos augimą, 0 gero- 
vės išplitimas — ne vien Vakaruose, bet galiausiai ir visame 
pasaulyje - priklauso nuo nuoseklaus ekonominio našumo di- 
dėjimo. Taigi svarbu ne pati paklausa ir net ne tai, ar ji pagei- 
dautina, bet jos turinys ir kryptis. Pasirinkimą — ir su tuo susi- 
jusią dilemą — puikiai nusakė popiežius Jonas Paulius II so- 
cialinėje enciklikoje „Apie šimtąsias Rerum Novarum meti- 
nes“ (Centesimus Annus, 1991): „Troškimas gyventi geriau nėra 
blogas; bet netikęs yra toks gyvenimo būdas, kai labiau orien- 
tuojamasi į „turėjimą“, o ne į „būtį“, ir kai turėti daugiau 
siekiama ne tam, kad būtų daugiau, bet kad malonus gyveni- 
mo praleidimas taptų galutiniu tikslu“. (Kursyvas autoriaus.) 

Nesant jasmenintomis normomis pagrįstų kriterijų teisin- 
gam sprendimui priimti, iškyla politinis pavojus, kad asmeni- 
nių įgeidžių tenkinimas Vakaruose tampa savitikslis tuo me- 
tu, kai didelė likusio pasaulio dalis sunkiai vargsta siekdama 
patenkinti būtiniausius poreikius. Dabar, kai laikas ir atstu- 
mas nebeskiria dviejų pasaulių, darosi neramu stebint, kokia 
didelė Vakarų vartojimo dalis iš tikrųjų yra nepasiekiama var- 
gingajai žmonijos daugumai. Jei įvyktų stebuklas ir ši daugu- 

ma įsigytų automobilių, šaldiklių, oro kondicionierių, mikro- 
bangų krosnelių bei begalę kitų naujoviškų išmonių, iš kurių 
sprendžiama apie pasiturinčių Žmonių gerovę, pasaulio eko- 
nomika ir ekologija būtų sužlugdytos. Didėjantis pavydas, o 
ne vykęs mėgdžiojimas, — štai ko greičiausiai ateityje galima 
sulaukti. 

Panašus pavojus slypi ir ekonominiuose patarimuose, ku- 
riuos Vakarai perša neseniai išsivadavusioms komunizmo au- 
koms. Komunistinis utopizmas diskredituotas, tačiau Vaka- 
ruose kai kas skelbia savo pačių sukurtą naująjį - procedūrų — 
utopizmą, į pirmą vietą keliantį specifinį ekonominį procesą, 
ignoruojantį moralines proceso pasekmes. Galiausiai tai yra 
kraštutinė nepagrįstos panegirikos laisvosios rinkos mecha- 
nizmams forma, vaizduojanti, kad jie gali automatiškai išgel- 
bėti nuo pragaištingo komunizmo palikimo. Nepaisydamos, 
kad kai kuriose buvusiose komunistinėse valstybėse nėra jo- 
kio socialinės apsaugos tinklo, šios panegirikos primena Dar- 
vino teoriją, kad išliks geriausiai prisitaikę. Dėl šios priežas- 
ties bandymai sukurti laisvąją rinką kai kur įgyja XIX amžiui 
būdingas formas, nesiderinančias su elementariausiomis so- 
cialinio teisingumo idėjomis. Turint omenyje ekonomines po- 
komunistinių šalių sąlygas, pritaikyti jose kažką panašaus į 
Vakarų laisvosios rinkos sistemose sėkmingai veikiančias so- 
cialinės apsaugos priemones gali būti išties sunku. O tai savo 
ruožtu jau mažina Vakarų modelio demokratijos patrauklu- 
mą. 

Apibendrinant galima pasakyti, kad primestoji utopija reiš- 
kė totalinio valdymo siekį. Ji rėmėsi klaidingu supratimu, kad 
politinė sistema gali totališkai apibrėžti gyvenimą, suformuo- 


ti individą ir įteisinti pačią sistemą, kur ilgą laiką valdo tie, 

kurie turi paslaptingą gebėjimą — pasitelkus dogmą - įžvelgti 
gyvenimo prasmę. Leistinumo kornukopija sukuria gyvenimo 
kontrolės iliuziją klaidingai įsivaizduojant, kad įgeidžių tenki- 
nimas yra tokios kontrolės išraiška. Iš tikrųjų kornukopija su- 
kuria situaciją, kai kultūroje įsiviešpatauja dinamiškas jusli- 
nio ir materialinio malonumo troškimas. Nuo moralinių pa- 
skatų priklausantis pasirinkimas tada praranda svarbą. Turint 
omenyje globalinį politinį pabudimą ir kartu didžiulių socio- 
ekonominių skirtumų realybę, abejotina, ar tai padės atsirasti 


visam pasauliui bendrai ir vienijančiai politinei etikai. 

Pavojus, kad šios kornukopinės tendencijos įsivyraus Va- 
karų kultūroje, verčia kelti svarbų politinį klausimą: ar Vaka- 
rai turi viziją, vertybių sistemą ir gyvenimo būdą, kurie galėtų 
būti geri orientyrai politiškai pabudusios žmonijos kelyje į at- 
eitį? 

Svariu Vakarų įnašu galima laikyti demokratiją, tačiau de- 
mokratija yra indas, kurį reikia pripildyti turinio. Demokra- 
tinis politinis procesas, konstitucinė sistema, įstatymo virše- 
nybė yra puikūs ir nepakeičiami asmens ir individo teisių įtvir- 
tinimo garantai. Tačiau demokratija pati savaime neišspren- 
džia socialinės būties dilemų, juolab neapibrėžia, kas yra ge- 
ras gyvenimas. Šis vaidmuo priklauso kultūrai ir filosofijai, 
kurios suteikia socialiniam elgesiui motyvus ir pavidalą. 

Jau išsakytą nuostatą — būtent tai, kad iš leistinumo kor- 
nukopijos negali atsirasti prasmingas socialinis modelis poli- 
tiškai pabudusiam pasauliui, — patvirtina įvairialypė šiuolaiki- 
nio mokslo įtaka Žmonijos būklei. Technologijos ir ekonomi- 
kos atžvilgiu pirmaujančiose pasaulio dalyse mokslas ir tech- 
nika gerokai išplėtė Žmogaus galimybes ne tik tenkinti savo 

įgeidžius, bet ir keisti savo organizmą. Neturtinguose regio- 
nuose modernios komunikacijos padeda masėms, kovojan- 
čioms dėl fizinio išlikimo, aiškiau pamatyti globalinę neteisy- 
bę. Tad globalinio glaudumo sąlygomis pavojingai didėja tar- 
pusavio atotrūkis svarbiais visam pasauliui klausimais. 

Besivystantis arba skurdesnis pasaulis, susispietęs visų pir- 
ma Pietų pusrutulyje ir apimantis didžiulę Kinijos, Pietų Azi- 
jos, Afrikos ir kelių Lotynų Amerikos dalių gyventojų daugu- 
mą, nuolat susiduria su demografiniu sprogimu, greita ir cha- 
otiška urbanizacija, masiniu skurdu, dideliu vaikų mirtingu- 
mu ir palyginti trumpa gyvenimo trukme, jei neminėsime dažnų 
epidemijų, bado ir visuotinio nepritekliaus. Kovai su kai ku- 
riomis negandomis buvo pasitelktas mokslas, ir tai padėjo šia- 
me amžiuje nemažai nuveikti užkertant kelią epidemijoms ir 
didinant žemės ūkio gamybą. Šiandien jau egzistuoja ir tarp- 
tautinės sąveikos mechanizmai, ir technologinės galimybės, 
kuriomis naudojasi įvairiausios pagalbos agentūros, teikian- 
čios skubią paramą ir veiksmingai reaguojančios ištikus di- 
džiausioms krizėms. 

Svarbiausias politinis technologinių naujovių rezultatas yra 
globalinis socialinis glaudumas, kuriam neturi reikšmės nei 
atstumas, nei laikas. Tačiau šis naujasis glaudumas ne tik vie- 
nija, bet ir supriešina. Didesnėje pasaulio dalyje kasdienė 
skurstančių masių kova dėl būvio vyksta, joms puikiai Žinant 
apie visiškai kitokį jų šalių elito, kaip ir kornukopinių Vakarų 
(su kuriais tapatinasi ir kuriais seka neturtingų šalių elitas), 
gyvenimo būdą. Todėl šiandien esama kaip niekad didelio ato- 
trūkio tarp padidėjusių žmonijos lūkesčių ir realių jos galimy- 
bių. 

Be to, išsivysčiusio pasaulio mokslas vis sparčiau juda žmo- 

gaus organizmo inžinerijos link, — šis judėjimas netrukus gali 
tapti toks pat nebevaldomas kaip ir asmeninių įgeidžių tenki- 
nimo paspartėjimas. Iš tikrųjų savo organizmo keitimas iš da- 
lies taip pat yra asmeninių įgeidžių tenkinimas. Nesant aiškiai 
apibrėžtų pasirinkimo kriterijų, savo organizmo keitimas gali 
tapti toks pat masinis kaip jau vykstanti technologijos ir mokslo 
ataka prieš gamtinę aplinką. Ekologinis sąjūdis, atsakydamas 
į šį puolimą ir norėdamas išsaugoti organišką Žmonijos ir gam- 
tos pusiausvyrą, siekia nustatyti tam tikrus savęs apribojimo 
kriterijus. Taip mėginama suvaldyti procesą, kai žmogui įsi- 
viešpatavus gamtoje atsirado iliuzija, kad jis iš tiesų kontro- 
liuoja gamtą, nors iš tikrųjų tik beprasmiškai naikina organiš- 
ką ryšį tarp savęs ir aplinkos. Todėl savo ištakomis ekologinis 
sąjūdis yra labiau filosofinis negu politinis. 

Analogiška dilema dabar iškyla dėl žmogaus keitimosi. Iliu- 
zija, kad mokslas padidino žmogaus savikontrolės galimybes, 
iškėlė neatidėliotinai spręstinus, turinčius fundamentalią reikš- 
mę klausimus: kas yra žmogus? kokia yra nedaloma ir esminė 
žmogaus tapatumo savybė? 

Šios temos išsivysčiusiose šalyse tikriausiai vyraus keletą 
artimiausių dešimtmečių. Pramonės revoliucijos raidos šiame 
amžiuje rezultatas — viliojanti iliuzija, kad besiremianti dog- 
matine ideologija socialinė inžinerija per įžūliai primestas uto- 
pijas gali sukurti kolektyvinę gerovę. Ne taip seniai mokslo 
revoliucija suteikė žmonėms galią visiškai sunaikinti visuome- 
nę. Šiuo metu mokslo revoliucija atveria naujas perspektyvas, 
gundančias žmones galimybėmis, pasitelkus biotechnologiją 
ir genetinę inžineriją, pakeisti savo kūną. Tai turės svarbių 
etinių ir filosofinių padarinių visame pasaulyje. 


Pavyzdžiui, gerokai padaugėjo Žmogaus organų transplan- 


Filosofinė poliarizacija 79 


tacijos operacijų. Šiandien chirurgai jau sugeba pakeisti dirb- 
tiniais pakaitalais galūnes, ausis, sąnarius, net širdį ir tik de- 
šimtmetis skiria nuo panašių inkstų ir kasos operacijų. Kai 
kas mano, kad ir smegenys greitai bus transplantuojamos iš 
vieno kūno į kitą. Atsiradus tokioms procedūroms reikės aiš- 
kiai atsakyti į klausimą, kas yra asmens tapatybė. Harvardo 
filosofas Robertas Nozickas knygoje „Filosofiniai paaiškini- 
mai“ (Philosophical Explanations) svarstė asmens tapatybės 
reikšmę ir atkreipė dėmesį pirmiausia į atminties ir charakte- 
rio perkėlimo iš vieno kūno į kitą padarinius. Greitai plačiajai 
visuomenei gali tekti svarstyti klausimus, kurie anksčiau buvo 
palikti mokslinėms filosofų diskusijoms. 

Pastaraisiais metais mokslas nemažai pasiekė kurdamas 
dirbtinį intelektą. Kol kas kompiuterių galimybės apsiriboja 
sunkiais ir sudėtingais skaičiavimais, tačiau rytoj jie galės var- 
žytis su Žmogaus smegenų gebėjimais. Mokslininkai, įsitrau- 
kę į dirbtinio intelekto kūrimą, mašinomis atkuria ne vieną 
tūkstantmetį vykusį evoliucinį žmogaus intelekto formavimo- 
si procesą. Ateityje, užuot atlikinėję užduotis, kompiuteriai 
apmąstys problemas; užuot analizavę duomenis, jie ieškos ra- 
cionalių sprendimo būdų; užuot apdoroję duomenis, jie juos 
kurs. Mokslas stovi prie pat patirtį įsisavinančių robotų sukū- 
rimo slenksčio. Ir labai reali galimybė, kad netolimoje ateity- 
je kompiuteriai turės sąmonę, t.y. suvoks užduotis, juos su- 
pantį pasaulį ir savo vietą jame. 

Visa tai į pirmą vietą iškelia klausimus, kurių kornukopi- 
nė kultūra yra linkusi nepaisyti. Kokios yra žmogaus autentiš- 
ko unikalumo ribos? Kokia vra to, kas filosofiška, ir to, kas 
fiziška, sąveika ir kaip ši sąveika pasiekiama ir integruojama 


pavieniame žmoguje? Kokiais kriterijais apibūdinama gera vi- 

suomenė - pirmiausia nacionaliniu, o vėliau gal ir pasauliniu 
mastu? 

Tai yra ir politinės, ir filosofinės temos. Jau dabar toliau- 
siai pažengusioms Vakarų visuomenėms didžiausias aistras su- 
kelia vis mažiau „ideologiniai“, žiūrint sisteminiu XIX am- 
žiaus požiūriu, ir vis labiau moksliniai-filosofiniai savo esme 
klausimai. Kur yra gyvybės pradžia? Kas yra „gyvybė“? Kas 
turi teisę ir „supratimą“ tai spręsti: kunigas, filosofas ar moks- 
lininkas? Ir kas turi teisę spręsti, ar nutraukti tą „gyvybę“? 
Motina, gydytojas, valstybė ar Bažnyčia? Tad šie klausimai, 
susiję su politiškai opia abortų tema, apima religiją, filosofi- 
ją, mokslą ir politiką. Be to, jie visi liečia ir eutanaziją, kuri, 
regis, gali tapti dar viena svarbia socialine dilema. 

Genetinė inžinerija jau užduoda pirmuosius galvosūkius, 
dėl kurių XX amžiaus ideologinės kovos netrukus atrodys pri- 
mityvios intelekto atžvilgiu ir kurie gali suskaldyti žmoniją dar 
labiau negu anksčiau minėtu privilegijuotųjų ir atstumtųjų at- 
veju. Mokslininkams jau pavyko nustatyti šimtą tūkstančių ge- 
nų, kuriuose glūdi organiškos Žmogaus egzistencijos nuo ge- 
malo iki mirties apmatai. Kai kas pranašauja, kad per arti- 
miausius penkiolika metų pavyks įgyvendinti pasaulinę tyri- 
mų programą, pavadintą „Žmogaus genomo projektu“. Taigi 
pasidarys įmanomas ne tik genetinis prognozavimas — pati 
genetinė inžinerija jau vyksta. Ženkli pradžia padaryta gyvuli- 
ninkystėje gerinant liesesnės mėsos kokybę ir apsaugant gy- 
vulius nuo tokių ligų kaip vėžys. Apsaugos nuo ligų laimėji- 
mai būtinai bus pritaikyti žmonėms, pradedant genetine at- 
ranka ir baigiant genetine inžinerija. Tai gali duoti revoliuci- 
nius rezultatus, neturinčius precedento visoje žmonijos isto- 
rijoje. 

Kadangi nėra moralinių kriterijų, kuriais būtų galima nu- 
statyti ribas, esama pavojaus, jog genetinės inžinerijos vysty- 
masis taps nebevaldomas. Išorinis asmeninių įgeidžių tenki- 
nimas bus suderintas su Žmogaus organizmo inžinerija. Vi- 
suomenėje, nebesivadovaujančioje moraliniais ir filosofiniais 
kriterijais, šį procesą gali užvaldyti savanaudiški siekiai, ir kiek- 
vienas, galintis iš to pasipelnyti, pasinaudos šia galimybe. To- 
dėl nors mokslo visuomenė ir stengiasi nustatyti savikontro- 
lės normas, tačiau vis didėjančiomis galimybėmis keisti patį 
žmogaus pavidalą gali būti piktnaudžiaujama. 

Visiškai įmanoma, kad galimybe patobulinti savo protines 
ir fizines savybes pirmiausia naudosis — bent jau iš pradžių - 
šio pasaulio privilegijuotieji. Dėl to netruks atsirasti naujas 
didžiulis žmonių padėties atotrūkis. Išties yra pagrindo ma- 
nyti, kad tam tikru lygiu genetinės inžinerijos paslaugos, ku- 
riomis būtų galima pagerinti žmogaus intelektinius sugebėji- 
mus ir sveikatą, iš pradžių bus prieinamos tiktai galingiau- 
siam ir turtingiausiam išsivysčiusių šalių elitui (ir galbūt kele- 
tui neturtingų šalių išrinktųjų). Taip gali atsirasti naujas vI- 
suomenės susiskaldymas — tarp genetiškai patobulintų ir visų 
kitų Žmonių (situacija kai kuriais atžvilgiais pavojingai prime- 
na rasistinius Hitlerio svaičiojimus). 

Čia slypi ne tik didžiulės globalinių socialinių problemų ir 
galimybių, bet ir pagrindinių politinių idėjų dichotomijos. Jos 
įspėja apie pavojų, gręsiantį neseniai politiškai pabudusiam 
pasauliui ir net turtingesnėms visuomenėms, kad politinė li- 
beraliosios demokratijos filosofija gali prarasti reikšmę ir in- 
telektualinį vadovaujantį vaidmenį sprendžiant opiausias žmo- 
nijos problemas. Tai gali sukelti dar didesnį filosofinį sąmyšį 
ir politinius konfliktus bei dar labiau poliarizuoti žmonijos 

kultūrinę padėtį, supriešinant nepriteklių su pertekliumi. Taip 
pasotinamo vartotojo ir alkano stebėtojo priešpriešai. 

Šiaip ar taip, išsivysčiusiame pasaulyje mokslo horizontai 
maksimaliai pasistūmės į priekį, tokiu mastu atverdami kai 
kurias išorines ir vidines gyvenimo dimensijas, kad tai beveik 
prilygs paties Žmogaus egzistencijos pobūdžio transformaci- 
jai. Reikia turėti viltį, jog dar vėliau, tarsi atsakydama į dvasi- 
nę šiuolaikinės kornukopijos tuštumą ir naujus mokslo iššū- 
kius, visuomenė vėl sugebės atkreipti dėmesį į filosofinių ir 
net dvasinių gyvenimo aspektų svarbą. Atsiradus tokiam po- 
žiūriui pagaliau bus susirūpinta nubrėžti socialiai įpareigo- 
jančius moralinius kriterijus, norint pažaboti baisią jėgą, ku- 
rią žmonija dabar kaupia klaidingai manydama, jog ji yra val- 
doma. Nors mažai tikėtina, kad socialiniame žmonijos gyve- 
nime vėl įgis svarbą institucionalizuota ir formali religija, at- 
gaivinta pagarba žmogaus dvasinei gerovei galėtų būti išeities 
taškas istorijos kaitos moralinei kontrolei. 

Tai atitiktų iškalbingą Vaclavo Havelo raginimą peržiūrėti 
filosofinį modernizmo, t.y. „proto“ garbinimo amžiaus, kurį 
pradėjo Prancūzijos revoliucija, apibrėžimą. 1992 metų pra- 
džioje jis pasakė: 


„Žmogaus požiūrį į pasaulį privalu radikaliai pakeisti. Mes turime atsi- 
sakyti arogantiško įsitikinimo, kad pasaulis yra tiesiog galvosūkis, kurį rei- 
kia įminti, mašina su naudojimosi instrukcijomis, laukiančiomis, kada jos 
bus atrastos, informacijos duomenys, kuriuos reikia sugrūsti į kompiuterį 
tikintis, jog anksčiau ar vėliau jis išspjaus mums universalų sprendimą. 

Esu nuoširdžiai įsitikinęs, kad mes turime atskirti iš asmeninių įpročių 
srities tokias jėgas kaip natūralią, unikalią ir nepakartojamą pasaulio patirtį, 


elementarų teisingumo jausmą, sugebėjimą matyti daiktus kitų akimis, trans- 

cendentinės atsakomybės jausmą, archetipinę išmintį, gerą skonį, drąsą, gai- 
lestingumą ir tikėjimą tam tikrų priemonių, nesiekiančių tapti universaliu 
išganymo raktu, svarba. Šias jėgas būtina reabilituoti“. 

Galbūt toks naujas postmodernus apibrėžimas ir atsiras, 
nors praktines politines jo pasekmes nuspėti sunku. Tačiau 
naujasis vertybių perkainojimas jau įžvelgiamas filosofinėse 
ir mokslinėse diskusijose. Kai kurie mokslininkai linkę nesu- 
tikti su šiais laikais akcentuojamu moksliniu apibrėžtumu ir 
vientisumu; vietoj to jie pabrėžia atsitiktinumo ir įvairovės 
realybę. Pavyzdžiui, Jeanas-Francois Lyotardas knygoje „Post- 
modernus būvis. Šiuolaikinį žinojimą aptariant“ pabrėžia to, 
kas yra katastrofiška ir paradoksalu, reikšmę moksliniam tyri- 
mui ir nesutinka su teiginiu, kad pažinimas suteikia apibrėž- 
tumą ir vientisumą. 

"Tuo tarpu plokštesniame politinių nuostatų lygmenyje vi- 
suotinių politinių požiūrių kaita vyksta, regis, priešingomis 
kryptimis. Pokomunistiniame pasaulyje perėjimo į kapitaliz- 
mą skausmai gali visiškai užgožti demokratinės etikos patrauk- 
lumą. Tokiomis aplinkybėmis gali būti linkstama ieškoti išsi- 
gelbėjimo organiškesniuose ir labiau vienijančiuose įsitikini- 
muose, tokiuose kaip etniškumas, ksenofobija arba religija, 
galbūt inspiruojamuose nusivylimo bei „sugedusių ir savanau- 
diškų Vakarų“ smerkimo. 

Susiskaldžiusio, bet socialiniu požiūriu frustruojančio Pietų 
Azijos, Afrikos ir kitų buvusio Trečiojo pasaulio šalių pavydas 
ir pyktis, nukreiptas į Šiaurės pusrutulyje gyvenančio pasaulio 
elitą, taip pat jo vietinius Vakarus mėgdžiojančius ir todėl 
atitrūkusius nuo kultūrinių šaknų „brolius“, gali sukelti smar- 
kias politines aistras, kuriomis lengvai pasinaudos kiekviena 
gerai organizuota ir pasirengusi imtis globalinio išganymo mi- 

sijos valstybė. Tačiau sutelktam žygiui už „lygybę“ ir „teisin- 
gumą“, kuris dėl pasaulinių komunikacijų turi spręsti naujes- 
nes ir kompleksiškesnes pirmaujančių visuomenių problemas, 
greičiausiai pristigs primityvesniems laikams būdingo doktri- 
niško ideologijų rišlumo ir todėl, matyt, jis įgaus ideologinės 
karikatūros pavidalą. 

Apibendrinant galima pasakyti, kad išsivysčiusių pasaulio 
šalių politikoje vis labiau vyrauja asmeniniai reikalai, o hedo- 
nistiniai interesai formuoja visuomenės gyvenimą, mokslui at- 
veriant visiškai naujas perspektyvas individualiam tobulinimui- 
si; tuo pat metu neturtingose pasaulio dalyse socialiniam ir 
politiniam gyvenimui būdingi rūpesčiai dėl paties išlikimo ir 
nusivylimas, nes modernios komunikacijos padeda masėms 
geriau pažinti esamus globalinius skirtumus. Tad nei utopiz- 
mo pralaimėjimas, nei pasaulinio masto politinis pabudimas 
dar nereiškia, kad atsiranda globalinis politinis sutarimas. 


TREČIOJI DALIS 


Neprilygstama 
globalinė galia 


Paskutiniajame XX amžiaus dešimtmetyje Amerikos po- 
zicija pasaulyje yra paradoksali. Viena vertus, Jungtinės Vals- 
tijos stūkso iškilusios pasaulio viršūnėje. Niekas neprilygsta 
jos visa apimančiai galiai, — galiai, kuri turi keturias dimensi- 
jas: 1) globalinį karinį pajėgumą, 2) globalinę ekonominę įta- 
ką, 3) globalinį kultūrinį ir ideologinį patrauklumą ir viso to 
rezultatą — 4) globalinę politinę jėgą. Kita vertus, visuomeni- 
nių permainų dinamika Amerikoje, kaip ir vertybinis Ameri- 
kos misijos pasaulyje turinys, kelia pavojų, kad ypatingas Ame- 
rikos, kaip pasaulio lyderės, vaidmuo gali sumenkėti. 

Šiuo metu jokia kita valstybė nė iš tolo neprilygsta Jungti- 
nių Valstijų prestižui pasaulyje ir jų globalinei galiai. Rusija 
tebeturi branduolinį supervalstybės arsenalą, tačiau negali pa- 
saulio mastu išskleisti savo ginkluotųjų pajėgų, 0 jos didelė 
konvencionali kariuomenė yra demoralizuota ir skyla. Kitais 
atžvilgiais Rusijos galia yra akivaizdžiai nepakankama. Vokie- 
tija ir Japonija turi ekonominę galią, tačiau neaišku, ar kuri 
nors iš jų greitu laiku galės paversti ją politine-karine galia. 
Suvienyta Europa galėtų tai padaryti tik tokiu atveju, jei di- 

delis šuolis į priekį vienijant Europą pagimdytų atskirą politi- 
nį-karinį darinį. 

"Tuo tarpu Amerika turi ne tik viską nusveriančią strategi- 
nę galią, kurią nuolat stiprina technologinės naujovės, bet ir 
neprilygstamų galimybių permesti savo konvencionalią kariuo- 
menę į tolimiausius regionus. Visam pasauliui vienas įspūdin- 
giausių 1991 metų Persijos įlankos karo momentų buvo, kada 
Jungtinės Valstijos sugebėjo tolimame Arabijos pusiasalyje 
išskleisti ir viskuo aprūpinti savo didžiulę kelių šimtų tūkstan- 
čių vyrų kariuomenę. Šias unikalias karines galimybes palaiko 
vis dar pajėgiausia visame pasaulyje ekonomika, išlaikanti sa- 
vo apytikriai 25—-3070 dalį pasaulinio BNP gamyboje beveik 
per visą šį šimtmetį (išskyrus gerokai aukštesnius rodiklius 
trumpu ir unikaliu dešimtmečiu po Antrojojo pasaulinio ka- 
ro). Būtent todėl Jungtinių Valstijų politinei įtakai pasaulyje 
nė iš tolo negali prilygti jokia kita tauta. 

"Iodėl nenuostabu, jog CNN ir Angus Reid Group apklau- 
sos, atliktos 1992 metų viduryje Europoje, Azijoje ir Lotynų 
Amerikoje, duomenys rodo, jog į Ameriką žiūrima ne tik kaip 
į šiuo metu pirmaujančią pasaulyje valstybę, - dauguma pa- 
saulio žmonių mano, kad Amerika išliks tokia ir artimiausioje 
ateityje. Tačiau svarbu ne vien fizinė jėga. Dabartiniu istori- 
jos laikotarpiu Amerikos dėmesys asmens laisvėms taip pat 
yra svarbus, jos unikalią padėtį lemiantis veiksnys. Kadaise 
Prancūzijos revoliucija - kaip jau minėta - pažadino Prancū- 
zijos kaimynus europiečius. Iš jos išsiveržė utopinės idėjos, 
kurios viešpatavo XIX ir XX amžiaus politikoje. Dabar jau 
Amerika — su savo politinėmis laisvėmis ir masine kultūra — 
daro įtaką pasauliui, kuris modernių komunikacijų dėka tapo 
daug artimesnis. 

Tačiau staigiai besikeičiančiame pasaulyje taip pat būtina 
paklausti: ar dar ilgai Amerika išlaikys savo išskirtinę padėtį? 
Ar horizonte tikrai nesimato nieko, kas galėtų ją pakeisti? 
(Pavyzdžiui, apie 107 respondentų per minėtą apklausą pa- 
reiškė, kad, jų nuomone, amžiaus pabaigoje Japonija gali iš- 
kilti kaip Amerikos įpėdinė.) Ir svarbiausia - kiek dabartinės 
Amerikos vertybės ir realijos siejasi su kitu, visai skirtingu 
pasauliu, pasižyminčiu masiniu politiniu pabudimu? Išties — 
koks yra kultūrinis Amerikos misijos visam likusiam pasauliui 
turinys? 

Istorija moko, jog supervalstybė negali viešpatauti ilgai, 
jeigu ji nepasiūlo — pasitikėdama ir didžiuodamasi savimi — 
visam pasauliui reikšmingos misijos. Tokia buvo Romos, Pran- 
cūzijos, Didžiosios Britanijos patirtis. Tačiau jei ši misija ne- 
turi vidinio moralinio kodekso, apibrėžiančio bendras elgesio 
normas kaip pavyzdį kitiems, tautinis pasididžiavimas gali išsi- 
gimti į tuščią ir nepatrauklią tautinę puikybę. Galiausiai ji bus 
kitų atmesta - labai panašiai žlugo Sovietų imperija. Štai kodėl 
vidinė šių laikų Amerikos dinamika - ne vien ekonominė, bet ir 
kultūrinė, - yra tiesiogiai susijusi su Amerikos galimybėmis da- 
ryti konstruktyvią įtaką globalinių permainų tėkmei. 

Tarptautinės politikos ypatumų permainos, kurios vis la- 
biau niveliuoja tradicinius tarptautinės ir vidaus politikos skir- 
tumus, dar labiau padidina Amerikos vidaus būklės svarbą 
jos pasaulinei padėčiai. Suprasti ir pripažinti šių permainų 
esmę bei pasekmes yra būtina ketinant ištirti Amerikos, kaip 
šiuo metu pasaulyje pirmaujančios valstybės, ištvermę, taip 

galimybes. 


Globalinės galios 
paradoksas 


Šiame šimtmetyje tris kartus vyko įnirtinga kova dėl pra- 
našumo pasaulyje: tarp Vokietijos ir Prancūzijos-Didžiosios 
Britanijos Antantės, tarp Vokietijos su Japonija ir Jungtinių 
Valstijų su SSRS ir galiausiai tarp Jungtinių Valstijų ir SSRS. 
Taigi XX amžius tarptautiniu požiūriu daug neramesnis už 
XIX, kuris, sutriuškinus Napoleoną, buvo palyginti stabilus, 
Britanijos imperijai atliekant vyriausiojo galios teisėjo vaid- 
menį vis dar konservatyvioje pasaulinėje sistemoje. 

Tačiau trečiosios kovos tarp Jungtinių Valstijų ir SSRS pa- 
baiga sutampa su esmine tarptautinės politikos prigimties 
transformacija. Ši transformacija, kurią spartina šių laikų eko- 
nomikos ir komunikacijų poveikis, susijusi su tautinės valsty- 
bės primato silpnėjimu ir daug glaudesnėmis tiek nacionali- 
nės, tiek pasaulinės ekonomikos ir politikos sąsajomis. Tarp- 
tautinius reikalus vis labiau lemia vidaus tendencijos, nepai- 
sančios sienų ir reikalaujančios kolektyvinių veiksmų iš vy- 
riausybių, kurios pamažu praranda galimybes veikti „suvere- 
niai“. 

Šis procesas nepaklūsta dogmatiškoms ideologinėms for- 
muluotėms, kuriomis ilgesnį laiką XX amžiuje pasaulis buvo 

skirstomas į „gėrio“ ir „blogio“ visuomenines sistemas. Iš tik- 
rųjų pasauliui būdinga stiprėjanti ideologinio homogenišku- 
mo tendencija, kai biurokratiškai valdomas viršnacionalinis 
kapitalizmas tampa visuotine socialine sistema. Tokiame pa- 
saulyje valstybių sienas peržengiantys biurokratiniai ir finan- 
siniai saitai, sustiprinti transnacionalinių visuomenės infor- 
mavimo priemonių nulemtų politikos tendencijų, palaipsniui 
nuvertina tradicines išimtinio valstybės „suverenumo“ idėjas. 

Šios naujos ekonominės ir socialinės realijos keičia globa- 
linį politinį procesą. Jis transformuoja ir atnaujina tradicinę 
tarptautinę politiką. Amerika šiame procese yra ne tik pa- 
grindinis veiksnys, bet išsiskiria dar ir tuo, kad jos vidinė struk- 
tūra ir varomosios jėgos organiškai atitinka kaitos procesą. 
Amerikos atvirumas užsieniui, leidžiant prisidėti prie jos rei- 
kalų tvarkymo - toleruojant kitų šalių lobistus, leidžiant savo 
nuosavybei pereiti į užsienio rankas ir net sutinkant, kad už- 
sienis dalyvautų nustatant spręstinus jos vidaus klausimus, — 
daro ją vis labiau „akytos“ tautinės valstybės egzemplioriumi 
ir pranašu. Ši realybė dar labiau skatina Ameriką žiūrėti į 
pasaulį kaip į dalį bendro politinio proceso, kuriame ji turi 
teisę prisidėti prie kitų valstybių vidaus reikalų sprendimo, 
kartais skelbiant net ir erzinančius pareiškimus apie šių šalių 
ekonominius prioritetus ar žmogaus teises. 

Paslėptas šio vis dar nepakankamai aiškaus globalinio po- 
litinio proceso įsčiose, pasaulinio sutarimo užuomazgų for- 
mavimasis galėtų būti universalių moralinių normų pradžia. 
Jo esmę plačiau apibūdino profesorius Ralphas Buultjensas 
leidinyje Ethics and International Affairs (1992, Nr. 6): 


„Savarankiškas ir kartu susijęs su žmogaus teisių problematika yra ki- 


tas procesas — politinės moralės globalizavimas.<...> Jo rezultatas - pa- 

grindinės tarptautinės etikos normos, kurių tariama sergėtoja yra amorfinė, 
bet reali būtybė, žinoma kaip pasaulio bendruomenė. Šios būtybės bruožai 
ir charakteris kol kas neaiškūs, migloti, tačiau neabejotina, kad ji turi didė- 
jančią kolektyvinių sankcijų galią. Gimstančiai moralei nepriimtinas politi- 
nis elgesys susilaukia pasmerkimo, kuris kartais pasireiškia skaudžiais ma- 
terialiniais smūgiais, - tuo galėjo įsitikinti Pietų Afrikos, Irako, Haičio ir 
kitos vyriausybės. Tad konceptuali abstrakcija, besiremianti didėjančiu tar- 
pusavio supratimu, kartais yra pajėgi sutelkti galingas tvarkos jėgas. Kai pa- 
saulio bendruomenės asmenybė taps dar ryškesnė (tokia baigtis dar nega- 
rantuota), jos įsikišimo galimybės dar padidės, ir ateityje galimas pasaulio 


bendruomenės įsikišimas gali versti tautas pakeisti elgseną“. 


Šią transformaciją itin skatina tai, kad pasaulinis politinis 
masių pabudimas sutampa su dalies Azijos, Lotynų Ameri- 
kos ir buvusio sovietinio bloko politine vidaus demokratizacija. 
Demokratinė politika savo prigimtimi yra atvira. Didėjant per- 
žengiančių valstybės sienas masinių komunikacijų vaidmeniui, 
demokratiniai procesai kai kuriose šalyse vis labiau pasiduo- 
da išorės idėjų ir net asmenybių įtakai. Beveik visos demokra- 
tinės politinės partijos tuo pat metu yra įvairių „internaciona- 
linių“ koalicijų narės, tad jų tarpusavio „kryžmiškas apdulki- 
nimas“ dar labiau užtrina tarptautinio padalijimo ribas. 

Tačiau pasaulis, nepaisant ryškėjančių globalinio politinio 
proceso užuomazgų, vis dar yra susiskirstęs į lyderius ir se- 
kančius iš paskos. Politinių permainų greitį ir pobūdį nustato 
valstybės, kurias būtų galima pavadinti katalizuojančiomis: jos 
daro įtaką savo artimiausioms kaimynėms, tolimesnes skatina 
sekti jomis ir tik keli izoliuoti regionai lieka nepaveikti naujų 
politinių srovių ir idėjų. Fizinis ir psichologinis šių dienų pa- 
saulio artimumas ir spartina, ir piečia šių katalizuojančių vals- 
tybių poveikį. 

Ilgą laiką naujaisiais amžiais katalizuojančios valstybės vaid- 

menį atliko Prancūzija. Prancūzijos revoliucija davė postūmį 
tautinės valstybės idėjai ir du vėlesnius šimtmečius buvo jos 
modeliu. Net Napoleonas, užgniaužęs revoliuciją pačioje 
Prancūzijoje, skleidė Europoje naujas politines idėjas, pri- 
klausomai nuo aplinkybių įpindamas į jas idealizmo, naciona- 
lizmo ir pasaulietiškumo elementų. 

"Todėl Prancūzija tapo pirmąja katalizuojančia tautine vals- 
tybe, veikusia kaip istorijos tarpininkė ir kitus transformavu- 
sių idėjų, kurioms davė postūmį, dvasia. Net palyginti tolimus 
Europos pakraščius paveikė skvarbi jos įtaka, paakinusi pa- 
mėgdžioti ir pritaikyti Prancūzijos politinę retoriką bei insti- 
tucijas. Naujas valstybės organizavimo būdas, kai „pilietis“ 
tapo pagrindiniu vienetu, o teritorija buvo padalyta į daug- 
maž lygias „prefektūras“ (arba apskritis), atsirado dėl pran- 
cūzų polinkio į logiką ir simetriją. Valstybė, oficialiai kalbanti 
viena tautine kalba, tapo tautos įsikūnijimu. 

"Toje žmonijos politinės istorijos fazėje valstybė tapo svar- 
biausiu „suvereniu“ tarptautinių santykių elementu. Savo ruož- 
tu tarptautiniai santykiai priklausė nuo galingiausių elemen- 
tų, daugiausia nuo Europos valstybių sukurtų imperijų. Svar- 
biausias vaidmuo garantuojant pusiausvyrą ir užkertant kelią 
vienos valstybės įsiviešpatavimui pasaulyje XIX amžiuje teko 
Didžiajai Britanijai, kuri tada buvo ekonomiškai ir finansiškai 
pajėgiausia pasaulio valstybė. Pavyzdžiui, 1880 metais Euro- 
poje buvo gaminama 6176 pasaulio pramonės produkcijos, o 
Didžioji Britanija viena gamino 23756 (tuo tarpu Jungtinės Vals- 
tijos — mažiau nei 1575). Didžiosios Britanijos ekonominė bei 
finansinė galybė ir vandenynų kontrolė leido Londonui daryti 
lemiamą įtaką to meto politikai. Tad esant gana konservaty- 
viai tarpvalstybinei sistemai ir būtiną pusiausvyrą garantuo- 

jant Didžiajai Britanijai, pasaulio valstybių rikiuotės tvarka 
buvo visiems aiški. 

Amerikos iškilimas XX amžiuje į pirmą vietą pasaulyje 
sutapo su palyginti konservatyvios, pagrįstos suverenių valsty- 
bių hierarchija pasaulio tvarkos krize ir vėlesniu jos suirimu. 
O šimtmečio pabaigoje ankstesniąją išskirtinio valstybės su- 
verenumo idėją jau pakeitė populiaresnė tarptautinės valsty- 
bių tarpusavio priklausomybės koncepcija. Šis akcentų pakei- 
timas rodo, kad prasideda naujas globalinis politinis proce- 
sas, kai niveliuojami griežti skirtumai tarp užsienio ir vidaus 
sričių. 

Šiame globaliniame procese Amerika akivaizdžiai daly- 
vauja kaip valstybė-katalizatorius — žavėjimosi, neapykantos, 
pamėgdžiojimo objektas — ir, negana to, tiesioginio poveikio 
kitų tautų visuomeniniams papročiams veiksnys. Amerikos bal- 
sas dominuoja globaliniuose pašnekesiuose, ji daro didžiau- 
sią įtaką globaliniam mąstymui ir globaliniams švietimo mai- 
nams. Daugiau nei 500 tūkst. visų sričių užsienio studentų 
(apie 200 tūkst. jų — iš Azijos) šiuo metu studijuoja Jungtinė- 
se Valstijose (tai 7 kartus daugiau nei bet kurioje kitoje šaly- 
je). Apytikriai apskaičiuota, kad daugiau nei 8075 pasaulyje 
perduodamos ir apdorojamos informacijos sklinda iš Ameri- 
kos, kad daugiau nei 5076 visame pasaulyje žiūrimų filmų (ir 
dar didesnė TV serialų dalis) yra sukurti Amerikoje. Jokia 
tauta nė iš tolo negali lygintis su Jungtinių Valstijų televizijos 
programų užsieniui transliavimu ir pardavimu. (Pastaraisiais 
metais Jungtinė Karalystė ir Prancūzija buvo antroje vietoje, 
bet jų parduodamos programos nesiekė 1576 visų Amerikos 
eksportuojamų programų valandų, nors abi tradiciškai turi 
pasaulinio masto kultūrinių ambicijų.) Tad Amerikos patei- 

kiami įvaizdžiai ir vertybės daro įtaką (kai kas sako, kad už- 
krečia) visiems žemynams. Tokia padėtis neretai verčia užsie- 
niečius būgštauti, kad Amerikos „kultūrinis imperializmas“ 
kelia grėsmę natūraliai pasaulio kultūrų įvairovei. 

Negana to, pati Amerika iš tikrųjų yra sumažintas pasau- 
lio bendruomenės modelis. Dėl jos atvirumo kultūrų įvairo- 
vei (Niujorkas panašus į europietišką metropolį, Majamis pri- 
mena Lotynų Amerikos miestą, Los Andželas sparčiai virsta 
Rytų miestu) dar labiau tvirtėja organiški jos ir viso kito pa- 
saulio saitai. Net Amerikos miestų rasiniai bruzdėjimai it veid- 
rodis atspindi neramią socialinę ir filosofinę pasaulio būklę, 
o Amerikos vidaus tendencijos užsienyje yra ne tik Žžavėjimosi 
objektas, bet ir suvokiamos kaip savo ateities — geros ar blo- 
gos — pranašai. 

Užsienio šalių sekimas Amerika dabar yra plačiai paplitęs 
pasaulyje reiškinys. Tai pasakytina ne tik apie kultūros madas, 
socialinius stilius ar vartojimo įpročius. Jis reiškiasi ir politi- 
koje — tiek rimtais, tiek nereikšmingais klausimais. Akylesnis 
pasaulio dėmesys žmogaus teisėms, kaip neišvengiama globa- 
linio politinio pabudimo pasekmė, labai padidėjo dėl to, kad 
šį klausimą akcentavo Amerika. Užsienyje imama uoliai mėg- 
džioti gana priešišką Amerikos žiniasklaidos požiūrį į vyriau- 
sybę, 0 ypač žurnalistinius politikos tyrimus. Na, o asmenybi- 
nis rinkimų kampanijų dėl aukščiausių vykdomosios valdžios 
postų stilius daugelyje valstybių vis labiau primena Amerikos 
prezidento rinkimus. Dar svarbiau, kad nepaprastus laiko iš- 
bandymus ištvėrusios JAV Konstitucijos vaidmuo greitai be- 
sikeičiančioje visuomenėje nulėmė stabilių 1r gerbiamų kon- 
stitucijų, kaip legitimaus nacionalinės politikos pagrindo, reikš- 
mės daugelyje valstybių pripažinimą. 

Viso to pagrindas nuo pat JAV sukūrimo yra jos susieji- 
mas su asmens laisve. Šis susiejimas ne tik pavertė Ameriką 
valstybe-katalizatoriumi, bet ir suteikė jos politinei santvar- 
kai magnetinę trauką, per visą istoriją veikusią milijonus žmo- 
nių ir tebeveikiančią šiandien. Negana to, ši magnetinė trau- 
ka didina kitose šalyse spaudimą sukurti įstatymus, įtvirtinan- 
čius piliečių teises ir kitas laisvos politinės individo saviraiš- 
kos garantijas. 

Lygiai taip pat mėgdžiojami formalūs ir nereikšmingi po- 
litinio gyvenimo aspektai — tačiau tai irgi rodo katalizuojantį 
šių dienų Amerikos vaidmenį. Vis daugiau valstybių — ir po- 
komunistinė Rusija, ir Tolimųjų Rytų šalys — savo vyriausybi- 
vadinamą Nacionalinio saugumo taryba; jai net vardas pa- 
prastai paliekamas tas pats dėl kerinčios aureolės, kuria spauda 
apgaubė šią ypatingą Jungtinių Valstijų prezidento tarybą. Pa- 
našiai vis daugiau valstybių kopijuoja Jungtinių Valstijų kari- 
nes uniformas, nes laiko Ameriką - kaip seniau Prancūziją ir 
Didžiąją Britaniją — ateities karinės organizacijos pavyzdžiu. 
Net Jungtinių Valstijų prezidentą saugančios slaptosios tar- 
nybos išvaizda ir manieros uoliai kopijuojamos užsienyje! 

Šie lyg ir nereikšmingi pavyzdžiai atspindi gilesnes reali- 
jas: skirtingais istorijos tarpsniais tarptautinės politikos esmę 
ir metodus nustato valstybės, kurių elgesyje, organizacijoje ir 
etose atsispindi gimstanti ateitis. Trumpą laikotarpį — tik kur 
kas mažesnei žmonijos daliai ir kur kas labiau naudojant prie- 
vartą — Sovietų Sąjunga taip pat atrodė esanti tokia jėga. Ją 
atkakliai mėgdžiojo komunistinis pasaulis. Ar tai būtų politi- 
nis biuras kaip svarbiausias sprendimus priimantis organas, 
ar sovietinio stiliaus uniformos, jau nekalbant apie socialisti- 

nį realizmą kultūroje, — visa tai rodo, kad trumpą (ir, kaip 
paaiškėjo, nesėkmingą) laikotarpį Sovietų Sąjunga taip pat 
pretendavo į pasaulinio lygio valstybės-katalizatoriaus vaid- 
menį. 

Tas vaidmuo nūdien neginčijamai priklauso Amerikai. 
Kaip anksčiau Prancūzija skatino atsirasti tautinę valstybę — 
pagrindinį tarptautinių santykių elementą, o konservatyves- 
niais laikais į globalinės tokių valstybių hierarchijos viršūnę 
buvo įkopusi Britanijos imperija, taip nūdienos Amerika pa- 
čiu savo buvimu skatina gerokai platesnio ir organiškesnio 
globalinio politinės tarpusavio priklausomybės proceso atsi- 
radimą. Pasaulinė politika dabar vis labiau atsiliepia valsty- 
bės vidaus politikai, o vidaus politika primena globalinę poli- 
tikos miniatiūrą. 

"Tokia padėtis gimdo paradoksą. Viena vertus, Amerika 
šiandien yra vienintelė valstybė, turinti keturis svarbiausius 
globalinės supervalstybės požymius. Tačiau tuo pat metu Ame- 
rika formuoja naujovišką globalinę politiką, kurios esminis 
bruožas yra ne tik suverenaus tautinės valstybės integralumo 
silpnėjimas, bet ir menkėjančios supervalstybės galimybės 
praktiškai panaudoti savo įspūdingą globalinę galią. 

Amerikos akivaizdus pirmavimas dar labiau įtvirtina ir net 
sukuria naujas sąlygas, dėl kurių didėja Amerikos globalinė 
negalia. Įdomus faktas, kad Jungtinių Valstijų valdžia pasau- 
lyje yra analogiška tai, kurią turi Jungtinių Valstijų preziden- 
tas spręsdamas įvairias vidaus, ypač rasines ir miestų, proble- 
mas. Daug kas tikisi, kad prireikus prezidentas sugebės veikti 
ryžtingai, nors iš tikrųjų jo valdžią riboja ne tik konstitucija, 
bet ir sudėtingos problemos, su kuriomis jis susiduria, O ypač 
demokratizacija, žadinanti ir aktyvinanti vis daugiau reika- 

laujančius rinkėjus. Jiems suteiktos galimybės tampa jų teisė- 
mis, o besiplečiančios teisės tampa kliūtimis įgyvendinant val- 
džią. 

Panaši padėtis viešpatauja visame pasaulyje. Globalinės 
politinės problemos kartu yra socioekonominės, gamtosaugi- 
nės ir net filosofinės. Todėl jas spręsti darosi vis sunkiau, o 
dar sudėtingiau tampa suderinti jas su vieno politinio centro 
inicijuojamu karinės jėgos panaudojimu. Neturtingų valsty- 
bių didesnės lygybės — bent galimybių srityje — reikalavimai 
tampa įpareigojimais. Kai tarptautinės institucijos — netgi to- 
kios kaip Pasaulio bankas arba Tarptautinis valiutos fondas, 
jau nekalbant apie specializuotas ir funkcines Jungtinių Tau- 
tų institucijas, - pačios pradeda ryžtingiau priiminėti sprendi- 
mus, Amerikos įtaka joms nebetenka lemiamos reikšmės. 

Du dabartinės istorijos pavyzdžiai iliustruoja Amerikos 
kaip supervalstybės statuso ribas, būdingas naujajam globali- 
niam politiniam procesui. Rio de Žaneiro konferencijoje gam- 
tosaugos klausimais (1992 metų birželį) Jungtinės Valstijos 
nepajėgė suburti turtingesnių valstybių koalicijos savo gana 
konservatyviai pozicijai paremti ir iškrito iš naujo globalinio 
konsenso dėl ekologinių rūpesčių pirmumo. Amerikos galios 
nepakako savo pozicijai išlaikyti. 

Kitas pavyzdys susijęs su Jungtinių Valstijų vadovavimu 
1991 metų Persijos įlankos karui. Jungtinės Valstijos veikė įspū- 
dingai, tačiau karui pradėti jos turėjo gauti finansinę ir politi- 
nę paramą iš koalicijos, kuri nevisiškai pritarė Amerikos mo- 
raliniam pasipiktinimui Saddamu Husseinu ir galiausiai suge- 
bėjo apriboti karo mastą ir jo politinius tikslus. (Tai net pa- 
skatino vieną iš žymiausių japonų mokslininkų tarptautininkų 
pareikšti, kad „Jungtinės Valstijos neturi tiek būtinų sugebė- 

jimų, kad galėtų būti pasaulio policininku. Amerikai dera nuo- 
lankiai tai pripažinti“ (cituojama pagal Japan Digest Forum, 
1991 m. gegužės 9 d.). Todėl karinė Jungtinių Valstijų pergalė 
netapo tikru politiniu triumfu - greičiau tai buvo tik dalinė 
sėkmė, taip pat užsitęsusi ir iki galo neišspręsta problema. 
Karo su Iraku padariniai yra ryškus kontrastas ankstesnei ka- 
rinei operacijai Panamoje, kuomet Amerikos galia buvo neri- 
bota ir nepriklausė nuo tarptautinės paramos. 

Tad Amerikos pranašumas besiplėtojant globaliniam po- 
litiniam procesui turi kitokią prasmę, ir jo praktinės pasek- 
mės yra kuklesnės nei galėtų būti dėl Amerikos kaip super- 
valstybės statuso naujojoje pasaulio tvarkoje. Nors globalinė 
galių hierarchija egzistuoja ir Amerika yra šios hierarchijos 
viršūnėje kaip pagrindinė valstybė-katalizatorius, toji pasau- 
lio „tvarka“ dar turi susikurti. O kol kas tik plėtojasi organiš- 
kas globalinis procesas, kuris, peržengdamas nacionalines sie- 
nas, formuoja globalinę politiką, kurią sunkiau apibūdinti aiš- 
kiais ir galios politikai būdingais terminais. 

Tai yra procesas, kuris vienu metu žadėjo didesnį tarptau- 
tinį bendradarbiavimą, tačiau dabar esama pavojaus, kad jo 
kelyje atsiras „kamščių“, netvarkos ir net smurto. Nors pasau- 
lis nepritaria anarchijai - kadangi dauguma valstybių supran- 
ta jos griaunamąjį potencialą, - ir nors kadaise buvusį madin- 
gą „revoliucijos“ žavesį sukompromitavo komunizmo žlugi- 
mas, toks pasaulis nėra linkęs įteisinti bet kurios vienos vals- 
tybės galią, net jei ji būtų galingiausia pasaulyje. 

"Tokiame kontekste Jungtinių Valstijų pranašumas yra ir 
tikrovė, ir iliuzija. Viskas — ypač tarptautinio saugumo srityje 
— galiausiai priklauso nuo Amerikos reakcijos. Tačiau, kaip ir 
JAV vidaus politikoje, šią reakciją riboja ne tik persipinančių 

problemų, su kuriomis susiduria politiškai pabudusi pasaulio 
bendruomenė, apimtis, bet ir tas faktas, kad globalinė Ameri- 
kos galia dar nereiškia Amerikos globalinės valdžios. 

Tikroji valdžia tuo pranašesnė už galią, kad norint ja pasi- 
naudoti reikia mažiau energijos, nes paklūstama beveik auto- 
matiškai. Tačiau paklusnumas valdžiai kyla iš jos teisėtumo 
suvokimo, kuris savo ruožtu remiasi bendromis vertybėmis. 
Norint, kad pagrindine realija pasaulyje taptų globalinis ben- 
dradarbiavimas, o ne konfliktas, netvarkingam globaliniam 
procesui daug labiau nei konservatyviai tarptautinei sistemai 
praeityje reikalingos tokios bendros, vienijančios vertybės. 

"Todėl pagrindiniu klausimu tampa Amerikos vertybių san- 
tykis su tuo, ką galbūt tiktų pavadinti naująja pasaulio tvarka. 
Amerika neabejotinai skleidžia pasaulyje įtaigią ir patrauklią 
laisvės misiją. Tačiau ji daugiausia yra procedūrų misija, ak- 
centuojanti konstitucinį procesą, kuris turėtų garantuoti žmo- 
gaus teises ir pasirinkimo laisvę. Ne mažiau svarbus yra socia- 
linis ir kultūrinis Amerikos misijos turinys - jos platinami pa- 
pročiai ir gyvenimo būdas. Jeigu jie yra istoriškai nereikšmin: 
gi, kyla pavojus, kad globalinę Amerikos galią - jeigu jai pri- 
trūks būtino legitimumo, suteikiančio galimybę garantuoti po- 
zityvią misijos kontrolę, - palaipsniui sunaikins pačios Ame- 
rikos vertybių globalinis poveikis. 


Prieštaringa 
misija 


Praeityje, kai Amerika atrodė esanti labai toli, milžiniškų 
vandenynų atskirta, Amerikos įvaizdį pasaulyje daugiausia lė- 
mė jos laisvės misija. Kai pasaulis pradėjo mažėti, tuo pat 

jame tapatindavo Ameriką su laisvės gynimu. Dabar, sėkmin- 
gai atrėmus totalitarizmo iššūkį ir pasauliui sumažėjus taip, 
kad jis tapo akimirksniu aprėpiamas žvilgsniu, žaibiškai pa- 
siekiamas per komunikacijas ir vis glaudesnis, iš jos gyvenimo 
realijų ir tikrųjų visuomenės vertybių apie Ameriką sprendžia 
visas kitas pasaulis. Tačiau, pažvelgus iš arčiau į tikrąją, o ne 
idealizuotą Amerikos visuomenę, tenka daryti daugiausia 
prieštaringas ir net kritines išvadas. 

Globalinis Amerikos vadovavimas ir ypač jos autoritetas 
neišvengiamai tampa vis labiau priklausomi nuo to, kas šiuo 
metu iš tikrųjų vyksta pačioje Amerikoje, — nuo to, kaip sek- 
mingai Amerikos ekonomikai pavyksta susitvarkyti su užsie- 
nio konkurentais, kaip Amerika savo veikla ir savo vertybė- 
mis išreiškia gero gyvenimo sampratą ir kaip Amerika rea- 
guoja - turint galvoje ką tik išvardytas sritis —- į konkrečias 
politiškai pabudusio poutopinio pasaulio dilemas. Amerikos 

reakcija taip pat gali smarkiai pagilinti arba panaikinti kon- 
ceptualią dichotomiją tarp neseniai suaktyvėjusių masių troš- 
kimų vadinamajame Trečiajame pasaulyje ir buvusio sovieti- 
nio bloko šalyse bei kornukopinės Šaltojo karo nugalėtojų 
kultūros. 

Nūdienos Amerika, kurią likęs pasaulis stebi su neregėtu 
kriticizmu, turi atremti daugybę akivaizdžių ir neakivaizdžių 
reikšmę nustatant tolesnius santykius su ekonomiškai galin- 
giausiomis konkurentėmis, visų pirma Europa ir Japonija. Ta- 
čiau reakcija į neakivaizdžiuosius bus net svarbesnė sudarant 
Amerikai didesnes galimybes įgyti tikrą globalinį autoritetą, 
t.y. paversti savo galią moraliai įteisintu vadovavimu. 

Bet koks Amerikos ydų arba opių vidaus problemų sąra- 
šas neišvengiamai bus šališkas ir pasirinktinis. Tačiau tas, ku- 
ris pateikiamas šiame knygos skyriuje, apima, ko gero, svar- 
biausias šiuo metu Ameriką užgriuvusias problemas arba di- 
lemas. Pirmoje šio sąrašo dalyje pateikiamos „apčiuopiamos“ 
problemos, su kuriomis galima susidoroti konkrečiais veiks- 
mais ar vyriausybės politika, tuo tarpu antroji dalis apima pro- 
blemas, kurioms išspręsti reikia nuostatų ir pažiūrų pokyčių 
(abi sąrašo dalys akivaizdžiai tarpusavyje susipina). Be to, pir- 
mosios problemos daro tiesioginę įtaką ekonominiam gyveni- 
mui, O antrosios, nors netiesiogiai, taip pat atsiliepia ekono- 
mikai, veikia ir atspindi daugiau visuomenės vertybes bei kul- 
tūrą. 

Klausimai išdėstyti sąraše ne pagal jų svarbą, tiesiog ri- 
kiuojant punktus buvo stengtasi išlaikyti nuoseklumą. Dvide- 
šimt svarbiausių problemų, reikalaujančių mažesnio ar dides- 
nio įsikišimo, iš tikrųjų susiję su Amerikos atsinaujinimu ir 

Amerikos sugebėjimo išlaikyti pasaulio lyderės poziciją pa- 
tvirtinimu: 

1) įsiskolinimai, kurių suma kartu su beveik 400 mlrd. do- 
lerių biudžeto deficitu (1992 metais) jau sudaro didesnę nei 4 
trilijonų dolerių bendrą valstybės skolą ir kurių vis didėjanti — 
potencialiai net žlugdanti — našta užkraunama Amerikos at- 
eičiai; 

2) prekybos deficitas, kuris verčia Ameriką skolintis, nors ji 
ir taip yra didžiausia pasaulio skolininkė, ir kuris kelia grėsmę 
kai kuriems svarbiausiems gamybos ir užimtumo sektoriams, 
taip didindamas nedarbą; 

3) žemas santaupų ir investicijų lygis, kurį iš dalies lemia 
palanki atskirų grupių interesams mokesčių sistema, skatinanti 
vartojimą, bet ne investicijas (todėl tiek santaupų, tiek inves- 
ticijų lygis Amerikoje yra gerokai mažesnis nei pagrindinių 
jos konkurenčių ekonomikos srityje), ir dėl kurio Amerika iš 
dalies gali prarasti globalinę pirmenybę mokslinių tyrimų ir 
vystymosi srityse; 

4) pramonės nekonkurencingumas, kurį, nors ir yra nega- 
luojančios automobilių pramonės atgijimo ženklų, apsunkina 
tai, kad nėra aiškių ilgalaikių nacionalinių tikslų (ne taip, kaip 
Europoje ir Japonijoje), o ką ir kalbėti apie didžiai žalingą 
kreditų naudojimo kontroliniams akcijų paketams įsigyti prak- 
tiką; 

5) lėti darbo našumo augimo tempai, kurie yra lėtesni nei 
pagrindinių Amerikos konkurenčių, nors pats darbo našumo 
lygis Amerikoje santykinai vis dar lieka aukštesnis, ir toliau 
lėtėja dėl didelio darbininkų nepasitenkinimo, streikų ir smun- 
kančios darbo etikos: 

6) nepatenkinama sveikatos apsauga, kuri, nors Amerikos 

gyventojų sveikatos reikmėms skiriamos didžiulės lėšos, vis 
tiek milijonams amerikiečių yra nepakankama ir dėl kurios 
trūkumų gyvenimo trukmė bei kūdikių mirtingumas Ameri- 
koje daug didesnis nei pirmaujančiose Europos šalyse ir Ja- 
ponijoje; 

7) prastas vidurinis mokymas, kuris vėl, nežiūrint jam ten- 
kančių gana didelių BNP išlaidų, palieka Amerikos jaunimą 
pasibaisėtinai neišlavintą, palyginti su dauguma Europos ir 
Japonijos paauglių, o 23 mln. Amerikos suaugusiųjų profesi- 
niu atžvilgiu yra neraštingi; 

8) visuotinis miestų nuosmukis bei irstanti socialinė infra- 
struktūra, kurie liečia daugumą Amerikos didmiesčių su išli- 
kusiais tik neturtingoms Trečiojo pasaulio šalims būdingais 
miesto lūšnynais, o ką ir kalbėti apie kapitaliai remontuotinas 
greitkelių sistemas (įskaitant tiltus), praktiškai neegzistuojan- 
čią greitųjų traukinių transporto sistemą, taip pat kanalizaci- 
jos, užtvankų ir kitų šiuolaikinės socialinės infrastruktūros ele- 
mentų trūkumus; 

9) godi turtingųjų klasė, kuri yra nusiteikusi prieš grynai 
progresyvinius mokesčius (nors turtingajam gyventojų penk- 
tadaliui 1991 metais teko 46,57 visuminių pajamų, o netur- 
tingajam — tik 3,876), ir siekdama dar labiau pralobti, kartais 
pasirengusi imtis plačios nusikalstamos veiklos (vaizdžiai ap- 
rašytos, pavyzdžiui, 1991 metų bestseleryje „Plėšikų ola“ (The 
Den of Thieves)); ir kurioje, be to, esama per daug kompanijų 
vadovų, reikalaujančių keliskart didesnių nei Vakarų Europo- 
je ar Japonijoje atlyginimų, dažnai rūpestingai slepiamų nuo 
akcininkų kontrolės; 

10) tikrai parazitiška bylinėjimosi manija, kuri neturi lygių 
pasaulyje (daugiau nei 1/3 praktikuojančių pasaulio teisinin- 

kų yra JAV), verčia civilinius ieškinius nagrinėjantiems teis- 
mams skirti apie 370 Amerikos BNP (triskart daugiau nei ski- 
ria pagrindinės Amerikos varžovės) ir daro neišmatuojamą 
žalą verslininkystei; 

11) didėjančios rasinės ir skurdo problemos, kurias atspindi 
gyventojų surašymų biuro (Census Bureau) 1992 metų duo- 
menys, rodantys, kad Amerikoje esama gėdingai daug žemiau 
skurdo ribos gyvenančių juodaodžių - 32,770, t.y. kas trečias! 
— tačiau 11,37 baltųjų padėtis yra panaši; iš viso 35,7 mln. 
amerikiečių (įskaitant kelis milijonus benamių) gyvenimo są- 
lygos nevertos „neprilygstamos globalinės galios“; 

12) išplitęs nusikalstamumas ir prievarta, kurie iš dalies yra 
ką tik paminėtų aplinkybių pasekmė (beveik 5075 kalinių yra 
juodaodžiai, nors šalyje jie sudaro 1276 visų gyventojų), ta- 
čiau šie rodikliai būtų mažesni, jei ne pernelyg lengvai priei- 
nami mirtini ginklai — privačiose, faktiškai net nusikaltėlių ran- 
kose sukaupta tiek šaunamųjų ginklų, kiek neturi dauguma 
pasaulio kariuomenių. Dėl viso to, kaip ir dėl prievartą pro- 
paguojančios televizijos bei kino kultūros, žmogžudysčių pro- 
centas JAV yra didžiausias iš visų civilizuotų pasaulio valsty- 
bių; 

13) masinė narkotikų kultūra, kuri yra paplitusi rasinių ma- 
žumų lūšnų kvartaluose iš dalies kaip psichologinio prieglobs- 
čio priemonė, iš dalies kaip alternatyvus būdas greitai pratur- 
tėti (apskaičiuota, kad iš prekybos narkotikais gaunamos pa- 
jamos kasmet sudaro daugiau nei 100 mlrd. dolerių); ji taip 
pat yra plačiai paplitusi ir už šių kvartalų ribų, visų pirma 
didžiuosiuose urbanistiniuose centruose; 

14) socialinio beviltiškumo įtvirtinimas, kuris tampa nor- 


maliu dalyku ne tik neseniai nuskurdusiems, benamiams žmo- 

nėms ir jauniems miesto juodaodžiams, bet ir keliems milijo- 
nams antros ar net trečios priklausomos nuo socialinės rūpy- 
bos kartos Žmonių; 

15) didžiulis seksualinis palaidumas, kuris, tapdamas do- 
minuojančiu gyvenimo būdu, kelia grėsmę šeimos svarbai, vis 
daugėjant nepilnų šeimų, ir kuris savo ruožtu ardo pirmapra- 
džius visuomenės darnos saitus, o ką jau kalbėti apie AIDS 
kaip vieną iš tragiškų šalutinių padarinių; 

16) masinė moralinių iškrypimų propaganda vaizdinės in- 
formacijos priemonėse, kurios, pramogų dingstimi norėdamos 
patraukti daugiau žiūrovų, de facto agituoja už seksą ir prie- 
vartą ir kurios tokiu būdu propaguoja greitą savo juslinių ir 
materialinių įgeidžių patenkinimą; 

17) pašlijęs pilietinis sąmoningumas, kuris nebereikalauja 
iš piliečių jokio tarnavimo ar aukojimosi tautinei valstybei; 

18) atsiradęs potencialiai skaldantis daugiakultūriškumas, 
kuris reiškia neišvengiamą Amerikos mozaikinės tikrovės pri- 
pažinimą ir gresia daugiaetninės Amerikos balkanizacija, nes 
sąmoningai neiškeliamas naciją vienijantis ir socialiniu požiū- 
riu sulyginantis bendros kalbos ir bendrų istorinių tradicijų 
bei politinių vertybių poveikis; 

19) politinės sistemos „kamščiai“, kurie verčia rinkėjus jaus- 
ti, kad jų vyriausybė yra atitrūkusi nuo Žmonių, neatsakinga, 
korumpuota ir teikianti pirmenybę saviems, o politinis elitas 
naudojasi nesąžiningais būdais amžinai įsitvirtinti valstybės 
institucijose; 

20) vis gilėjantis dvasinio tuštumo jausmas, kurį junta dau- 
gelis individų, trokštančių transcendentinio tikėjimo, tačiau 
egzistuojančiose religinėse formose matančių per daug ritua- 
lizmo, neišsprendžiančio jų problemų, tuo tarpu bažnyčios 

taip pat yra suvaržytos, nes jos negali apginti savo sekėjų dėl 
palaidumo vertybes skatinančios kultūros stipraus ir pastovaus 
spaudimo. 

Žinoma, šį sąrašą galima pratęsti, sutrumpinti arba su- 
švelninti - tai priklauso nuo interpretuotojo ketinimų. Tačiau 
nesuklysime pasakę, kad pateiktoji santrauka glaustai apiben- 
drina daugumą nūdienos Amerikos problemų arba trūkumų. 
Tačiau iškart būtina pridurti, kad tai, kas buvo pasakyta, nei 
kaip reikiant apibūdina, nei atspindi, nei aprašo šių dienų 
Ameriką. Tai yra greičiau karikatūra, nors šia karikatūra ir 
siekiama perteikti esmingiausią tiesą. Ja sąmoningai atkrei- 
piamas dėmesys į taisytinus dalykus —- kad Amerika išliktų pa- 
saulyje patraukli ir gyvybinga. 

Sąrašas apima tris plačias ir iš dalies persipinančias kate- 
gorijas: ekonominę, socialinę ir net metafizinę. Pirmoji kate- 
gorija tiesiogiai siejasi su Amerikos galimybėmis varžytis su 
savo ekonominėmis konkurentėmis, antroji apibūdina Ame- 
rikos visuomenės gyvenimo ypatumus, trečioji remiasi Ame- 
rikos vertybėmis, tikėjimu, viltimis, —- tuo, kas savo visuma 
atskleidžia Amerikos būdą. 

Klausimai, kurie priklauso antrai ir trečiai kategorijoms, 
nėra lengvai ir greitai sprendžiami. Pirmoji kategorija, ap- 
imanti daugiausia ekonomikos problemas, gali atrodyti stul- 
binanti, tačiau su tokio pobūdžio problemomis Amerika tra- 
diciškai pratusi susidoroti. Nors čia susikerta sunkios, painios 
ir giliai įsišaknijusios problemos, amerikiečiai tokį priešinin- 
ką sugeba pastebėti ir jį atakuoti. Tai pakankamai konkrečios, 
neturinčios vertybinio atspalvio problemos, kurias išsprendus 
turėtų pagerėti Amerikos padėtis ekonominių varžovų atžvil- 
giu. Amerikos visuomenė gerai jas supranta ir paprastai su- 

geba rasti išeitį. Iš tikrųjų kontrataka jau yra prasidėjusi ir net 
atnešė pirmuosius pergalės vaisius. 

Priešingai ekonominėms, kur kas platesnes socialines, o 
ypač kultūros problemas, kurios kartais nelengvai apčiuopia- 
mos, išspręsti yra gerokai sunkiau. Pirmiausia sunkiau suvok- 
ti problemos esmę, todėl sunkiau rasti visuomenės konsensą 
sutariant dėl poveikio priemonių. Be to, siekiant veiksmingo 
sprendimo, kartais tenka imtis ryžtingų politinių veiksmų, oO 
tai apsunkina sudėtinga ir paini Jungtinių Valstijų konstituci- 
nė sistema. Negana to, socialinės, o ypač kultūrinės proble- 
mos savo prigimtimi yra filosofinės, tad vyriausybės politikos 
priemonės joms dažniausiai visai netinka. 

Iš to darytina išvada, kad artimiausioje ateityje Amerika 
įvaldys bent jau iš dalies efektyvias poveikio priemones pir- 
mos grupės problemoms spręsti. Amerikoje vis plačiau pripa- 
jos visuomenė yra pasirengusi į jį deramai atsakyti. Tai pasa- 
kytina ir apie verslo sluoksnius, ir apie politinius lyderius. Ir 
nors mažai tikėtina, kad valstybės mastu bus imtasi koordi- 
nuotų ir sutelktų priemonių, Amerikos padėtis daugelyje sri- 
čių turėtų pagerėti. 

Jau nebetikima devintajame dešimtmetyje paplitusia nuo- 
mone, kad skolinimasis yra geriausias būdas išvengti sunkių 
socioekonominių problemų. Dabar pripažįstama, kad defici- 
tas — tiek biudžeto, tiek prekybos — kelia didžiausią grėsmę 
ilgalaikei šalies ekonomikos sveikatai. Taip pat vis geriau su- 
prantama, jog atėjo metas imtis kai kurių sąmoningų iniciaty- 
vų, kad būtų padidintas Jungtinių Valstijų pramonės ir tech- 
nologijos konkurencingumas — net jei tos priemonės ir nepri- 
lygtų nuosekliai „industrinei politikai“. Konkurencijos taryba 

(Council of Competitiveness) nustatė sritis, kuriose Jungtinės 
Valstijos vis dar pirmauja, ir tas, kuriose jos atsilieka, ir tai 
yra būsimosios kontratakos išeities taškas. 

Būtina pažymėti, jog šie tyrimai patvirtina, kad situacija 
nėra vienareikšmiškai prasta. Nors Amerikos mašinų projek- 
tavimas ir gamyba, kaip ir elektronikos komponentų pramo- 
nė, yra silpnos arba mažai konkurencingos, Amerika vis dar 
tvirtai pirmauja tokiose svarbiose pramonės šakose kaip bio- 
technologija, varikliai ir informacijos technologija. Amerikos 
automobilių pramonė pradėjo atgauti savo konkurencinę ga- 
lią — kai kurie naujausi Jungtinėse Valstijose pagaminti mo- 
deliai kokybe jau ne tik prilygsta japoniškiesiems, bet ir turi 
mažesnius gamybos kaštus. Taip pat verta pažymėti, kad pas- 
taraisiais metais naujos Amerikos kompanijos įrodė esančios 
išradingesnės ir plėtojosi greičiau nei Japonijos, - tai patvirti- 
na, kad Amerikos ekonomika vis dar sugeba sėkmingai gamy- 
binei konkurencijai kūrybiškai taikyti technologijos naujoves. 

Respublikonų ir Demokratų partijos taip pat vis labiau 
sutaria, kad būtina kelti Amerikos darbininkų kvalifikaciją. 
Pasiūlymų esama įvairių, - vieni siūlo mokesčių lengvatas kor- 
poracijų finansuojamoms mokymo programoms, kiti — iš fe- 
deralinio fondo subsidijuoti mokymo ir perkvalifikavimo pro- 
gramas, o kartu ir privačias mokyklas, tačiau aišku, kad ši 
problema jau nebeignoruojama. Maža to, nors per pastaruo- 
sius du dešimtmečius pagal bendrą darbo našumo augimą 
Amerika atsiliko nuo pagrindinių varžovių, darbo našumas 
JAV apdirbamojoje pramonėje (ji vis dar yra svarbiausia už- 
sienio prekybos sritis) devintojo dešimtmečio pabaigoje kilo 
greičiau negu Vokietijoje ir Japonijoje. 

Be to, pirmoje metinėje Konkurencijos tarybos (įsteigtos 

1988 metais vadovaujantis „Prekybos ir konkurencijos įstaty- 
mu“) ataskaitoje prezidentui ir Kongresui jau siūlomos kon- 
krečios priemonės nacionalinei konkurencijos strategijai for- 
muoti. Veiksmų plotmėje siūloma daugiausia dėmesio kreipti 
į santaupas ir investicijas, tačiau kartu pateikiama ir konkre- 
čių patarimų tokioms socialiai silpnoms sritims kaip švieti- 
mas, profesinis mokymas ir išlaidos sveikatos apsaugai. Nors 
ir mažai tikėtina, kad viskas bus įgyvendinta, šios rekomenda- 
cijos rodo, jog visuomenė vis labiau įsisąmonina, kaip svarbu 
imtis neatidėliotinų tikslingų veiksmų. 

Pagaliau reikia pažymėti, kad ekonomiškai žlungančios 
Amerikos vaizdas bent jau tam tikru mastu yra iškreiptas. 
Daugelis apskaičiavimų, „įrodančių“, kad Jungtinės Valstijos 
jau atsiliko nuo savo konkurenčių pagal svarbius nacionalinio 
turto ar bendros gerovės rodiklius, yra gana nepatikimi ir pri- 
klauso nuo pasirinktų kriterijų. Pavyzdžiui, pagal valiutų kur- 
sus Jungtinės Valstijos nebebus turtingiausia vienam gyven- 
tojui (per capita) pasaulio valstybė; ją aplenkia keletas Euro- 
pos šalių, taip pat ir Japonija (nors ir esama akivaizdžių eili- 
nio Japonijos piliečio gyvenimo lygio apribojimų). Tačiau jei 
sulyginsime valiutų perkamąją galią, Jungtinės Valstijos tebe- 
bus pirmoje vietoje, o Japonija atsiliks nuo jų tiek pat, kiek 
Jungtinės Valstijos nuo Japonijos pirmuoju atveju. 

Kiek Jungtinės Valstijos iš tikrųjų atsiliko nuo Japonijos ir 
Vokietijos pagal realias investicijas į technologijas, gamybą ir 
įrengimus, taip pat priklauso nuo valiutų kurso palyginamųjų 
paskaičiavimų. Be to, dažnai neatsižvelgiama į tą faktą, kad 
Japonijos pramoninė statyba yra daug brangesnė negu Jung- 
tinių Valstijų, dėl ko tiesiogiai sumažėja Japonijos investicijų, 
skiriamų technologijos naujovėms, procentas. Žodžiu, ne tik 

dažnai neįvertinamas Amerikos atsigavimo potencialas, bet 
ir pernelyg tamsiomis spalvomis piešiamas jos technologijų 
bei gamybos smukimo, lyginant su dinamiška Japonijos ir Va- 
karų Europos raida, paveikslas. 

Didesnė grėsmė tolesniam globaliniam Amerikos prana- 
šumui glūdi socialinių ir filosofinių jos būklės dimensijų pa- 
dariniuose. Globaliniam Amerikos vaidmeniui jos yra ne ma- 
žiau svarbios nei ekonominiai veiksniai. Jos daro įtaką Ame- 
rikos įvaizdžiui likusiame pasaulyje, padidina arba apriboja 
vaidmenį, kurį Amerika gali atlikti kaip globalinių permainų 
katalizatorius. 

"Todėl didžiausią pavojų kelia kolizija tarp sunkiai pagydo- 
mų socialinių Amerikos ligų ir vertybių, vis labiau įsigalinčių 
jos kultūroje ir dvasioje. Pirmosios yra bendras daugelio de- 
šimtmečių diskriminacijos, abejingumo ir pastarojo meto pa- 
ternalizmo rezultatas. Jo išraiška — didžiulės skurdo, atsiliki- 
mo ir atstūmimo salos, atskirtos nuo likusios Amerikos gyve- 
nimo nematomomis prietarų ir paternalizmo, kuris rūpinasi 
gyvenimo ilginimu, bet ne įprasminimu, sienomis. Tokią pa- 
dėtį įtvirtina Amerikos konstitucinės sistemos „kamščiai“, truk- 
dantys suderintoms visuomenės „gydymo“ akcijoms, — gal net 
panaudojant kokias nors privalomo mokymo ir įdarbinimo 
formas, - todėl milijonai žmonių niekad negalės dalyvauti ku- 
riant visų šlovinamą (ir, deja, tampantį ritualu) Amerikos kaip 
neribotų galimybių visuomenės įvaizdį. 

Reikia pripažinti, kad didesnio pagerėjimo šioje srityje ti- 
kėtis neįmanoma, kol nepakis Amerikos visuomenėje vyrau- 
jančios vertybės. Nykstant religijai ir patriotizmui dominuo- 


* Horatio Algeris (1834-1899) - JAV vaikų rašytojas, parašęs daugiau kaip 100 didak- 
tinių pasakojimų, kurių herojai per sunkų darbą, sėkmę ir gerą elgesį iš vargšų tampa 
turtuoliais. Dauguma šių istorijų yra visiškai neįtikinamos. - Vert. past. 

jančia etika tampa Horatio Algerio* filosofija. Jos išvirkščioji 
pusė yra panieka nevykėliams ir įsitikinimas, kad žmonės pa- 
tys kalti dėl savo skurdo. Rasizmas, kurio nėra atsikračiusi 
Amerikos visuomenė, dar labiau didina moralinį nusiramini- 
mą, kai kalbama apie diskriminaciją. Negana to, nuolatinis 
pagrindinių masinės kultūros tiekėjų dėmesys materialinių gė- 
rybių aukštinimui, vartojimui ir asmeninių norų bei įgeidžių 
tenkinimo, kaip gero gyvenimo idealo, propagavimui daro 
žmones aklus socialinėms problemoms ir slopina pasiprieši- 
nimą, kuris ilgainiui padėtų atsirasti efektyviai terapijai. 

Itin neigiama Amerikos televizijos įtaka Amerikos verty- 
bių formavimuisi buvo pastebėta ir anksčiau. Būtent šis veiks- 
nys tampa svarbiausiu formuojant nacionalinę kultūrą ir es- 
minius įsitikinimus. Savo kandžioje knygoje „Karnavalo kul- 
tūra — skonio suprastėjimas Amerikoje“ (Carnival Culture — 
The Trashing of Taste in America, 1992) Jamesas B.Twitchellas 
pažymėjo, kad Amerikos televizija tapo „mediumu, kurio po- 
veikis toks galingas, o turinys toks banalus, kad jam vienam 
pavyko pašalinti vulgarumą iš šiuolaikinės kultūros, padarant 
jį norma“. Taip atsirado masinė kultūra, kurioje karaliauja 
verteivos, eksploatuojantys vulgarumo, pornografijos ir net 
barbariškumo alkį. Toks dekadanso ir hedonizmo viešpatavi- 
mas kultūroje negali nedaryti demoralizuojančio poveikio vi- 
suomenės vertybėms, griaudamas ir naikindamas gilesnius įsi- 
tikinimus. 

Televizija ypač kenkia iš kartos į kartą perduodamų tradi- 
cijų ir vertybių perimamumui. Pramoginės TV programos — 
ir net naujienos — lenktyniauja sensacingai pristatydamos tik- 
rovę kaip moralės nesaistomą šviežieną ir pateikdamos mate- 
rialinių ar seksualinių įgeidžių tenkinimą kaip normalų ir net 

patrauklų elgesį. Stebina populiariausių jaunimo programų - 
taip pat ir gausiausiai žiūrimų diskusijų šou — dėmesys supu- 
vimui ir skandalams, kovai su tradiciniais autoritetais. Tariant 
žodžiais, kuriuos galima būtų priskirti ortodoksaliam pamoks- 
lininkui, bet išspausdintais The Economist (1992 m. kovo 28 
d.) apžvalgoje, labiausiai žiūrimose paaugliams skirtose Ame- 
rikos televizijos programose tėvai paprastai vaizduojami kaip 
„emociškai nepastovūs, išsituokę, tikri nusikaltėliai inteligen- 
tai, dievinantys alkoholį ar kokainą, ar magiškus spiritizmo 
kristalus“. Tai smarkiai apriboja tėvų galimybes perduoti ver- 
tybes savo vaikams. 

Susilpnėjus pagrindiniam socialiniam vienetui — nukleari- 
nei šeimai — kultūriniai ir filosofiniai šių laikų Amerikos ne- 
galavimai pasidaro dar aštresni. Šis susilpnėjimas yra tiesiogi- 
nis socialinių vertybių, kurias atspindi ir propaguoja visuome- 
nės informavimo priemonės, pasikeitimo padarinys. Šeima su- 
ponuoja struktūrą, atsakomybę ir apribojimus. Geram šeimos 
gyvenimui keliami reikalavimai patys savaime prieštarauja ne- 
žaboto hedonizmo prigimčiai, nes įpareigoja aukotis, būti iš- 
tikimiems ir jausti atsakomybę. Atvirkščiai, susilpnėjus šei- 
mos ryšiams, individas tampa labiau priklausomas nuo madų, 
stilių ir vis nepastovesnių įsitikinimų, kurie ilgainiui virsta jam 
pačiam naudingais egocentrizmo pateisinimais. Visa tai ne- 
padeda atsirasti tvirtiems principams, o tuo labiau — socialiai 
bendriems pasišventimo kriterijams. 

Amerikai aiškiai reikalingas filosofinės savistabos ir kultūri- 
nės savikritikos laikotarpis. Tuomet turės būti suprasta, kad gy- 
venime vadovaujantis reliatyvistiniu hedonizmu nebelieka so- 
cialinių saitų, kad bendruomenei, nepripažįstančiai vienijančių 


ir absoliučių tiesų, skatinančiai egoistinį jausminių ir materiali- 

nių įgeidžių tenkinimą, gresia žlugimas. Tačiau apmąstyti pra- 
eitį Ir atsinaujinti Amerikai teks daug sudėtingesnėmis nei 
praeityje aplinkybėmis. Etninė ir kultūrinė Amerikos sudėtis 
keičiasi neįtikėtinai greitai. 2010 metais vienas iš penkių Ame- 
rikos gyventojų greičiausiai bus kilęs iš Lotynų Amerikos, vie- 
nas — iš Azijos arba Afrikos, ir tik trys — iš Europos. 2050 
metais tas santykis turėtų būti atitinkamai 2-1-2. Kitaip ta- 
riant, europietiškasis komponentas per tą laikotarpį sumažės 
nuo 60 iki 407. Tai bus visai kitokia Amerika, palyginti su 
daugiausia europietiška ankstesnių metų Amerika, — naujoji 
turėtų labiau atspindėti kultūrinius ir filosofinius nesutarimus, 
kurie jau yra suskaldę pasaulį. 

Amerikos visuomenei, kurioje vyravo — ir kurią suforma- 
vo - baltųjų anglosaksų protestantiškoji kultūra, virstant glo- 
baline mozaika, smarkiai pasikeis vertybės ir, ko gero, dar 
labiau susilpnės socialinis sutelktumas. Nors tokia permaina 
gali vėl paskatinti kūrybiškumą ir energiją, - kurių intelektinė 
ir žmogiškoji nauda yra neginčijama, - ji vis dėlto gali sukelti 
ir suirutę, potencialiai net susiskaldymą, ypač jei šio proceso 
metu bus sąmoningai nuvertinta vienijanti kalbos funkcija ir 
neįteigta bendra politinė filosofija. Bendra kalba ir bendri 
konstituciniai įsipareigojimai sudaro kultūrinio tautos sutari- 
mo pagrindą, o be jų kultūrinė įvairovė gali nepajėgti išsau- 
goti socialinio pakantumo. Tokiu atveju Amerikos visuome- 
nei gali iškilti net dezintegracijos grėsmė. 

"Tokį požiūrį lengva apšaukti rasistiniu, tačiau tai būtų tik 
bandymas išvengti kylančių problemų ar net pagreitinti jų at- 
siradimą. Paprasčiausiai negalima nepaisyti didelės tikimybės, 
kad atkuriant kultūrinę ir etninę pasaulio mozaiką labai dife- 
rencijuotoje Amerikoje iš tikrųjų bus dar sunkiau spręsti ša- 

lies socialines ir kultūrines problemas. Išties, jei nebus smar- 
kiai pažengta į priekį geranoriškai sprendžiant šias proble- 
mas, naujoji mozaika net gali būti partizaninio karo Ameri- 
kos miestuose priežastis. Nenorima pasakyti, kad Amerikos 
etninės sudėties pokytis (šiaip ar taip, beveik neišvengiamas) 
yra nepriimtinas, tačiau norint, kad reikalingas Amerikai kul- 
tūrinis atsinaujinimas įvyktų greičiau, reikia apdairiai išsau- 
goti pagrindinius kalbinius ir filosofinius nacionalinės vieny- 
bės šaltinius. 

Tad globaliniam Amerikos pranašumui jos vidinių sociali- 
nių ir kultūrinių problemų keliamas pavojus yra dvejopas: viena 
vertus, visuomenės, kuri vadovaujasi neturinčiais gilesnių Žmo- 
giškujų vertybių kornukopiniais siekiais, įvaizdis gali sumen- 
kinti Amerikos socialinio modelio, ypač kaip laisvės simbolio, 
globalinį patrauklumą; antra vertus, šis įvaizdis žadina perne- 
lyg didelius itin gausių neturtingojo pasaulio masių materiali- 
nius lūkesčius, kurie vargu ar bus kada nors patenkinti, 0 atsi- 
rasiantis nusivylimas tikrai padidins jų pasipiktinimą globali- 
ne nelygybe. 


Beveidžiai 
varžovai 


Jei Amerika veiktų neryžtingai ir nepajėgtų išsaugoti glo- 
balinio autoriteto, ar yra varžovų, kurie įstengtų ją pakeisti 
(arba išstumti)? Kuri iš dabartinių valstybių turi tiek poten- 
cialo, — 0 ypač politinės valios siekti didybės, - kad galėtų 
prilygti Amerikai pagal keturis svarbiausius globalinės galios 
komponentus? Kuri gali pademonstruoti pasauliui įtaigią mi- 
siją Ir paremti ją visos tautos atkaklumu ir energija? 

Tautos, neturinčios instinktyvaus, organiško tautinio sie- 
kio (kurio net nebūtina aiškiai suformuluoti), negali sukurti 
didžių valstybių. Tiktai tos tampa visa galva pranašesnės už 
kitas, kurių kultūroje spontaniškai išsiveržia atkaklus, stiprus 
atradimų ir pergalių troškimas. Šis troškimas atspindi paslap- 
tingą misijos jausmą, pasireiškiantį nuoširdžiu daugybės indi- 
vidų pasišventimu ir bendru įsipareigojimu pelnyti didingos 
tautos šlovę. 

Įvairiais istorijos laikotarpiais šis ypatingas troškimas, sėk- 
mingai derindamas individų iniciatyvą su kolektyvine gerove, 
pavertė Romos miestą Europos ir Viduržemio jūros imperija, 
Anglijos salą — pasauline jūrų imperija, Maskvos kunigaikš- 
tystę — žemyno imperija. Panašiai yra buvę Ispanijai, Prancū- 

Zijai ir net Amerikai po Antrojo pasaulinio karo. Tai buvo 
pasiekta ne kokio nors pavienio individo valia; nesuskaitoma 
daugybė individų spontaniškai persiėmė istoriniu siekiu ir at- 
kakliai stengėsi jį įgyvendinti. 

"Tačiau vien tik valios — individualios ir kolektyvinės - ne- 
pakanka. Didžiųjų valstybių iškilimas taip pat yra vidinių fizi- 
nių galimybių, kuriomis buvo pasinaudota esant gerai istori- 
nei progai, pasekmė. Momentas, arba istorijos tendencija, turi 
būti palankūs dominuojančios valstybės-katalizatoriaus su- 
klestėjimui ir jos galimybei pasakyti plačiajam pasauliui kaž- 
ką svarbaus taip, kad jis istoriškai išgirstų, — nesvarbu, kokia 
forma: mission civilisatrice, doktriniško apreiškimo ar įtaigaus 
socialinio pavyzdžio. Pagaliau ne mažiau svarbi pakankama 
ekonominė bei karinė valstybės galios atrama. 

Kiek tai, kas buvo anksčiau sakyta, galėtų netolimoje atei- 
tyje būti pritaikyta Japonijai ir Europai? Dabartiniame istori- 
jos tarpsnyje tik šios dvi — visų pirma dėl savo ekonominės 
galios — atrodytų, gali pretenduoti į Amerikos mantiją. Jau 
tapo madinga laikyti jas Amerikos supervalstybės statuso įpė- 
dinėmis. Kadangi jų situacija ir perspektyvos skiriasi, kiekvie- 
ną reikėtų aptarti atskirai. 

Kalbant apie Japoniją, tautos valios vaidmuo yra ypa- 
tingas. Prieš pusę amžiaus, 1945-ųjų vėlyvą pavasarį, Japo- 
nija tiesiogine prasme liepsnojo. Jos ambicijos įgyti globali- 
nę galią kaip pirmaujančios Azijos valstybės — „Azijos bendro 
suklestėjimo srities“ rėmėjos ir organizatorės — virto pelenais. 
Penkiasdešimt atkaklių pastangų metų, prasidėjusių įspū- 
dinga Japonijos pergale prieš Rusiją ir pasiekusių apogėjų 
vienu metu kariaujant ir su Kinija, ir su Amerika, artėjo prie 


karčios pabaigos — gėdingo ir triuškinančio pralaimėjimo. Tai 

buvo vertybių perkainojimo, nevilties ir tam tikra prasme tau- 
tinių ambicijų apribojimo metas. 

1945 metų balandžio 11-ąją vieną Tokijo universiteto pro- 
fesorių aplankė jo bičiulis, jaunas Didžiosios Rytų Azijos mi- 
nisterijos pareigūnas. Jie vienu du ilgai kalbėjosi apie Japoni- 
jos karo ir pokario perspektyvas. Pareigūnas buvo rimtas eko- 
nomistas, mėgdavęs kurti ilgalaikius planus. Abu sutiko, kad 
karas pralaimėtas. Tačiau tai nereiškė, kad visa kita taip pat 
buvo prarasta. Pasak svečio, Japonijai reikėjo padaryti svar- 
biausią išvadą iš savo tragiškos patirties, o būtent kad „Japo- 
nijai, kuri turi nedaug gamtos išteklių, reikia savo ateities pla- 
nus sieti su tiksliosios inžinerijos plėtojimu“. Savo dienoraš- 
tyje profesorius su neslepiamu entuziazmu cituoja svečią, ku- 
ris pagrindinę mintį parėmė tokia istorine metafora: 


„Vienam neturtingam kariui reikėjo gerų šarvų, bet jis neturėjo pinigų. 
"Tuomet jis nutarė mažiau išleisti valgiui ir taip po truputį susitaupė pakan- 
kamai, kad galėtų nusipirkti tikrai puikius šarvus. Kai prasidėjo karas, jis 
drąsiai stojo į kovą, tačiau jo kūnas buvo nusilpęs po pusbadžiavimo metų. 
Jis negalėjo pakelti sunkių šarvų ir buvo greitai priešų nukautas. 

Štai kas iš tikrujų nutiko Japonijai. Svečias pasakė, jog nemano, kad 
nugalėtai Japonijai bus leista vėl apsiginkluoti, tačiau šiuo atveju nėra to 
blogo, kas neišeitų į gera. Japonija neturi pirmaklasės valstybės savybių, bet 
ji gali būti nepralenkiama kaip antraklasė valstybė. 

Aš sutikau su viskuo, ką jis pasakė. Būčiau iš tiesų laimingas, jei persi- 
ginkluoti būtų visiškai uždrausta. Uniformuota armija nėra vienintelė ka- 
riuomenės rūšis. Mokslinės technologijos ir kovingumas, apvilkti verslo švar- 
kais, bus mūsų pogrindinė armija. Galima sakyti, šiame Japonijos ir Ameri- 
kos kare chaki turės nusileisti verslo švarkams. Šiandien esu nepaprastai 


geros nuotaikos, nes radau supratingą pašnekovą“. 


Šią ištrauką galima rasti Japonijos ekonomikos planavi- 

mo korifėjaus, aštuntajame dešimtmetyje buvusio užsienio rei- 
kalų ministru, Saburo Okitos - žmogaus, kurio gyvenimas ro- 
do, kaip aktyviai Japonija dalyvavo sprendžiant pasaulio rei- 
kalus, — autobiografijoje „Japonijos išbandymų metai: mano 
gyvenamojo meto apmąstymai“ (Japan's Challenging Years: 
Reflections on my Lifetime). S. Okita rašo, kad jis su keletu 
kolegų, nepuldami į neviltį, tuojau pat - nors dar vyko karas — 
sėdo prie darbo ir ėmė planuoti, kaip po karo atstatyti Japo- 
niją ir kokį rasti jai tarptautinį vaidmenį. Nepalenkiama Ja- 
ponijos dvasia ir lenktyniavimo aistra turėjo padėti susidoroti 
su šiuo vaidmeniu, prisimenant priesaką: „Uniformuota ar- 
mija nėra vienintelė kariuomenės rūšis. Mokslinės technolo- 
gijos ir kovingumas, apvilkti verslo švarkais, bus mūsų pogrin- 
dinė armija“. 

Tai buvo 1945 metais. Praėjus pusei amžiaus daugelis jau 
pajuto, kad Amerikos chaki nusileidžia japonų verslo švar- 
kams. Yra pakankamai nepaneigiamų įrodymų, kad Japonijai 
atgyti padėjo kryptingumas, puikiai nusakytas ką tik pacituo- 
tomis nepaprastai atviromis ir istoriškai svarbiomis eilutėmis. 
Išskirtinis japonų tautinės tapatybės jausmas, tautinės ben- 
druomenės sutelktumas, ypatingas visuomenės gebėjimas jaus- 
ti bendrą judėjimo kryptį, atkaklių ilgalaikių strateginių tikslų 
siekis padėjo Japonijai vėl atsidurti priešakinėse pasaulio eko- 
nomikos galiūnų gretose. 

Ekonominė Japonijos galia artimiausiais metais stiprės. 
Net jei Japonijos ekonomikos plėtros tempas sulėtėtų, per 
artimiausius dvidešimt metų ji įtvirtins įspūdingą antrąją vie- 
tą pasaulyje ir gali visiškai pasivyti arba - tai priklausys ir nuo 
Amerikos laimėjimų —- net aplenkti Jungtines Valstijas pagal 
didžiausią pasaulyje BNP. Duomenų šiai prognozei paremti 


120 Neprilygstama globalinė galia 


yra tiek daug, kad šiuo klausimu net neverta diskutuoti. Tik 
tebėra neaišku, kiek Japonijos stiprėjimas gali pakenkti pa- 
grindiniams Amerikos pramonės sektoriams ir kiek Jungtinės 
Valstijos gali atsilikti kaip technologijų ir mokslo lyderė pa- 
saulio ekonomikoje. Taip pat neaišku, kiek Amerika yra fi- 
nansiškai pažeidžiama didėjant Japonijos spaudimui, turint 
omenyje nuolatinį deficitą ir didžiulį disbalansą Amerikos pre- 
kyboje su Japonija. 

Nerimas dėl šių problemų pagimdė Jungtinėse Valstijose 
tikrų tikriausią šiurpių pranašysčių saviveiklinę industriją, pra- 
dedant teorijomis, kad pasaulio supervalstybę Ameriką greit 
pakeis Japonija, ir baigiant bestseleriais apie atsinaujinusią 
karinę Amerikos ir Japonijos priešpriešą. Tiesą sakant, Ame- 
rikoje, — ir Europoje — vis labiau tikima, kad ateities pasaulyje 
Japonija ilgainiui įgis visa apimančią galią. 

Be abejo, galima rasti daug šią nuomonę patvirtinančių 
citatų. Gausi — dažniausiai aliarmuojanti — literatūra prana- 
šauja neišvengiamą Japonijos iškilimą į pirmąją vietą pasau- 
lyje. Tokia išvada paprastai daroma atsižvelgiant į ypatingas 
Japonijos visuomenės savybes ir su jomis susijusį Japonijos 
ekonomikos plėtros tempą. Apskritai ši išvada yra įtikinama. 
Teigiama, kad socialinės vertybės suteikia Japonijai išskirti- 
nio konkurencinio pranašumo, palyginti su Amerika, ypač dėl 
to, kad pagal japonų socialinius prioritetus svarbiausia yra 
pasišventimas savo kompanijai, po to — savo šaliai, po to — 
savo šeimai ir tik tada — sau. Amerikos socialinės vertybės yra 
visai priešingos. Japonijos prioritetai padeda bendruomenei 
spontaniškai susitelkti dėl bendro tikslo, - prilygstančio valin- 
gam didybės siekiui, - kuriam apdairus ir toli į priekį žiūrintis 
elitas sumaniai suteikia norimą kryptį. 

Be abejo, šios išskirtinės savybės, leidusios Japonijai de- 
šimtmetis po dešimtmečio kelti sau vis naujus tikslus, telkti 
išteklius, vykdyti ilgalaikes mokslinių tyrimų programas ir nau- 
dotis santykine jų persvara, padėjo jai nesunkiai atsigauti ir 
įgyti globalinį ekonominį bei finansinį pranašumą. Be to, dėl 
palyginti mažų karinių išlaidų ir visuomenės taupumo Japo- 
nija galėjo bendrame nacionaliniame produkte išlaikyti san- 
taupų dalį, kuri daugiau nei dukart viršija Amerikos. Tikro- 
sios ne itin slepiamos Japonijos ekonominės sėkmės priežas- 
tys yra sritys, kuriose Amerika ypač silpna: taupymas, plana- 
vimas bei investicijos, o ne perdėti Amerikos kaltinimai, kad 
Japonija diskriminuoja jos eksportą. (Remiantis kai kuriais 
apskaičiavimais, net Japonijai patenkinus visus Amerikos rei- 
kalavimus sumažinti prekybos apribojimus, Jungtinių Valstijų 
prekybos su Japonija deficitas sumažėtų tik apie 2075.) 

Nors duomenys ir nėra patikimi, lyginant perkamąją ga- 
lią, — visiškai aišku, kad Japonija, turėdama daug mažesnį nei 
Amerikos BNP, jau beveik prilygsta jai mokslinių tyrimų srity- 
je. 1991 metais japonai gavo daugiausia patentinių atskaičia- 
vimų Jungtinėse Valstijose: pirmąsias keturias vietas užėmė 
Japonijos korporacijos, nustumdamos Amerikos korporaciją 
į penktąją vietą. Tų pačių metų Japonijos ekonominio plana- 
vimo agentūros tyrimų ataskaitoje buvo konstatuota, kad nors 
Amerika 43 srityse vis dar pirmauja pagal svarbiausias tech- 
nologijas, Japonijos firmos ne per daugiausia atsilieka - jos 
pirmauja 33 srityse. Maža to, jeigu Japonijos ekonomikos plėt- 
ros tempas liks 2 kartus didesnis negu Amerikos ir jeigu jenos 
kursas pakils iki santykio 100 už 1 dolerį (abu „jeigu“ drąsūs, 
bet pakankamai realistiški), maždaug po dešimtmečio Japo- 
nijos BNP susilygins su Amerikos. 

Labai tikėtina, kad pasiektas ekonominis pranašumas 
(„mokslinių technologijų ir kovingumo“ derinio dėka) suteiks 
japonams tautinio pasididžiavimo ir padidins jų politines am- 
bicijas. Jau aišku, kad japonų nacionalizmas stiprėja. Japonų 
karinės dorybės vėl tapo populiariomis literatūros ir visuo- 
menės informavimo priemonių temomis. Net žinomas kaip 
internacionalistas buvęs Japonijos ministras pirmininkas Ja- 
suhiro Nakasone išdidžiai kalbėjo apie rasinį japonų homo- 
geniškumą, tuo aiškindamas intelektualinį Japonijos prana- 
šumą prieš rasiniu ir etniniu požiūriu heterogenišką Ameri- 
ką; jis aukštino gerąsias „Jamato“ tradicijos ypatybes ir įvai- 
riapusį jų pranašumą. Japonų tautinės didybės propaguotojai 
(pradedant atvirai kalbančiu politiku Shintaro Ishihara ir bai- 
giant tarptautinio verslo lyderiu Akio Morita) šneka apie iš- 
skirtinį Japonijos vaidmenį, o atviros nepagarbos Amerikai 
protrūkiai rodo pretenzijas į vadovaujantį pasaulinį, paremtą 
ekonomine galia, vaidmenį. 

Šias pretenzijas gali pakurstyti nesutarimai su Jungtinė- 
mis Valstijomis. Kiekviena visuomenė yra linkusi kitas matyti 
kreivame veidrodyje ir pro padidinamąjį stiklą. Daugelis ja- 
ponų mano, kad amerikiečiai gyvena Žlungančioje valstybėje. 
Jie piktdžiugiauja dėl kiekvieno tikro ar tariamo Amerikos 
trūkumo, jie ryte ryja kiekvieną knygą ar straipsnį, - paprastai 
pačių amerikiečių parašytą, — kuris vaizduoja Ameriką rie- 
dančią istorijos nuokalnėn. Savo ruožtu amerikiečiai Japoni- 
joje mato visuomenę, kuri vadovaujasi vien savanaudiškais 
ekonominiais motyvais ir nesąžiningai naudojasi Amerikos ka- 
rine priedanga, kad užverstų Ameriką savo pramonės bei tech- 
nologijos produktais ir atimtų iš amerikiečių darbą. 

Kita vertus, amerikiečiai, iš esmės patvirtindami japonų 

nuopelnus, tačiau vis tiek kritikuodami jų verslą ir prekybą, 
toliau kursto antiamerikietiškas japonų nuotaikas, kurias ke- 
lia įtarimas, jog perdėtas amerikiečių dėmesys Japonijos eko- 
nomikos grėsmei turi rasinį pagrindą. Dėl to atsiranda emo- 
cinė japonų nacionalizmo motyvacija, kuriai įmanoma suteik- 
ti politinę ir šovinistinę kryptį, ir kai kuriems japonų politi- 
kams jau norisi tai daryti. 

Jų veiklą gali palengvinti neapdairi Jungtinių Valstijų 
politika, ypač Amerikos ir Japonijos saugumo santykių srity- 
je. Žiūrint iš istorinės perspektyvos, įprasta Jungtinių Valstijų 
politika, kuria buvo siekiama paskatinti Japoniją imtis akty- 
vesnio tarptautinio vaidmens karinio saugumo srityje ir padi- 
dinti karines išlaidas, kelia abejonių dėl regioninio stabilumo 
ir Amerikos nacionalinių interesų. Žinoma, iš siaurai supran- 
tamų geopolitinių sumetimų gal ir reikia versti Japoniją prisi- 
imti didesnius karinius įsipareigojimus. Atsižvelgiant į įpras- 
tas tarptautines normas atrodo keista, kad šalis, turinti apie 
120 milijonų gyventojų ir užimanti antrą vietą pasaulyje pagal 
BNP dydį, liktų beveik bejėgė savo stiprių kaimynų akivaizdo- 
je ir priklausytų vien nuo tolimo sąjungininko, buvusio priešo 
ir dabartinio ekonominio varžovo teikiamos karinės globos. 

Taigi tam tikras karinių Japonijos galimybių padidėjimas 
regione atrodo esąs pateisinamas ir pageidautinas. Dėl to su- 
mažėtų Amerikos atsakomybė, o Japonija taptų savarankiš- 
kesnė ir labiau pasitikinti savimi. Negana to, nestabiliame pa- 
saulyje, kuriame saugumą užtikrina tarptautinis bendradar- 
biavimas, Japonijos atsisakymas dalyvauti tarptautinėse tai- 
kos palaikymo operacijose gali būti traktuojamas kaip nusi- 
žengimas. Bent jau toks buvo Amerikos argumentas, nuolat 


spaudžiant Tokiją prisiimti didesnius tarptautinio saugumo už- 

tikrinimo įsipareigojimus. Amerikos kariniai strategai taip pat 
nesiliauja raginę japonų didinti savo karinę atsakomybę už 
Tolimųjų Rytų jūrų ir oro erdvės saugumą. 

Tačiau vargu ar išmintinga istorijos požiūriu Jungtinėms 
Valstijoms taip skatinti ir net spausti Japoniją suaktyvinti sa- 
vo karinį vaidmenį. Toks išorinis Amerikos raginimas palaips- 
niui padėjo panaikinti draudimus japonams naudotis tradi- 
ciškesniais pasaulinės galios atributais. Šie draudimai — nors 
jie nepanaikino japonų tautinių ambicijų siekti pasaulinio sta- 
tuso (jos išliko pakankamai stiprios, nežiūrint Japonijos pra- 
laimėjimo Antrajame pasauliniame kare) — turėjo teigiamą 
poveikį, nukreipdami Japonijos dalyvavimą pasaulio reikaluose 
švelnesne „civiline“ linkme. 

Būtų didžiausia istorijos ironija, jei trumparegiška Ame- 
rikos politika pateisintų ir atgaivintų tradicinius imperinius 
Japonijos siekius. Laikui bėgant Japonija galėtų smarkiai iš- 
plėsti savo karinę pramonę, o Amerikos ir Japonijos saugu- 
mo interesai pamažu išsiskirtų. Pažymėtina, jog viešas Jungti- 
nių Valstijų spaudimas Japonijai raginant ją aktyviau įsitrauk- 
ti į Persijos įlankos karo veiksmus 1991 metais paskatino vie- 
ną žinomą japonų verslininką pareikšti (Yomiuri Shimbun, 1991 
m. gegužės 20 d.), kad JAV karinės pajėgos turėtų palikti Ja- 
poniją, Japonijos i1r Amerikos saugumo sutartį reikėtų per- 
žiūrėti ir kad „Tokijas turėtų bendradarbiauti su Seulu ir Pe- 
kinu, kuriant nepriklausomą nuo supervalstybių Azijos sau- 
gumo sistemą“. 

Todėl būtų metas paklausti, ar gali ambicingai kylanti Ja- 
ponija iš tikrųjų sudaryti grėsmę globaliniam Amerikos pir- 
mavimui, jei Japonija apsiribos ekonominės supervalstybės 
statusu, ir ar gali pati Japonija tapti visais atžvilgiais globali- 

ne supervalstybe, ypač jei Amerika ją skatins siekti tradicinių 
politinių ir karinių supervalstybės atributų? 

Svarstydami nešališkai ir nekreipdami dėmesio į susierzi- 
nimą dėl prekybinių nesutarimų (nekalbant apie iracionalias 
antijaponiškas emocijas), prieisime prie skeptiškų išvadų. Vi- 
sų pirma globalinis ekonominis Japonijos pirmavimas nėra iš 
anksto nulemtas, kadangi labai daug kas priklauso nuo Ame- 
rikos konkurencinės reakcijos (kuri, kaip buvo minėta, jau 
prasidėjo). Negana to, Japonijos priklausomybė nuo užsienio 
prekybos, žaliavų, taip pat jos gyventojų senėjimas smarkiai 
riboja Japonijos spartesnės plėtros galimybes. Ypač rimta kliū- 
tis ilgalaikėms Japonijos perspektyvoms yra jos demografinė 
dinamika. Apskaičiuota, kad 2010 metais gerokai daugiau Ja- 
ponijos gyventojų, palyginti su Amerikos, pateks į neproduk- 
tyvaus amžiaus — 65 ir daugiau metų - grupę, dėl ko smarkiai 
sumažės Japonijos santaupų ir investicijų augimo tempai. 

Maža to, ekonominiai Japonijos prioritetai po truputį pra- 
deda keistis. Ekonominio planavimo agentūros 1992 metų vi- 
duryje parengtas penkmečio planas ragina Japoniją tapti pa- 
saulio aplinkosaugos lydere ir kelti japonų gyvenimo lygį di- 
dinant vidaus vartojimą ir nebekreipiant tiek dėmesio gamy- 
bai eksportui. Panašu, kad ilgainiui šie visuotinių prioritetų 
poslinkiai ne tik atsilieps japonų gyvenimo būdui, bet ir pa- 
keis jų ekonomikos plėtros spartą bei turinį. 

Be to, ekonominė galia pati savaime nevirsta politine. Ši 
taisyklė ypač tinka ekonominei supervalstybei, kuri nesiūlo 
pasauliui jokios socialinės ar filosofinės vizijos ir kurią ypa- 
tingai lengvai pažeidžia bet kurie tarptautiniai konfliktai ar 
paprasti sutrikimai. Japonijos potencialaus siekio tapti pasaulio 
supervalstybe galimybių ribas rodo jos užsienio pagalbos pa- 

tirtis. Japonija šiandien yra dosniausia užsienio pagalbos tei- 
kėja pasaulyje, gerokai aplenkianti Ameriką, tačiau už savo 
dosnumą ji gauna palyginti mažus politinius dividendus. Taip 
yra todėl, kad dauguma šios pagalbos gavėjų ją vertina kaip 
tam tikrą mokestį — arba privilegiją - už galimybę naudotis jų 
gamtos ištekliais ar patekti į jų vidaus rinką. Didžiausi politi- 
niai Japonijos dividendai tėra mažesnis priešiškumas japo- 
nams, tačiau plačiai paplitęs įsitikinimas, kad japonai yra sa- 
vanaudžių tauta, nuo to beveik nesikeičia. 

Šis nenoras patikėti Japonijos gerais ketinimais atsirado 
pirmiausia dėl to, kad ji tik daro įtaką pasauliui, tačiau su juo 
nebendrauja. Kaip visuomenė, ji nesiūlo pasauliui nei patrauk- 
laus socialinio modelio, nei reikšmingos misijos. Skirtingai 
nuo Amerikos, dėl savo kultūros homogeniškumo Japonija 
mažiau pritampa prie vis atviresnio ir organiškesnio pasauli- 
nio politinio proceso. Amerika yra pasaulis mikrokosme; už- 
daroji Japonija skiriasi nuo likusio pasaulio. Todėl Amerikos 
lyderystė atrodo esanti natūralesnė ir labiau priimtina. Prie- 
šingai, Japonijos pastangoms tapti pasaulio lydere būtų ins- 
tinktyviai priešinamasi kaip svetimam ir organiškai priešiškam 
dalykui. 

Be to, sausakimšų Japonijos miestų įvaizdis kitiems neke- 
lia noro mėgdžioti tokį gyvenimo būdą ar gėrėtis juo. Kalba — 
sunki ir daugiau niekur nepaplitusi — taip pat stiprina atskiru- 
mo ir nuotolio įspūdį. Politika — adaptuota Japonijos kultūri- 
nėms sąlygoms Amerikos demokratija - pasižymi korupcija ir 
slaptumu, o tradicinis pavaldumas ir asmeninės politinės ku- 
nigaikštystės ne mažiau svarbios negu formalios konstituci- 
nės struktūros. Vienas Japonijos politinis veikėjas yra pasa- 
kęs: „Mūsų šalis turi pirmarūšę ekonomiką, antrarūšį gyveni- 

mo lygį ir trečiarūšę politinę sistemą“. Vargu ar toks derinys 
padės globalinę ekonominę galią ir net atsirandančią karinę 
jėgą paversti veiksmingu globaliniu autoritetu. 

Japonijos ekonominė galia egzistuoja tik dėl palyginti sta- 
bilios ir saugios padėties pasaulyje. Kadangi šis stabilumas ir 
saugumas priklauso nuo kitos supervalstybės sprendimų, - ir 
geros valios, - Japonija privalo jos paisyti, nebent norėtų pri- 
sišaukti nelaimę. Kuo Japonija turtingesnė, tuo labiau ji pri- 
klauso nuo šio pasaulio stabilumo. Pavyzdžiui, esama požy- 
mių, kad Azijos žalios naftos gavyba ir eksportas nesugebės 
patenkinti augančių Japonijos poreikių. Todėl Japonijos pri- 
klausomybė nuo importo iš Persijos įlankos — regiono, kuria- 
me viešpatauja Jungtinės Valstijos, — šį dešimtmetį smarkiai 
padidės, kaip ir trapi Japonijos priklausomybė nuo stabilių ir 
normalių tarptautinių sąlygų. 

Didelė Japonijos politinio ir verslo elito dalis pakankamai 
blaiviai istoriškai mąsto ir supranta, kad plėsdama savo kari- 
nes galimybes Japonija negali tikėtis atsikratyti išorinės pri- 
klausomybės. Tiesą sakant, japonai išmintingai nepaisė klai- 
dinančių Amerikos raginimų didinti karinį vaidmenį. Tačiau 
Jei šis jų nenoras sumažėtų ir Japonija, pasiremdama įspūdin- 
gu BNP ir ypač tautos technologiniais įgūdžiais, imtųsi plėsti 
savo karines pajėgas, tai dar nereikštų, kad ji tuo padidintų 
savo pasaulinę politinę galią. Iš tikrųjų tokios plėtros padari- 
niai gali būti Japonijai visai nenaudingi. 

Tam yra viena rimta priežastis. Skirtingai nuo Europos, 
kur Vokietijos perginklavimą griežtai kontroliavo NATO (Vo- 
kietija neturėjo net savarankiško generalinio štabo), be to, jį 
kompensavo ekonominė ir didėjanti politinė Europos integ- 
racija, kariniu požiūriu galinga Japonija būtų niekieno ne- 

saistoma visoje Azijoje. Tai automatiškai pažadintų istoriškai 
motyvuotą kitų tautų baimę ir neapykantą, kas grėstų Japoni- 
jos užsienio investicijoms ir pakenktų jos prekybai. Tai galėtų 
paskatinti sudaryti prieš Japoniją nukreiptas koalicijas ir be- 
veik tikrai sukurstytų smarkų priešiškumą Korėjoje ir Kinijo- 
je, Oo galiausiai ir Amerikoje, kad ir koks būtų jos vaidmuo 
griaunant pradines Japonijos abejones dėl persiginklavimo. 

Kariniu požiūriu galinga Japonija greitai taptų izoliuota 
šalimi. Tai savaime užkirstų kelią Japonijos galią paversti jos 
lyderyste. Amerikos karinė galia - išties net jos kariuomenės 
buvimas užsienyje — tam tikru mastu buvo karštai pageidauja- 
ma europiečių, korėjiečių ir net pačių japonų. Tačiau sunku 
įsivaizduoti Azijoje ar kitur šalį, kuri pritartų Japonijos sava- 
rankiškos karinės galios atsiradimui. Negailestinga realybė yra 
tokia, kad militarizuota Japonija galėtų tapti veikiau destruk- 
tyvia nei konstruktyvia supervalstybe. 

Tad ginkluotos, bet savarankiškos Japonijos ekonominei 
galiai, atsiradusiai dėl nenutrūkstamo ir vis besiplečiančio tarp- 
tautinio bendradarbiavimo ir nuo jo priklausomai, grėstų laips- 
niškas nusilpimas. Iš tikrųjų visapusiškos karinės galios siekis 
(peržengiantis kai kuriuos pakankamai įspūdingų, bet iš es- 
mės gynybinių Japonijos karinių pajėgų patobulinimus) pa- 
plautų potencialiai politiškai įtakingos valstybės ekonominius 
pamatus. Tai būtų savižudiška politika net vien ekonomikos 
atžvilgiu. 

Pažymėtina, kad pastabūs Kinijos apžvalgininkai, iš arti 
stebintys augančią Japonijos galią, priėjo prie išvados, kad vis 
dėlto Amerikos ir Japonijos skilimas mažai tikėtinas. Šis klau- 
simas neabejotinai svarbus Kinijos politikos strategams, to- 
dėl jų nuomonė verta dėmesio. Nors Kinijos strateginiai ana- 

litikai tikisi, kad ekonominiai nesutarimai tarp Japonijos, Jung- 
tinių Valstijų ir Europos Bendrijos didės, jų išvadoje (remiantis 
Pekino Tarptautinių strateginių tyrimų instituto 1991 m. kovo 
mėn. ataskaita Nr.1) sakoma, jog „Jungtinės Valstijos ir Ja- 
ponija netaps priešais“, nes Japonijos galią riboja didėjanti 
Amerikos ir Japonijos tarpusavio priklausomybė bei tarptau- 
tinio ekonominio bendradarbiavimo plėtra. 

Japonijos lyderiai-realistai šiuos apribojimus pripažįsta. 
Jie vis aktyviau ragina japonus geriau suvokti pareigą vykdyti 
tokią makroekonominę politiką, kuri padidintų struktūrinį var- 
tojimą ir šiek tiek sumažintų einamųjų sąskaitų perviršį. Jie 
taip pat ragina japonus surasti naują ir tikrai konstruktyvų 
globalinį vaidmenį, ypač vystymosi srityje. Jie pripažįsta, jog 
Japonija suinteresuota, kad Amerika būtų gyvybinga, o ne 
silpna ir kerštinga. Šiek tiek švelnesniu tonu jie kalba apie 
Japonijos tikslus ir pabrėžia, kad Japonija yra nauja „civilinė“ 
Jėga, artimai susijusi su Amerika ir siekianti globalinio „vice- 
prezidento“ vaidmens (taip yra pasakęs vienas Japonijos ly- 
deris). Jų manymu, artimi ryšiai su Amerika, galbūt net tam 
tikra neaiškiai apibrėžta partnerystė, o ne atviras iššūkis Ame- 
rikos vadovavimui yra geriausia ryškėjančio Japonijos globa- 
linio statuso garantija. 

Be abejo, šiai partnerystei teks įveikti tebesitęsiančią vi- 
daus trintį, bet greičiausiai keisis ir jos pavidalas. Amerikos ir 
Japonijos ekonominės tarpusavio priklausomybės realumas 
jau pradėjo skverbtis į abiejų šalių politinio elito mąstymą ir 
ekonominio elito praktiką. Japonijos prisijungimas prie Šiau- 
rės Amerikos laisvos prekybos sutarties (NAFTA) vra kur kas 
labiau tikėtinas negu Amerikos ir Japonijos konfliktas. Net 
įmanoma, kad galiausiai abipus Ramiojo vandenyno susikurs 

JAV ir Japonijos bendrija (kitur aš ją esu pavadinęs Amerip- 
pon). Šiam procesui būdinga tai, kad tyliai pripažįstama, jog 
kiau sprogs kaip muilo burbulas nei leis Japonijai užimti Ame- 
rikos vietą. 

Na, o kaipgi Europa? Kaip alternatyvi kandidatė į pasau- 
lio lyderės vietą, Europa stipri ten, kur Japonija silpna. TIo- 
dėl jai lyg ir lengviau panaudoti savo ekonominį potencialą, 
skleidžiant įtaigią socialinę misiją pasaulyje arba siekiant glo- 
balinės karinės galios. Ji turi kultūrinių ir kalbinių savybių, 
dėl kurių tampa svarbia ir katalizuojančia organiško globali- 
nio politinio proceso dalyve. Valstybių lygiu ji tebeturi didžiulę 
karinę galią. Be to, bendros karinės organizacijos sukūrimas 
Europoje nesukeltų tokių žalingų politinių ir ekonominių pa- 
darinių, kurie atsirastų dėl Japonijos pastangų įgyti didelę ka- 
rinę galią. 

Be to, Europa potencialiai turi panašių kaip ir Japonija 
galimybių pavyti ir pralenkti Jungtines Valstijas pagal ekono- 
minį bei finansinį pajėgumą — ji tai jau padarė pagal pasauli- 
nės prekybos apimtį. Europiečių santaupų vidutinis lygis, kaip 
Ir japonų, yra daug aukštesnis už amerikiečių. Europos tech- 
nologijos taip pat yra konkurencingos. Jau minėtoje Japoni- 
jos ekonominio planavimo agentūros tyrimo ataskaitoje pa- 
žymima, kad Europos firmos pirmauja 34 iš 110 svarbiausių 
tirtų technologijos sričių. Europa ne tiek priklauso nuo išori- 
nio pasaulio kiek Japonija: jos didesnė teritorija, didesnė vi- 
daus prekybos dalis, prieinamesni gamtos ištekliai. Pagaliau, 
kaip ir Japonija, Europa istorijoje ne kartą apibrėždavo savo 
misiją, todėl sugeba siekti didybės. 

Misija, kurią Europa galėtų skleisti pasaulyje, - aišku, pri- 

klausomai nuo tolesnės Europos raidos ir jos vienijimosi, — 
būtų to, kas yra geriausia Amerikos gyvenimo būde, atmetus 
jo blogybes, ekstrapoliacija. Europos šiaurės vakarų regione 
gyvenimo lygis yra palyginamas su Amerikos, tačiau jo ne- 
menkina miestų smukimas. Jos dabartinės rasinės ir etninės 
problemos nėra tokios didelės kaip Amerikoje. Miestų lūšny- 
nų šioje Europos dalyje beveik nėra, ir, pavyzdžiui, tik 52 
Vokietijos vaikų gyvena skurde, tuo tarpu Amerikos — dau- 
giau nei 226. 

Maža to, Vakarų Europa gerokai pažengė plėtodama so- 
cialinę politiką, kuri neslopina kūrybiškos privataus verslo ini- 
ciatyvos ir drauge užtikrina individui daugiau nei minimalias 
saugaus gyvenimo reikmes. Bent jau Vokietijoje, Skandinavi- 
jos ir Beniliu“so šalyse bei Prancūzijoje sveikatos apsauga, 
motinystės pašalpos, socialinės pensijos, mokamos atostogos, 
nedarbo pašalpos, kaip ir puiki pradinio bei vidurinio moky- 
mo sistema, net pranoksta Amerikos modelį. Pagaliau ne ma- 
Žiau svarbu tai, kad nusikalstamumas ir narkotikų paplitimas 
čia kur kas mažesni. 

Tai leidžia manyti, kad netolimoje ateityje Europa galėtų 
tapti pasaulio bendruomenės valstybe-katalizatoriumi. Jos ver- 
tingos filosofijos ir meno tradicijos galėtų suteikti Amerikos 
masinei kultūrai, kuriai Europos jaunimas tapo labai imlus, 
daugiau intelektualaus turinio ir taip bent kiek sumažinti jos 
bukumą ir vulgarumą. Europos aukštojo mokslo centrai, ypač 
esantys Didžiojoje Britanijoje ir Prancūzijoje, vis dar saugo 
savo patrauklumą, nors Amerikos aukštosios mokyklos laiko- 
mos geriausiomis pasaulyje. 

Kultūrinis Europos heterogeniškumas - dar vienas jos tur- 
tas. Prancūzų, anglų, ispanų, portugalų ir vokiečių kalbos ka- 

daise užkariavo didelę pasaulio dalį ir vis dar išlaiko ten savo 
įtaką. Susivienijusi Europa greičiausiai bus trikalbė ir galės 
mesti iššūkį vyraujančiam globaliniuose pašnekesiuose Ame- 
rikos balsui, be to, ji neturės problemų, iškylančių Japonijai 
aktyviai dalyvaujant pasaulio politiniame ar intelektualinia- 
me dialoge. | 

Nors religijos įtaka Europos kultūrai gerokai sumažėjo ir 
Europa šiandien — net labiau už Ameriką - iš esmės yra pa- 
saulietinė visuomenė, tačiau bendrų krikščionybės tradicijų 
įtaka išlieka. Tai suteikia Europai tvirtus bendros etinės siste- 
mos pagrindus, o jos kultūrai — universalų filosofinį pritaiky- 
mą. Dėl šios aplinkybės dar labiau stiprėja Katalikų bažny- 
čios Šventasis sostas, kuris ypatingais saitais sujungia milijo- 
nus Lotynų Amerikos, Afrikos ir Azijos krikščionių. Skirtin- 
gai nuo Japonijos, Europa savo dvasia ir kūnu visuomet buvo 
labiau universali negu uždara. 

Europos tautoms būdingas giliai glūdintis didybės siekis. 
Istorijoje tai reiškėsi dinamiška atradėjų, o vėliau - imperijų 
kūrėjų veikla bei kur kas tragiškiau —- brolžudyste, kurios pa- 
darinys XX amžiuje - politinė Europos savižudybė. Šiuolaiki- 
nėje istorijoje didybės siekis įsikūnijo europietiškos tapaty- 
bės, kurią ryžtingiausiai siekia įkūnyti Vokietija ir Prancūzija, 
paieškose. Charles de Gaulle, turbūt išraiškingiausiai apibū- 
dinęs tautinį didingumą, buvo apsėstas idėjos, kad tikroji di- 
dybė gali būti pasiekta tik bendromis Europos pastangomis 
bendruose Europos namuose iki Uralo, — ypač, jei tam vado- 
vaus Prancūzija. 

Didžiausią akstiną Europai susivienyti davė šio bendro sie- 
kio pagimdyta visuotinė nuostata. Daugelis suvokia, kad susi- 
vienijusi Europa ne tik visam laikui atsikratytų destruktyvių 

tautinių konfliktų, kenkiančių visoms šalims, bet ir automa- 
tiškai taptų pranašiausia pasaulinio lygio supervalstybe. Dėl 
giliai viduje paslėptų tautinių ambicijų daugeliui vokiečių, britų 
ir prancūzų, ypač jų politiniam elitui, ši vizija atrodo nepa- 
prastai patraukli. Šlovingos praeities ir net neišsipildžiusių tau- 
tinių troškimų istorija yra itin svarbus šaltinis kuriant vienin- 
gą ir pagaliau galingą Europą. 

Politiškai susivienijusiai Europai reikalinga karinė galia. 
Nors Amerika ir prieštarauja dėl karinio Europos bloko už 
NATO ribų steigimo, politinis Europos susivienijimas beveik 
neišvengiamai pagreitintų ir europiečių karinių pajėgų integ- 
raciją. Prancūzų ir vokiečių daliniai veikiausiai sudarytų bran- 
duolį, o prancūzų ir britų branduolinės pajėgos savaime yra 
rimta Europos branduolinio atgrasinimo priemonė. Kadangi 
numatyta gerokai sumažinti JAV bei Rusijos branduolinių ra- 
ketų paleidimo sistemų ir kovinių galvučių skaičių pagal 1992 
metų susitarimą, įgyvendinant jį per artimiausią dešimtmetį, 
dar labiau padidės santykinė strateginė Europos karinės ga- 
lios reikšmė. 

Kitaip negu Japonijoje, ši potenciali raida nesukeltų nei 
politinės Europos izoliacijos, nei negatyvių ekonominių pa- 
darinių. Visiškai priešingai. Daugelis mano, jog susivienijusi 
Europa ir bendros Europos karinės pajėgos yra geriausia ga- 
rantija, kad nebus atgaivinti tradiciniai Europos konfliktai. 
Platesniame žemyno kontekste Vokietijos įtaka turės susilp- 
nėti, taip pagaliau padedant tašką XX amžiaus iššūkiui Euro- 
pos galių pusiausvyros istorijoje, kai Vokietija iškilo kaip ga- 
lingiausia tautinė Europos valstybė. Todėl kariniu atžvilgiu 
savarankiška Europa būtų vertinama greičiau kaip globalinį 
stabilumą įtvirtinanti, o ne kaip kelianti pavojų jėga. 

Pagaliau akivaizdu, kad Europa turi pakankamai galimy- 
bių pasivyti ir pralenkti Ameriką net ekonomine galia. Turė- 
dama kur kas daugiau gyventojų — ir labiau išsimokslinusių — 
bei didesnę negu Amerikos vidaus rinką, taip pat didesnę nei 
Amerikos užsienio prekybos apimtį bei jau dabar didesnį ne- 
gu Amerikos visuminį BNP, susivienijusi Europa automatiš- 
kai gerokai pranoktų Jungtines Valstijas ir Japoniją. Ji taip 
pat būtų sunkiai įveikiama konkurentė. Europos reakcija į 
kaip JAV - jau parodė tai, kad Europa pasiryžusi ne tik nepa- 
siduoti, bet ir sutinka dalyvauti atkakliame prekybos diskri- 
minacijos žaidime. Ar ji taptų „Europos tvirtove“, ribojančia 
pasaulinę laisvąją prekybą, ar (labiau tikėtina) palyginti atvi- 
ra, bet labai konkurencinga vieninga rinka - šiaip ar taip, Eu- 
ropos ekonominis potencialas yra puikus pagrindas siekti ka- 
rinės galios, kultūrinės įtakos ir galų gale globalinio politinio 
svorio. 

Šis ekonominis potencialas Europoje jau gerokai yra pa- 
keitęs jos ateities santykių su Amerika vertinimą. Geriau- 
siai šie pokyčiai atsiskleidžia palyginus dvi labai populia- 
rias Europoje knygas. Pirmoji knyga, kurios autorius yra 
Jeanas-Jacgues Servanas-Schreiberis ir kurios originalo pa- 
vadinimas yra Le Dėfi Amėricain (1975), pranašavo, kad pa- 
saulyje viešpataus Amerika, o Europa, gerokai atsilikdama, 
bus antroje vietoje, neįstengdama varžytis arba sėkmingai su- 
sidoroti su Amerikos korporacijomis, vis labiau kontroliuo- 
jančiomis pasaulio rinkas. Antrojoje knygoje, kurią neseniai 
parašė Jacgues Attali - Lignes d'Horizon (1991), - pateikia- 
mas visiškai kitoks vaizdas: joje džiūgaujama dėl tariamo Ame- 
rikos žlugimo ir pranašaujama, kad Europa, aplenkusi ir Ame- 

riką, ir Japoniją, bus svarbiausia pasaulio jėga ir jo kataliza- 
torius. 

Ar pagrįsta ši naujausia radikali pranašystė? Kokia iš tik- 
rųjų yra tikimybė, kad Europai pavyks paveržti Amerikos man- 
tiją? Minėtos knygos puslapiuose galutinė išvada grindžiama 
viena fundamentalia ir be galo svarbia, tačiau dar labai abe- 
jotina prielaida, kad Europa neapsiribos vien ekonomine są- 
junga —- ji sukurs politinę sąjungą ir dėl to išaugs jos karinė 
galia. Šiais toli siekiančiais argumentais iš esmės teigiama, 
jog Europa turi kur kas daugiau negu Japonija galimybių iš- 
kilti kaip Amerikos varžovė, - tačiau tai dar nereiškia, kad 
Europa tikrai tai padarys. 

Iš tikrųjų vargu ar artimiausioje ateityje Europa įstengs 
pasiekti tikrą politinį susivienijimą ir apibrėžti savo karinę ta- 
patybę. Nors mažai tikėtina, kad vienijimosi procesas būtų 
visiškai sustabdytas, — ir beveik akivaizdu, jog jis nebus nukel- 
tas į tolimą ateitį, - tačiau greičiausiai integracija vyks sun- 
kiai, pažangos tėkmė bus pertraukiama regreso tarpsnių. Tai- 
gi mažai tikėtina, kad jau netrukus Europa iškils kaip politiš- 
kai susivienijusi pretendentė į išskirtinį Amerikos pasaulinį 
statusą. Žinoma, tai įmanoma, tačiau negreit. 

Šią raiškią prognozę lemia kelios priežastys. Pirmoji susi- 
jusi su įvairiomis vidaus ir išorės kliūtimis, kurios trukdo sklan- 
džiam politiniam vienijimuisi, antroji - su saugumo proble- 
momis, atsirandančiomis dėl gana sunkiai nustatomų Euro- 
pos ribų, ir trečioji — su neigiama kai kurių svarbiausių Euro- 
pos valstybių vidaus tendencijų įtaka globalinei Europos mi- 
sijai. 

Europa yra pasirengusi vienytis į sąjungą, tačiau ir šios 
sąjungos turinys, ir geografinės jos ribos tebėra karštų ginčų 

objektas. Per 1992 metų viršūnių susitikimą Mastrichte Euro- 
pos Bendrija įsipareigojo jau šiame dešimtmetyje ir politiš- 
kai, ir ekonomiškai tapti Europos Sąjunga, 1997 metais (vė- 
liausiai 1999-aisiais) įvesti bendrą valiutą, o bendrą rinką su- 
kurti 1993 metais. Tačiau tai bus procesas, kai sudėtingi fi- 
nansiniai ir ekonominiai, taip pat politiniai klausimai turės 
būti sprendžiami palaipsniui su nuolatine ir konkrečia įvairių 
Europos rinkėjų grupių parama. Iš esmės tai reiškia, kad kliūtis 
teks šalinti pamažu vedant sudėtingas derybas, kurių rezulta- 
tus valstybės paskui dar turės patvirtinti vidaus politiniais 
sprendimais. 

Turint omenyje dabartines politines ir institucines atsigau- 
nančios Europos realijas, joks kitas būdas netinka. Anksčiau, 
kai Europa buvo nualinta dviejų karų ir priklausoma nuo Ame- 
rikos sprendimų, tokią sąjungą galbūt buvo įmanoma sudary- 
ti ir greičiau. Dabar tokios galimybės nebėra. Sudėtingas pro- 
cesas reiškia, jog strateginiai nesutarimai dar ne kartą išplauks 
į paviršių, jog vis iškils jau lyg ir išspręsti klausimai. Tikėtina, 
kad neigiamai sureagavus vienos Europos šalies rinkėjams ki- 
tos šalies rinkėjų reakcija bus teigiama, trečios vėl neigiama 
ir t.t. Tad nenuostabu, kad Mastrichto tvarkaraštis vėluoja. 

Be to, Europos integracijos masto klausimas dažnai susi- 
kirs su istoriškai aktualiu susivienijusios Europos ribų klausi- 
mu. Ši problema atsirado Europos darbotvarkėje suirus so- 
vietiniam blokui. Jos nebeįmanoma apeiti ne tik šnekant apie 
EFTA (European Free Trade Area; Europos laisvosios preky- 
bos zona) šalis, bet ir apie pokomunistinį Lenkijos, Vengrijos 
ir Čekoslovakijos (vėliau suskilusios į dvi šalis) trikampį. Šios 
Vidurio Europos šalys atkakliai sieks narystės Europos Ben- 
drijoje, nes laikys tai išsigelbėjimu nuo savo vidaus bėdų. 

Taip atsiranda dviejų svarbiausių XXI amžiaus pradžios 
Europos koncepcijų kolizija: pirmoji numato, kad ekonomiš- 
kai integruota Europos Bendrija netrukus turės tapti Euro- 
pos Sąjunga, šiame dešimtmetyje ją papildys EFTA šalys, o 
Vidurio Europos trikampiui bus suteiktas ne daugiau kaip 
asocijuoto nario statusas; tuo tarpu pagal antrąją koncepciją 
numatoma daug platesnė Europa, į kurią dar šį dešimtmetį 
turėtų būti pakviesta ir EFTA, ir Vidurio Europa. Pirmoji 
greičiausiai būtų labiau politiškai susitelkusi ir linkusi vėliau 
sudaryti grynai karinį susivienijimą (Prancūzijos ir Vokietijos 
dalinių pagrindu), antroji neišvengiamai šiek tiek sumažintų 
glaudžią politinę tarpusavio priklausomybę (todėl britai tokie 
palankūs būtent jai). 

Pagal pirmąją koncepciją Vokietijai neturėtų likti labai 
daug vietos politiniams manevrams, pagal antrąją Vokietija, 
kaip pagrindinė Amerikos partnerė žemyne, greičiausiai ga- 
lėtų laisviau „operuoti“ savo nacionaline politika, galbūt ne- 
atsisakant ir tam tikrų Vokietijos bei Rusijos susitarimų gali- 
mybės. Pagal pirmąją koncepciją politinis vadovavimas grei- 
čiausiai būtų pagrįstas nuolatiniu Prancūzijos ir Vokietijos ben- 
dradarbiavimu, pagal antrąją tiek Jungtinė Karalystė, tiek 
Jungtinės Valstijos turėtų daugiau galimybių daryti įtaką Ben- 
drijai. 

Vargu ar šios problemos išnyks, dėl jų nuolat kils svar- 
biausių Europos veikėjų konfliktai. Negana to, net jei integ- 
racijos gilinimo procesas vyktų tiesia linija, jos poreikio plės- 
tis taip pat neįmanoma ignoruoti. Nauji nariai tikrai belsis į 
Europos Bendrijos duris, o jų neįsileidus gali būti politinių 
nesklandumų, ypač Vidurio Europoje. Tad greičiausiai tam 
tikras Europos integracijos gilinimo ir plėtimo strategijų de- 

rinimas yra neišvengiamas, kas automatiškai apsunkina poli- 
tinės vienybės siekį. 

Šiaip ar taip, siekiant tos vienybės dar reikia įveikti euro- 
piečių nacionalinių tapatybių ir specifinių nacionalinių inte- 
resų priešpriešą. Prancūzija, atrodo, iš tikrųjų norėtų tapti 
didesnės Europos dalimi, net sutiktų, kad jos valstybinis su- 
verenitetas svarbiausiais politiniais klausimais būtų priklau- 
somas nuo naujosios Europos valdžios, — tačiau tik tokiu at- 
veju, jei politiškai susivienijusiai Europai vadovautų Prancū- 
zija (Vokietijai tyliai sutinkant ir bendradarbiaujant). Vokie- 
tija yra pasirengusi nuraminti europiečius, būgštaujančius dėl 
jos galios, ir tapti išties integruota Europos dalimi su sąlyga, 
kad kitos Europos šalys taip pat bus visiškai integruotos ir 
kad Vokietijos vadovavimas ekonominiams ir finansiniams rei- 
kalams de facto nebus ginčijamas. Didžioji Britanija yra pasi- 
rengusi būti labiau susivienijusios Europos dalimi su sąlyga, 
kad Europa bus taip susivienijusi, jog paliks erdvės tradici- 
niam britų manevravimui, kurį skatina nuolatinė Amerikos 
įtaka Europai (o šią įtaką dar labiau sustiprina išskirtiniai an- 
glų ir amerikiečių santykiai). 

Šie specifiniai nacionaliniai interesai iš esmės nėra nesu- 
derinami. Tačiau jie ne tik komplikuoja, bet ir neišvengiamai 
atitolina patį susivienijimą. Kad Europa iš tikrųjų susivieny- 
tų, ji privalo arba pasiekti nepaprastai didelį tarpusavio suta- 
rimą, arba turėti pripažintą lyderį, vedamą aiškios ir įtaigios 
istorinės vizijos. Kadangi Europoje nacionalinės skirtybės yra 
giliai įsišaknijusios, pirmajam variantui prireiktų daugelio me- 
tų, 0 antrajam atsirasti šiuo metu nėra galimybių. 

Politiniu požiūriu ambicingą Europos ateities viziją tiks- 
liausiai iš visų Europos valstybių apibūdino Prancūzija. De 

Gaulle'is naudojo sąvokas, kurios paveikė daugelio europie- 
čių širdis ir protus, — pavyzdžiui, 1963 metų gruodžio 31-ąją 
jis teigė: 


„Nepasiduodami iliuzijoms, kurios užvaldo silpnuosius, tačiau ir nepra- 
rasdami vilties, kad žmogaus laisvė ir orumas visur nugalės, mes privalome 
numatyti laiką, kai galbūt Varšuvoje, Prahoje, Budapešte, Bukarešte, Sofijo- 
je, Belgrade, Tiranoje ar Maskvoje totalitarinis komunistinis režimas, kol 
kas dar laikantis žmones pavergtus, pasuks tokiu raidos keliu, kuris bus su- 
derinamas su mūsų pačių pasikeitimu. Tuomet visai Europai atsivertų per- 


spektyvos, atitinkančios jos išteklius ir galimybes“. 


Tačiau Prancūzija tebėra per silpna, ypač susivienijus Vo- 
kietijai, kad galėtų vadovauti kitiems europiečiams. Negana 
to, kiti - net vokiečiai — nesirengia sutikti su tuo, kad Prancū- 
Zija politinę Europos tapatybę apibrėžia kaip Europos prieš- 
priešą Amerikai demonstruojant savo nepriklausomumą nuo 
jos. Atvirkščiai, dauguma europiečių yra įsitikinę, kad artima 
sąjunga su Jungtinėmis Valstijomis, ypač saugumo srityje, vis 
dar atitinka svarbiausius Europos interesus. Dėl to lyderis, 
kuris skatina šią priešpriešą, yra kur kas mažiau priimtinas. 

Be to, siekti Europos vienybės dabar yra sunkiau dėl isto- 
rijos požiūriu naujo - tačiau pagrįsto - klausimo, kurio Euro- 
pa negali ilgiau ignoruoti: kurgi yra Europos ribos? Iki šiol 
kalbant apie Europą buvo turima omenyje Vakarų Europa. 
Visa kita buvo Rytai už „geležinės uždangos“. Šiandien iš es- 
mės egzistuoja trys Europos: Europa-1 — besivienijanti Vaka- 
rų Europa, Europa-2 - Vidurio Europos gyventojai, kurie at- 
kakliai tvirtina, kad kultūros požiūriu jiems būdingos tos pa- 
čios tradicijos kaip ir Vakarų Europai ir kurie trokšta kuo 
greičiau susivienyti su Europa, ir Europa-3 — Rytų Europos 

gyventojai iš buvusios Sovietų Sąjungos; tarp jų yra besivi- 
liančių kada nors tapti Europos dalimi ir kartu bijančių ilges- 
nio laukimo padarinių. 

Pakanka kelių skaičių parodyti šios problemos mastui. Da- 
bartinę Europos Bendriją sudaro dvylika valstybių, kuriose 
gyvena 343 milijonai žmonių. Netrukus turėtų prisijungti pen- 
kios EFTA šalys, ir bendras integruojamos Europos - Euro- 
pos-1 — gyventojų skaičius padidėtų iki 370 milijonų. Tačiau į 
Europos-1 duris beldžiasi Europos-2 europiečiai - Lenkija, 
Vengrija, Čekoslovakija ir Slovėnija, - tai būtų dar 70 milijo- 
nų. Jeigu jie pagaliau būtų priimti, Europa padidėtų (įskai- 
tant ir natūralųjį prieaugį) iki 450 milijonų žmonių ir dvide- 
šimt septynių valstybių — tai būtų masyvus ir sudėtingas orga- 
nizmas, kurį sunku būtų greitai integruoti politiškai. 

Problema, su kuria Europos kūrėjai susidurs pirmiausia, 
yra susijusi su Europos-1 ir Europos-2 santykių nustatymu, o 
galutinai išsprendus klausimą — spėjama, kad maždaug apie 
2000 metus, - vis dar liks atviras ir aktualus Europos-3 likimo 
klausimas. Šią Europą sudaro Balkanai, posovietinės Baltijos 
valstybės, Ukraina, Gudija, Moldova - iš viso apie 75 milijo- 
nai žmonių, taip pat toliau rytuose esanti pati Rusija, turinti 
150 milijonų gyventojų. Liūdna, tačiau beveik akivaizdu, kad 
— skirtingai nuo Vidurio Europos, kuriai dėl jos ankstesnės 
sąjungos su Europa-1 turėtų pavykti lengviau susidoroti su 
vidaus problemomis, - Europai-3, ypač Rusijai ir turbūt Uk- 
rainai, artimiausiais dešimtmečiais teks išgyventi sunkias vi- 
daus krizes. 

Aišku, kad Europai savo išorinę sieną teks nubrėžti ar- 
čiau, tačiau vis vien, kad ir kaip ji apsibrėžtų geografiškai, 
savo pakraščiuose ji susidurs su didelėmis socioekonominė- 

mis ir galbūt geopolitinėmis audromis. Paskutiniojo XX a. 
dešimtmečio pradžios Balkanų krizė — ir gėdingas, bet simp- 
tomiškas Europos nesugebėjimas su ja susidoroti — yra tik 
pirmas sąmyšio ir smurto, kurie gali apimti visą Rytų Euro- 
pos pakraštį, ženklas. Rusija — ypač kebli problema Europai. 
Kad ir kokia būtų jos vidaus raida, Rusija liks per didelė — ir 
per daug „eurazijiška“, — kad ją būtų galima visiškai integruo- 
ti į Europą. Be to, jos vidaus problemos gali persimesti į Eu- 
ropą, vis tiek kad ir kur būtų nubrėžtos susivienijusios Euro- 
pos rytinės sienos. Įvairūs neramumai gali užteršti politinę 
Europos atmosferą, suardyti jos politinį sutarimą ir, be abe- 
j0, padidinti europiečių baimę dėl jų pačių saugumo. 

Šis nesaugumas, dar sustiprintas demografinio ir religinio 
skatins europiečių suinteresuotumą Amerikos kariuomenės 
buvimu Europoje. Savo ruožtu europiečių priklausomybė nuo 
Amerikos saugumo garantijų kliudys, bent jau tam tikru mas- 
tu, siekti politinės ir karinės vienybės. Čia slypi nuolatinės 
įtampos dėl skirtingo Amerikos ir Prancūzijos požiūrio į Eu- 
ropą ir NATO šaknys. 

Tačiau Amerikos priešinimasis Prancūzijos koncepcijai, 
ypač dėl Europos karinių pajėgų sukūrimo Prancūzijos ir Vo- 
kietijos karinių dalinių pagrindu, turėtų prasmę tik numatant, 
kad Amerikos kariuomenė pasilieka Vokietijoje visiems lai- 
kams. Šiuo metu tokia prielaida atrodytų pateisinama. Tačiau 
reikia turėti omenyje ir galimas Vokietijos gyventojų nuosta- 
tų permainas. Visų pirma, yra numatyta, kad Rusijos kariuo- 
menė 1994 metais galutinai paliks Vokietiją. Galimas daiktas, 
kad vokiečių nuostata dėl tolesnio Vakarų karinių pajėgų dis- 
lokavimo po to gali ryškiai pasikeisti. Beveik akivaizdu, jog vis 

mažiau vokiečių palankiai žvelgs į tai, kad Vokietija yra vie- 
nintelė Europos šalis, kurioje dislokuotos užsienio karinės pa- 
jėgos, todėl ir Amerikos kariuomenės buvimas gali būti trak- 
tuojamas kaip nepageidautinas praeities anachronizmas. 

Tad tokia yra istorijos ironija, kad ir Amerika, ir Prancūzi- 
ja trukdo Europai susivienyti. Amerika bijo ekonominės „Eu- 
ropos tvirtovės“ ir atsargiai žvelgia į karinę Europos integra- 
ciją už NATO ribų. Prancūzija teisi, tvirtindama, kad Euro- 
pos vienybės labui yra reikalinga politinė ir karinė integraci- 
ja, O pastaroji turi remtis pačiais glaudžiausiais politiniais ir 
kariniais Prancūzijos ir Vokietijos ryšiais. Tačiau Prancūzija 
silpnina ir izoliuoja save atkakliai tvirtindama, kad dėl to Eu- 
ropa turi priešpriešinti save Amerikai. Savo ruožtu Amerika 
yra teisi, kai teigia, kad Europos ir Amerikos santykių saugu- 
mo srityje neįmanoma išlaikyti be glaudžių transatlantinių po- 
litinių ryšių, tačiau Amerika rizikuoja skatindama Vokietiją 
vykdyti savarankišką politiką —- ypač Rusijos atžvilgiu - ir taip 
energingai priešindamasi (bei inspiruodama Didžiosios Bri- 
tanijos priešpriešą) Prancūzijos ir Vokietijos planams sukurti 
grynai europietišką politinę-karinę tapatybę. 

Šiaip ar taip, diskusijos dėl Europos ateities rodo, jog la- 
bai mažai tikėtina, kad Europa per artimiausią dešimtmetį ar 
du susiorganizuos ir taps tikra Amerikos varžove dėl globali- 
nės galios. Prancūzija yra per silpna, kad vadovautų Europai, 
o Vokietija pernelyg baugina kitus europiečius, kad būtų pri- 
imtina kaip lyderė. Darniai integruojama Europa kartu turės 
būti ir labai lėtai suauganti Europa. Taigi politiniu požiūriu 
Europa dar ilgai negalės kalbėti ar veikti kaip vienetas. 

Todėl ankstesnę išvadą apie įvairiapusę įtaką skleidžian- 


čią ir „katalizuojančią“ pasaulį Europą reikia iš esmės peržiū- 

rėti. Tikrovė yra tokia, kad tradiciniai sąryšiai, formuojantys 
politines Europos nuostatas ir kultūros vertybes, trukdys jai 
vykdyti visam pasauliui svarbią, nuoseklią ir pozityvią misiją. 
Svarbiausia, kad tolerantiškas Europos politikos paviršius ir 
toliau slepia atsparius permainoms demonus. Prancūzijoje ir 
Vokietijoje, kurios vadovauja Europos vienijimuisi, gana daž- 
nai pastebimas ekstremizmo pavojus. Radikalioms kairiųjų ir 
dešiniųjų politinėms partijoms pavyksta gauti apie 2570 Pran- 
cūzijos rinkėjų balsų. Vokietijoje nėra tokio atviro masinio 
palaikymo, radikalai surenka ne daugiau kaip 1075 balsų, ta- 
čiau prieš užsieniečius nukreipti smurto proveržiai, ypač po 
Vokietijos susivienijimo, pasidarė dažnesni, o ksenofobija dar 
atviresnė. Dar stipresnis nacionalistinis ekstremizmas buvu- 
siose komunistinėse šalyse. Todėl dar negalima tvirtinti, kad 
aršaus Europos nacionalizmo amžius jau pasibaigė. 

Tad nors Vakarų Europoje neabejotinai atsirado viršna- 
cionalinė europietiška savimonė, politinė įtampa ir ekonomi- 
kos nuosmukiai gali padėti atgaivinti merdintį šovinizmą. Tai 
jau išryškėjo iškilus opiai migracijos problemai. Net Prancū- 
zija, tradiciškai atvira užsieniečiams ir pasižyminti stipria asi- 
miliacine kultūra, sutriko, kai vis daugiau Rytų Europos ir 
Šiaurės Afrikos gyventojų ėmė ieškoti joje socioekonominio 
rojaus, ir tai paskatino šovinistinės pakraipos Nacionalinio 
fronto atsiradimą. Vokietijoje taip pat juntamas vis didėjantis 
gyventojų nepakantumas pabėgėlių antplūdžiui. 1992 metais 
Vokietijoje atliekant viešosios nuomonės tyrimą (jo rezulta- 
tus 1992 m. balandžio 28 d. paskelbė Der Spiegel) užsieniečių 


Taip pat manoma ir kitur Europoje. 
Tai dar nereiškia, kad Europa slysta į visuotinę netoleran- 

ciją. Apskritai demokratinės institucijos ir procesai Vakarų 
Europoje yra gana stabilūs. Kraštutinis nacionalizmas būdin- 
gas mažumai — be to, skirtingai nuo netolimos praeities, jis 
greičiau gynybinis nei puolamasis. Jo tikslas daugiau ginti tra- 
dicinę tautos idėją, o ne siekti - kaip tai buvo dar visai nese- 
niai — teritorinės ekspansijos. Net Vokietijoje, kuri dėl dviejų 
pasaulinių karų turėjo skaudžiausių teritorinių praradimų, vo- 
kiečių nacionalizmas nėra susijęs su sienų klausimu - gal iš 
dalies dėl to, kad 2000 metais dauguma vokiečių turėtų būti 
vyresni nei penkiasdešimties metų ir pasiturintys, o 1900-aisiais 
dauguma neturėjo dvidešimt penkerių ir buvo skurdesni. 

Šiaip ar taip, Europos gebėjimą didesnei pasaulio daliai 
daryti kultūrinę ir filosofinę įtaką riboja tai, kad vėl atgimę 
parapijiniai interesai bando pakeisti istorinį Europos univer- 
salizmą. Politinė šio universalizmo išraiška buvo imperinis ko- 
lonializmas, o etninės ir kultūrinės apraiškos (bent jau tam 
tikrą laiką) — karingai krikščioniškos. Tačiau kai Vakarų Euro- 
pos krikščionybę apėmė vis didesnis nuovargis, o daugelis ėmė 
vertinti ją kaip ritualinę atgyveną, pasaulietinė ir vyraujanti 
hedonistinė masinė kultūra - daugeliu atžvilgių imituojanti 
Ameriką - pradėjo keisti ankstesnę Europos, kaip įtaigios uni- 
versalių tiesų skleidėjos ir skelbėjos, tapatybę. 

Šiandien daugumai europiečių labiausiai rūpi geras gyve- 
nimas, apibūdinamas sąvokomis, būdingomis neturinčiai gi- 
lesnio filosofinio turinio vartotojiškai Amerikos etikai, pasi- 
reiškiančiai politine parama protekcionistinėms prekybos už- 
tvaroms, kurias stiprina ekonominis valstybės paternalizmas. 
Net jei ekonomiškai susivienijusi Europa taptų svarbiausia 
pasaulio veikėja, jos naujos šventyklos dabar supermarketai 


ir disneilendai, 0 jos misija vis labiau orientuojasi į materiali- 

nių ir jausminių įgeidžių tenkinimą. Be dvasingos vizijos ir 
filosofinio turinio Europa geriausiu atveju gali būti tik Ame- 
rikos šešėlis. 

Nenuostabu, kad gyvenimas nesugebančioje skelbti savų 
vertybių Europoje kelia tuštumo ir vienatvės pavojų. Keletas 
Išsamesnių paaiškinimų pateikiama neskelbtoje vieno Indijos 
antropologo studijoje apie danų kaimą (apie ją rašoma The 
Economist, 1992 m. sausio 1 d.). Joje daroma išvada, jog vi- 
suomenės gyvenimui Danijos kaimuose būdinga tai, kad esant 
materialiniam pertekliui, sparčiai nyksta nuoširdesni asmeni- 
niai ryšiai arba dvasiniai interesai ir plinta vienatvė, - tie ypa- 
tumai gali būti ir nebūdingi likusiam pasauliui. Sociologai taip 
pat pastebi, kad ir kitur Europoje dėl paplitusio tuštumo jaus- 
mo ir rūpinimosi pirmiausia žemiškomis gėrybėmis atsiranda 
galintis kelti nesantaiką politinis nuobodulys. 

Pastabus Vokietijos gyvenimo apžvalgininkas Theo Som- 
meris padarė panašią išvadą (Die Zeit, 1992 m. gegužės 12 
d.): „Dabar, kai Vokietijos ekonomikos plėtra yra šiek tiek 
apribota, didėja tam tikrų žmonių grupių egoizmas. Sunku- 
mai, atsiradę po susivienijimo, dar labiau paskatino savanau- 
diškumą“. Šį savanaudiškumą kursto Vokietijos mokesčių mo- 
kėtojų nepasitenkinimas finansiniais sunkumais, susijusiais su 
brolių iš Rytų Vokietijos išlaisvinimu ir socioekonomine in- 
tegracija. Tai atspindi naująją asmeninės gerovės viršenybę 
prieš kadaise šventą patriotinio solidarumo dėl nacionalinės 
vienybės sampratą. Vokietijos visuomenės nenoras aukotis savo 
tautos labui vargu ar gali būti išeities taškas pasiaukojimui 
vardan dar tolimesnės pasaulio bendruomenės. 

Vokiečių savanaudiškumas toli gražu ne vienintelis pavyz- 
dys — tai patvirtina ir Vakarų Europos gyventojų nenoras at- 

verti Ekonominės Bendrijos rinkas nuskurdintoms ir vargs- 
tančioms pokomunistinėms Vidurio Europos šalims. Nors ir 
šnekama apie bendrą Europą, Vakarų Europos gyventojai į 
neseniai išsivadavusius brolius iš Vidurio Europos žiūri labai 
nedraugiškai. Jie kol kas neketina plačiai atverti durų Vidurio 
Europos eksportui, - kuris labai svarbus Vidurio Europos eko- 
nominiam atgimimui, - ir atkakliai laikosi diskriminacinių pre- 
kybos apribojimų. Išskyrus Vokietijos pagalbą buvusiai Rytų 
Vokietijai, materialinė Vakarų Europos parama Vidurio ir Ry- 
tų Europai itin menka, - Vakarų Europos gyventojai išleido 
dešimt kartų daugiau (apie 50 mlrd. dolerių) savo žemės ūkiui 
subsidijuoti! 

Europos nesugebėjimas griežtai pasipriešinti kraujo lieji- 
mui buvusioje Jugoslavijoje atspindi ir interesų siaurumą, ir 
savanaudiškumą, šiuo metu vyraujančius europiečių pažiūro- 
se. Iširus daugiatautei valstybei, įvyko pats kruviniausias po 
1945 metų smurto proveržis pačioje Europoje. Tačiau, prie- 
šingai lokaliniams Šaltojo karo konfliktams, negrėsė pavojus, 
kad tai gali sukelti tarptautinį supervalstybių konfliktą. Todėl 
griežtas atsakas į žiaurius „etninius valymus“ nebuvo per daug 
rizikingas. Tačiau Europa pademonstravo karinį lengvabūdiš- 
kumą, politinį pasyvumą ir socialinį abejingumą. Europos ne- 
sugebėjimas reaguoti rodo, kad jai dar reikia nueiti ilgą kelią, 
kol ji taps tikrai konstruktyvia politine jėga pasaulio reikaluo- 
se. Be to, tai skaudžiai priminė, kad bent keletas Europos 
istorijos demonų vis dar yra nevaldomi. 

Vis dėlto reikia pripažinti, kad, palyginti su netolima pra- 
eitimi, naujoji besikurianti Europa bus taikesnė nei anksčiau, 
nepaisant etninio smurto jos pakraščiuose, ekstremistinių šo- 
vinizmo apraiškų kai kurių Europos valstybių viduje. Ji taip 

pat turėtų būti mažiau mesianistinė Europa — daugiausia dėl 
visai neseniai įgytos karčios totalitarinių metamitų patirties. 
"Tačiau tai greičiausiai bus savo reikalais besirūpinanti parapi- 
jinė Europa, pamažu siekianti migloto žemyno vienybės. 

Besiformuojančiam globaliniam politiniam procesui tokia 
Europa bus mažiau svarbi jėga negu panaši į mikropasaulį 
Amerikos bendruomenė. Be abejo, Europa, turinti bendrą 
viso žemyno rinką, bus ekonomikos milžinas ir šiuo atžvilgiu 
įgaus pranašumo prieš Ameriką ir Japoniją. Tačiau kol Euro- 
pa nesukurs politinės tapatybės ir nesuteiks savo vienybės vi- 
Zzijai ambicingesnio ir pasauliui patrauklesnio turinio, ji liks 
beveidė ir bedvasė. 

"Todėl yra pagrindo manyti, kad artimiausiu laiku nei Briu- 
selis, nei Tokijas negalės varžytis su Niujorku ar Los Andželu 
kaip naujo globalinio politinio proceso „nerviniai centrai“ ar 
mados diktatoriai. Šiuo, kaip ir visuminės galios, aspektu Ame- 
rika neturi tikrų konkurentų. Tačiau tikimybė, kad nei Euro- 
pa, nei Japonija neįstengs būti pasaulio lydere, dar automa- 
tiškai negarantuoja, jog šį vaidmenį ir toliau atliks Jungtinės 
Valstijos. 

Veikiau tai reiškia, kad vienintelė alternatyva Amerikos va- 
dovavimui yra globalinė anarchija, o tikroji grėsmė išskirtiniam 
Amerikos vaidmeniui pasaulyje kyla ne iš išorės, bet iš vidaus. 
Iš tikrųjų Ameriką gali pažeisti ne tiek akivaizdus jos varžovų 
iššūkis, kiek paslėptas pavojus, kylantis iš jos pačios kultūros, 
kuri vis labiau silpnina, demoralizuoja, skaldo ir mažina jos 
galimybes iš vidaus, - kultūros, kuri vienu metu ir masina, ir 
tvirkina, ir supriešina, ir revoliucionizuoja išorinį pasaulį. 

Be abejo, visa apimanti Amerikos galia tebėra (ir dar kurį 
laiką bus) neprilygstama. Toks pat bus ir materialaus Ameri- 

kos gyvenimo būdo žavesys. Tačiau, skirtingai nuo Didžiosios 
Britanijos, XIX amžiuje stūksojusios lėtai besikeičiančio, iš 
esmės hierarchinio ir politiškai pasyvaus pasaulio viršūnėje, 
Amerikos galia pakibo virš pasaulio, kuris vis labiau primena 
slopinamų troškimų ir didžiulio susirūpinimo esminėmis ne- 
lygybėmis ugnikalnį. Nors pasauliui Amerika šiandien gal ir 
neatrodo esanti beveidė ar nebyli, jos galimybės ilgiau vado- 
vauti šiam pasauliui pamažu silpninant jo „sprogstamąjį už- 
taisą“ gerokai priklausys nuo to, ar jai pavyks sugriauti įspūdį, 
kad jos visuomenė palengva atsisako atsakingai savikontrolei 


būtinų moralinių ir etinių kriterijų. 


KETVIRIOJI DALIS 


Globalinės netvarkos 
problemos 


Vakarų pergalė keturis dešimtmečius trukusiame Šaltaja- 
me kare yra svarbiausias mūsų eros raidos rezultatas. Šia per- 
gale (Amerikos prieš Rusiją) baigėsi dviejų polių kova dėl 
dominavimo pasaulio politikoje. Tačiau nors Jungtinės Vals- 
tijos šiuo metu yra neprilygstamos ir nė viena iš varžovių ne- 
galėtų jų pakeisti, Amerikos vidaus problemos varžo jos fizi- 
nes galimybes ir trukdo jos galias paversti pripažintu pasauli- 
niu autoritetu. 

"Iodėl Jungtinės Valstijos negali būti nei pasaulio polici- 
ninkas, nei bankininkas, nei moralistas. Pirmajam iš jų reikia 
legitimumo, antrajam — likvidumo, trečiajam — nepriekaištin- 
gos reputacijos. Vis dėlto, nepaisant šių ribų, dėl novatoriško 
— net jei filosofijos požiūriu ir nemalonaus — savo socialinės 
sistemos pobūdžio Amerika tampa globalinių permainų ka- 
talizatoriumi. Amerikos galia užtikrinant pasaulyje stabilumą 
nulemia jos konservatyvumą sprendžiant tarptautinius reika- 
lus, nors destabilizuojantys Amerikos vertybių padariniai ir 
suteikia jos įtakai globaliai destruktyvų pobūdį. Šis nelengvas 
— tiksliau, prieštaringas — derinys užkrauna Amerikai ypatin- 
gą atsakomybę: ji turi skatinti tarptautinį bendradarbiavimą, 

kaip tvirtą tarptautinės tvarkos pamatą, kartu pripažįstant 
laipsniško globalinės galios ir turto persitvarkymo bei per- 
skirstymo realijas ir net jų būtinumą. Tad Amerika vienu me- 
tu privalo ginti stabilumą ir skatinti permainas. 

Dėl to atsirandanti Jungtinių Valstijų problema yra prie- 
šinga Jungtinių Tautų problemai: JT palengva įgyja vis dides- 
nių įgaliojimų pasaulyje, tačiau joms trūksta efektyvios glo- 
balinės galios. Narystė jose simbolizuoja globalinius poky- 
čius — ypač atspindėdama nuolat besikeičiančią pasaulio mo- 
zaiką — tačiau JT struktūra yra nelanksti ir nesusieta su galios 
realijomis. Maža to, palyginti neseniai atsiradęs JT sugebėji- 
mas atlikti itin svarbų tarptautinės taikos sergėtojos vaidmenį 
yra tiesioginis pasibaigusio Šaltojo karo padarinys. Faktą, kad 
nei Rusija, nei Kinija nebuvo nusiteikusios vetuoti JT remia- 
mų kolektyvinių veiksmų, - pavyzdžiui, 1991 metų Persijos 
įlankos kare arba buvusios Jugoslavijos 1992 metų krizėje, — 
galima paaiškinti tuo, kad šios valstybės nenorėjo ginčyti da- 
bartinio Amerikos pranašumo. Jei šis nenoras išnyktų, Jung- 
tines Tautas sukaustytų veto teisės panaudojimas. 

Be abejo, vienintelė ilgalaikė alternatyva globalinei anar- 
chijai būtų kokia nors globalinės konfederacijos forma. „Glo- 
balinės konfederacijos“ terminas — ko gero, geriau nei „pa- 
saulio vyriausybės“ — apibūdina tai, kas palaipsniui atsirastų, 
jei naujasis globalinis politinis procesas įgautų vis platesnio 
bendradarbiavimo pavidalus. Vienos pasaulio vyriausybės 
įvaizdis ne tik sukelia griežtai neigiamą reakciją tų, kurie bai- 
minasi, jog tokia „vyriausybė“ pažeistų egzistuojančių tauti- 
nių valstybių suverenitetą ir suteiktų progą valdyti nepakan- 
čiai politiškai nesubrendusiai daugumai; šiaip ar taip, tai yra 
klaidinantis terminas, nes dar ilgus dešimtmečius neatsiras 

jokia „pasaulio vyriausybė“. Egzistuojančios tautinės vals- 
tybės yra gyvos būtybės, uoliai ginančios savo tapatybę, o kar- 
tu ir suverenitetą, be to, dauguma jų, ypač turtingos, išsivys- 
čiusios ir galingos, nepanorės paklusti viršnacionalinei ins- 
titucijai. 

Tačiau globalinis politinis procesas — jei tarsim, kad pa- 
saulio arenoje neįsivyraus chaoso jėgos, — skatina vis glau- 
desnį pasaulinio masto bendradarbiavimą. Šis bendradarbia- 
vimas turi įgyti — ir įgyja — organizacinį pavidalą, gausėjant 
tiek funkcinio pobūdžio (tokių kaip įvairios tarpvalstybinės 
organizacijos), tiek bendradarbiavimo skatinimo, taip pat ir 
sprendimus priimančių politinių institucijų (pavyzdžiui, JT 
Saugumo Taryba) bei didėjant jų galioms. Kuriasi ištisas tarp- 
tautinės tarpusavio priklausomybės tikrovę išreiškiantis insti- 
tucijų tinklas. Šis tinklas nėra statiškas, jis dinamiškai keičia- 
si, apimdamas vis didėjančią įvairių institucijų valdžią ir ska- 
tindamas atsirasti tai, kas praktiškai yra rudimentinė pasauli- 
nės konfederacinės vyriausybės struktūra. 

Tačiau net susiklosčius palankiausioms aplinkybėms glo- 
balinis politinis procesas įgaus tikrai efektyvias konfederaci- 
nes formas tik per ilgą laiką — be to, šis procesas dar ne kartą 
bus stabdomas. Šiuo metu Jungtinių Tautų Saugumo Taryba 
— svarbiausia politinė pasaulio organizacija — tebėra suvaržy- 
ta, nes jos sudėtis nebeatspindi dabartinės globalinės tikro- 
vės. Tačiau nepanašu, kad artimiausiu laiku JT bus pertvarky- 
ta, siekiant geriau atspindėti šią tikrovę. Nors ir daug kalba- 
ma apie galimybę suteikti Japonijai nuolatinę vietą Saugumo 
Taryboje (įskaitant veto teisę), vis dėlto kiekvienas mėgini- 
mas peržiūrėti JT Chartiją Japonijos naudai atvertų duris ki- 
tiems pretendentams, kurie taip pat galėtų pretenduoti į pa- 

našų statusą. Pirmiausia tai pasakytina apie Vokietiją, Indiją, 
Braziliją ir Nigeriją. Jų įstojimas į veto teisės turėtojų klubą 
ne tik susilpnintų dabartinę nuolatinių narių įtaką, o drauge 
ir jų išskirtinį statusą, bet ir padidintų matematinę veto pa- 
naudojimo tikimybę. 

Tad greičiausiai nei Jungtinės Valstijos, nei JT greitu lai- 
ku neįstengs suderinti efektyvios galios su pasaulyje pripažin- 
ta teisėta valdžia. Jungtinės Valstijos išlaikys savo rankose jė- 
gą, tačiau nemaža žmonijos dalis greičiausiai ginčys jos politi- 
nę ir moralinę valdžią, o JT, net jei jų politinė ir moralinė 
valdžia augtų, dar ilgai neturės reikiamos fizinės galios. Tuo 
tarpu tarptautinės tvarkos, kuri, gindama esamų valstybių in- 
teresus, kartu užtikrintų taikias permainas, pagerinančias at- 
stumtosios pasaulio daugumos dalią, siekį ir toliau trukdys 
politinio smurto bei socialinių katastrofų proveržiai. Galima 
drąsiai teigti, kad globalinis politinis pabudimas, tebevykstanti, 
o kai kur net gilėjanti socioekonominė krizė, jau palietusi žmo- 
nijos daugumą, bei poutopiniam šiuolaikinės istorijos laikotar- 
piui būdingas filosofinis sąmyšis nežada istorinės ramybės. 

"Tad pagrindiniai iššūkiai pasaulinei tvarkai vienu metu iš- 
kyla geopolitinėje, socioekonominėje ir ideologinėje plotmė- 
je. Pirmasis labiau susijęs su geopolitiniais Sovietų Sąjungos 
žlugimo padariniais, globalinės galios poslinkiais ir su dides- 
nėmis regioninių konfliktų galimybėmis. Antrasis, be kita ko, 
apima pokomunistinio pereinamojo laikotarpio krizę, kurios 
metu išbandoma, ar veiksminga yra šių laikų Liberalioji de- 
mokratija. Trečiasis susijęs su naujų pasaulinio masto ideolo- 
ginių konfliktų ir jėgų susikirtimo tikimybe atsižvelgiant į tai, 
kad globalinė nelygybė vis sunkiau toleruojama, vis despera- 
tiškiau ieškoma gyvybingo socialinio modelio. 


Geopolitinis 
vakuumas 


Žlugus Sovietų Sąjungai, Eurazijos centre atsirado geo- 
politinis vakuumas. Galingos imperijos irštva ir globalinio ide- 
maujančio vakarinio ir tolimo rytinio Eurazijos pakraščio ta- 
po juodąja šiuolaikinės istorijos skyle: jos netolima praeitis 
lieka tokia pat neaiški kaip ir artima jos ateitis. Trumpalaikė- 
je perspektyvoje ši aplinkybė sumažino Sovietų Sąjungos kel- 
tą grėsmę jos turtingesnių kaimynų saugumui. Ilgalaikėje per- 
spektyvoje ji gali būti didelių ir visai naujų pavojų šaltinis. 

Taigi, Sovietų Sąjungos žlugimas reiškia svarbų ideologinį 
posūkį. Tačiau tas žlugimas taip pat žymi istoriškai dar svar- 
besnį faktą — daugiau kaip tris šimtus metų egzistavusios Ru- 
sijos imperijos pabaigą. Ši imperija buvo užvaldžiusi didžiau- 
sią pasaulyje nekilnojamojo turto dalį, o jos įtakos ir galios 
šešėlis dėl geografinės padėties Eurazijos centre temdė vaka- 
rinius, rytinius ir pietinius žemyno pakraščius. Savo ruožtu 
šiuose pakraščiuose esančių valstybių pasipriešinimas — pas- 
taraisiais metais dalyvaujant Amerikai — nubrėžė svarbiausius 
geostrateginius varžybų dėl tarptautinės įtakos frontus. 

Rusijos imperijos išnykimas — manant, kad ji nebeprisi- 
kels (apie tai vėliau), - panaikina šį geopolitinį iššūkį. Vaka- 
rams tai reiškia, kad Vidurio Europa gali palengva kultūriškai 
susitapatinti su Vakarų Europa, įsitraukdama į Europos eko- 
nominio ir politinio vienijimosi procesą. Išties tikėtina, kad 
kai kurios buvusios imperijos dalys, ypač Baltijos valstybės ir 
galbūt net Ukraina su Gudija, judės ta pačia kryptimi. Toli- 
muosiuose Rytuose imperijos žlugimas išvadavo Korėją, Ja- 
poniją ir Kiniją nuo rūpesčių, kildavusių dėl didžiulių Rusijos 
karinių pajėgų buvimo prie jų sienų. Pietuose Turkija, Iranas 
ir Pakistanas staiga gavo priedangą — virtinę naujų buferinių 
valstybių, sutvirtinančių barjerą, skiriantį Rusiją nuo jos iš- 
svajotų šiltųjų pietų jūrų uostų. 

Geostrateginiu požiūriu, ko gero, net svarbiau yra tai, kad 
žlugus įsikūrusiai žemyno centre imperijai žlugo ir keturis de- 
šimtmečius trukusios pastangos išstumti Ameriką iš Eurazi- 
būtų tekę konfrontuoti su Eurazija kaip visuma, pajungta prie- 
šiškai imperijai. Stalino strateginis Šaltojo karo metų tikslas, 
kurio jis siekė kartu su Hitleriu (tai aiškėja iš slaptų nacių ir 
sovietų derybų 1940-ųjų pabaigoje, kai buvo tariamasi dėl ga- 
limų grobio dalybų po lauktos Ašies šalių pergalės Antraja- 
me pasauliniame kare), buvo nustumti Ameriką atgal už At- 
lanto ir Ramiojo vandenyno. Sovietų Sąjungai pralaimėjus 
Šaltąjį karą ir sugriuvus, Jungtinės Valstijos pirmą kartą gavo 
progą politiškai dalyvauti naujų posovietinių Eurazijos valsty- 
bių gyvenime iki pat Kinijos sienų bei dominuoti Persijos įlan- 
kos regione - pietiniuose Eurazijos pakraščiuose. 

Tačiau laikotarpis po imperijos žlugimo vargu ar bus tai- 
kus. Skirtingai nuo Britanijos ar Prancūzijos imperijų, kur van- 

duo aiškiai žymėjo ribas tarp metropolijos ir jos kolonijinių 
valdų, Rusijos imperija buvo didžiulė teritorija be tikslių isto- 
riškai ar geografiškai apibrėžtų sienų. Dėl nuolatinio, kelis 
šimtmečius trukusio tos imperijos plėtimosi ir komunistinio 
režimo skatintos miestų pramonės revoliucijos nerusiškose Že- 
mėse atsirado daugybė rusų persikėlėlių, ir šiuo metu netra- 
dicinėse etninėse žemėse gyvena daugiau kaip dvidešimt pen- 
ki milijonai rusų. Prievartinis komunistinės valdžios vykdytas 
gyventojų perkėlimas ir industrializacija privertė ir apie 40 
milijonų nerusų palikti savo tėvynę. Dėl tokio etninio maišy- 
mosi jau dabar kyla vis smarkesnių nesutarimų, atsiranda an- 
tagonizmas ir liejamas kraujas. 

Be didelio masto žudynių, reikia tikėtis ir daugelio milijo- 
nų žmonių migracijos. Ir 25 milijonai rusų, ir 40 milijonų ne- 
rusų, gyvenančių svetimoje ir nacionalistinėje aplinkoje, yra 
potencialios politinio spaudimo daryti “etninius valymus" au- 
kos. Jų migracija sukels dar didesnę įtampą atitinkamų šalių 
socioekonominėje struktūroje, taip pat gali būti, kad jie plūs- 
telės į Vidurio Europą ir net toliau į Vakarus. 

Beveik nėra tokios posovietinės valstybės, kuri galėtų likti 
nepaliesta. 1992 metais smurtas jau siautėjo Kaukaze, kur vy- 
ko ribotas, tačiau intensyvus sausumos karas tarp Armėnijos 
ir Azerbaidžano, sporadiški mūšiai Gruzijoje ir tarp Gruzijos 
bei Osetijos, taip pat Čečėnijos-Ingušijos regione. Aiškus ka- 
ras vyko tarp rumunų ir rusakalbių Moldovos gyventojų, tie- 
siogiai dalyvaujant Rusijos (buvusios Sovietų Sąjungos) ka- 
riuomenės daliniams. Daug gyvybių nusinešusios riaušės pra- 
ūžė Vidurinėje Azijoje — jose dalyvavo tadžikai, uzbekai, kir- 
gizai, taip pat rusų kolonistai. Gausūs rusų kolonistai, dabar 
gyvenantys Latvijoje ir Estijoje, taip pat tampa svarbiausia 

šių valstybių įtemptų santykių su Maskva priežastimi. 

Reikia manyti, kad šios problemos taps dar opesnės. Jei 
ką tik atgavusios nepriklausomybę Ukrainos socioekonomi- 
niai sunkumai pasidarys dideli, 10 milijonų rusų mažuma (iš 
52 milijonų Ukrainos gyventojų), susitelkusi pramoninėse 
Charkovo ir Donecko srityse, gali pradėti atvirai reikšti nepa- 
sitenkinimą valdžia. Tai gali išprovokuoti Kremlių daryti Uk- 
rainai spaudimą pirmiausia suteikti šiai mažumai ypatingą sta- 
tusą, po to jos skundais dėl gyvenimo sunkumų galima būtų 
pasinaudoti destabilizuojant Ukrainos valstybę. Šioje situaci- 
joje slypi rimtos kolizijos užuomazga. 

Ryškūs smurto proveržiai taip pat galimi ką tik išsivadavu- 
siose musulmoniškose Vidurinės Azijos šalyse. Gali būti du 
jų Židiniai. Vienas gali atsirasti dėl didėjančios trinties su vie- 
tiniais rusais, kurie šiame rajone turi geresnes darbo vietas ir 
būstus. Vis atviresni mėginimai išstumti juos, galbūt net prie- 
varta, yra neišvengiami. Maskva turėtų tam priešintis, 1r tam 
tikru metu gali būti pasitelkta Rusijos kariuomenė, kaip jau 
įvyko Moldovoje. Palyginti artimoje ateityje net Kazachstane, 
kuris laikosi nuosaikiausios pozicijos Maskvos atžvilgiu ir ku- 
riame rusų gyvena beveik tiek pat, kiek kazachų, greičiausiai 
padidės etninė priešprieša, taip pat ir prieš svetimtaučius nu- 
kreiptas smurtas. 9 milijonų rusų, gyvenančių Vidurinėje Azi- 
joje, laukia niūri ateitis. 

Ne mažesnė, o gal ir didesnė yra tikimybė, kad tarp pačių 
neseniai išsivadavusių Vidurinės Azijos valstybių kils etninių 
ir teritorinių konfliktų. Sovietų Sąjungos vadovai sienas tarp 
jų nubrėžė gana laisvai. Kai kuriais atvejais jos nėra nei isto- 
riškai, nei etniškai pagrįstos. Naujasis politinis elitas gina sa- 
vo interesus, neseniai išsivadavę nacionalistai pagauti eksta- 

zės dėl paties išsivadavimo, todėl atrodo, kad teritoriniai ir 
etniniai konfliktai tarp jų gali būti itin kruvini. Keletas ypač 
žiaurių 1991 ir 1992 metų smurto protrūkių pranašauja, kad 
regioninis priešiškumas didės ir Vidurinė Azija taps politiniu 
požiūriu labai nestabiliu regionu. 

Gamta nemėgsta tuštumos, todėl beveik aišku, kad išori- 
nės jėgos, ypač kaimyninės islamiškosios valstybės, greičiau- 
siai bandys užpildyti geopolitinį vakuumą, kuris susidarė Vi- 
durinėje Azijoje išnykus Rusijos imperijos įtakai. Turkija, 
Iranas ir Pakistanas jau pradėjo gudrius manevrus, siekdami 
išplėsti savo įtaką, o toliau esanti Saudo Arabija finansiškai 
remia pastangas atgaivinti musulmoniškąjį regiono kultūros 
ir religijos paveldą. Tad Islamas stumiasi į šiaurę, keisdamas 
geopolitinę paskutinių dviejų šimtmečių kryptį. 

Žvelgiant iš geopolitinio taško, ateitis priklauso nuo ilga- 
laikės Rusijos reakcijos į tokią įvykių raidą. Ši reakcija nu- 
lems, ar Rusija taps poimperinė valstybė, ar ji pamažu ir at- 
kakliai stengsis atkurti imperiją. Pasirinkti jai bus nelengva, 
nes pasekmės abiem atvejais bus skausmingos. Nusprendus 
atsisakyti imperinių ambicijų, — iš dalies paisant Turkijos pa- 
tirties, sukauptos žlugus Osmanų imperijai (kuri daug kuo 
panašesnė į Rusiją nei užjūrinė Britanijos imperija), - reikėtų 
laikytis abejingos politikos milijonų rusų, gyvenančių neetni- 
nėse žemėse, atžvilgiu. Tačiau sunku tikėtis, kad rusų nacio- 
nalizmas gali pasižymėti tokiu pakantumu, ypač kai žlugus 
sovietiniam komunizmui pats rusų nacionalizmas yra nuolat 
kurstomas naujų aistrų. 

Maža to, neatmestina galimybė, kad išsižadanti imperinių 
ambicijų demokratinė Rusija pati gali trupėti toliau. Demo- 
kratinė Rusija turėtų skatinti decentralizaciją atsižvelgiant į 

skirtingas savo transkontinentinės ekonomikos ir visuomenės 
sąlygas. Tuomet turėtų padidėti autonomijos reikalavimai, Si- 
biro Tolimieji Rytai vis labiau orientuotųsi į Japonijos, Korė- 
jos, taip pat Kinijos ekonomikos stebuklus. Sankt Peterburgo 
regionas per Baltijos jūrą lygiai taip galėtų linkti į Skandina- 
vijos ir Vokietijos pusę. Sėkmingo nerusų separatizmo pavyz- 
džiai gali paskatinti minėtų regionų rusus susimąstyti, kodėl 
pasaulyje negali būti daugiau negu viena ar net dvi rusiškai 
kalbančios valstybės, kaip yra daugiau negu viena kalbanti 
vokiškai arba angliškai. Daug kas pasakytų, kad taip rusų tau- 
ta galbūt lengviau pasieks ir demokratiją, ir suklestėjimą. 
"Tad atsisakius imperinių ambicijų gali sustiprėti geopoliti- 
nio susiskaidymo tendencijos. Štai kodėl daug kam atrodo, 
kad atkurtoji Rusijos imperija — gal kitokio pavidalo ir ne to- 
kiu prievartiniu būdu — būtų geresnė išeitis. Tačiau jau spon- 
taniškai formuojasi gynybinė strategija, kuria siekiama apsau- 
goti senosios Didžiosios Rusijos 1mperijos išorines ribas. At- 
kakliai siekiama užvilkinti Rusijos kariuomenės išvedimą iš 
Baltijos valstybių, išlaikyti stiprią karinę jūrų bazę Kalining- 
rado srityje (buvusioje Rytų Prūsijoje), išsaugoti Rusijos an- 
klavą Padniestrėje tarp Ukrainos ir Moldovos, įtvirtinti Rusi- 
jos karinę bazę Kryme, prie Juodosios jūros, sukurti Šiaurės 
Osetijos protektoratą Kaukaze, pasiekti susitarimų dėl mišrių 
rusų ir turkmėnų, rusų ir kazachų, rusų ir tadžikų karinių pa- 
Jėgų prie pietinių Vidurinės Azijos sienų, išlaikyti savo ranko- 
se pietines Kurilų salas Tolimuosiuose Rytuose (net atsisaky- 
mo nuo didelių Japonijos kreditų kaina), — visa tai panašu į 
išsamų planą išsaugoti buvusios imperijos forpostus išilgai jos 
sienų. Šis planas nebūtinai yra sąmoningai sudarytas iš anks- 
to; jis gali tik atspindėti giliai įsišaknijusį imperinį instinktą, 

tačiau, šiaip ar taip, juo grindžiamas siekis atkurti imperiją, 
susitelkusią ir galingą Rusiją. 

Tačiau ir tokia politika gali sukelti rimtų konfliktų, taigi 
bet kuriuo atveju buvusios imperijos laukia neramumų ir smur- 
to laikotarpis. Svarbu turėti omenyje tai, kad kiekvienam Ru- 
sijos Mėginimui atkurti imperiją - su emociškai patraukliu 
šūkiu “Mūsų pareiga — apginti milijonus rusų, gyvenančių už 
Rusijos sienų" — be jokios abejonės, ryžtingai pasipriešins ki- 
tos tautos, jau pažadintos ir neatpažįstamai pasikeitusios po 
to, kai paragavo nepriklausomybės skonio. Palaužti ar susilp- 
ninti jų pasipriešinimą bus nelengva. Todėl imperijos atgaivi- 
nimo politika ne tik vėl paverstų Rusiją autokratine valstybe, 
bet ir jos tauta būtų įtraukta į plataus masto ir, ko gero, nie- 
kada nesibaigsiantį konfliktą. Taigi Rusija pateko į klasikinę 
pato situaciją. 

Sovietų Sąjungos Žlugimas ne tik atvėrė kelią galimai Ame- 
rikos įtakai į Eurazijos vakuumą — visų pirma siūlant pagalbą 
konsoliduojant naujas nerusų valstybes, - ne mažiau svarbūs 
ir to žlugimo geopolitiniai padariniai pietvakarių Eurazijos 
pakraščiams: Artimieji Rytai ir Persijos įlanka tapo aiškaus ir 
išskirtinio Jungtinių Valstijų pranašumo regionu. Tai — isto- 
riškai unikali aplinkybė. Naujaisiais amžiais šis regionas ilgai 
buvo didžiųjų valstybių ginčo objektu. Dėl jo ne kartą buvo 
susikirtę Rusija su Osmanų imperija, kaip ir Osmanų imperi- 
ja su Didžiąja Britanija. Po Pirmojo pasaulinio karo čia dėl 
įtakos varžėsi Prancūzija su Didžiąja Britanija, o Rusija tyko- 
jo už jų nugarų. Antrojo pasaulinio karo metais Sovietų Są- 
junga pareiškė savo teises į priėjimą prie Persijos įlankos, ta- 
čiau 1946 metais buvo JAV išstumta iš Irano. Sovietų Sąjun- 


gos karinė ir politinė įtaka Artimuosiuose Rytuose padidėjo, 

kai arabų šalys paprašė Maskvos pagalbos prieš Izraelį. Su- 
irus Sovietų Sąjungai ir ypač po 1991 metų Persijos įlankos 
karo, pirmą kartą naujausiųjų laikų istorijoje viena valstybė 
čia įgijo išskirtinį pranašumą. 

Tačiau šis pranašumas greičiausiai liks gana paviršutiniš- 
kas ir netgi abejotinas daugiausia dėl to, kad Amerikos ir jos 
globojamų arabų šalių nesieja bendros vertybės, politinė kul- 
tūra arba religija. Amerikos galia daugiausia priklauso nuo 
sąjungos su vietinėmis vyriausybėmis, kurios dažnai remiasi 
korupcija bei nepadoriai turtingomis klasėmis ir bet kuriuo 
metu gali prarasti ryšį su savo šalies gyventojais. Negana to, į 
hegemoniją šiame regione aiškiai pretenduoja Iranas, kuris 
pasirengęs išstumti Jungtines Valstijas. Jis turi imperinių tra- 
dicijų, taip pat religinių ir nacionalistinių paskatų šiame re- 
gione varžytis ir su Amerika, ir su Rusija. Čia jis gali tikėtis 
religinių savo kaimynų simpatijų. Esant religiniam ir nacio- 
nalistiniam sutarimui prieš svetimos valstybės hegemoniją re- 
gione, dabartinis Amerikos dominavimas Artimuosiuose Ry- 
tuose, tiesiai kalbant, yra smėlio pilis. 

Amerikos valdžios regione ribas gerai atskleidžia faktas, 
kad net aiški pergalė 1991 metų Persijos įlankos kare nedavė 
analogiškų politinių rezultatų: Saddamo Husseino režimas li- 
ko valdžioje, o tiek šiitų, tiek kurdų sukilėliai, nors juos ir 
rėmė Amerika, buvo veiksmingai numalšinti. Politinei perga- 
lei, kuri prilygtų karinei, pasiekti Amerikai būtų reikėję ne tik 
įdėti daugiau pastangų, bet ir įveikti akivaizdų net sąjunginin- 
kių arabų šalių nenorą suteikti karo rezultatams aiškų politinį 
svorį. Jos nenorėjo to daryti iš baimės, kad jų gyventojai su- 
nerims dėl savo vyriausybių sąmokslo prieš arabų tautą kare, 
kurį visų pirma kariavo Amerika. 

Arabų priešiškumas Jungtinėms Valstijoms dar padidės, 
jei Amerikai nepavyks padėti išspręsti arabų ir žydų konflik- 
to. Kai Artimieji Rytai buvo dviejų supervalstybių varžymosi 
objektas, Amerikos paramą Izraeliui buvo galima vertinti kaip 
savo interesų išraišką ir moralinės pareigos žydų tautai aktą. 
Tačiau vienašališko Amerikos pranašumo laikais jos nesėkmė 
taikiai sprendžiant arabų ir žydų konfliktą gali sutelkti religi- 
nį fundamentalizmą ir nacionalistinį radikalizmą prieš Ame- 
rikos dominavimą šiame regione. 

Taigi nors ir dėl skirtingų priežasčių, tačiau Rusiją ir Ame- 
riką geopolitinis vakuumas gali įtraukti į grėsmingą verpetą. 
Politinis Islamo pasaulio pabudimas gali ne tik sukelti kon- 
fliktą su Rusijos imperializmo liekanomis šiaurėje, bet laikui 
bėgant susigrumti ir su Amerika. Rusija negalės pasitraukti 
dėl savo kolonistų ir siekio užkirsti kelią į Vidurinę Aziją pie- 
tinėms musulmoniškoms valstybėms, o Jungtinės Valstijos — 
rizikuodamos sulaukti dar didesnio priešiškumo, — dėl savo 
suinteresuotumo nafta ir dėl moralinės pareigos Izraeliui. 

Geografinį smurto verpeto perimetrą Eurazijos žemėla- 
pyje galima apibrėžti stačiakampiu. Iš rytų į vakarus jis drie- 
kiasi nuo Adrijos jūros per Balkanus iki pat Kinijos Sincziano 
provincijos; eidamas iš pietų į šiaurę, jis daro kilpą aplink 
Persijos įlanką, apglėbia Artimųjų Rytų dalį, po to - Iraną, 
Pakistaną ir Afganistaną, visą Vidurinę Aziją iki Rusijos ir 
Kazachstano sienos šiaurėje, ir eina Rusijos ir Ukrainos sie- 
na. Tad, be pietinės buvusios Sovietų Sąjungos dalies, stačia- 
kampis apima pietryčių Europos dalį, Artimuosius Rytus ir 
Persijos įlankos regioną. 

Šią sritį sudaro beveik trisdešimt valstybių, dauguma jų 
yra ankstyvoje tautų formavimosi stadijoje. Dauguma jų taip 

pat ir politiškai neapsisprendę. Beveik nė viena iš jų nėra et- 
niškai vienalytė; jose gyvena apie 400 milijonų žmonių, o smur- 
tas tarp jose gyvenančių kelių dešimčių etninių grupių ar gen- 
čių — dažnai atskirtų kalbos, papročių ir ypač religijos — jau 
gimsta ir gali kuo žiauriausiai prasiveržti, kurstant bundančią 
šių Žmonių politinę sąmonę. Devintojo dešimtmečio Libano 
arba paskutiniojo dešimtmečio Kurdistano ir buvusios Jugos- 
lavijos tragedijos yra pirmieji pavojingiausių Eurazijos stačia- 
kampio reiškinių vaizdai. 

Todėl neatsitiktinai pusė viso pasaulio valstybių, turinčių 
ar netrukus turėsiančių masinio naikinimo ginklus, telpa šia- 
me Eurazijos stačiakampyje. (Rytų Azija tampa dar vienu 
masinio naikinimo ginklų kaupimo regionu.) Ekspertų ir 
žvalgybos specialistų vertinimu, be penkių atvirai disponuo- 
jančių branduoliniais ginklais valstybių, egzistuoja mažiausiai 
dar keturios, kurios jau turi arba gali pasigaminti ir pačius 
ginklus, ir balistines raketas nešėjas. Negana to, turinčių ba- 
listines raketas valstybių skaičius jau pasiekė penkiolika. Dau- 
guma šių valstybių taip pat vykdo puolamosios biologinės ir 
(arba) cheminės ginkluotės programas. Manoma, kad iki 2000 
metų tokių valstybių padaugės mažiausiai du kartus. 

Masinio naikinimo ginklų paplitimas jau tapo tikrove. Ta- 
čiau Jungtinių Valstijų globalinei galiai trūksta atitinkamos 
valdžios, o Jungtinių Tautų globalinei valdžiai trūksta reikia- 
mos galios, ir daugiausia, ką galima nuveikti tokiomis sąlygo- 
mis, — tai sudaryti dirbtines kliūtis. 1992 metų balandžio mė- 
nesį dvidešimt septynios valstybės pasirašė sutartį, kuria sie- 
kiama apriboti prekybą dvigubo naudojimo technologija ir 
medžiagomis, tinkamomis branduolinio ginklo gamybai. Kai 
kurios valstybės, potencialios branduolinių ginklų tiekėjos, ne- 

pasirašė sutarties (pavyzdžiui, Kinija), ir nors joje numatytas 
visapusiškas, kruopštus maždaug šešiasdešimt penkių dvigu- 
bo naudojimo technologijos klasių patikrinimas, kuris teoriš- 
kai sustabdytų masinio naikinimo ginklų platinimą, jos įgy- 
vendinimas yra savanoriškas valstybės reikalas. Beveik akivaiz- 
du, kad daugelis valstybių to bandys išvengti. 

Pavojingiausiame pasaulio stačiakampyje smurtas gali pra- 
siveržti daugelyje jo dalių, įvairiausiomis kombinacijomis. Ga- 
limų konfliktų sąrašas yra gąsdinančiai ilgas: jie gali kilti tarp 
įvairių etninių grupių, gyvenančių regiono valstybėse; arba 
tarp Rusijos ir kurios nors naujos Vidurinės Azijos valstybės, 
šią remiant greičiausiai vienai arba kelioms pietinėms musul- 
moniškoms šalims; arba tarp kai kurių naujų Vidurinės Azi- 
jos valstybių, turinčių skirtingus islamiškus globėjus; arba net 
tarp Rusijos ir Ukrainos, ypač jei dėl Ukrainos vidaus proble- 
mų gausi rusų mažuma panorėtų atsiskirti; arba tarp kai ku- 
rių Balkanų valstybių, gal net dalyvaujant Graikijai ir Turki- 
jai; arba tarp Izraelio ir vienos iš arabų šalių; arba tarp Irano 
ir kai kurių Persijos įlankos valstybių ir (arba) Jungtinių Vals- 
tijų; arba tarp Irako ir pastarųjų; arba, žinoma, tarp Indijos ir 
Pakistano. Neatmestina ir galimybė, kad Kinija įsivels į Vidu- 
rinės Azijos konfliktus ar bet kurį didesnį Indijos ir Pakistano 
konfliktą, ypač jei jie vyks jos pasienyje. 

Šis nevisiškai baigtas sąrašas leidžia numatyti dvi didžiau- 
sias tikimybes: 1) tam tikromis aplinkybėmis masinio naikini- 
mo ginklas gali būti panaudotas, ypač turint omenyje etnines 
bei religines aistras kilus kai kuriems konfliktams; 2) veiks- 
mingai tramdyti konfliktus tarptautinėmis sankcijomis gali ne- 
pavykti, paaiškėjus, jog konflikto dalyvės turi tokią ginkluotę 
ir pakankamai fanatizmo, kad ryžtųsi ją panaudoti. Tokia Ži- 

nia gali atvėsinti demokratiškos ir viskuo patenkintos, turtin- 
gos pasaulio dalies troškimą įgyvendinti visuotinę taiką. 

Šiuos pavojus būtų galima sumažinti, jei dabartinio bran- 
duolinio “klubo" nariai - visi jie taip pat yra nuolatiniai JT 
Saugumo Tarybos nariai - būtų sutarę veikti išvien prieš kiek- 
vieną potencialų masinio naikinimo ginklo naudotoją. Tačiau 
tokio sutarimo labiausiai tikėtinų Eurazijos stačiakampio ka- 
rinių konfliktų atžvilgiu greičiausiai nebus. Priešingai, tuo- 
met galėtų kilti didžiojo penketo nesutarimai, kas paralyžiuo- 
tų Saugumo Tarybą. Tokiomis aplinkybėmis vienintelė baugi- 
nimo ir sulaikymo priemonė būtų Jungtinių Valstijų pasiren- 
gimas vienašališkiems karo veiksmams, gal net pažadėtiems 
iš anksto valstybei, pirmai panaudojusiai masinio naikinimo 
ginklą prieš kitą valstybę. Tačiau abejotina, kad Jungtinių Vals- 
tijų Kongresas norėtų užkrauti Amerikai tokią neapibrėžtą ir 
visa apimančią pareigą, kurios padariniai gali būti labai rimti. 
Taip pat neaišku, ar tarptautinė bendruomenė sutiktų suteikti 
Jungtinėms Valstijoms tokį “policininko" vaidmenį. 

"Todėl Jamesas Schlesingeris buvo neabejotinai teisus, kai 
1992 metais padarė išvadą: “Pasaulio tvarką ateityje [-..| žen- 
klins jėgos politika, nacijų konkurencija ir etninė įtampa". Ir 
dar galima pridurti, kad tam tikromis aplinkybėmis geopoliti- 
niame smurto verpete gali būti panaudotas masinio naikini- 
mo ginklas*. 


* Kai ši knyga jau buvo atiduota spausdinti. gavau progą susipažinti su neskelbtu - ir 
labai įtaigiu - Samuelio P Huntingtono iš Harvardo universiteto esė “Civilizacijų susi- 
dūrimas?" (The Clash of Civilizations?). Ten jis įtikinamai parodo, kad konfliktai, vyks- 
tantys išilgai linijų, žyminčių tai, ką jis vadina islamiškosios, konfucianistinės ir krikš- 
čioniškosios civilizacijų sandūra, ateityje kels didelį pavojų taikai pasaulyje. Šio skyriaus 
pabaigoje. aptariant “smurto stačiakampį", kaip tik ir kalbama apie geografinį Hunting- 
tono civilizacijų sandūros sūkurį. 

Tai, kas buvo sakyta aniksčiau, išryškina veiksmingo tarp- 
tautinio solidarumo poreikį norint sustabdyti destruktyvią glo- 
balinio nestabilumo dinamiką. Tačiau du svarbūs procesai ga- 
li sukliudyti atsirasti stabilumui, kuris yra žūtbūtinai reikalin- 
gas kaip efektyvios pasaulio tvarkos pamatas. Pirmasis proce- 
sas yra susijęs su pokomunistinės transformacijos perspekty- 
vomis ir visų pirma su būsimuoju Rusijos vaidmeniu. Antrasis 
susijęs su globalinės nelygybės problemomis, o čia labai svar- 
bus būsimasis Kinijos vaidmuo. 

Pokomunistinė transformacija jau palietė kelis šimtus mi- 
lijonų žmonių. Ji vyksta iš būtinybės, be aiškios koncepcijos 
ar pavyzdinio modelio. Pokomunistiniai reformatoriai yra tarsi 
pionieriai neliestoje žemėje. Jokioje reikšmingesnėje šių lai- 
kų ekonomikos ar politikos studijoje nerasime nei sisteminės 
analizės, nei nurodymų, kaip transformuoti etatistinę, pra- 
džioje revoliucinę, o vėliau korumpuotą totalitarinę sistemą į 
pliuralistinę demokratiją, grindžiamą laisvosios rinkos siste- 
ma. Vienas sąmojingas žmogus yra pasakęs, kad esama daug 
receptų, kaip iš kiaušinių paruošti omletą, bet nėra recepto, 
kaip iš omleto padaryti kiaušinius. Ir iki šiol nėra tinkamo 

modelio, t.y. tinkamo istorinio precedento, kuriuo galėtų pa- 
siremti ir ilgalaikė sėkmingos pokomunistinės transformaci- 
jos politika. 

Tokiu sėkmingos pokomunistinės transformacijos pavyz- 
džiu netrukus gali tapti buvusi Rytų Vokietija. Tikimasi, kad 
1995 metais atlyginimai abiejose anksčiau padalytos Vokieti- 
jos dalyse susilygins, o 2000 metais buvusios Rytų Vokietijos 
gyventojai galės džiaugtis tokiu pat gyvenimo lygiu kaip likusi 
Vokietija. Tuomet ir bus galima sakyti, kad Rytų Vokietija yra 
sėkmingas tokios transformacijos pavyzdys. Tačiau reikia pa- 
žymėti vieną svarbią — išties lemiančią — aplinkybę: buvusi 
Rytų Vokietija yra transformuojama ne kaip atskira valstybė 
ar atskira ekonomika, o kaip daug didesnės tautinės valstybės 
provincija. Ją įsiurbia dinamiškiausia Europoje ekonomika, 
galinti skirti Rytų Vokietijai, kurioje gyvena tik 16 milijonų 
žmonių, apie 100 milijardų dolerių kasmet, - ir vis tiek šis 
eksperimentas susiduria su didelėmis kliūtimis ir sukelia so- 
cialinę įtampą pokomunistinėje valstybėje. 

Neverta tikėtis, kad kuri nors kita buvusi komunistinė vals- 
tybė sulauks tokių kapitalo įplaukų. Galbūt ilgainiui Vidurio 
Europa - ypač Lenkija ar Vengrija, - remdamasi „bandymų ir 
klaidų“ metodu ir su daug mažesne užsienio kapitalo pagalba 
ras tinkamą sau modelį. Tačiau tuoj pat ateina į galvą kelios 
išlygos. Vengrija — per maža šalis, kad galėtų būti pavyzdžiu 
didesnei buvusio sovietinio bloko daliai, ypač milžiniškai kon- 
tinentinei Rusijai. Dėl Vengrijos mažumo ir artumo Vaka- 
rams susidaro palankios sąlygos Vakarų remiamai ekonomi- 
kos transformacijai. Lenkija, turinti beveik 40 milijonų gy- 
ventojų, labiau tiktų būti modeliu kitoms šalims, jei jos pa- 
stangos — drąsiausios ir ambicingiausios iš visų buvusių ko- 

munistinių valstybių - galų gale atneštų sėkmę. Tačiau Lenki- 
ja ir likusi Vidurio Europa vilko komunizmo jungą truputį 
ilgiau nei keturiasdešimt metų; Lenkija nebuvo visiškai suko- 
munistinta nei ekonomiškai (privačiose rankose išliko dalis 
paslaugų ir mažmeninė prekyba bei žemės ūkis), nei ideolo- 
giškai (stipri ir nepriklausoma Katalikų bažnyčia visad neigė 
marksistines doktrinas); be to, Vidurio Europa nuo seno tu- 
rėjo tvirtus ryšius su Vakarų Europa. 

Skirtingai negu Vidurio Europoje, Rusijoje komunizmas 
gyvavo tris ketvirčius amžiaus. Jis labiau atitiko vietinę dirvą, 
giliau įsišaknijo, todėl darė kur kas stipresnį poveikį kolekty- 
vinei žmonių dvasiai, formuodamas tiek politinę, tiek socioe- 
je Sovietų Sąjungoje daug rimtesni, kaina daug aukštesnė, o 
mastas daug platesnis. Pokomunistinė transformacija čia lie- 
čia 300 milijonų Žmonių, o demokratinio kelio žlugimas ar jo 
sėkmė turės didžiulę tarptautinę reikšmę —- taip pat ir mažiau 
išsivysčiusioms bei ekonomiškai vargstančioms šalims. Į šią 
transformaciją išties reikia Žiūrėti kaip į baigiamąjį didžiųjų 
ideologinių XX amžiaus kovų veiksmą. 

Vakarų pagalbos įtaka šiai transformacijai yra ženkliai 
mažesnė nei Rytų Vokietijoje ar Vidurio Europoje. Jei Rusi- 
jai, kurioje gyvena apie 150 milijonų buvusios Sovietų Sąjun- 
gos piliečių, būtų skiriama panaši pagalba kaip Rytų Vokieti- 
jai, tai pagal gyventojų skaičių reikėtų kelerius metus kasmet 
jai pervesti beveik po 1000 milijardų dolerių — sumą, kuri gali 
praversti tik norint parodyti dešimtojo dešimtmečio pradžios 
Vakarų paramos Rusijos transformacijai nereikšmingumą Va- 
karų pagalba reikalinga, — ir todėl ji sveikintina, — tačiau Ru- 
sijos atkūrimas ir ypač šios šalies pokomunistinė transforma- 

cija turės būti vykdoma pačių rusų pastangomis. 

Transformacija, nesant jokių aiškių koncepcijų ar mode- 
lių, turės vykti atsižvelgiant į specifinį komunistinį palikimą 
Rusijoje — ne tam, kad jį išlaikytų, o tam, kad jo atsikratytų, 
sudarant sąlygas atsirasti stabiliai ir vis demokratiškesnei po- 
litinei sistemai ir skatinant vis labiau decentralizuotos, laisvą- 
ja rinka pagrįstos ekonomikos sukūrimą. Pastarasis sakinys 
sąmoningai suformuluotas pabrėžiant, jog abu tikslai turi bū- 
ti pasiekti per laipsnišką procesą. Tiesa yra tokia, kad Rusijo- 
je verslo tradicijos beveik išnaikintos, 0 privati iniciatyva iš- 
rauta su šaknimis. Komunizmo palikimas yra toks, kad Rusi- 
jos visuomenė menkai supranta finansines ir konkurencines 
laisvosios rinkos subtilybes, o jos valstybinė ekonomika velka 
milžinišką neefektyvios sunkiosios pramonės naštą. 

Esant tokioms aplinkybėms, Rusijos mėginimas mėgdžio- 
ti strimgalvišką Lenkijos bėgimą į rinkos ekonomiką galėtų 
sukelti lemtingą prieštaravimą tarp politinio demokratijos ir 
ekonominio laisvosios rinkos tikslų. Pokomunistinė Rusija ne- 
turi visuomeninių ir politinių institucijų, kurios sugebėtų įskie- 
pyti ir išlaikyti socialinę tvarką neišvengiamai skausmingu eko- 
nominės suirutės laikotarpiu, būdingu privalomai rekonstruk- 
cijai. Stačiatikių bažnyčia negali pasigirti tokiu organizaciniu 
ir dvasiniu autoritetu kaip Lenkijos Katalikų bažnyčia, o ne- 
pavykusios „perestroikos“ ar net paskutiniaisiais sovietinės sis- 
temos agonijos metais čia neatsirado apimančios visą šalį pa- 
sišventusios kovai su komunistų valdžia organizacijos (tokios 
kaip Lenkijos „Solidarumo“ judėjimas). Greitų permainų prie- 
šininkas Rusijos pramonininkų ir verslininkų sąjungos pirmi- 
ninkas Arkadijus Volskis atkreipė dėmesį į šiuos kontrastus ir 
pažymėjo (interviu žurnalui Novoje vremia, 1992 metų liepa), 

„kad žmonės čia kartais mėgsta prisiminti lenkų šoko terapi- 
jos patirtį. Tačiau negalima dėti vilčių į šoko terapiją Rusijo- 
je: dėl mūsų įpročio viską paversti kraštutinumais šoko tera- 
pija čia taptų šoko chirurgija. Be to, Lenkijos visuomenė yra 
kur kas vieningesnė ir labiau susitelkusi — 95 procentai jos yra 
praktikuojantys katalikai. Kardinolui Glempui pakako kilste- 
lėti pirštelį ir pasakyti: „Nereikia streikų!“ Ir jų nebuvo. „Soli- 
darumas“ taip pat suvienijo visuomenę. Vyriausybė turėjo „ko- 
jas“, kurios tvirtai stovėjo ant žemės. Tai buvo parama iš apa- 
čios“. Tad ūmios privatizacijos sukelti socialiniai sunkumai Ru- 
sijoje galėtų daug greičiau, palyginti su Lenkija, sukelti masi- 
nį ir politiškai destabilizuojantį bruzdėjimą. 

Norint įdiegti buvusioje Sovietų Sąjungoje būtiną verslo 
etiką ir privatizuoti egzistuojančią ekonominę sistemą, pri- 
reiks ne vienerius metus —- tiesą sakant, keletą dešimtmečių - 
trunkančių atkaklių ir reikalaujančių kantrybės pastangų. Iš 
skubos ne tik būtų mažai naudos, - ji net gali sukurti Rusijoje 
revoliucinę situaciją. Tai ypač tikėtina, jei neskrupulinga grei- 
tos privatizacijos politika ir (arba) stambiausių Rusijos pra- 
monės įmonių bankrotai sukeltų didžiulį nedarbą. Tikrovė yra 
tokia, kad net esant palankiausioms aplinkybėms didelės Ru- 
sijos pramonės dalies neįmanoma privatizuoti dėl jos nekon- 
kurencingumo, o staigiai uždarius įmones dešimtys milijonų 
žmonių taptų bedarbiai. Tokia pat beviltiška ir žemės ūkio 
padėtis. Rusijos valstietija nualinta, kolektyviniai (valstybiniai) 
ūkiai visiškai priklauso nuo pritaikytos stambaus masto žem- 
dirbystei technikos, tad dekolektyvizacija vargu ar bus patraukli 
daugeliui potencialių privačių ūkininkų, o ekonominiu pažiū- 
riu ji gali net sužlugti. 


Būtų istorijos ironija, jei komunizmo dogmų žlugimas pri- 

verstų pokomunistinės Rusijos vadovybę taikyti naują, supa- 
prastintą laisvosios rinkos dogmą nepaisant socialinių kaštų 
ir politinės rizikos. Tačiau būtent tokius patarimus Rusija dau- 
giausia girdi iš Vakarų. Rusija yra raginama kurti demokratiją 
ir laisvąją rinką vienu metu. Šio patarimo klauso ir jį net dog- 
matizuoja elitas, kuris, nenutuokdamas apie trapų kultūros ir 
ekonomikos ryšį, yra linkęs žodžius „laisvoji rinka“ vartoti su 
tokiu pat ritualiniu formalizmu, su kokiu jų pirmtakai prisie- 
kinėjo ištikimybę „socializmo kūrimui“. 

Pokomunistinės Rusijos vadovams verčiau reikėtų patarti 
tvirtai institucionalizuoti ir konsoliduoti konstitucinius ir de- 
mokratinius procesus, kad stabili politinė struktūra sugebėtų 
atlaikyti neišvengiamą rimtų socioekonominių permainų šo- 
ko poveikį. Kol - ir jeigu —- bus sukurti veiksmingi įstatymai, 
politinių partijų sistema ir stabilios parlamentinės procedūros, 
vienu metu siekiant dviejų tikslų - demokratijos ir laisvosios 
rinkos — galima patirti visišką nesėkmę. Iki 1992 metų tik vie- 
nas visoje Rusijoje iš tikrųjų demokratiškai išrinktas pareigū- 
nas - jos prezidentas Borisas Jelcinas - bandė remti didesnes 
giliai įsišaknijusios, visuotinai korumpuotos ir neefektyvios sis- 
temos permainas vos ne politinės anarchijos sąlygomis. Kol 
nėra tvirtų konstitucinių valstybės pamatų, tikėtina, kad prie- 
šiška visuomenės reakcija gali tapti nevaldoma, ir ja netruks 
pasinaudoti jėgos, kurioms nepriimtina nei demokratija, nei 
laisvoji rinka. 

Rusijos vadovams vertėtų nuodugniau susipažinti su kai 
kurių Azijos valstybių patirtimi, sukaupta po Antrojo pasauli- 
nio karo pertvarkant savo nacionalinę ekonomiką. Daugiau- 
sia pasiekusios Azijos valstybės pripažino, kad norint pasivyti 
laisvosios rinkos lyderius būtinas netrumpas tam tikro valsty- 

bės kišimosi laikotarpis, ypač užtikrinant ilgalaikį politikos nuo- 
seklumą, sąmoningai nubrėžus nacionalinės ekonomikos tiks- 
lus. Vyriausybės čia buvo prisiėmusios atsakomybę už sociali- 
nės bei fizinės infrastruktūros plėtojimo politiką, ką pati lais- 
voji rinka vargu ar būtų dariusi. Pagaliau rusams vertėtų su- 
prasti, jog, žymiausio Japonijos planuotojo Saburo Okitos Žo- 
džiais tariant, „rinkos mechanizmai nėra patikimi“, ypač bu- 
vusiose komunistinėse šalyse, nes jų ekonomikai „valstybės 
kišimasis dar reikalingas ne vien dėl to, kad būtų kompensuo- 
jamos rinkos klaidos, bet ir dėl to, kad jų privačios ekonomi- 
kos sektorius yra neišsivystęs, 0 jų rinka menka“. 

Tačiau kad ir kokia būtų pokomunistinės Rusijos vadovy- 
bės ekonominė politika, artimiausios Rusijos ekonominės ir 
politinės perspektyvos vis vien yra liūdnos. Komunizmas taip 
nualino Rusijos kūną ir dvasią, kad gaivinti ją reikės ilgai ir 
sunkiai, o rezultatai visiškai neaiškūs. Vis labiau aiškėja, kad 
Rusijoje prasideda socioekonominis nuosmukis, primenantis 
ketvirtojo dešimtmečio pradžios Didžiąją depresiją Ameriko- 
je: smarkiai sumažėję gamyba ir vartojimas, hiperinfliacija, 
plintantis nedarbas. Šaliai taip pat gresia auganti politinė ne- 
apykanta ir socialiniai konfliktai, jei vis labiau skurstančios 
masės susigundys duoti valią pavydui, jaučiamam neskaitlin- 
giems naujiesiems turtuoliams. Tokioje aplinkoje Rusijos žmo- 
nės vargu ar sugebės įsisavinti tiek verslo esmę, tiek politinio 
kompromiso kultūrą, kuri būtina, norint sėkmingai pereiti į 
demokratinę ir ekonominiu požiūriu pliuralistinę sistemą. Dėl 
to gali nukentėti ir laisvoji rinka, ir pirmieji Rusijos demokra- 
tijos daigai. 

Didėjanti dvasinė Rusijos krizė yra neišvengiamas gilė- 
jančios ekonominės krizės ir Rusijos imperijos geopolitinio 

skaldymosi padarinys. Dėl šios krizės Rusijos žmonėms tam- 
pa artimesni kraštutiniai politiniai požiūriai, ji sukelia karštus 
ginčus dėl Rusijos likimo. Kas yra „Rusija“ subyrėjus Rusijos 
imperijai? Ką dabar reiškia būti „rusu“? Ar tai tautiška, ar 
viršnacionalinė sąvoka (panašiai skiriasi „anglų“ tautos ir pla- 
tesnės „britų“ žmonių sąvokos)? Išsisklaidžius demokratinių 
šūkių iliuzijoms, naująja ekonomine tvarka nusivylę gyvento- 
jai trokšta naujų tiesų, kurios užpildytų tuštumą, atsiradusią 
išnykus komunizmui ir blėstant liberalizmo žavesiui. 

Būtų klaida neįvertinti galimų tokių nuotaikų padarinių. 
Rusijos Žmonės visuomet turėjo kvazireliginį ir kvazifilosofinį 
savo istorinės paskirties supratimą. Maskvos kaip Trečiosios 
Romos idėja nebuvo tuščias šūkis; tai buvo nuoširdaus savo 
ypatingos misijos suvokimo išraiška. Štai kodėl komunistinis 
universalizmas gerai prigijo rusiškoje dirvoje: jis leido žmo- 
nėms pajusti dar universalesnį pašaukimą, peržengiantį seno- 
sios Rusijos imperijos ribas. Ex orienie, lux — šis posakis buvo 
išties prasmingas, ypač Rusijos intelektualams, linkusiems ieš- 
koti transcendentinių formulių, kurios padėtų apibrėžti tikro- 
vę absoliučios tiesos kategorijomis. Jų manymu, Rusijai buvo 
skirta skleisti tą „šviesą“, kuri išgydytų pagedusius Vakarus 
nuo juose paplitusių ydų. Savo ruožtu misijos pojūtis ir su tuo 
susijęs tikėjimas galėjo rusų akyse pateisinti asmeninio pasi- 
aukojimo reikalavimą, įskaitant nuolankų individų atsidavi- 
mą —- jų pačių valia — didingesniam pašaukimui. 

Visa tai susiję su didžiavimusi galingos valstybės statusu. 
Iš tikrųjų Rusija buvo galinga valstybė. Taip buvo maždaug 
tris šimtus metų. Ir kaip carinės imperijos, ir kaip visai nese- 
niai egzistavusios Sovietų Sąjungos valdžios rezidencija Krem- 
lius lėmė ne tik didžiosios nacijos, bet ir daugelio tiesiogiai 

jam pavaldžių žmonių likimą. Paprasčiau šnekant, jis darė įtaką 
pasaulio reikalams, ir visi pasaulyje turėjo atidžiai klausyti, ką 
sakė Kremlius. Politiškai susipratę rusai didžiavosi tokiu sta- 
tusu. Vėliau Sovietų Sąjunga laikė save pilnateise Jungtinių 
Valstijų konkurente, manė, kad gali varžytis su JAV, ir skelbė, 
— remdamasi marksistine istorinės neišvengiamybės doktrina, 
— kad jai yra lemta pranokti Jungtines Valstijas išorine galia ir 
vidaus gerove. 

Tad Sovietų Sąjungos Žlugimas ir Rusijos imperijos suiri- 
mas sukėlė šoką net ir tiems rusams, kurie pripažino, kad jų 
marksistinė doktrina buvo klaidinga, o pati sovietinė sistema 
— veidmainiška ir neveiksminga. Netikėtai apkarpyta Rusija 
buvo pažeminta iki neturtingos ir priklausomos Trečiojo pa- 
saulio šalies statuso, turėjo priimti Vakarų patarimus bei lab- 
darą ir tapo anksčiau priklausomų nerusų tautybių Žmonių 
pajuokos objektu. Tokia padėtis daug ką skaudina. O plačio- 
sioms masėms ši padėtis pasireiškia socialiniais nepritekliais 
ir akivaizdžiai didėjančiu chaosu šalyje. 

Kokia ateities vizija gali atrodyti patraukli ir įtaigi esant 
tokiai padėčiai? Tik nedaugelis žmonių pabrėžia, kad Rusija 
turi tapti normalia poimperine ir europietiška tautine valsty- 
be. Iš esmės jie pasisako už Rusijos inkorporavimą į besiku- 
riančią Europos Bendriją (pradžioje greičiausiai konfedera- 
ciją), 0 drauge ir už savo buvusių nerusiškų subjektų nepri- 
klausomybės pripažinimą. Jie mano, kad Rusija turi tapti tuo, 
kuo dabar tampa Lenkija (kultūros požiūriu visuomet save 
tokia laikiusi): Europos valstybe, neatskiriama bendros ir pla- 
čios Europos civilizacijos dalimi. Suprantama, tai bus lėtas 
procesas, nes objektyvūs ir subjektyvūs Rusijos ir Europos 


skirtumai yra milžiniški, tačiau šios nuomonės šalininkų ma- 

nymu, Rusija neturi kito būdo tapti ir šiuolaikiška, ir demo- 
kratiška. 

"Tačiau daug kam šis požiūris atrodo ir nepraktiškas, ir klai- 
dingas. Nepraktiškas todėl, kad dar ne vieną dešimtmetį Ru- 
sija nepajėgs pašalinti Rusijos ir Europos gyvenimo lygio bei 
mąstymo būdo skirtumų. Klaidingas todėl, kad Rusija turės 
išsižadėti savo išskirtinės kultūros, istorijos ir „sielos“. Tapti 
Europos dalimi reikštų nustoti būti ypatingąja Rusija, nes tų, 
kurie atmeta Europos variantą, požiūriu Rusija nėra papras- 
ta tautinė valstybė, o savitas ir alternatyvus gyvenimo būdas, 
savita civilizacija, kurios tapatybė turi būti pripažinta tokiu 
pat mastu kaip atskiros (net jei jas sunku tiksliai apibrėžti) 
„Europos“ ir „Azijos“ tapatybės. 

Šias dvi skirtingas perspektyvas apibūdino Maskvoje vykę 
ginčai, ypač pasmarkėję 1992 metais. Iš pradžių Sovietų Są- 
jungos žlugimas suteikė gerų galimybių tiems, kurie ėmė at- 
stovauti vakarietiškajai, arba europietiškajai, orientacijai. Jie 
dominavo viešuose svarstymuose apie Rusijos ateitį pokomu- 
nistinės transformacijos laikotarpiu. Tačiau ilgainiui, dėl vidi- 
nių transformacijos sunkumų ėmus vis labiau abejoti Vakarų 
pasiūlyta liberalia formule, pasigirdo balsų, teigusių, kad iš- 
orinė ir vidinė Rusijos orientacija turi būti visai kita, labiau 
paisanti specifinių šalies tradicijų ir interesų. 

Šios alternatyvios perspektyvos būna ir nuosaikios, ir ra- 
dikalios, tačiau visos jos turi šį tą bendra. Nuosaikiosios at- 
meta abi anksčiau minėtas orientacijas, pabrėždamos, kad 
„Rusijos misija pasaulyje yra skatinti ir remti daugiašalį kul- 
tūrų. civilizacijų ir valstybių dialogą. Rusija sutaikvtoja, Rusi- 
ja jungianti, Rusija derinanti [...]. Šalis, absorbuojanti Vaka- 


rus ir Rytus, Šiaurę ir Pietus, unikali, galbūt vienintelė suge- 

banti harmoningai derinti daugelį skirtingų principų, sukurti 
istorijos simfoniją“. Šie Sergejaus Stankievičiaus, demokra- 
tinės pakraipos politiko, žodžiai (Nezavisimaja gazeta, 1992 
m. kovo 28 d.) atskleidžia ir atspindi tebeegzistuojantį išskir- 
tinės Rusijos misijos pasaulyje suvokimą, misijos, kuri išplau- 
kia iš unikalumo ir turi ypatingą pašaukimą. 

Iš to, kas pasakyta, galima daryti išvadą, kad Rusijai rei- 
kėtų tiksliau apsibrėžti savo ypatingą vietą pasaulyje, jei ji 
siekia pirmauti tarp besivystančių pasaulio šalių. Pačioje šaly- 
je vis labiau pabrėžiama Rusijos pareiga ir teisė ginti už natū- 
ralių Rusijos sienų gyvenančius rusus. „Griežtesnis tonas“ buvo 
ne sykį siūlomas raginant Rusiją energingai pareikšti savo „tei- 
sę“ užsistoti „nepelnytai nuskriaustus ir neteisėtai persekioja- 
mus“ rusus, o Rusijos vyriausybė buvo kaltinama tuo, kad ji 
to nedaro. 

Įsidėmėtina, kad šios mintys atstovauja nuosaikiajai alter- 
natyvai. Tačiau vis dažniau pasigirsta šaižių rusų balsų, apver- 
kiančių imperijos žūtį ir smerkiančių pokomunistinės Rusijos 
lyderius už tariamai pernelyg didelį orientavimąsi į Vakarus. 
Šie balsai teigia, kad Rusijos vidaus politikos tikslas privalo 
būti „sąjungos“ (eufemizmas, vartojamas vietoj „imperijos“ ) 
atkūrimas. Pavyzdžiui, Jevgenijus Ambarcumovas (Aukščiau- 
siosios Tarybos Tarptautinių reikalų komiteto pirmininkas) tie- 
siai pareiškė: „Aš vis labiau įsitikinu, kad SSRS sugriovimas 
buvo absoliučiai neapgalvotas, neatsakingas Žingsnis“, o jos 
atkūrimas, „deja, negali būti neskausmingas“ (Rossijskaja ga- 
zeta, 1992 m. balandžio 13 d.). 

Šis atkūrimas tampa Rusijos prezidento Boriso Jelcino 
priešininkų vis atviriau skelbiamu tikslu. Viceprezidentas Alek- 
sandras Ruckojus susikrovė politinį kapitalą apeliuodamas į 

Rusijos garbę ir neigiamus Rusijos imperinės galios žlugimo 
padarinius. Jis vis dažniau aiškina, kad pagrindinė šio žlugi- 
mo priežastis yra vidiniai Rusijos socioekonominiai sunkumai 
ir tariamas naujųjų Kremliaus valdytojų pataikavimas Vakarų 
norams. Ruckojus laikėsi itin griežtos pozicijos Ukrainos ne- 
priklausomybės atžvilgiu, jis smerkė rusų ir ukrainiečių atsi- 
skyrimą, propagavo nuolatinę Kijevo spaudimo politiką. Tai 
darydamas jis ne kartą - daugybėje kalbų ir straipsnių — pri- 
minė šlovingą Rusijos praeitį, aukštino imperinės Rusijos žyg- 
darbius, aiškiai mėgindamas kurstyti auditorijos mesianisti- 
nius ir misionieriškus instinktus. 

Turint omenyje, kad Rusijos vidaus sunkumų vis daugėja, 
nestebina tai, jog politikai demagogiškai vis dažniau kaltina 
pokomunistinę politiką, laikydami imperijos suirimą ir prova- 
karietišką Jelcino orientaciją svarbiausia politinio chaoso ir 
ekonominio nuosmukio priežastimi. Vis atviriau užsipuolama 
demokratija šalyje ir nuolaidos užsieniui. Vladimiras Žirinov- 
skis, kuris per 1991 metais įvykusius Rusijos prezidento rinki- 
mus gavo apie 7 milijonus balsų, nužengė toliausiai: jis viešai 
paskelbė valstybinio autoritarizmo šalies viduje ir imperijos 
už Rusijos nacionalinių sienų atkūrimo programą. Jis taip pat 
paragino Rusiją politikoje atvirai priskirti save prie neturtin- 
gų Pietų valstybių, tarp kurių ji gali būti lydere, ir nesistengti 
tapti skurdžia turtuolių klubo nare. 

Įsidėmėtina, kad radikalūs požiūriai, reiškiami tokių poli- 
tiškai izoliuotų individų kaip Žirinovskis, daro poveikį demo- 
kratiškiau mąstančių politinių lyderių, pavyzdžiui, Ruckojaus 
ir Stankievičiaus, kurie buvo artimai susiję su antikomunisti- 
nėmis 1991 metų permainomis, retorikai ir žodynui. Taip vis 


labiau stiprėja rusų geopolitinis nepasitikėjimas „europietiš- 

kąja“ orientacija ir Rusija verčiama pasirinkti Trečiąjį pasau- 
lį, arba net — kaip kai kas atsargiai skatina — siekti nukreiptų 
prieš Vakarus kompromisinių susitarimų su ateinančia iš pie- 
tų Islamo banga. Tad plačiajai Rusijos visuomenei - vis labiau 
nepatenkintai status guo, atribotai nuo geidžiamos, bet nepa- 
siekiamos Vakarų kultūros (vis dažniau smerkiamos dėl jos 
materialistinio hedonizmo), suglumintai naujosios ekonomi- 
kos veikimo metodų ir trokštančiai naujų tiesų — valstybinis 
nacionalizmas tampa vienintele vienijančia ideologine alter- 
natyva. 

Susižavėjimas nacionalizmu dar nereiškia, kad grįžtama į 
komunizmą. Šis kelias per daug sukompromituotas, per daug 
rusų tiesiogiai nukentėjo nuo stalinizmo ir per daug baisių 
praeities faktų atskleista Rusijos visuomenės informavimo prie- 
monėse, kad būtų atvirai atnaujintas komunizmas. Tačiau stipri 
valstybė, įkūnijanti unikalias Rusijos tradicijas, įvedanti tvar- 
ką dėl kilnesnio idealo, siekianti susigrąžinti pasaulinę galin- 
gos imperijos šlovę ir nubrėžianti naują misiją pasauliui — gal 
kartu su kitomis nuskriaustomis šalimis — gali tapti patrauklia 
idėja. Ji gali praskaidrinti filosofinę sumaištį, kuri šiandien 
temdo paprasto ruso sąmonę; ji gali vėl nupiešti tikrovę balta 
ir juoda spalvomis, gali pateisinti pasiaukojimą visuomenei ir 
politinį paklusnumą. 

Tai kelia grėsmę, nes toks požiūris skatina naują metami- 
tą. Vargu ar gali būti atgaivintas komunizmas, veikiau ši grės- 
mė pasireikš nauja fašizmo forma. Fašizmas ypač veiksmingai 
naudojasi iracionaliąja Žmogaus prigimties puse, veiksmingai 


tiniais simboliais, piktnaudžiaujant nacionalinės galios bei šlo- 
vės žavesiu ir drausmės bei vienodumo siekiu. Komunizmas 

savo teorinėje išraiškoje per daug tikisi iš žmogaus ir nepaiso 
pagrindinių žmogaus elgesį lemiančių instinktų. Fašizmas kaip 
doktrina yra primityvesnis, tačiau emociškai jis yra fundamen- 
talesnis, gaivališkesnis ir įtaigesnis. 

Rusiškoji fašizmo atmaina neturėtų nueiti taip toli, kaip 
nacizmas, skleidęs maniakiškas rasines idėjas. Skirtingai nuo 
komunizmo ar nacizmo, rusiškasis fašizmas reikštųsi greičiau 
per autoritarizmą, o ne totalitarizmą, per šovinizmą, o ne ide- 
ologiją, per etatizmą, o ne kolektyvizmą. Jam net nereikėtų 
pasiskelbti fašizmu arba atvirai skolintis ką nors iš fašizmo 
doktrinų. Greičiausiai tai būtų praktinis fašizmas: diktatoriš- 
ko valdymo, valstybės dominavimo iš dalies privačioje ekono- 
mikoje, šovinizmo ir imperinių mitų bei valstybės misijos iš- 
aukštinimo mišinys. Šiuo mišiniu pagaliau būtų užpildyta juo- 
doji skylė, kurią bolševizmas paliko Rusijoje, atsirastų jei ne 
prievartos utopija, tai bent jau prievartinė tvarka, kurios de- 
mokratija ir laisvoji rinka gali neįstengti garantuoti. 

Jei fašizmas būtų kokia nors forma atgaivintas jis grei- 
čiausiai neapsiribotų vien Rusija. Jis, ko gero, tikrai pasklistų 
kai kuriose nerusiškose buvusios Sovietų Sąjungos valstybėse, 
kurių vidaus sunkumai gali būti ne mažesni, o demokratijos 
perspektyvos — net niūresnės negu Rusijos. Jis taip pat gali 
užkrėsti politiškai nelabai stabilias Vidurio Europos šalis, ypač 
jei pokomunistinė transformacija šiame regione susvyruotų 
arba net persimestų į kai kuriuos Vakarų Europos regionus. 
Paprasčiau tariant, fašizmo atgimimas reikštų, kad pralaimė- 
jo idėja pliuralistinės ir pragmatiškos tikrovės, atmetančios 
nuomonę, kad vieningumas ir drausmė nuo viršaus iki apa- 
čios yra sveikos visuomenės požymis. 

Fašistinio fenikso reinkarnacija Rusijoje būtų ne tik di- 

džiausia istorijos ironija. Fašizmas užkrečiamas, tad naujoji 
darbiavimo pastangoms. Tai reikštų katastrofiškai užkrečia- 
mą demokratinės alternatyvos, kaip kelio į ateitį, pralaimėji- 
mą, O nacionalizmo persunkta Rusija, atsinaujinusių imperi- 
nių instinktų akinama ir todėl greičiausiai įsivėlusi į konflik- 
tus su savo kaimynais, neišvengiamai taptų dar viena destruk- 
tyvia jėga pasaulyje, kuris ir taip vis mažiau sugeba valdyti 


savo likimą. 


Globalinės nelygybės 
milžinas 


Beveik per visą pasaulio istoriją nelygybė buvo toleruoja- 
ma, nes žemynus skyrė didžiuliai atstumai ir kultūrų tolimu- 
mas. Suartėjusiame ir glaudesniame pasaulyje, kuriam būdin- 
gas visuotinis politinis pabudimas, nelygybė toleruojama vis 
mažiau. Tačiau kaip ši nepakanta nelygybei pasireikš, priklau- 
so nuo to, kur ji bus nukreipta ir kas vadovaus jos pasireiški- 
mui. Tai siejasi ne tik su Rusijos, bet ir su Kinijos būsimu 
vaidmeniu. 

Tai, kad naujasis glaudumo jausmas didina susirūpinimą 
globaline nelygybe, yra nepaprastai reikšmingas ir naujas mūsų 
laikų tikrovės bruožas. Politinio sąmoningumo plėtra skatina 
vis didesnį nepakantumą globalinei nelygybei. Kurį laiką šis 
nepakantumas gali likti užuomazgoje, pasireikšdamas daugiau 
pasipiktinimu nei organizuotais veiksmais, tačiau beveik aiš- 
ku, kad jis vis labiau veiks daugumos žmonių pasaulėžiūrą, — 
visų tų, kurie žino apie turtingosios mažumos hedonistinę kor- 
nukopiją ir pavydi jos. Taigi globalinė nelygybė tikrai taps svar- 
biausia XXI amžiaus politikos problema. 

Demokratija, grindžiama laisvosios rinkos sistema, šiuo 
metu lyg ir triumfuoja. Tačiau šis triumfas daugiau pagrįstas 

komunizmo nesėkme nei demokratinių idealų tinkamumo bet 
kuriomis sąlygomis sėkme. Neturtingame pasaulyje šiuos ide- 
alus reikia įgyvendinti pragmatinėje gyvenimo plotmėje. For- 
malios laisvės be esminio išsilaisvinimo nuo vargo ir skurdo 
gali nepakakti. Vakarų kultūrinis hedonizmas gali atrodyti esąs 
labiau globalinės nelygybės nei laisvosios rinkos pranašumo 
įrodymas. Štai kodėl demokratijos pergalė ideologijų konflik- 
te vis dar lieka ne tiek visuotinis pačių idėjų triumfas, kiek 
koalicijos, kuriai vadovavo Amerika, pergalė prieš sovieti- 
nį bloką. Be jokios abejonės, ideologinė šios pergalės prasmė 
yra nepaneigiama, tačiau jos reikšmė pasauliui nėra filosofiškai 
svarbi. 

"Tuo tarpu tiek dėl objektyvių, tiek dėl subjektyvių veiks- 
nių kitame amžiuje aktualiausiu taps nelygybės klausimas. Ob- 
jektyvūs veiksniai priklauso nuo demografinės ir ekonominės 
dinamikos. Demografinis augimas pasaulyje labai netolygus, 
jis daug svarbesnis neturtingajai žmonijos daliai. Ekonominis 
augimas taip pat netolygus, tačiau jis palankesnis turtinges- 
nei žmonijos daliai. Tad bendram pasaulio gyventojų skaičiui 
didėjant, turto pasiskirstymo disproporcija pasaulyje tampa 
dar ryškesnė. Daugumos ekspertų nuomone, 2000 metais pa- 
saulyje gyvens apie 7 mlrd. žmonių (4 kartus daugiau negu 
1900 metais, kai jų buvo 1,5 mlrd.), o 2025 metais - 8,5 mlrd. 
Iš to skaičiaus apie 6,5 mlrd., tikėtina, gyvens neturtingose 
šalyse. Pavyzdžiui, Bangladeše gyventojų padaugės nuo dabar 
esančių 115 iki 235 mln., Egipte - nuo 50 iki 125 mln., Kenijo- 
je —- nuo 24 iki 80 mln., o Indijoje - nuo 855 iki 1440 mln. Dar 
blogiau, kad maždaug du trečdaliai jų gyvens susispaudę ma- 
žiau išsivysčiusio pasaulio miestų lūšnynuose lengvai pasiduo- 
dami radikaliai politinei mobilizacijai. 

Neigiamas demografines tendencijas dar labiau sustipri- 
na neigiamos ekonomikos tendencijos. Jungtinių Tautų vysty- 
mo programos „Žmonijos raidos pranešimas“ 1992 metų duo- 
menimis, septintajame dešimtmetyje turtingos šalys buvo 30 
kartų turtingesnės už neturtingąsias, tačiau paskutiniajame 
šio amžiaus dešimtmetyje šis skirtumas dar padidėjo, ir dabar 
jos turtingesnės net 150 kartų! Šis procesas nežada keisti kryp- 
ties. Panašūs dalykai dedasi ir pačiose neturtingose šalyse — 
ten gilėja socialinė takoskyra. Pranešime taip pat apskaičiuo- 
ta, kad tik pusė visos užsienio pagalbos, jei skaičiuosime pa- 
gal vienam gyventojui tenkančią dalį, tenka neturtingiausioms 
šalims, o kita pusė šios paramos tuo pat metu plaukia į pir- 
maujančias iš besivystančių šalių. Galiausiai ekonomikos plėt- 
ros tempas išsivysčiusiose ar sėkmingiau besivystančiose šaly- 
se daug spartesnis, todėl realusis atotrūkis dar labiau padi- 
dės. 

Pasipiktinimą šiuo skirtumu subjektyviai didins ir dispro- 
porcijos, atsirandančios dėl senėjimo proceso. Vyresnių nei 
65 metų Žmonių dalis turtingose šalyse didėja daug greičiau 
nei atitinkama šio amžiaus grupė neturtingose šalyse, o jau- 
nesnių nei 15 metų amžiaus grupė dar greičiau mažėja. Di- 
džiulis skaičius beveik arba visai nedirbančių ir, žinoma, skurs- 
tančių neramių jaunų Žmonių neturtingose šalyse - moder- 
nioms komunikacijų priemonėms skleidžiant informaciją apie 
gyvenimo sąlygas likusiame pasaulyje — taps aktyvesnis poli- 
tiškai, kai jį apims nekantrumas ir neviltis. 

Tuo pat metu didėjantis turtinguose pasaulio kraštuose 
susirūpinimas ekologinėmis problemomis dar padidins lygy- 
bės svarbą. Ekologinės problemos iš tiesų rimtos, jos kelia 
grėsmę visai žmonijai. Jas būtina spręsti neatidėliojant. Šių 

problemų pernelyg ilgai buvo nepaisoma. Tačiau reikia pripa- 
žinti, kad didžiausios ekologijos pažeidėjos iki šiol buvo išsi- 
vysčiusios valstybės. Būtent Europoje ir Šiaurės Amerikoje 
buvo išnaikinta ne viena gyvūnų rūšis, būtent čia iki šiol ne- 
gailestingai niokojami miškai. Išsivysčiusiose, ypač buvusiose 
komunistinėse šalyse industrializacija vyko mažai tekreipiant 
dėmesio į aplinką. Šio proceso padariniai dabar pradėjo kelti 
rimtą pavojų Žmonių gyvybei. Būtent dėl šių valstybių politi- 
kos atmosferoje susikaupęs šilumą sulaikančio anglies dvide- 
ginio didžiulis kiekis gresia globaline katastrofa. 

Besivystančios šalys kopijuoja istorinę turtingųjų patirtį 
dažnai beprotiškai plėtodamos pramonę ne dėl abejingumo 
ekologijos problemoms, tiesiog joms tai vienintelis būdas at- 
sikratyti skurdo ir įveikti jas kamuojantį atsilikimą. Joms tai — 
mažesnis blogis. Negana to, jos jaučia, jog turtingi pasaulio 
kraštai neturėtų išvengti atsakomybės pasiteisindami tuo, kad 
seniau niekas pasaulyje nežinojo apie ekologijos svarbą ir to- 
dėl būdas, kuriuo išsivystęs pasaulis kūrė pramonę, yra jau 
užversta knyga, o ne sąskaitos už padarytą aplinkai žalą eilutė. 
Žodžiu, jų manymu, turtingų kraštų atsakomybė už šią grės- 
mingą problemą yra didesnė ir jie privalo daugiau prisidėti 
lengvinant finansinę naštą. 

Susirūpinus planetos ekologija, dar aktualesnė tampa glo- 
balinės nelygybės problema. Šis susirūpinimas ryškiausias iš- 
sivysčiusiose šalyse ir pirmiausia jų aukštesniuose socialiniuo- 
se sluoksniuose. Tai savaime nepaneigia esminio problemos 
legitimiškumo, net jei ji iš dalies pavirsta socialine mada. (Šiuo 
metu mokslininkai gyvai diskutuoja, ar susirūpinimas ekolo- 
gija nepagimdė naujo „izmo“ — būtent „iracionalaus ekolo- 
gizmo“, kaip jį kai kas vadina, — ir ar galima rimtai tvirtinti, 

jog ekologiniai sprendimai turi būti grindžiami vien vadina- 
maisiais mokslo kriterijais atmetant politinius argumentus?) 
Tačiau Žmonijos turtingos dalies susirūpinimas ekologija tuo 
pat metu yra ir prieštaravimas tarp naujos meilės gamtai ir 
kornukopinės privilegijuotosios žmonių dalies gyvensenos. Kol 
patys šie Žmonės rimtai nepervertins savo gyvenimo būdo, 
pripažindami toli siekiančią ne realių poreikių, 0 asmeninių 
įgeidžių tenkinimo kontrolę, ekologijos išaukštinimas tik dar 
labiau kurstys konfliktą tarp turtingų ir neturtingų Žmonių. 

"Tam tikru mastu tai jau yra atsitikę. Nesutarimai, išryškė- 
ję 1992 metais Rio de Žaneiro konferencijoje, buvo tik giles- 
nių ir platesnių požeminių srovių atspindys. Kuo daugiau dė- 
mesio turtingos valstybės skirs aplinkosaugos problemoms ša- 
lies viduje, tuo didesnė tikimybė, kad turtuolių ir vargšų gyve- 
nimo lygio skirtumai toliau didės. Kai kurie NAFTA (North 
American Free Trade Area; Šiaurės Amerikos laisvosios preky- 
bos zona) kritikai teigia, kad ši sutartis leis Amerikos verslui 
niokoti Meksikos gamtą, tokiu būdu palengvindama jos ap- 
saugą Amerikoje. Amerika jau skiria daugiau nei 27 BNP 
aplinkos apsaugai ir atkūrimui, Vokietija — beveik tiek pat; 
kitos išsivysčiusios šalys daro tą patį. Visos šiam tikslui skiria- 
mos lėšos regione sudaro apie 200 milijardų dolerių per me- 
tus. Neišvengiamai iškils klausimas, ar nereikėtų nemažą šių 
lėšų dalį skirti ne vien tarptautiniu mastu dedamoms pastan- 
goms išsaugoti aplinką, bet ir neturtingų šalių daliai pagerin- 
ti. 

Ilgainiui turtingesnėse pasaulio dalyse susirūpinimas eko- 
logija gali paskatinti filosofiškai pervertinti gyvenimo būdą ir 
atkreipti dėmesį į socioekonominės nelygybės problemas. Ko- 
munizmo žlugimas užgožė šios problemos svarbą Vakarams. 

Tačiau baimė, kad abejingumas aplinkos naikinimui kelia pa- 
vojų gyvybei, neišvengiamai stipriau jaučiama tų, kurie labiau 
džiaugiasi gyvenimo vaisiais, gali priversti išsivysčiusį pasaulį 
griebtis politikos, kuri iš tikrųjų reaguos į šias kur kas svar- 
besnes socioekonomines problemas. Ši išeitis dar labiau tikė- 
tina dėl to, kad politiškai bundantis pasaulis vis mažiau ir 
mažiau linkęs toleruoti didžiules gyvenimo lygio disproporci- 
jas. 

Lygybės klausimui vis daugiau dėmesio skiria pagrindinės 
pasaulio religijos. Per amžius didžiosios religijos gana natū- 
raliai rūpinosi socialiniu teisingumu, sutelkdamos dėmesį į 
neturtinguosius. Tačiau karštai ragindamos turtuolius užjaus- 
ti vargšus jos skatino daugiau pasyvumą ir susitaikymą nei 
reformas ir permainas. Kaip institucijoms, joms tekdavo atsi- 
žvelgti į žemiškąjį kompromisų su galingaisiais ir turtingai- 
siais imperatyvą. Laikui bėgant, joms tekdavo susitaikyti su 
status guo, nepaisant nuoširdaus susirūpinimo dorove ir žmo- 
nių, savo gyvenimą atidavusių religiniam pašaukimui, pasi- 
šventimo. 

Tačiau dabar ir Krikščionybė, ir Islamas — religijos, ku- 
rioms gresia moderni gyvensena, susidūrusios su sekuliariz- 
mo plitimu, morališkai atmetančios hedonistinę masinę Va- 
karų kultūrą — vis daugiau dėmesio kreipia į lygybę, dvasiškai 
svarbiausią šių laikų gyvenimo problemą. Taip jos gali iš da- 
lies užpildyti tuštumą, kurią paliko marksizmas, tačiau kito- 
kiu būdu. Komunizmas žiūrėjo į nelygybę materialistiškai, jis 
atmetė dvasinės dimensijos svarbą, teigdamas, kad jam pa- 
vyks sukurti visuotinę materialinę gerovę, nes Žmogų iš pri- 
gimties skatina ir apibrėžia materialiniai poreikiai. Savo ruožtu 
religijos pabrėžia, kad gerą gyvenimą visų pirma apibrėžia 

dvasinės sąvokos, o tikroji gero gyvenimo samprata apima ir 
teisingumo imperatyvą žmonių santykiuose. Lygybės nevalia 
siekti mechaniškai — sulyginant visų materialųjį turtą, tačiau 
jos siekis reikalingas kaip savivarža kaupiant materialines gė- 
rybes ir išreiškiant tarpusavio atsakomybę. 

Katalikų bažnyčia, galingiausia šių laikų Krikščionybės 
šaka, vis dažniau nurodo, ką ji laiko negatyviomis kultūrinė- 
mis kapitalizmo apraiškomis: didžiulį jo dėmesį individualiam 
savo materialinių bei jausminių įgeidžių tenkinimui, nepai- 
sant socialinių šio elgesio padarinių. Popiežiaus enciklikos ir 
karšti raginimai pripažįsta laisvosios rinkos gamybinį efekty- 
vumą, tačiau griežtai smerkia dorovinį ydingumą, būdingą kul- 
tūrai, kuri visų ir visokių poreikių tenkinimą laiko svarbesniu 
už socialinę atsakomybę, ir nurodo pavojus, būdingus rinkai, 
— įskaitant visuomenės informavimo priemonių vaidmenį, — 
nuolat skatinančiai tokius poreikius. Bažnyčia vietoj to iškelia 
bendrą gyvenimo kokybę, ypač harmoningos pusiausvyros tarp 
dvasinės ir materialinės gyvenimo pusių svarbą, pabrėždama 
būtinybę neatidėliotinai spręsti socioekonominės nelygybės 
klausimą. 

Iš tikrųjų Katalikų bažnyčia, kaip ir kitos krikščioniškosios 
bažnyčios, supranta, kad neturtinguose pasaulio regionuose 
jų misija yra patrauklesnė. Lotynų Amerikoje ir kai kuriose 
Afrikos bei Azijos dalyse religinis tikėjimas yra vis dar tvirtas 
ir gyvas, o prozelitizmo perspektyvos - daug žadančios. Tad 
religijos privalo sutelkti dėmesį į klausimus, neabejotinai ska- 
tinančius didžiulį politinį ir visuomeninį šių žmonių susido- 
mėjimą. Pamokslų apie nuolankaus susitaikymo su tikrove kil- 
numą dvasiniu požiūriu jau nebepakanka. Prasmingo dvasi- 
nio gyvenimo samprata dabar yra pakitusi: neturtinguose re- 

gionuose tai reiškia laipsnišką skurdo šalinimą, o turtinguose 
— savivaržą siekiant materialinių gėrybių. Krikščionybė, kuri 
visuomet pabrėždavo dvasinę lygybę ir net dvasinį skurdo pra- 
našumą prieš turtą, dabar vis aktyviau smerkia gilėjančią ma- 
terialinę nelygybę. 

Tačiau Bažnyčia nesiūlo jokio konkretaus socialinio mo- 
delio. Pasak Vatikano II susirinkimo, „iš žmogaus teisių nor- 
mų neišplaukia koks nors vienas ekonominės, politinės ar ide- 
ologinės sistemos pavidalas [...]. Pamatinės Žmogaus teisės 
veikiau tik nustato ribas ir pareigas visoms sistemoms ir ideo- 
logijoms, neapibrėždamos tikslių formų, kuriomis šios siste- 
mos turi būti organizuotos“. Be to, Bažnyčia pasisako prieš 
revoliucinę prievartą kaip priemonę socialiniam teisingumui 
pasiekti. Kai Lotynų Amerikos vyskupai priėmė garsiąją „pir- 
menybės vargšams“ formuluotę, popiežius Jonas Paulius II, 
paremdamas ją 1979 metais, be kita ko, pabrėžė, kad Bažny- 
čios misija yra „visiškas išganymas per keičiančią, taikingą, 
atleidžiančią ir sutaikančią meilę“. Tačiau aiškiau ši kryptis 
buvo suformuluota 1992 metais, kai, nepaisant tam tikrų pa- 
stangų atkreipti daugiau dėmesio į modernios kultūros ir se- 
kuliarizmo pavojus, popiežius per susitikimą su Lotynų Ame- 
rikos vyskupais vėl jausmingai patvirtino ypatingą „pirmeny- 
bės vargšams“ svarbą. 

Panaši, tik ne tokia pastovi yra ir kita didžioji susilaukianti 
naujų pasekėjų religija — Islamas. Nors tradiciškai manoma, 
kad Islamas labiau nei Krikščionybė linkęs fatališkai priimti 
tikrovę, šių laikų Islamas, smerkdamas vakarietiško tipo mo- 
dernumą, tampa jėga, skatinančia atmesti nelygybę. Suvok- 
dami šį modernumą kaip fundamentaliai pagedusį ir kultūriš- 
kai kapituliuojantį prieš prigimtinius juslinius impulsus, Isla- 

mo mąstytojai stengiasi išplėtoti islamiškojo modernumo idė- 
ją, kuri leistų musulmoniškoms visuomenėms džiaugtis tech- 
nologiniais modernumo vaisiais be jo negatyvių kultūrinių trū- 
kumų. Tai darydami, jie atsigręžia į tą Islamo istorijos laiko- 
tarpį, - prieš keletą šimtmečių, - kai islamiškasis pasaulis tuo 
pat metu buvo ir novatoriško pažinimo bei pirmaujančio moks- 
lo pasaulis. Taigi Islamo sociofilosofinio atsinaujinimo siekis 
yra susijęs su pastangomis įveikti tai, ką daugelis musulmonų 
suvokia kaip kultūrinę ir politinę nelygybę santykiuose su vieš- 
pataujančiais Vakarais. 

Iš tikrųjų vienalytiškesnė ir dogmatiškesnė religinė isla- 
miškojo pasaulio orientacija pagimdo gynybinę poziciją, ban- 
dančią pašalinti „ydingų“ Vakarų įtaką, skatinant atgimti ir 
atsinaujinti ilgai snaudusią musulmoniškąją civilizaciją. Reli- 
gija ir politika susipina, pateikiant islamiškąją alternatyvą, ku- 
rioje technologinis — bet ne kultūrinis - modernumas įtrau- 
kiamas į vertybių sistemą, tvarkomą pagal religinius kriteri- 
jus. Islamiškasis pasaulis nepripažįsta svetimos kultūros pra- 
našumo, — tą kultūrą jis laiko filosofijos požiūriu pagedusia, 
ekonomikos požiūriu išnaudotojiška, o politikos požiūriu im- 
perialistine. 

Taip Islamas atsiliepia į frustracinius jausmus, būdingus 
ne tik politiškai pabudusioms arabų masėms, bet ir žymiai 
skaitlingesniems Azijos musulmonams nearabams, sparčiai di- 
dėjančiam afrikiečių skaičiui bei juodaodžiams amerikiečiams 
(greitai jų visų bus daugiau kaip 1 milijardas), kurie jaučiasi 
esantys pažeminti pasaulyje, kur vis dar dominuoja turtingi, 
kvazikrikščioniški baltųjų Vakarai. Islamiškasis pasaulis pui- 
kiai supranta, kad jo vertybės ir tradicijos yra smarkiai puola- 
mos, ypač Amerikoje, moderniosios revoliucijos avangarde, 

kurioje antimusulmoniškos nuostatos dažnai reiškiamos šiurkš- 
čiomis formomis. Dabartinę Islamo, kaip susilaukiančio nau- 
jų pasekėjų tikėjimo, sėkmę iš dalies lemia pasipiktinimas tuo 
puolimu, tačiau ji dar labiau priklauso nuo to, kad Islamas 
gali pasiūlyti įtaigią alternatyvaus gyvenimo būdo viziją. 

"Tad didžiųjų religijų dėmesys socialiniam teisingumui ir 
didėjantis susirūpinimas ekologija turtingose šalyse (naujasis 
turtuolių tikėjimas), nors ir skirtingais būdais, drauge paver- 
čia nelygybės problemą svarbiausiu šių laikų rūpesčiu. Tačiau 
nors religijos gali priversti pasaulį susirūpinti nelygybės pro- 
blema, toli gražu neaišku, ar jos gali rasti konkretų atsakymą 
į dabar jaučiamą veiksmingos ir visuotinai patrauklios visuo- 
meninės tvarkos stygių. Krikščionybė, ko gero, gali pažadinti 
Vakarų sąmoningumą, o Islamas — paskatinti musulmonų pa- 
sipiktinimą. Tačiau niekas šiuo metu nesiūlo, kaip praktiškai 
spręsti svarbiausią pasaulio problemą. Neegzistuoja nei gyvy- 
bingas krikščioniškasis ekonomikos modelis, nei islamiškasis 
modernios visuomenės pavyzdys. Tuo tarpu komunizmo kaip 
ekonominės sistemos žlugimas diskreditavo visus utopinius 
bandymus įgyvendinti priverstinį egalitarizmą. 

Iš tikrųjų nūdien didėjantį lygybės siekį lydi ideologinis 
sąmyšis, nepalankus greitam visa apimančios utopinės socia- 
linės rekonstrukcijos dogmos atsiradimui. Dabar šioje pasau- 
lio dalyje dominuoja neapibrėžti troškimai, kuriems emociš- 
kai išsilieti pakanka etniškumo ir net iracionalumo, prie kurio 
puikiai pritaptų kvazifašizmas. Tai gali sukelti naujus politi- 
nio iracionalumo traukulius, net ir neatsiradus naujam visa 
apimančiam metamitui. Didėjantis susirūpinimas nelygybe gali 
pasireikšti per politiškai patrauklų konkretų modelį ir specifi- 

nį lyderį, kurie atrodys pajėgūs mesti iššūkį turtingiems Vaka- 

rams ir sukurti griežtą socialinę tvarką, galinčią susidoroti su 
didžiulėmis socialinės neteisybės problemomis. 

Nė viena iš dabartinių besivystančių šalių neatitinka rei- 
kalavimų, keliamų tokiam modeliui ir lyderiui. Indijoje yra 
didžiuliai turto ir skurdo kraštutinumai, todėl - net jei tarsim, 
kad etninis ir religinis margumas jos nesuskaldys, — ji vargu ar 
atgaus tarptautinį svorį, kurį turėjo Nehru laikais. Nė viena 
Afrikos valstybė neturi prestižo ir nė viena Lotynų Amerikos 
— pašaukimo tapti lydere. 

Kaip jau buvo minėta, susiklosčius tam tikroms aplinky- 
bėms, tapti tokia lydere gali siekti Rusija. Tam ją gali pastū- 
mėti geopolitinės problemos ir ideologinė sumaištis. Tačiau 
norint, kad Rusijos vadovavimas būtų kitų pripažintas, o ne 
vien tik skelbiamas pačių rusų, jis turi remtis veikiančiu ir 
patraukliu socioekonominiu modeliu. Kvazifašistinė, įsivėlusi 
į sekinančias naujas imperines kovas Rusija niekad neįsteng- 
tų jo sukurti. Sėkmingai kurianti demokratiją Rusija orien- 
tuotųysi į Vakarus ir būtų priklausoma nuo nuolatinės jų para- 
mos; todėl didėjanti jos integracija su išsivysčiusiu pasauliu 
trukdytų artimam ir ideologiniu požiūriu svarbiam susitapati- 
nimui su buvusio Trečiojo pasaulio žmonėmis. Todėl jei fašis- 
tinė ar net demokratinė Rusija norėtų patenkinti tokias nepa- 
matuotas savo ambicijas, ji vargu ar sulauktų palankios pa- 
saulio atstumtųjų reakcijos. 
pasauliui, galėtų apsisiausti šia lyderės mantija. Ji yra milžinė 
— dabar joje gyvena daugiau kaip 1 milijardas žmonių, atkak- 
liai besistengiančių kovoti su nelygybe. Ji taip pat yra daugiau 
nei paprasta tautinė valstybė tautinių valstybių pasaulyje. Tai 
— vienintelė valstybė, kuri kartu yra ir atskira civilizacija. Tai 

jai būdinga daugiau negu Rusijai. Tad jos ryšiai su likusiu pa- 
sauliu yra ypatingi, nes Kinija yra ir nėra jo dalis. 

Ilgus amžius ši izoliacija buvo daugiausia savanoriška. Iš 
dalies tai buvo kultūrinio savarankumo, iš dalies kultūrinio 
pranašumo apraiška. Kinija jautė, kad jai nereikalingas pa- 
saulis, kad daugeliu požiūrių ji yra pranašesnė ir kad kiekvie- 
nas ekspansijos ir kultūrinio prozelitizmo bandymas būtų be- 
prasmis. Iš dalies tai buvo ir gynyba — reakcija Žmonių, nuo- 
širdžiai tikinčių savo kultūriniu pranašumu, kurie gynėsi nuo 
barbarų įsiveržimų statydami sienas ir uždarydami duris. Net 
kinų komunizmas ne taip aktyviai skverbėsi į pasaulį kaip jo 
sovietinis antrininkas, kurstomas rusiškojo mesianizmo. Ta- 
čiau šią izoliaciją taip pat nulėmė nuotoliai, geografija, kalba 
— visa tai, kas (kaip ir Japonijos atveju) dar labiau pabrėžė 
kinų civilizacijos savarankiškumą ir izoliuotumą. 

Dabar toks užsisklendimas nyksta. Moderniame pasauly- 
je Kinija nebegali izoliuotis. Pasaulis visuomenės informavi- 
mo priemonėmis padarė įtaką Kinijai, o ši savo ruožtu vis 
daugiau įtakos daro pasauliui. Ne tik jos artimiausi kaimynai, 
bet ir daug tolimesni žemynai vis atidžiau stebi ir domisi tuo, 
kas vyksta Kinijoje. Ir jei Kinijai pavyktų sukurti politiniu po- 
žiūriu gyvybingą ir socialiniu požiūriu adekvačią 1 milijardo 
žmonių visuomenę, ji neišvengiamai atsidurtų, norėtų to ar 
ne, didžiulio ir augančio globalinio dėmesio centre. Neturtin- 
gosioms žmonijos dalims, trokštančioms tinkamo istorinio 
orientyro, tai būtų pavyzdys, kinams net nesistengiant jo aiš- 
kinti arba ideologiškai propaguoti Kinijos modelio esmę. 

Todėl daug kas priklauso nuo dviejų svarbių dalykų: kas iš 
tiesų vyksta Kinijoje ir kokį elgesio pasaulyje būdą Kinija ren- 
kasi. Sprendžiant pagal Kinijos vidaus perspektyvas, pusiau- 

svyra ateityje turėtų būti išlaikyta. Beveik penkiolika metų Ki- 
nija vidaus politikoje derino marksistinę retoriką su pragma- 
tišku ūkininkavimu ir autoritarinę diktatūrą su regioninės so- 
cioekonominės iniciatyvos laisve. Dėl to ekonomika buvo 
laipsniškai dekomunizuota, pradedant žemės ūkiu (Kinija, 
priešingai negu Rusija, tapo ne tik visiškai apsirūpinančia, bet 
ir eksportuojančia šalimi), vėliau apėmė šeimyninį verslą bei 
mažmeninę prekybą ir atvėrė Kinijos pajūrio regionus, ku- 
riuose gyvena 200 mln. žmonių, užsienio investicijoms bei ka- 
pitalistinei konkurencijai, sudarant sąlygas tiesiogiai dalyvau- 
ti Azijos Žygyje į suklestėjimą. 1992 metais valstybinis sekto- 
rius jau gamino tik pusę visos pramonės produkcijos. 

Apskritai reikia pasakyti, kad Kinijos laimėjimai yra įspū- 
dingi. Nors Kinija pagal pasaulinius standartus tebėra netur- 
tinga šalis, jos BNP devintajame dešimtmetyje didėjo beveik 
po 10 procentų per metus. Tai lenkia įspūdingą tempą, kurį 
anksčiau buvo pasiekę Japonija, Korėja ir Taivanas. Spren- 
džiant iš dabartinių rodiklių, Kinija ir paskutiniajame amžiaus 
dešimtmetyje išlaikys tokį augimo greitį. Kai kuriuose pajūrio 
regionuose, pavyzdžiui, Gvanduno provincijoje (ten gyvena 
daugiau nei 60 mln. žmonių - tai galėtų būti didelė Europos 
valstybė), augimo mastai siekė net 13 procentų per metus. 
1997 metais prijungus Honkongą šis augimas turėtų dar pa- 
spartėti, ypač Pietų Kinijoje. Jei šis tempas bus išlaikytas, 2010 
metais Kinija gali tapti ketvirtąja pasaulio ekonomine jėga — 
po Jungtinių Valstijų, Europos ir Japonijos. 

Ji gali tai pasiekti derindama kertinius laisvosios rinkos 
sistemos elementus, ypač konkurencinę verslo iniciatyvą (ku- 
ri labai artima kinų dvasiai) ir tarptautinius finansinius ryšius, 
su vis dar svarbiu valstybinės nuosavybės dalyvavimu pramo- 

nėje. 1992 metų viduryje Kinijos nacionalinis informacijos cen- 
tras prognozavo, kad 2000 metais 27 procentus pramonės pro- 
dukcijos dar gamins valstybinės įmonės (spėjama, jog tai bus 
daugiausia sunkioji pramonė), kolektyvinės nuosavybės įmo- 
nės gamins 48, o privatus sektorius - 25 procentus. Jei sociali- 
nė infrastruktūra gerės ir asmeninės pajamos didės tokiu pat 
tempu kaip ir ekonomikos plėtra, daugeliui besivystančių ša- 
lių, o ypač kai kurioms buvusioms sovietinėms valstybėms, 
Kinija gali tapti vis patrauklesne alternatyva tiek patyrusiai 
nesėkmę komunistinei sistemai, tiek vakarietiško tipo demo- 
kratijai, pagrįstai laisvąja rinka. 

"Todėl labai svarbu, kokią elgseną Kinija pasirinks tarptau- 
tinėje arenoje. Dabartinė Kinijos aštuoniasdešimtmečių vy- 
riausybė išnyks ne vėliau kaip paskutiniojo dešimtmečio vidu- 
ryje. Tada gali prasidėti politinio nestabilumo laikotarpis. Esa- 
ma pavojaus, kad tokiomis aplinkybėmis Kinija susiskaldys, o 
jos ekonomika nusmuks. Kinijos istorijoje tokie ciklai, kai 
veiksmingą centralizuotą valdžią keičia nesantaikos ir skaldy- 
mosi fazės, nėra naujiena. Tai gali vėl atsitikti, ypač ryškėjant 
Pietų ir Šiaurės Kinijos ekonomikos plėtros skirtumams. Jei 
taip atsitiktų, galimas daiktas, Kinija vėl užsisklęstų, besiruū- 
pindama pirmiausia savo vidiniais kivirčais. 

Tačiau reikia taip pat turėti omenyje, kad socioekonomi- 
nė pastarųjų 15 metų Kinijos pažanga sukūrė pagrindą ra- 
mesnei ir sklandesnei transformacijai, ne tokiai destruktyviai, 
kokia prasidėjo yrant Sovietų Sąjungai, kai sistema akivaiz- 
džiai darėsi vis neveiklesnė. Daug palankesnėmis socioeko- 
nominėmis sąlygomis įpėdinystės krizė Kinijoje galėtų būti 
ne tokia intensyvi ir destruktyvi kaip paprastai būna žlungant 
diktatoriškoms santvarkoms. Jei taip ir bus, Kinija netrukus 

galės užimti pasaulyje daug aktyvesnę poziciją. 

Ekonomiškai aktyvi ir kariniu požiūriu stipri Kinija — di- 
dėjančio tarptautinio susidomėjimo objektas — tuomet galėtų 
rinktis iš trijų didžiulių pasaulyje jai atsiveriančių galimybių: 
1. Gana pragmatiškai praktikuodama tai, ką galima vadinti 
komerciniu komunizmu, ir vis dar skelbdamasi esanti komu- 
nistinė sistema, Kinija galėtų sąmoningai įsitvirtinti kaip ne- 
turtingų pasaulio valstybių lyderė, sudarydama opoziciją Ame- 
rikos—Europos-Japonijos vadovaujamai koalicijai, ginančiai 
status guo. 2. Pavertusi savo ekonominį potencialą politine- 
karine jėga, Kinija galėtų siekti daryti didesnę įtaką Azijos 
klestinčioje zonoje ir mesti iššūkį politinei Japonijos pirme- 
nybei. 3. Daug atviriau atsisakiusi doktrininių savo praeities 
liekanų, Kinija galėtų tapti pasaulio politinės valdžios nare, 
žinoma, su sąlyga, kad ji ten būtų pageidaujama. 

Pirmoji galimybė, be abejo, atsilieptų daugeliui pasaulio 
regionų. Atrodo, kad tam tikru mastu dabartinė Kinijos poli- 
tika yra orientuota būtent šia linkme. Kinija jau tiekia nau- 
jausią ginkluotę kai kurioms karingiausioms besivystančioms 
valstybėms, o kinų politinė retorika vis dažniau pabrėžia, kad 
pasaulis, kuriame dominuoja kelios turtingos valstybės, yra 
nepriimtinas. Rimtuose pasaulio reikalų tyrimuose, kuriuos 
atlieka kinai, - pavyzdžiui, 1992 m. kovo 23 d. Pekino Foreign 
Affairs Journal išspausdintoje apžvalgoje, - pabrėžiama: „Ko- 
va tarp besivystančių šalių, siekiančių sukurti naująją pasau- 
lio tvarką pagal Vakarų vertybes bei ideologijas, ir besivystan- 
čių šalių, besipriešinančių tokiai „naujajai pasaulio tvarkai“ ir 
siūlančių sukurti teisingą bei išmintingą naująją pasaulio tvar- 
ką, greičiausiai dar labiau paaštrės.“ 


Pagunda atviriau imtis vadovaujančio vaidmens, ko gero, 

dar padidės ryškėjant kai kurių besivystančių šalių lyderių — 
ypač buvusių komunistinių Rusijos ir Ukrainos — polinkiui 
liaupsinti Kinijos modelį, skatinant kinus drąsiau kalbėti apie 
konceptualius savo sėkmės pagrindus. Nenuostabu, jog tai jau 
paskatino anksčiau cituotus kinų analitikus ne tik pabrėžti, 
kad Kinija rems teisingą besivystančių šalių reikalą, bet ir tvir- 
tinti, kad „tarptautinis Kinijos prestižas amžiaus pabaigoje 
smarkiai išaugs“. Šis išaugęs prestižas (ir galia) gali paskatinti 
kinus eklektiškai suplakti marksizmą (sprendžiant įvairius so- 
cialinius klausimus), kvazifašizmą (nustatant valstybės vaid- 
menį socialinių prioritetų formavimui), nacionalizmą (kaip 
politinio sutelktumo šaltinį) ir kapitalizmą (ekonomikos plėt- 
rai palaikyti). 

Tuomet Kinija galėtų iškilti kaip alternatyvios raidos kon- 
cepcijos pavyzdys ir mesti iššūkį dabartiniam globalinės ga- 
lios pasiskirstymui. Vargu ar jos raginimai primintų metami- 
tinį ankstesnio utopizmo stilių, tačiau galbūt juose vis dar 
skambėtų doktriniški obertonai. Jie teigtų, kad egzistuoja 
„trečias kelias“ tarp buvusio sovietinio komunizmo modelio 
ir kapitalistinės demokratijos. Vis labiau poliarizuotame pa- 
saulyje, prikimštame masinio naikinimo ginklų ir stokojančia- 
me kelrodžio, išreiškiančio ne tik pasibaisėjimą esama padė- 
timi, bet ir esančio žiburiu kelyje į geresnę ateitį, Kinija, ne- 
paisant santykinio jos atsilikimo ir kalbos barjero, galėtų pa- 
tenkinti šį plačiai paplitusį poreikį. Ji galėtų tai atlikti kur kas 
patraukliau ir įtaigiau negu kada nors tai įstengė padaryti So- 
vietinė Rusija. Ji galėtų ne tik paralyžiuoti tarptautines pa- 
stangas palaikyti taiką, bet ir tiesiogiai paremti smarkėjančius 
karus keliuose karštuose Eurazijos taškuose. Per klestinčią 
ekonomiką, ginklų eksportą, egalitarinę retoriką ir veto teisę 

Jungtinėse Tautose, Kinija gali pretenduoti vadovauti globa- 
liniam masių sukilimui. 

Vertinant Kinijos perspektyvų variantus būtina atsižvelgti 
ir į galimybę, kad ekonomiškai klestinti ir politiškai savimi 
pasitikinti Kinija, — pasijutusi išstumta iš globalinės sistemos 
ir nusprendusi tapti atstumtųjų valstybių užtarėja bei lydere, 
— gali nutarti mesti ne tik aiškiai išreikštą doktrininį, bet ir 
galingą geopolitinį iššūkį viešpataujančiam trinariam pasau- 
liui. Tuomet savaime iškyla klausimas: kokia tarptautinė kon- 
figūracija geriausiai tiktų siekiant šio tikslo? Kinijos strate- 
gams, kurie priešpriešina save trinarei Amerikos, Europos 1r 
Japonijos koalicijai, geopolitiniu atžvilgiu veiksmingiausia būtų 
pamėginti sukurti trišalį aljansą, jungiantį Kiniją su Iranu Per- 
sijos įlankos ir Viduriniųjų Rytų regione bei su Rusija buvu- 
sios Sovietų Sąjungos teritorijoje. Tokia nukreipta prieš da- 
bartinę pasaulio tvarką koalicija galėtų tapti galingu magnetu 
kitoms valstybėms, nepatenkintoms esamu status guo. 

"Tam tikromis aplinkybėmis tiek Iranas, tiek Rusija gali tu- 
rėti pakankamai priežasčių prisijungti prie tokio Kinijos va- 
dovaujamo trišalio aljanso. Iranui tai galėtų būti naudinga 
puoselėjant tradicines imperines ambicijas Persijos įlankos re- 
gione ir kai kuriose priklausiusiose Rusijai Vidurinės Azijos 
regiono dalyse, kartu siūlant visam islamiškajam pasauliui 
savo politikos ir religijos mišinį. Nusilpusi ir nusivylusi Rusi- 
ja, jei jos pastangos sukurti demokratišką ir orientuotą į Eu- 
ropą sistemą būtų bergždžios, galėtų nuspręsti, kad tokia są- 
junga praverstų jos pastangoms susigrąžinti bent kai kurias 
buvusios imperijos dalis. Abiem atvejais Kinija turėtų ką pa- 
siūlyti partneriams, — ne tik ginkluotę, bet ir santykiškai kles- 
tinčios socioekonominės sistemos jėgą, — O jos partneriai iš 

pragmatiškų sumetimų galėtų sutikti su neformaliu de facto 
Kinijos vadovavimu. Toks trišalis aljansas galėtų atgaivinti se- 
nąjį Kinijos-Sovietų Sąjungos bloką, kuriame formalią ideo- 
logiją pakeistų miglota priešprieša netinkamam globaliniam 
status guo, o Pekino ir Maskvos hierarchiniuose santykiuose 
būtų pasikeista vietomis. 

"Tačiau net priartėjusi prie tokio reikšmingo vaidmens, Ki- 
nija turi dar vieną pasirinkimą. Siekdama įsitvirtinti kaip 
svarbiausia Tolimųjų Rytų jėga, ji gali mesti iššūkį regioni- 
niam stabilumui. Tolimieji Rytai jau tampa antrąja - po Eu- 
razijos smurto stačiakampio — intensyvaus modernių ginklų 
telkimo vieta. Visos regiono valstybės, nuo Indonezijos iki 
Japonijos, kaupia naujus ginklus. Kai kurios jų, tokios kaip 
Šiaurės Korėja ir turbūt Taivanas, netrukus gali turėti bran- 
duolinį ginklą. Todėl ir Kinijos ekonominė galia galėtų būti 
nukreipta labiau karine nei ideologine kryptimi. Tai galutinai 
supriešintų Kiniją su Japonija, be to, čia atsirastų didelės ir 
potencialiai destabilizuojančios regioninės konkurencijos 
užuomazgų. 

Šio regiono paradoksas yra tai, kad jis tampa pasaulio eko- 
nominio aktyvumo centru neturėdamas daugiašalės saugumo 
struktūros. Todėl jame gali greitai prasiveržti prievarta, ku- 
rios motyvas —- pragmatišku Azijos požiūriu — bus ne ideologi- 
ja, o nauda. Šis pavojus dar padidėtų, jei Jungtinės Valstijos 
pasitrauktų iš šio regiono. Jei nebebus Jungtinių Valstijų ka- 
riuomenės, čia gali kilti lokalinių konfliktų, - stimuliuojamų 
daugiausia ekonominių interesų, tokių kaip naftos gavybos 
jūroje teisė, - kuriais galėtų pasinaudoti Kinija, tvirtinandama 
savo pozicijas. Iš tikrųjų pirmosios dvi galimybės nėra nesu- 


derinamos tarpusavyje, o tam tikras ideologinio ir karinio 1š- 

šūkių derinys dar tikėtinesnis. Tačiau bet kuriuo atveju globa- 
linės netvarkos problemos taptų dar sunkiau išsprendžiamos, 
o politiniam procesui dar labiau trūktų bendradarbiavimo. 

Iš to darytina išvada, kad tinkamiausias - trečiasis - Kini- 
jos pasirinkimas būtų tapti „klubo“ nare. Tačiau tam reikalin- 
gas ne tik pozityvus ir suderintas Vakarų žingsnis, — kuris, 
tiesą sakant, beveik tikrai būtų žengtas, — bet ir Vakarų supra- 
timas, kad Kinija simbolizuos ir iš dalies atstovaus neturtin- 
gosios žmonijos dalies troškimams. Kinija, kaip globalinė eko- 
nominė jėga, net ir tuomet vis dar bus, vertinant pagal gamy- 
bą vienam gyventojui, palyginti neturtinga, nors ir įspūdingai 
besivystanti visuomenė. Todėl ji ir toliau iš dalies tapatinsis su 
valstybėmis, nesančiomis priešakinėse turtingojo pasaulio gre- 
tose. Jos pavyzdys ne tik vilios kitas, bet ir skatins kinus kal- 
bėti apie plačiau taikytiną savo patirtį. Tad Kinija kartais bus 
linkusi elgtis jei ne kaip pasaulio masių revoliucinė vadovė, 
tai bent kaip jų atstovė spaudai. 

Šiaip ar taip, žmonijos politinės ateities modelis daugiau- 
sia priklausys nuo klestinčių, tačiau taip pat gana egocentriš- 
kų Vakarų filosofinės ir kultūrinės evoliucijos, nuo to, kokiu 
mastu pokomunistinė transformacija patvirtins ar paneigs pla- 
tesnį demokratinio modelio taikymą, ir nuo didžiojo pasaulio 
socioekonominio eksperimento įtakos globaliniam bendradar- 
biavimui. Ideologinės sumaišties ir socialinės poliarizacijos 
pasaulyje ryškėja geopolitinio susiskaldymo grėsmė. Globali- 
nė geopolitinė dinamika persipina su politiškai pabudusios žmo- 
nijos ateities garantijų ir visuotinai pripažintų teisingumo krite- 
rijų troškimu. Tokia padėtis ne tik gąsdina; ji pateisina nerimą 
dėl to, kad globalinės netvarkos problemos gali tapti lemiamais 

XX amžius - metamitų ir megamirčių amžius — pagimdė 
klaidingą totalinio valdymo idėją, persmelktą įžūliomis pre- 
tenzijomis į absoliučią tiesą. Religingą ikimodernių laikų žmo- 
gų, tikrovę suvokusį kaip Dievo nustatytą tvarką, pakeitė fa- 
natikas pasaulietis, kuriam vis labiau norėjosi uzurpuoti Die- 
vo vietą - sukurti rojų Žemėje, savo utopinei vizijai pajun- 
giant ne tik gamtą, bet ir pačią žmoniją. 

XX amžiuje šią iškreiptą viziją išreiškė brangiausiai per 
visą žmonijos istoriją kainavusios politinės puikybės pratybos 
— totalitariniai bandymai įgyvendinti prievartos utopijas. Šio- 
se utopijose visa tikrovė — ir objektyviu socialinės organizaci- 
jos, ir subjektyviu asmeninių tikėjimų lygmeniu — turėjo pa- 
klusti doktriniškam vienintelio politinio centro valdymui. Kai- 
na, sumokėta žmonių gyvybėmis už šiuos kraštutinumus, yra 
protu nesuvokiama. 

Šiems bandymams akivaizdžiai žlugus, Vakaruose atsivė- 
rė kelias dabartinei antitezei, kurios esminis bruožas yra mi- 
nimalus asmeninių ir kolektyvinių troškimų, seksualinių po- 
traukių bei socialinio elgesio valdymas. Tačiau šiuo beveik vi- 

sišku bet kokio valdymo atmetimu dangstoma mintis, kad vi- 
sos vertybės yra subjektyvios ir reliatyvios. Trumpai tariant, 
šiame amžiuje žmonija, pradėjusi nuo eksperimentų su prie- 
vartos utopija, atėjo prie visa leidžiančios kornukopijos malo- 
numų, nuo karšto metamitų išpažinimo —- prie nerūpestingo 
žaidimo su reliatyvistiniu agnosticizmu. 

Šiame filosofiniame kontekste pasaulio politinis gyveni- 
mas pasižymi dinamiška ir sąveikaujančia plėtra: 

fizinės galios — suteikiančios galimybę valdyti gamtą, žmo- 
nių gyvenimą ir mirtį, tobulėjant medicinai — net ir pačią žmo- 
gaus esmę; 

politinio aktyvumo — žmonijai politiškai sąmonėjant, kar- 
tu tampant imlesnei masinei mobilizacijai ir atkakliau reika- 
laujant dalyvavimo priimant sprendimus; 

asmeninių lūkesčių (ir asmeninių, ir kolektyvinių), didė- 
jančių itin sparčiai, nes pasaulio turtuoliai nori visko dar dau- 
giau, O vargšai — to, ką turtuoliai jau turi; 

visuomeninių permainų spartos — kiekvienai naujai kartai 
užaugant pasaulyje, kurio kultūra, gyvenimo būdas ir sociali- 
nė infrastruktūra vis kardinaliau skiriasi nuo ankstesniosios 
kartos pasaulio. 

Tačiau manyti, kad žmonės tikrai valdo kurios nors iš čia 
išvardytų sričių pokyčius, yra iliuzija. Kiekviena jų plečiasi ir 
keičiasi nuo savo inercijos priklausančiu greičiu. Žmogus ne- 
valdo ir net nenustato pagrindinių savo nuolat augančios fizi- 
nės galios krypčių. Kosmoso užkariavimas, naujų ginklų įgiji- 
mas, atradimai medicinos ir kitose mokslo srityse daugiausia 
priklauso nuo vidinės kiekvienos srities dinamikos. Viena nau- 
jovė gimdo kitą; naujos Žinios, įgūdžiai ar galimybės yra tik 
žingsnelis į priekį; tai nėra naujų durų atvėrimas į ateitį, žmo- 

nija tik vedama į ją. Žmogus, būdamas atradėjas, drauge yra 
ir atradimo proceso belaisvis. 

Beveik tą patį galima pasakyti apie kitas dvi reikšmingas 
kintančios tikrovės dimensijas. Politinis aktyvumas ir efekty- 
viai funkcionuojanti demokratija nebūtinai turi būti lygiaver- 
čiai dalykai. Tačiau tai yra procesas, apimantis nuolat didė- 
jantį visuomenės poreikį dalyvauti priimant sprendimus, pai- 
sant žmogaus teisių bei siekiant lygesnio ne tik valdžios, bet ir 
privilegijų paskirstymo. Jis paverčia politiškai pasyvią Žmo- 
niją aktyviomis masėmis, norinčiomis suvokti savo judėjimo 
kryptį. 

Zmogaus lūkesčiai keičiasi tokiu pat greičiu, kokiu atsi- 
randa nauji produktai, kuriuos kartu su paklausa sukuria var- 
totojiška Vakarų kultūra, ypač pabrėžianti pastovų ir greitą 
materialinių bei juslinių įgeidžių tenkinimą, 0 jos nustatomais 
pavyzdžiais seka didžiulė dauguma tų, kurie vis dar tik stebi 
nedaugelio laimingųjų gyvenimo būdą ir pavydi jiems. 

Taigi pakanka vienos kartos viešpataujančią kultūrą ir so- 
cioekonominę infrastruktūrą pakeisti tokiu laipsniu, kokį anks- 
čiau pasiekdavo per ištisą šimtmetį. Dėl technologijų, švieti- 
mo, kelionių ir modernių komunikacijų sąveikos visiškai pasi- 
keitė laiko ir nuotolio suvokimas ir nuostabiai greitai įvyko 
subjektyvios, t.y. visuomenės papročių, bei objektyvios, t.y. 
socialinės, permainos. 

Tačiau žmonijos galių plėtra ir panaudojimas nepriklauso 
nuo pasirinkimo, pasiekto bendru moraliniu sutarimu. Ne- 
sant bendrų filosofinių kriterijų, padedančių apibrėžti siekius, 
sukaupta galia iššvaistoma daugiausia paisant egoistinių inte- 
resų ir naudos ir vystosi pagal savo vidinę logiką. Tai, kas lai- 
koma ryžtingu žmonijos išsivadavimu, galiausiai patenka į pa- 

vojingą priklausomybę nuo istorijos jėgų, kurias lemia dina- 
miška technologinių galimybių ir filosofinės sofistikos sąvei- 
ka. 

Šios plačios tendencijos tiesiogiai siejasi su globaliniais 
artimiausių dešimtmečių reikalais. Jei politiškai pabudęs pa- 
saulis, skatinamas didėjančių socialinių frustracijų, greitu lai- 
ku ir neužsikrėstų nauju metamitu, vis tiek, kardinaliai nepa- 
sikeitus nei politiniam elgesiui, nei politinėms vertybėms sie- 
kiant artimiau bendradarbiauti ir sukurti tinkamą globalinę 
sistemą, jis lengvai gali tapti visuotinio nestabilumo ir smurto 
auka. Tuomet gali atsirasti naujų politinio iracionalumo pro- 
trūkių. 

Tokiomis aplinkybėmis, net jei Amerika vis dar išlaikytų 
neprilygstamą galią, jos efektyviai globalinei įtakai gali nebe- 
pakakti autoriteto. Vienos galios neužteks Amerikos „naujo- 
sios pasaulio tvarkos“ idėjai įgyvendinti. Ne mažiau svarbu ir 
tai, kad dėl polinkio į kultūrinį hedonizmą Amerikai būtų dar 
sunkiau rasti bendrą kalbą su tomis didžiulėmis žmonijos da- 
limis, kurios jaučiasi nušalintos nuo pasaulio reikalų prasmingo 
sprendimo. Esant tokiai padėčiai, jos bandys atrasti sutelkian- 
čią misiją ir tinkamą pavyzdį, kurio suvienytos galėtų mesti 

Šiaip ar taip, beveik aišku, kad geopolitinis pasaulio že- 
mėlapis taps neregėtai painus. Užuot kūrusios naująją pasau- 
lio tvarką, valstybės, turinčios galios ir turtų, susiburs, kad 
galėtų lengviau varžytis su savo konkurentais ir geriau apsau- 
goti savo turtus. Vadinasi, atsiras kelios pagrindinės grupės, o 
Amerika priklausys iškart kelioms, tačiau jos galimybės daryti 
svarią įtaką tų grupių, kuriose pati nesudarys pagrindo, vi- 
daus politikai turbūt sumažės. Šios grupės bus ir konkuren- 

cingi ekonominiai regionų blokai, ir politinės sąjungos, ku- 
rios (ypač saugumo sumetimais pasitelkus Ameriką) tam tik- 
rais atvejais bandys šiek tiek sušvelninti ekonominę konku- 
renciją. 

Galimos globalinės galios grupės, kurios, esant sąveikau- 
jančiam, tačiau vis dar nestabiliam globaliniam politiniam pro- 
cesui, sąmokslaus, bendradarbiaus ir varžysis tarpusavyje, būtų 
tokios: 

1. Šiaurės Amerika, kurioje dominuos Jungtinės Valstijos 
ir kuri bursis Šiaurės Amerikos laisvosios prekybos zonos pa- 
grindu, taip sudarydama galingiausią pasaulio ekonominį blo- 
ką, kas ilgainiui gali baigtis Kanados ir Jungtinių Valstijų in- 
tegracija (galbūt kada nors tapsiančia formalesne Šiaurės 
Amerikos konfederacija). Šios grupės įtakos zonai priklausys 
visa likusi Vakarų pusrutulio dalis (kartu su Kuba nuvertus 
komunistinę sistemą, vėliausiai po Fidelio Castro mirties). 

2. Europa, kuri galbūt bus integruota ekonomiškai, tačiau 
jos politinė vienybė toli gražu neprilygs ekonominei integra- 
cijai. Jai tektų spręsti galingos Vokietijos ir jos nenusistovėju- 
sių rytinių sienų, turint galvoje pokomunistinės transformaci- 
jos neapibrėžtumą, problemą. Jos įtakos zona bus tiek Rytų 
Europa, tiek nemaža Afrikos dalis. 

3. Rytų Azija, kurios ekonomikoje viešpataus Japonija, ta- 
čiau joje nebus adekvačios politinės ir saugumo struktūros. 
Dėl to regione galbūt nebus išvengta įtampos, ypač jei Kinija 
pradės demonstruoti savo ekonominę bei politinę galią ar net 
matuotis pasaulio atstumtųjų lyderės mantiją. Jos įtakos zona 
greičiausiai bus rytinė buvusios Sovietų Sąjungos dalis, taip 
pat Pietryčių Azija ir Australija su Naująja Zelandija. 

4. Pietų Azija, kuri galbūt stokos politinio ir ekonominio 

susitelkimo, tačiau nepriklausys nuo didelės išorinės politinės 
ir ekonominės įtakos. Indija bus šio regiono hegemonė, ta- 
čiau jo vakaruose ir šiaurės vakaruose (įskaitant Vidurinę Azi- 
ją) tam priešinsis islamiškosios valstybės. 

5. Beformis islamiškasis pusmėnulis, apimantis Šiaurės Af- 
riką, Artimuosius Rytus (išskyrus Izraelį), galbūt Turkiją (ypač 
jei ji bus Europos atstumta), Persijos įlankos valstybes, Iraką 
ir per Iraną bei Pakistaną kylantis į šiaurę ir įtraukiantis nau- 
jas Vidurinės Azijos valstybes iki pat Kinijos sienos. Jame bus 
bendrų siekių ir pasipiktinimo (ypač Vakarais), bet kartu jis 
priklausys nuo svetimų jėgų kišimosi ir jame vis dar nebus 
tikro politinio ir ekonominio susitelkimo. 

6. Galbūt Eurazijos grupė, geopolitinė „juodoji skylė“, kur 
dominuos Rusija, kuriai dar teks išsikovoti savo tapatybę. Ši 
grupė apimtų didžiąją buvusios Sovietų Sąjungos dalį, iš da- 
lies pavojingai persipindama su kitomis jau minėtomis grupė- 
mis: Europos, Azijos ir islamiškąja. 

Taigi tik pirmosios trys grupės bus bent kiek politiškai ir 
ekonomiškai susitelkusios. Kitos trys liks išorės jėgų kišimosi 
ir įtakos objektai bei pirmųjų trijų didesnių grupių konkuren- 
cinės kovos laukas. Be to, Šiaurės Amerikos grupė greičiau- 
siai bus sutelkčiausia ir vienintelė, turinti aiškų ir neginčijamą 
lyderį. Tai, be jokios abejonės, suteiks Amerikai daugiau ga- 
lios ir palengvins išsaugoti svarbų vaidmenį kitose grupėse. 

Amerikos įtaka bus ir toliau svarbi Europai, tačiau jos 
mastas priklausys nuo Europos integracijos laipsnio. Nors la- 
biau susivienijusi Europa vargu ar norės visiškai atsiriboti nuo 
Amerikos, beveik neišvengiama, jog įgijusi aiškią politinę ta- 
patybę ji norės pademonstruoti savo nepriklausomybę nuo 
Jungtinių Valstijų — net jei vis dar pageidautų, kad Amerikos 

kariniai daliniai pasiliktų jos žemėje. Nepavykus susivienyti, 
Europai tektų labiau susirūpinti Vokietijos galios apribojimu 
ir galbūt tolesniais Rusijos planais, ir ji būtų labiau linkusi 
pritarti kokiai nors netiesioginio Amerikos vadovavimo for- 
mai. 

Rytų Azijoje Amerika taip pat turėtų išlaiktyti įtaką, nors 
ji veikiausiai vis mažės. Visų pirma, JAV karinės pajėgos bent 
iki šimtmečio pabaigos greičiausiai liks Korėjoje ir Japonijo- 
je. Dėl to Jungtinės Valstijos automatiškai turės svarų balsą 
regione. Antra, kylant Kinijai atsiras daug neaiškumų, ypač 
dviejų ambicingiausių regiono jėgų — Kinijos ir Japonijos — 
santykiuose. Kitos regiono valstybės akivaizdžiai norėtų, kad 
Amerikos saugumo garantijos būtų pratęstos. Todėl šiai vals- 
tybių grupei Jungtinės Valstijos taip pat darys įtaką net ir di- 
dėjant šio regiono reikšmei pasaulio ekonomikoje. 

Be to, Jungtinės Valstijos šiame dešimtmetyje ir kito šimt- 
mečio pradžioje tikriausiai tebebus svarbiausia jėgos politi- 
kos arbitrė Persijos įlankos ir Artimųjų Rytų regione. Todėl 
Amerika dalyvaus sprendžiant vidaus problemas penktojoje 
grupėje, kuri nėra viduje pakankamai susitelkusi ir kuri la- 
biausiai neapsaugota nuo užsienio kišimosi. Ateityje čia gre- 
sia pavojus, kad Jungtinės Valstijos šitaip gali įsivelti į nesi- 
baigiančius konfliktus neramiausiose šio regiono vietose, pa- 
gilindamos kultūrinius bei filosofinius nesutarimus su islamiš- 
kuoju pasauliu, kurio teokratinių ir fundamentalistinių ten- 
dencijų Vakarai ir bijo, ir pernelyg nepaiso. 

Vakarai turėtų suprasti, kad 1 milijardui musulmonų jie 
neimponuoja, kadangi į juos žiūrima kaip į vartotojiškumo, 
amoralių vertybių ir laisvai plintančio ateizmo propaguoto- 
jus. Daugumai musulmonų Vakarų (ir ypač Amerikos) misija 

yra atstumianti. Negana to, bandymas vaizduoti „fundamen- 
talistinį“ Islamą kaip naują didžiulę grėsmę Vakarams —- taria- 
mą komunizmo vaidmens perėmėją — yra gerokai supapras- 
tintas aiškinimas. Politiškai ne visas islamiškasis pasaulis — iš 
tikrųjų tik nedidelė jo dalis - yra karingai fundamentalistinis; 
be to, politiniame Islamo pasaulyje vienybės yra išties nedaug. 
Nors Islamas ir atmeta filosofinę Vakarų modernumo sam- 
pratą, tačiau tai nėra pakankamas pagrindas manyti, jog poli- 
tiškai susiskaldęs musulmonų pasaulis — nusidriekęs nuo juo- 
dosios Vakarų Afrikos per arabiškąją Šiaurės Afriką, Arti- 
muosius Rytus, Iraną, Pakistaną, Vidurinę Aziją iki pat Ma- 
laizijos ir Indonezijos - yra pasirengęs pradėti (turėdamas 
branduolinių ginklų) šventąjį karą su Vakarais. Jei Amerika 
imtų veikti remdamasi tokia prielaida, tai reikštų, kad ji rizi- 
kuoja pati įgyvendinti savo pranašystę. 

Konfliktai taip pat galimi tarp atskirų valstybių grupių ir 
grupių viduje. Tačiau jie greičiausiai bus ekonominio pobū- 
džio. Tad Europa - jei susivienytų ir ypač jei taptų labiau 
protekcionistinė — galėtų pasidaryti Jungtinių Valstijų prieši- 
ninke ekonomikos srityje, kokią kai kurie amerikiečiai dabar 
įsivaizduoja esant Japoniją. Europiečiai taip pat (be galimos 
jų kolizijos svarbiais ekonomikos klausimais su Jungtinėmis 
Valstijomis) darosi vis priešiškesni Japonijos prekybos meto- 
dams, o konfliktas tarp europietiškosios ir azijietiškosios gru- 
pių tampa vis labiau įmanomas. Trintis tarp Amerikos ir Ja- 
ponijos taip pat gali didėti, skatindama šių grupių viduje gy- 
nybinį mentalitetą, kurio galima laukti ir iš europiečių. 

"Iokios eigos pasekmė būtų globalinis ekonominis susiskal- 
dymas. Suklestėtų nacionalistinės demagogijos kurstomas pro- 
tekcionizmas. Nors besivaržančių grupių politiniai konfliktai 

— nekalbant apie karinius susirėmimus, - kažin ar keltų grės- 
mę, tačiau bendras rezultatas kenktų globaliniam ekonomi- 
niam klestėjimui. Ypač neigiama tokio scenarijaus įtaka būtų 
neturtingoms valstybėms, dėl jos kiltų politinės aistros, o glo- 
balinė takoskyra tarp turtuolių ir vargšų dar padidėtų. 

Tikėtina, kad toks nepalankus scenarijus nebus igyvendin- 
tas. Ekonominės trinties tarp pagrindinių ekonomikos galiū- 
nų visiškai išvengti neįmanoma. Ji būdinga konkurencinei ir 
atvirai ekonominei sistemai. Maža to, kai krašto ekonomika 
nustoja buvusi izoliuota dalimi, beveik neišvengiamai turi at- 
sirasti ir atsiranda didžiosios valstybių grupės, ne tokios už- 
daros, kaip ekonominiai blokai. Tačiau tai nebūtinai turi su- 
kelti smarkius susidūrimus, o grupės galėtų tapti pamatu ku- 
riant tikrai atvirą pasaulio prekybos sistemą, kur ekonominė 
galia būtų daugmaž vienodai paskirstyta tarp trijų grupių, kas 
skatintų daryti kompromisus ir nuolaidas. 

"Tačiau kai kurių grupių viduje konfliktai gali padaryti dau- 
giau žalos dėl savo aštrumo ir pobūdžio. Kartais jie išties gali 
įgyti net prievartines formas. Turbūt tik pirmoji grupė yra pa- 
lyginti atspari tokiam pavojui, o visos kitos lengvai gali tapti 
nacionalistinių aistrų, ekonominių konfliktų ir net teritorinių 
ginčų aukomis. Vadinasi, nors tai ir madinga, geopolitiniu po- 
žiūriu dar per anksti kalbėti apie jėgos politikos pabaigą. 

Nors Šaltasis karas, o kartu ir dviašė Amerikos-Sovietų 
Sąjungos kova dėl galios bei su ja susijęs ideologinis Rytų- 
Vakarų konfliktas yra jau pasibaigę, kai kurie tradiciniai ga- 
lios konfliktai greičiausiai vėl atgis, papildydami naujuosius 

Kas valdys Europą: Atlanto koalicija, apimsianti Jungti- 
nes Valstijas ir labiau susivienijusią Europą, susivienijusi Eu- 

ropa, kuri Amerikai pasitraukus bus visiškai savarankiška, ar 
Vokietija? 

Kuo baigsis beveik neišvengiami mėginimai (net jei tik iš 
dalies) atkurti Rusijos imperiją ir kaip tai paveiks Vidurio Eu- 
ropą bei kitus regionus? Kokie bus Rusijos santykiai su Euro- 
pa (jei ji taps vieningesnė) arba su Vokietija (jei Europai ne- 
pavyks susivienyti)? 

Kokie bus Japonijos ir Kinijos tarpusavio santykiai, jei abi 
sukaups daugiau galios ir turės daugiau ambicijų, o Jungtinės 
Valstijos pasitrauks iš šio regiono? 

Kaip Amerikai seksis išlaikyti savo poziciją Viduriniuo- 
siuose Rytuose, jei jos vaidmuo Europoje ir (arba) Tolimuo- 
siuose Rytuose sumažės? 

Europoje svarbiausi klausimai yra susiję su Europos in- 
tegracijos sparta ir dydžiu. Net esant nuolatinei pažangai at- 
eityje tam tikrą laiką tautinės antipatijos tebebus didelės, o 
kai kurios Europos šalys neišvengs mažumų reikalavimo su- 
teikti joms didesnę autonomiją ar net valstybinį suverenitetą 
platesnėje Europoje. Jei siekiant ekonominės ir politinės pa- 
žangos Europą ištiktų nesėkmė, prie naujų konfliktų greičiau- 
siai prisidėtų atsinaujinę geopolitiniai ginčai, kuriuos Europa 
malšino visą šį amžių. Vokietijos vaidmens ir orientacijos klau- 
simas tuomet vėl taptų svarbiausiu Europos politikos rūpes- 
čiu. Vokietija, reikia priminti, šiame šimtmetyje neteko dau- 
giausia teritorijos, ir nestabilioje Europoje vokiečiai gali vėl 
staiga dėl to pajusti apmaudą kas smarkiai pakenktų tiek 
Vokietijos demokratijai, tiek regiono stabilumui. Be šio pavo- 
jaus, dar gali būti pokomunistinių Vidurio Europos šalių so- 
cioekonominių nesėkmių, o ką jau kalbėti apie pagundą už- 
megzti ypatingus santykius tarp Berlyno ir Maskvos. 

Tolimuosiuose Rytuose labai neaiškus būsimas Japonijos 
ir Kinijos vaidmuo. Šioms dviem šalims lemta būti įtakingiau- 
siomis regiono jėgomis. Japonija tikrai liausis paisyti Jungti- 
nių Valstijų nuomonės, taps daug aktyvesnė pasaulyje, o Ki- 
nija jau dabar pamažu iškyla kaip svarbi ekonominė ir politi- 
nė veikėja ne tik regione, bet ir visame pasaulyje. Karinis šių 
valstybių susidūrimas vis dar mažai tikėtinas, tačiau tam tikra 
įtampa bei trintis beveik neišvengiamos. Konfliktų, į kuriuos 
būtų įtrauktos ir kitos regiono valstybės, dar gali kilti dėl dau- 
gybės neišspręstų teritorinių klausimų — ypač susijusių su jū- 
ros išteklių gavybos teisėmis, taip pat turbūt Kinijos-Rusijos 
pasienyje. Šiame greitai besivystančiame ir turtėjančiame, ta- 
čiau politiškai neorganizuotame regione vienašališkus veiks- 
mus skatinančiu motyvu greičiausiai taptų materialinė nauda, 
o ne ideologija ar net ne nacionalizmas. 

Tarpvalstybiniai konfliktai ir pilietiniai karai dar labiau ti- 
ketini Pietų Azijos grupėje. Jos dalis patenka į galimos prie- 
vartos stačiakampį (apie kurį buvo kalbėta ketvirtojoje daly- 
je), taip pat ir Indijos ambicijos turėtų kelti jos kaimynėms 
didelį susirūpinimą. Kai kurios iš jų, pavyzdžiui, Nepalas, iš 
dalies ir Pakistanas, pasikliauja Kinija kaip pagrindine Indijos 
tramdytoja. Kai kurioms, pavyzdžiui, Šri Lankai, jau teko bū- 
ti Indijos intervencijos objektu, kilus vidaus konfliktams. Pa- 
galiau pačiai Indijai gresia sukrėtimai dėl kalbinių, etninių 
bei religinių jos gyventojų skirtybių. Gali atsirasti ir naujų 
bandymų atsiskirti, be tų, dėl kurių Indija jau yra turėjusi 
nemažai rūpesčių. 

Konfliktai ir nestabilumas greičiausiai ir toliau bus pa- 
grindinės islamiškojo pusmėnulio — krizės arkos, jungiančios 
Viduriniuosius Rytus ir pietinę Euraziją, - realijos. Konfliktai 

kyla ne vien tarp siekiančių hegemonijos regione šalių (pavie- 
nės iš jų, pvz., Iranas, vadovaujasi ne tik religiniu fanatizmu, 
bet ir tvirtomis imperinėmis tradicijomis), kai kurioms šio pla- 
taus regiono valstybėms trūksta ir vidinio vientisumo. Tai ypač 
ryšku naujose posovietinėse Vidurinės Azijos valstybėse. Gen- 
tinė ištikimybė jose yra stipresnė už platesnę tautinę tapaty- 
bę. Todėl etninė prievarta nesilpnės ir retkarčiais išsiverš. Nuo- 
latinį regiono nestabilumą didins ir tradicinis arabų susiskal- 
dymas, kurį sąmoningai kurstys Vakarų valstybės, suintere- 
suotos išlaikyti arabų naftos tiekimo kontrolę. 

Pagaliau reikia numatyti ilgalaikę įtampą, o kartais ir atvi- 
ro smurto proveržius rimstant audrai posovietinėje Eurazijo- 
je. Būtų per drąsu teigti, kad Rusija nemėgins atkurti seno- 
sios imperijos. Tačiau tokiems mėginimams, be abejo, prie- 
šinsis naujos nerusiškosios valstybės, ir tai gali suvaržyti seną- 
jį Kremliaus imperializmą. Tačiau turint galvoje kai kurių naujų 
nerusiškųjų valstybių silpnumą galima tikėtis tam tikros Rusi- 
jos įtakos ir net valdžios grįžimo. Gali atsirasti tam tikra nau- 
ja struktūra, vis dar eufemistiškai vadinama „sandrauga“, ku- 
rios valdžia vėl bus Maskvos rankose. Kai kurios iš sutarčių, 
1992 metais pasirašytų Maskvos ir naujų „suverenių“ valsty- 
bių vyriausybių, iš tikrųjų reiškia, kad buvo sukurta „dviejų 
lygių“ Nepriklausomų Valstybių Sandrauga: kai kurios — Uk- 
raina, Moldova, Azerbaidžanas — ir toliau siekia tikros nepri- 
klausomybės, tačiau kitos yra linkusios sudaryti ekonomines 
bei karines sutartis, prieštaraujančias jų deklaruojamai visiš- 
kai nepriklausomybei. Dėl šios aplinkybės greičiausiai sustip- 
rės nepasitenkinimas tų šalių, kurios iš tikrųjų siekia išsaugoti 
savo neseniai iškovotą nacionalinę laisvę. Šiaip ar taip, Rusi- 
jos tapatybės krizė tikriausiai nebus išspręsta visiškai taikiai. 

Taigi visą šį dešimtmetį ir kito amžiaus pradžioje pasaulio 
politiniuose reikaluose vyraus problemos ir konfliktai, kurie 
iš esmės yra regioninio pobūdžio sąlygų, istorijos ir interesų 
rezultatas. Politinė galia pasaulyje pasiskirstys tarp kelių anks- 
čiau aptartų grupių, nevienodai stabilių ir homogeniškų, o 
Amerika ne tik viešpataus vienoje iš jų, bet ir smarkiai kišis į 
keleto kitų reikalus. Tačiau net Amerikos galios neužteks už- 
gesinti gaisrams, kurie kils, jei politinis pabudimas iki šiol 
snaudusiose valstybėse pasireikš periodiškais regioninės prie- 
vartos proveržiais. 

Skirtingai nuo šios politinės mozaikos, pasaulio ideologi- 
nių diskusijų turinys artimiausiu metu greičiausiai bus stebė- 
tinai vienodas, dauguma vyriausybių ir dauguma politinių vei- 
kėjų viešai žodžiais pripažins tas pačias tiesas ir vartos tuos 
komunistinio modelio žlugimas reiškia, kad demonstratyvios 
kalbos apie demokratinį idealą ir liepsningos ištikimybės jam 
priesaikos užtvindė pasaulį. Tik pačios radikaliausios grupės 
drįsta atvirai skelbti panieką demokratijai. Net autoritariniai 
režimai šiais laikais linkę vadinti save demokratiškais ir skel- 
bia demokratinius šūkius. Šis išraiškos suvienodėjimas rodo, 
kad doktrininės aistros nuslopintos, ir tyliai liudija dabartinį 
demokratinio idealo — kartoju, kalbų lygiu - dominavimą. 

Tačiau būtų klaidinga tai, kas buvo anksčiau pasakyta, lai- 
kyti universalaus pačios demokratijos patrauklumo ir jos ga- 
lios tvirtumo pripažinimu. Dar baisesnė klaida būtų retorikos 
suvienodėjimą laikyti filosofiniu sutarimu. Nors „demokra- 
tijos“ sąvokos ir madingos, daug kur pasaulyje demokratija 
įgyvendinama gana paviršutiniškai, o demokratijos instituci- 
jos tebėra silpnos. Nėra visuotinio sutarimo, ką būtent laikyti 

demokratija, o juo labiau - kiek demokratija gali peržengti 
politikos ribas, apimdama bent minimalias individo materia- 
linės gerovės garantijas. Dar daugiau painiavos atsiranda var: 
tojant „laisvosios rinkos“ sąvoką. Šiandien ji triumfuoja, o „te- 
čerizmas“ pranoko populiarumu marksizmą. Tačiau daug kur 
pasaulyje jos vidaus veikimas ir kultūrinės pasekmės pažįsta- 
mi menkai. Negana to, jei įgyvendinant demokratiją, ir ypač 
ekonomiškai pertvarkant laisvosios rinkos sistemą, pastebi- 
mai nepagerėja socialinės sąlygos, neigiama reakcija į šias idė- 
jas netruks atsirasti. 

Masinis totalitarinių metamitų žlugimas, megamirčių, at- 
ėjusių dogmų vardan, mastas ir dabartinis plačiai paplitęs in- 
telektualus skepticizmas dėl utopijų praktiškumo verčia abe- 
joti, ar kokia nors savižudiškos politikos banga gali pakartoti 
tragiškas XX amžiaus klaidas. Tačiau dalį žmonijos vis vien 
gali ištikti iracionalumo priepuoliai, galbūt primenantys pasi- 
bjaurėtiną fašizmo stilių ir jo esmę, — jei prasiveržtų emoci- 
jos, paskatintos nacionalinės tapatybės instinktų, etninių aist- 
rų, religinių tikėjimų, taip pat socialinio bei rasinio pasipikti- 
nimo, — šių slaptų Žmonijos neapykantos šaltinių. Užsikrėsti 
gali ne tik neturtingų šalių žmonės; fašistuojantys Vakarų Eu- 
ropos skustagalviai ir jų antrininkai kitose išsivysčiusiose de- 
mokratinėse šalyse primena, kad net įsitvirtinusi demokratija 
gamina antikūnus. Tačiau smarkiausi proveržiai tikėtini šaly- 
se, kurios, nugalėjusios totalitarizmą, su naiviu entuziazmu 
pasirinko demokratijos viziją, o vėliau pasijuto jos išduotos. 

"Iodėl demokratiškų, stabilesnių ir turtingesnių Vakarų pa- 
reiga — padėti pasaulyje sukurti sąlygas, mažinančias tokios 
politinės regresijos tikimybę. Tai bus nelengva - iš dalies dėl 
Vakarų požiūrio į likusį pasaulį. Vakarai laiko save iš esmės 

pranašesniais už kitus, ne tik ekonomiškai stipresniais, bet ir 
politiškai brandesniais. Šis požiūris dažnai atsispindi vakarie- 
čių politiniame gražbyliavime apie pasaulį: į mažiau išsivys- 
čiusias šalis žiūrima kaip į politiškai primityvias, ekonomiškai 
atsilikusias ir fanatiškai religingas. Ir nors galima kažkiek pa- 
teisinti tokius jausmus, jie atskleidžia globėjišką ir ribotą po- 
žiūrį, neatsižvelgiantį į istorinius bei kultūrinius veiksnius, ne- 
leidusius kitoms visuomenėms eiti tuo raidos keliu, kuriuo 
ėjo Vakarai. Negana to, šis požiūris vadovaujasi prielaida, kad 
istorijos raida yra vienakryptė ir kad vienintelis tinkamas pa- 
sirinkimas kitiems - mėgdžioti Vakarus. 

Vakarų panieka religijai - taip pat neatskiriama tokio mąs- 
tymo dalis. Nors atviriau ji rodoma Islamui, tačiau paplitusi 
kur kas plačiau. Žurnalo Daedalus 1991 metų vasaros nume- 
ryje, skirtame religijai ir politikai, N. J. Demerathas teigė: 


„Reta kuri nuomonė Vakaruose gyvavo taip ilgai, kaip mintis, kad kitos 
visuomenės neišvengiamai „evoliucionuos“, „vystysis“ ir „modernės“. Vie- 
nas pamatinių šios Vakarų intelektualų sukurtos perspektyvos elementų yra 
sekuliarizacijos motyvas. Kad ir kaip jis būtų apibrėžiamas, - ar kaip švente- 
nybės demistifikacija, ar kaip neliečiamumo srities mažėjimas, ar kaip sak- 
ralumo pasitraukimas iš visuomenės šerdies, - juo norima pažymėti kultūri- 
nius pokyčius, kuriuos daugelis laiko neišvengiamu tokių esminių raidos pro- 


cesų kaip Weberio racionalizacija ir Durkheimo diferenciacija rezultatu“. 


Kalbant paprasčiau, Vakarų intelektualų dogma teigia, kad 
religija yra nykstantis, iracionalus ir nefunkcionalus nukrypi- 
mas. 

O iš tikrųjų religija ne tik nemiršta — kai kuriose besivys- 
tančio pasaulio dalyse ji net vėl grįžta į gyvenimą. Be Katalikų 
bažnyčios pastangų platinti tikėjimą Afrikoje bei Azijoje ir 

Islamo plitimo, paminėtina, kad evangelinis bei charizmati- 
nis protestantizmas taip pat įgijo daug naujų šalininkų, ypač 
Lotynų Amerikoje, o neseniai - ir buvusioje Sovietų Sąjungo- 
je. Tačiau religinį atgimimą dažnai lydi teologinė painiava, be 
to, jam gali trūkti institucinio pastovumo, ypač kai evangeli- 
nės sektos priklauso nuo pavienių itin charizmatiškų pamoks- 
lininkų. Vis dėlto svarbu pažymėti, kad moralinį daugelio vi- 
suomenių pamatą sudarė pripažinta religija, o pranašauja- 
mas jos nuosmukis, ypač labiau išsivysčiusiose šalyse, nebūti- 
nai yra Žmonijos pažangos ženklas. 

Kadangi nėra vienijančių moralinių imperatyvų, Vakaruo- 
se įsitvirtina pasyvumas (jei ne užuojautos trūkumas), susidu- 
riant su nelygybės problemomis. Niekas Vakaruose dabar ne- 
begali apsimesti nežinąs apie masinį badą, nuo kurio kasmet 
miršta šimtai tūkstančių, o būna metų, jog net milijonai žmo- 
nių (kaip neseniai Afrikoje), ar tvirtinti negirdėjęs apie baisų 
skurdą ir ligas, paplitusias gausiose gyventojų grupėse už Va- 
karų Europos, Šiaurės Amerikos ar neseniai suklestėjusių To- 
limųjų Rytų ribų. Net pačioje nedidelėje Europoje, kur viskas 
ranka pasiekiama, Vakarų Europos gyventojai egoistiškai ir 
abejingai žvelgia į sunkią savo brolių kovą Rytuose su komu- 
nizmo palikimu, ir beveik tą patį galima pasakyti apie dauge- 
lio amerikiečių požiūrį į varganą Amerikos miestų juodao- 
džių padėtį. Pasyvumas viską žinant iškelia sudėtingą morali- 
nį klausimą (su stulbinančiomis, nors ir tolimomis analogijo- 
mis problemai, vokiečių dažnai spręstai nacizmo laikais), ku- 
ris Vakarams gali pasirodyti esąs per skausmingas norint rasti 
1 jį atsakymą. 

"Tuo tarpu gyvenimo būdo praraja — ir materialioje, ir dva- 
sinėje dimensijose, — tarp tų, kurie vis daugiau naudojasi pa- 

didėjusiomis žmonijos galiomis, kad patenkintų ir patobulin- 
tų save, ir tų, kurių gyvenime ir toliau svarbiausia yra kova dėl 
būvio grėsmingame išoriniame pasaulyje, gali dar pagilėti. Im- 
manuelis Kantas yra apibrėžęs istorijos pabaigą kaip žmo- 
gaus laisvę „tobulai teisingoje piliečių santvarkoje“, kurią pa- 
siekus Žmonija realizuotų save. Tačiau Kantas nenumatė ir 
negalėjo numatyti, kad padidės žmogaus galimybės tenkinti 
savo materialines užgaidas ir vystyti vis toliau siekiančią moks- 
linę savo kūno inžineriją, kas pastūmėjo Žmogų rūpintis pir- 
miausia ne išoriniais gyvenimo aspektais — pavyzdžiui, kova 
su gamta, — bet tuo, ką galima pavadinti vidiniais —- pavyz- 
džiui, asmeninių troškimų (ir ne vien poreikių) tenkinimu, ir 
net užgaidų, keičiant patį save. Staiga išpopuliarėjusi Vaka- 
ruose kosmetinė chirurgija yra stulbinantis, nors ir banalus 
šio reiškinio pavyzdys. 

Tad didelė žmonijos dalis atsidūrė prie visiškai naujos eros 
slenksčio. Artėjant prie naujo ir paslaptingo amžiaus filosofi- 
nės Žmonijos istorijos pasekmės yra tiesiog neįsivaizduojamos. 
Galų gale iškyla klausimas apie pačią Žmogaus esmę. Tačiau 
artimesnės praktiškos pasekmės taip pat yra pakankamai pai- 
nios. Jos pranašauja potencialią globalinio požiūrio ir žmo- 
gaus tapatybės dichotomiją, kuri ne tik neturi precedento, 
bet ir griežtai — išties paradoksaliai — prieštarauja mūsų am- 
žiaus erdvės ir laiko sutankėjimui. 

Ironiška, tačiau tais laikais, kai pasaulis buvo didžiulis ir 
nuotoliui įveikti reikėdavo keletą savaičių ar net mėnesių plauk- 
ti laivu, žmogaus padėtis suvokiant save ir gamtą iš tikrųjų 
buvo kur kas tvirtesnė negu šiandien, kai nuotoliai įveikiami 
vos per keletą valandų, o televizija akimirksniu informuoja 
apie pasaulio įvykius. Bet koks tolesnis prarajos gyvenime gi- 

linimas, — nors ją ir galima užmaskuoti visuotinai paplitusia 
demokratine retorika, — be abejo, apsunkins akivaizdžių so- 
cioekonominių ir politinių problemų sprendimą. 

Be to, būtina pripažinti, kad bet kokiu atveju, net pačio- 
mis palankiausiomis aplinkybėmis, pažanga kelyje į tikresnį 
pasaulinį bendradarbiavimą, kuris naikina minėtus gyvenimo 
skirtumus, bus pakopiška, negreita ir geriausiu atveju tik dali- 
nė. Priešingai šūkiams apie vieną pasaulį, visuotinį teisingu- 
mą ar net naująją pasaulio tvarką, praktinio bendradarbiavi- 
mo pasaulyje plėtra dėl to įvedant tam tikrą istorinių permai- 
nų dinamikos kontrolę bus itin lėtas procesas, geriausiu atve- 
ju tik minimaliai lenkiantis skaldymosi ir iracionalaus eska- 
pizmo tendencijas. Pozityvus politinis ir filosofinis atsakas ga- 
li atsirasti tik palaipsniui transformuojant galios pasiskirsty- 
mą pasaulyje bei kultūrinius įpročius. 

Tačiau globalinių politinių problemų, kurios perdėm pri- 
klauso nuo kultūrinių bei filosofinių veiksnių, neįmanoma iš- 
spręsti staigiai, keliais konkrečiais receptais. Išties reikia pri- 
pažinti, kad pats greito sudėtingų ir giliai įsišaknijusių pro- 
blemų sprendimo laukimas yra būdingas mūsų moderniam 
amžiui, aptemdžiusiam Žmonių protus ideologiniais lūkesčiais 
ir tikėjimu neribotomis technologijos galimybėmis. Dėl to įsi- 
galėjo supaprastintas mąstymas, kai opios moralės ir galvose- 
nos problemos sprendžiamos doktrininiu arba technologiniu 
sprendimo būdu. Reikiama korekcija neatsiras iš politinių re- 
komendacijų katalogo. Ji gali atsirasti tik po didelių istorinių 
pokyčių, kurie paskatintų pakeisti vertybes ir elgesį - iš tikrųjų 
tik vykstant ilgam kultūrinio savęs peregzaminavimo ir filosofi- 
nio vertybių perkainojimo procesui, kuris ilgainiui pakeistų poli- 
tines pažiūras tiek Vakaruose, tiek likusiame pasaulyje. Šį pro- 

cesą galima skatinti mandagiu dialogu, tačiau jo neįmanoma 
sukurti politinėmis priemonėmis. 

Vykstant bet kuriam tokiam procesui, Vakarai turės atsi- 
kratyti siaurų „akidangčių“, trukdančių įžvelgti savo kultūrinį 
negalavimą, — ne tik dėl to, kad dvasinė tuštybė neleidžia jo 
gerai suvokti, bet ir dėl to, kad fiziškai neįmanoma pasaulio 
mastu atkartoti vartotojiškos Vakarų visuomenės, kurios už- 
gaidos yra beribės, daug didesnės už asmens reikmes. Ne Va- 
karų pasaulis turės pripažinti, kad propaguoti konfiskacinį ega- 
litarizmą, — kurį gana veidmainiškai siūlo jų dažnai korum- 
puotas elitas, — nėra išeitis ne tik dėl to, kad tai baugina ir 
atstumia Vakarus, bet ir dėl to, kad nesena komunistinė pa- 
tirtis rodo, jog tokios politikos rezultatas yra priverstinis skur- 
das. Moderniame pasaulyje visiems teks siekti aiškesnės pu- 
siausvyros tarp materialinės ir dvasinės gyvenimo dimensijų, 
ypač jei vis labiau bus sutariama, kad globalinės politikos tikslas 
yra formuoti bendrą pasaulinę bendruomenę palengva suvie- 
nodinant žmonių saviraiškos galimybes. 

Mūsų amžiuje opiausios žmonijos problemos pasidarė per 
didelės, kad jas būtų galima patikėti tautinei valstybei (tradi- 
ciniam tarptautinių santykių vienetui). Tai nereiškia, kad tau- 
tinės valstybės atgyveno savo amžių ar kad reikėtų siekti su- 
kurti viršnacionalinių kartelių pasaulį. Tautinė valstybė dar 
gana ilgai išliks kaip svarbiausias pilietinio lojalumo židinys, 
pagrindinis istorinės bei kultūrinės įvairovės šaltinis ir pagrin- 
dinė jėga, mobilizuojanti individą vykdyti jo įsipareigojimus 
visuomenei. Tačiau šiandien visuotinei taikai garantuoti, vi- 
suotinei gerovei skatinti, mokslo ir technikos naujovėms skleisti 
bei globalinėms aplinkosaugos problemoms spręsti pasauliui 
reikia daugiau nei tautinės valstybės. Visa tai gali būti įgyven- 

dinta efektyviau ir racionaliau, jei tautinės valstybės bus ska- 
tinamos bendradarbiauti susitelkusios į platesnę bendruome- 
nę, kuri atspindės tai, kas jas vienija, ir prislopins tai, kas 
paprastai skiria. 

Kad palengva atsirandanti tokia pasaulinė bendruomenė 
institucionalizuotųsi, naujos aktyvesnio bendradarbiavimo for- 
mos turi kurtis per dvi pagrindines ašis: trišalius santykius 
tarp turtingiausių demokratinių Europos, Amerikos ir Rytų 
Azijos (visų pirma Japonijos) valstybių ir Jungtines Tautas 
kaip platesnę bei labiau atstovaujamąją globalinės politikos 
struktūrą. Dėl to reikia, kad ne tik būtų iš naujo įvertintas 
Amerikos vaidmuo pasaulyje, bet ir kad Europos bei Japoni- 
jos požiūris taptų platesnis; be to, reikia sąmoningai didinti 
politinį Jungtinių Tautų vaidmenį, netgi iš dalies pasinaudo- 
jant šiuo metu viešpataujančių valstybių galia. 

Laipsniškai perskirstyti atsakomybę trišaliuose santykiuo- 
se būtina skatinant toliau pažengusios ir klestinčios pasaulio 
dalies bendrą atsakomybę už taiką ir taikias permainas. Kol 
šios atsakomybės, kad ir nepakankamai, imasi daugiausia vien 
Jungtinės Valstijos, ir Europa, ir Japonija gali jaustis nepriva- 
lančios imtis politinių ir moralinių įsipareigojimų už tai, kas 
vyksta regionuose, nepriklausančiuose artimiausiam jų nacio- 
nalinių interesų ratui. Dėl tokio nusišalinimo dar labiau su- 
siaurėja jų interesai, nors Amerika ir protestuoja prieš nevie- 
nodą atsakomybės pasiskirstymą, o tai, kad jos galia verčiama 
persitempti, Amerikos visuomenėje skatina eskapistinį izolia- 
cionizmą. 

Tad visos trys šalys, norėdamos toliau plėtoti trišalį ben- 
dradarbiavimą, turės pakeisti įsigalėjusią mąstymo inerciją. 
Amerikai teks apriboti savo mesianistinį entuziazmą ir pripa- 

žinti savo galios ribas; Japonijai teks atsisakyti monopolinių 
polinkių pasaulio prekyboje ir sutikti sumažinti savo ambici- 
jas technologijų srityje; Europa turės išeiti iš uždaro siaurų 
interesų rato ir imtis didesnės atsakomybės išoriniame pasau- 
lyje, ypač pakeliant iki savo lygio kai kurias buvusias komu- 
nistines valstybes. 

Praktiniu požiūriu minties apie gerai subalansuotą trišalį 
bendradarbiavimą pavertimas politine tikrove turės reikšti tam 
tikros Amerikos galios dalies perleidimą Europai ir Japoni- 
jai. Tai jau iš dalies įvyko finansų ir ekonomikos srityse, nes 
Jungtinės Valstijos priverstos labiau paisyti Japonijos ir ypač 
Vokietijos nuomonės. Tačiau ilgainiui Europa ir Japonija taip 
pat turėtų daugiau dalyvauti priimant sprendimus politiniais 
ir saugumo klausimais, padidėjus Europos ir Japonijos vaid- 
meniui globaliniame politiniame procese, kuriam dabar bū- 
dingas artimesnis bendradarbiavimas. Visiškai suprantamas 
tam tikras Amerikos nenoras eiti ta linkme. Tačiau be tokio 
galios perleidimo trišalis bendradarbiavimas liktų nesubalan- 
suotas, o egoistišką Europos ir Japonijos interesų užsisklen- 
dimą tik sustiprintų vienašalis Amerikos intervencionizmas. 

Svarbiausias trišalio bendradarbiavimo tikslas turi būti ne 
esamų privilegijų išsaugojimas, o bendros žmonijos būties pa- 
žangos skatinimas. Be atitinkamų galvosenos pokyčių, šiam 
ambicingam tikslui reikės ir esminių kiekvieno iš trijų partne- 
rių permainų, tačiau labiausiai - Amerikoje ir Europoje. Ame- 
rika tebėra ir kurį laiką dar liks pasaulį katalizuojanti jėga. 
Europa, ypač turint omenyje nesilpnėjančią Prancūzijos ir Di- 
džiosios Britanijos kultūros įtaką, taip pat, tik mažesniu mas- 
tu. Kadangi didelė pasaulio dalis, norėdama pamatyti savo 
ateitį, kreipia žvilgsnį į Ameriką, jos pareiga taip transfor- 

muoti šalies visuomenės papročius ir kultūrą, kad tai savo 
ruožtu galėtų tapti prasmingu pavyzdžiu kitiems. Amerikos 
visuomenė negali būti pavyzdžiu pasauliui, - tiek moralės, tiek 
praktinės ekonomikos atžvilgiu, - jei jo esmę nusako vyraujanti 
kornukopinė etika, o gausi, bet skurstanti mažuma yra nušalinta 
nuo prasmingo dalyvavimo visuomenės gyvenime. Didžiulis dė- 
mesys materialinių įgeidžių, kurie vis auga ir tampa nebesuval- 
domi, tenkinimui gali tik pagilinti objektyvią ir subjektyvią pra- 
rają, kuri jau skiria žmoniją. 

Lemiama ir būtina sąlyga, kad Europos vaidmuo pasauly- 
je taptų aktyvesnis, ypač kad ji galėtų lygintis su Amerika, yra 
tolesnis jos vienijimasis. Tik labiau susivienijusi Europa, ku- 
riai vien dėl jos dydžio lemta būti tikrai globalinė jėga, gali 
praturtinti europiečių akiratį kilnesniu požiūriu į pasaulį. Be 
jo Europa rizikuoja vėl susiskaldyti kaip feodalizmo laikais, 
pasinerti į vidaus problemas, besirūpindama tradiciniu Vo- 
kietijos galios klausimu. Štai kodėl skatinti Europą iš tikrųjų 
susivienyti yra svarbiausias viso pasaulio interesas. Tik tokia 
Europa pajėgs užsikrauti — ir turbūt bus linkusi užsikrauti — 
atsakomybės naštą, kurdama pasaulinę bendruomenę. 

Todėl dvi pagrindinės globaliai atsakingesnio ir istoriškai 
efektyvesnio trišališkumo sąlygos yra Amerikos atsinaujini- 
mas ir Europos susivienijimas. Tokiomis aplinkybėmis Japo- 
nija turėtų sekti dviejų Vakarų partnerių pavyzdžiu vykdyda- 
ma globalinę politiką, siekiant išlaikyti politinį stabilumą, kartu 
skatinant ir socialines permainas. Japonija - kaip ir Europa — 
kenčia dėl užsisklendimo, kuris įtvirtina egoizmą, tačiau — ki- 
taip negu Europa - tai yra atskira tautinė bendruomenė ir dėl 
to ją galima lengviau perorientuoti platesnių globalinių pro- 
blemų sprendimui, o atsinaujinusi Amerika ir labiau susivie- 

nijusi Europa galėtų ir būti jai pavyzdžiu, ir daryti spaudimą. 

"Toks istoriškai atsakingas trišalis bendradarbiavimas taip 
pat galėtų padėti Jungtinėms Tautoms konstruktyviau numa- 
tyti savo veiklos kryptį. Pagaliau išmušė JT valanda. Tik šioje 
pasaulinėje organizacijoje galima kolektyviai spręsti bendras žmo- 
nijos problemas. Artimiausiu metu JT reikės pamažu refor- 
muoti, kad jų struktūra labiau atitiktų globalinės galios reali- 
jas. Kaip jau minėjau, mažai tikėtina, kad artimiausioje atei- 
tyje atsirastų argumentų, kuriais remiantis padaugėtų nuola- 
tinių JT Saugumo Tarybos narių, nes bet koks jos išplėtimas 
sukeltų pavojų išskirtiniam penkių nuolatinių veto teisės tu- 
rėtojų statusui. Tačiau galima rasti tokią Saugumo Tarybos 
išplėtimo formulę, pagal kurią būtų sukurta nauja narių kate- 
gorija, skiriant jiems nuolatines vietas, tačiau nesuteikiant ve- 
to teisės. Jei toks sutarimas pasirodytų priimtinas, tai būtų 
atvertos durys į Saugumo Tarybą Japonijai, Vokietijai, Indi- 
jai, Nigerijai ir Brazilijai, taip patenkinant ir kai kurių svar- 
biausių ne Vakarų valstybių poreikį vaidinti didesnį politinį 
vaidmenį tvarkant pasaulio reikalus. 

Tas faktas, kad 1992 metais JT sugebėjo įgyvendinti svar- 
bią taikos palaikymo iniciatyvą Kambodžoje ir suteikti legiti- 
mumo humanitarinei — nors daugiausia amerikietiškai — misi- 
jai Somalyje, pateisina atsargų optimizmą vertinant JT vyk- 
domų taikos palaikymo misijų ateitį. Kita vertus, JT ir Euro- 
pos Bendrijos bejėgiškumas reaguojant į kruviną krizę buvu- 
sioje Jugoslavijoje primena, kad tokiam tarptautiniam ben- 
dradarbiavimui vis dar labai trukdo šalių baimė, įtarinėjimai 
ir savanaudiškumas. Maža to, neatmestina ir galimybė, kad 
netrukus judėjimas į platesnį bendradarbiavimą patirs nesėk- 
mę per JT veto praktiką, jei Rusija arba Kinija, susiviliojusios 

didžiavalstybinėmis ambicijomis, panorės sugriauti Vakarų pa- 
laikomą Jungtinių Tautų sutarimą. 

Štai kodėl stiprinti JT vaidmenį svarbiau tokiose mažiau 
politizuotose, bet turinčiose didelę reikšmę žmonių išlikimui 
srityse kaip palankesnių gyvenimo sąlygų užtikrinimas, aplin- 
kosaugos teisinio pagrindo kūrimas, pasaulinio sutarimo dėl 
gimstamumo politikos siekimas ir materialinės užsienio pa- 
galbos neturtingoms šalims skatinimas. Dabar jau įprasta sa- 
kyti, kad šios problemos atspindi naująją pasaulio realybę, 
pakeitusią ankstesnius kovų dėl valdžios ir įtakos rūpesčius. 
Tačiau nesaugumas išliks, stipriųjų kovos galimose globalinė- 
se valstybių grupėse turbūt nesiliaus, ir tai tebekels didelę 
grėsmę pasaulio stabilumui. Naujos problemos nepakeis tra- 
dicinių, o tik prisidės prie jų, tad pasaulio realybė taps sudė- 
tingesnė nei kada nors anksčiau. 

Pažanga sprendžiant naujas problemas rasis lėtai, nuolat 
trūkstant globalinio sutarimo, tačiau vis dar galima tikėtis, 
kad pamažu plėsis tarptautinis bendradarbiavimas. Nors ir 
esama globalinių takoskyrų, pasaulyje vis labiau suvokiama, 
jog visų likimas yra bendras, ir suprantama, kad gamtos ištek- 
liai riboti, o pasaulio ekosistema trapi. Šis suvokimas tam tik- 
ru mastu atsveria globalinių pažiūrų poliarizacijos tendenci- 
jas, sukurdamas pagrindą nors ir ribotam, tačiau bendram 
atsakui visų pirma į ekologines problemas. 

JT vaidmuo taip pat auga didėjant skaičiui žmonių, norin- 
čių, kad status guo būtų keičiamas sutelktomis pastangomis, 
laipsniškai ir be smurto. Pasaulis platesne prasme padalytas į 
dvi Žmonijas, turinčias dvi skirtingas kultūras: turtingųjų ma- 
žumą ir neturtingųjų daugumą. Pačioje amžiaus pabaigoje pir- 


majai priklausys maždaug vienas milijardas, o antrajai - apie 

penkis milijardus žmonių. Tačiau tie penki milijardai taip pat 
diferencijuojasi, ir apie milijardą iš jų per pastaruosius du 
dešimtmečius iš esmės sėkmingos ekonominės raidos dėka 
pagerino savo materialinę padėtį. Tad jie turėtų būti suinte- 
resuoti reformistine, siekiančia bendradarbiavimo politika. To 
savaime dar gali neužtekti, norint panaikinti didžiulį filosofi- 
nį ir materialinį atotrūkį tarp privilegijuotos Žmonijos mažu- 
mos ir jaučiančios jai priešiškumą daugumos, tačiau tai gali 
šiek tiek sumažinti riziką, kad Jungtines Tautas paralyžiuos 
priešiškų koalicijų kova ir užvaldys nauja iracionalaus eska- 
pizmo banga. 

Ar pastangos suvaldyti bendrą žmonijos likimą bus sėk- 
mingos, galų gale priklauso nuo lemiamos filosofinės kultūri- 
nės dimensijos. Tai ji formuoja svarbiausias idėjas, sąlygojan- 
čias politinį elgesį. Ir jei Vakarai tebevadovauja socialinei pa- 
žangai ir politinei demokratizacijai pasaulyje, jiems teks susi- 
doroti su filosofinio ir kultūrinio persiorientavimo užduoti- 
mi. Dabar, kai pirmą kartą istorijoje išties globalinis politinis 
procesas suteikia galimybę įgyvendinti žmonijos siekį pačiai 
kurti savo ateitį, nepaprastai svarbu, kad Vakarų —- ir ypač 
Amerikos — dvasinė krizė nesunaikintų ir nesužlugdytų Vaka- 
rų galimybių daryti konstruktyvią įtaką pasaulio reikalams. 

Pakartosiu ankstesnę mintį: kultūrinius ir filosofinius po- 
kyčius sukelia istorijos bangos, o ne įvairialypiai politiniai 
sprendimai. Šiems pokyčiams gali daryti įtaką padidėjęs do- 
rovinis ir etinis susipratimas, tačiau jų neįmanoma paveikti 
politinėmis priemonėmis. Pokyčiai gali vykti tik iš esmės per- 
vertinus įsitikinimus, nulemiančius visuomenės elgesi, ir pri- 
pažinus būtinybę turėti visam pasauliui bendrą gerą gyveni- 


mo suvokimą; tas suvokimas turi būti pagrįstas savidrausme 

tenkinant asmeninius įgeidžius. Ekologinis Vakarų sąjūdis — 
kad ir kas būtų sakoma apie šiek tiek specifinį jo propagavi- 
mą - gali būti pirmas žingsnis tokios savidrausmės link. Tai 
gali tapti didžiausiu filosofiniu šio sąjūdžio nuopelnu, prana- 
šaujančiu, kad savidrausmės principas plačiau pasklis ir taps 
pasaulio bendro moralinio sutarimo pagrindu. 

Bet koks panašus sutarimas turi atsirasti pripažinus, jog 
žmonijai, jei ji nori valdyti savo likimą, reikalingas moralinis 
kompasas ir saiko arba pusiausvyros jausmas. Šis valdymas 
dar turi būti susietas su pasirinkimo padarinių suvokimu (tiek 
moraliniu, tiek praktiniu aspektu), kuris apimtų ir sąmoningą 
savo poreikių ribojimą. Gebėjimas keisti aplinką arba gene- 
tiškai keisti save, suvartoti ko nors daugiau, kai atsiranda dau- 
giau ką vartoti, arba padidinti masinio naikinimo ginklų galią 
dar nereiškia gebėjimo valdyti, jei žmogaus galimybių plėti- 
mas tampa dominuojančiu tokio elgesio motyvu. Reali alter- 
natyva totaliniam valdymui yra ne minimalus valdymas ar - dar 
blogiau - jokios savidrausmės nebuvimas, bet vieša savikontro- 
lė, besiremianti išsiugdytomis savidrausmę lemiančiomis nuo- 
statomis, padedančiomis apsispręsti, kas dera, o kas - nedera. 

Savidrausmės imperatyvas turi būti taikomas visoms ketu- 
rioms pagrindinėms šiuolaikinių pasaulio politinių pokyčių sri- 
tims. Jis turi būti taikomas fizinei galiai, kurią būtina sąmo- 
ningai apriboti tarptautiniais susitarimais ir savanoriškais mo- 
raliniais kodeksais, nes galia dabar gali sunaikinti visą žmoni- 
ją tiesiogiai, taip pat ir netiesiogiai - neprotingai naudojant 
aplinką ir per žmogaus inžineriją. Jis turi būti taikomas poli- 
tiniam aktyvumui, kurį būtina nukreipti apibrėžta ir visų ger- 
biama konstitucine vaga — kitaip visuomenė taptų vis labiau 
nevaldoma, o prasmingo politinio dalyvavimo siekis virstų de- 

magogine mobilizacija. Jis turi būti taikomas ir asmeniniams 
lūkesčiams, nes neribotas santykinės mažumos asmeninių įgei- 
džių tenkinimas ne tik didina globalinę nelygybę daugumos 
atžvilgiu, bet ir demoralizuoja visus: ir išrinktuosius, ir at- 
stumtuosius. Jis turi būti taikomas socialiniams pokyčiams vi- 
sų pirma stiprinant švietėjiškas pastangas suformuoti visuo- 
menės supratimą, kad senųjų vertybių nereikia atsisakyti vien 
dėl aibės įvairiausių naujovių ir naujų technologijų, keičian- 
čių išorines socialinio gyvenimo dimensijas. Visa tai reikštų, 
kad įsigali pagrindinė kryptis, kurią grindžia kažkas daugiau 
nei paprastas tikslingumas. 

Pažymėtina, kad didesnio moralinio sąmoningumo porei- 
kį propaguoja ne tik religiniai autoritetai, bet ir plačiau mąs- 
tantys politiniai lyderiai. Net praradę iliuzijas marksistiniai 
ideologai pripažįsta, kad gyvenimo neįmanoma prasmingai 
apibrėžti remiantis vien materialiniais kriterijais. Pavyzdžiui, 
štai ką apie Žmonijos pasirinkimą 1991 metais Kolumbijos uni- 
versitete profesoriams ir studentams pasakė Aleksandras Ja- 
kovlevas, buvęs SSKP Politinio biuro narys ir artimas Michai- 
lo Gorbačiovo bendradarbis: 

„Visuomeninė alternatyva suponuoja visuomenės raidos kokybės pasi- 
rinkimo galimybę, o kartu ir tai, kad žmogaus potencialas formuojasi per 
natūralų naujų visuomeninių santykių procesą. Tačiau kas turima omenyje, 
kai kalbama apie naują visuomenės kokybę? Politinė sistema? Ekonominis 


efektyvumas? Mokslo laimėjimai? Turtas? Ne, nauja visuomenės kokybė reiš- 


kia Žmogaus sutaurinimą per jo dorovę“. 


A. Jakovlevo išvada atitiko įtaigius popiežiaus Jono Pau- 
liaus II enciklikos Centesimus Annus žodžius: 
„Pačioje ūkinėje sistemoje nėra kriterijų, kurie leistų tiksliai atskirti naujas 


ir tobulesnes žmogaus poreikių tenkinimo formas nuo dirbtinai sukurtų naujų 

poreikių, trukdančių formuotis brandžiai asmenybei... Todėl būtina sukurti 
tokį gyvenimo būdą, kur vartotojo pasirinkimą, taupymą ir investicijas lem- 
tų tiesos, grožio, gėrio ir bendrumo su kitais veiksniai bendro augimo labui. 
Net sprendimas investuoti vienoje, o ne kitoje vietoje, viename, o ne kitame 


gamybos sektoriuje visuomet yra moralinis ir kultūrinis pasirinkimas“. 


Galiausiai moralinės nuostatos turi išplaukti iš vidaus. Nau- 
jieji laikai, prasidėję Prancūzijos revoliucija, teikė pirmenybę 
vadinamajai objektyviajai tiesai, atmesdami subjektyvumą kaip 
iracionalų dalyką. Kraštutinio tokio politinio mąstymo būdo 
nuokrypio - totalitarinio metamito - žlugimas atmetė madin- 
gos postmodernios minties švytuoklę į kitą paribį: nuo inte- 
lektualų Žavėjimosi „moksliniu“ marksizmu kaip „objekty- 
vios tiesos“ šaltiniu iki visiškos jo priešingybės - neriboto re- 
liatyvizmo — išpažinimo. Tačiau nei viena, nei antra neap- 
rėpia politiškai pabudusio ir aktyvaus pasaulio. Alternatyvos 
totaliniam valdymui negali sudaryti nebevaldoma amorali su- 
maištis. 

Jei žmonija nori valdyti savo likimą, jai reikia įveikti globali- 
nę dvasios krizę. Šis noras turi remtis supratimu, jog visuome- 
nės gyvenimas ir objektyviai, ir subjektyviai Žiūrint yra perne- 
lyg sudėtingas, kad būtų perbraižomas pagal utopinius pro- 
jektus. Naujųjų amžių dogmatiniai įsitikinimai privalo užleis- 
ti vietą pripažinimui, kad Žmonijos padėtis iš esmės yra per- 
smelkta atsitiktinumo. Fanatiškų įsitikinimų pasaulyje moralė 
gali būti laikoma neesminiu dalyku, tačiau atsitiktinybių pa- 
saulyje moralės imperatyvai tampa svarbiausia ir net vienin- 
tele paguoda. Tad Žmonijos padėties sudėtingumo ir atsitikti- 
numo pripažinimas grindžia politinį bendro dorovinio sutari- 


mo poreikį mažame ir glaudžiame XXI amžiaus pasaulyje. 

Šios knygos idėjos formavosi, kai dirbau vyriausybėje, 
moksliniai tyrimai padarė jas turiningesnes, o stebėjimai ir 
kelionės po pasaulį įtvirtino. Aš vis labiau stebėjausi, kokia 
trapi, tačiau svarbi yra filosofijos, politinių įsitikinimų ir tarp- 
tautinių santykių priklausomybė. Štai kodėl ši knyga ne tik 
apima visas tris sritis, bet ir labiau nei įprasta nagrinėjant 
globalines permainas pabrėžia jų tarpusavio ryšį. Laimei, aš 
galėjau patikrinti savo idėjas, atremdamas kritines pastabas, 
pateiktas savo įvairių sričių kolegų iš Strategijos ir tarptauti- 
nių ryšių centro bei savo kolegų ir studentų iš Johno Hopkin- 
so Universiteto Paulo Nitze Tarptautinių studijų aukštesnio- 
sios mokyklos (abu įsikūrę Vašingtone). Jiems aš skolingas už 
svarią intelektualinę pagalbą. 

Pirmoji ir didžiausia kritikė buvo mano žmona Muška. Ji 
padrąsino mane kelti kontraversiškas prielaidas, tačiau kartu 
vertė peržiūrėti kai kuriuos kategoriškus teiginius. Redakto- 
rius Robertas Stewartas ne tik padėjo aiškiau išdėstyti mano 
mintis, bet ir atkakliai skatino tiksliau apibrėžti svarbiausias 


tezes. Ir viena, ir antra tikrai pagelbėjo. Mano literatūrinė 

agentė Leona Schecter ne tik daug prisidėjo prie šios knygos 
parengimo spaudai, bet ir paakino mane įgyvendinti savo su- 
manymą, pateikė vertingų patarimų dėl knygos turinio. 

Trudy Werner, mano biuro vadovė - kaip ir anksčiau pa- 
našiais atvejais — padėjo išlaikyti pusiausvyrą mano profesi- 
niame gyvenime, taip suteikdama galimybę daug dirbti rašant 
knygą ir kartu sutvarkydama įtemptą kelionių, konsultacijų, 
pokalbių ir paskaitų tvarkaraštį. Paige Sullivan koordinavo ir 
tiesiogiai padėjo tyrimais, reikalingais šiam sumanymui, 0 jam 
naudingai talkino Robert Ahdieh, Johannes Bohnen, Vero 
Verheyen, Raimo Kaasik ir Barbara Zalewski. Jie atgaivino 
mano istorijos žinias ir surinko kai kuriuos knygoje cituoja- 
mus duomenis. Jiems visiems nuoširdžiai dėkoju. 

Une Ei Bie UL e OS aTa E ELTA AE Tea a aTETe Le LTL 
jis nuspėjo, kad Sovietų Sąjungos žlugs, 6 pasaulis įžengs į 

Z. Brzezinskio Knyga lietuvių kalba. I| 

ALK- serija verstinių knygų, kurias.leidžia įvairios leidyklos, I 
remiant Atviros Lietuvos fondui. Serijos SAK Ž sia | 
skaitytojus su dvidešimtojo amžiaus humanit: Tali Tea ietimi 
Sai I 

Šios knygos leidimą Atviros Lietuvos toha: Lei Ę Tagak jų | 


JAV Infomacijos tarnyba Vilniuje. 

